
Venecija, Italija 
1991 metų pavasaris 


Iš lėto žingsniuodamas tėvas Džuzepė Baldis paliko už nugaros 
Šv. Morkaus aikštę, nuauksintą paskutinių dienos spindulių. 

Kaip visuomet, patraukė Schiavoni pakrantės link ir įlipo į 
pirmą vaporetto, plaukiantį į Šv. Jurgio salą. Visuose Venecijos 
atvirukuose vaizduojama sala kadaise priklausė jo ordinui ir 
senasis kunigas visada į ją žvelgė šiek tiek ilgesingai. Gyveni- 
mas labai sparčiai kito. Tais sumaišties laikais, atrodė, niekas 
negali atsispirti permainoms. Netgi tikėjimas — jo tikėjimas, 
gyvuojantis beveik du tūkstančius metų. 

Baldis žvilgtelėjo į rankinį laikrodį, atsisegė paskutinę abito 
sagą ir, dairydamasis laisvos vietos prie lango, ėmė valyti savo 
mažyčių akinių plieniniais rėmeliais stiklus. 

— Pater noster gui es in coelis... - samurmėjo lotyniškai. 

Vėl užsidėjęs akinius, benediktinas atkreipė dėmesį, kad 
nuostabusis keturių šimtų tiltų miesto horizontas dažosi oran- 
žinės spalvos tonais. 

— „„sanctificetur nomen tuum... 

Nesiliaudamas murmėti poterių, vienuolis gėrėjosi saulėly- 
džiu, kartu atsargiai žvalgydamasis aplinkui. 

„Viskas gerai, - pagalvojo. 
tobusas, šiuo paros metu buvo beveik tuščias. Rodos, jo pa- 
slaugos sudomino tik vieną japonų porą ir tris tėvui Baldžiui iš 
matymo pažįstamus Džordžo Cinio fondo stipendininkus. 

„Kodėl nesiliauju taip elgęsis? - paklausė savęs. - Kodėl te- 
bestebiu iš padilbų šeštos valandos laivo keleivius, tarsi tarp 
jų galėtų sušmėžuoti žurnalistų kameros? Argi nepakankamai 
metų gyvenu saloje atsiskyręs, nuo viso to apsaugotas? 

Po keturiolikos minučių transporto priemonė prisišvartavo 
prie bjaurios betoninės prieplaukos. Atsivėrus varteliams, vi- 
sus keleivius pažadino šalto oro gūsis. Jam išlipant niekas neat- 
kreipė dėmesio. 

Širdies gilumoje Baldis buvo be galo patenkintas tokiu ramiu 
gyvenimu saloje. Grįš į savo celę, nusipraus, persiaus batus, 
pavakarieniaus su kitais vienuoliais ir užsisklęs celėje skaityti 
arba tikrinti keleto dar likusių egzaminų darbų. Devyniolika 
metų, nuo pat atvykimo į vienuolyną dienos, jis skrupulingai 
laikėsi šio ritualo. Iš tiesų, devyniolika metų ramybės. Tačiau 
visada pasirengęs, tarsi lauktų kokio skambučio, laiško ar ne- 
taktiško vizito. Tai buvo bausmė. Našta, kurios niekuomet ne- 
atsikratys. 

Bet Baldis stengėsi pernelyg nesileisti to užvaldomas. 

Argi gali būti malonesnis gyvenimas nei atsidavimas mokslo 
tyrimams? Gerasis vienuolis nė trupučio neabejojo. Prepoli- 
fonijos dėstytojo darbas Benedeto Marčelo konservatorijoje 
teikė jam tokią ramybę, kokios jaunystėje nebuvo pažinęs. Jo 
studentai buvo stropūs. Paskaitas lankė su saikingu entuziaz- 

mu, o jis pasakojo jiems, kokia buvo muzika anksčiau, prieš 
tūkstantį metų, paįvairindamas paskaitas šmaikščiais anekdo- 
tais. Katedros kolegos juo žavėjosi, net tuomet, kai įsitraukęs į 
kokį nors tyrimą nepasirodydavo paskaitose. Studentai jį ger- 
bė. Galiausiai jo paskaitų tvarkaraštis tapo pats lanksčiausias 
konservatorijoje. O jo paskaitos - pačios mėgstamiausios. 

Bet net tokios lengvatos neatitraukė jo nuo kitų pomėgių. 
Tokių savotiškų ir taip jaugusių į kraują, kad beveik su niekuo 
apie tai nesikalbėjo. 

Baldis į Šv. Jurgio salą atvyko 1972 metais, ištremtas dėl mu- 
zikos. Cinio fondas jam suteikė daugiau, nei būtų drįsęs prašy- 
ti savo vyskupo: vieną geriausių Europos bibliotekų, kongresų 
centrą, ne kartą tapusį UNESCO konferencijų būstine, ir du 
institutus, skirtus taip jį traukiančiai venecijietiškai muzikai ir 
etnomuzikologijai. Atrodė visai pagrįsta, kad būtent benedik- 
tinai įkūrė tą muzikologų rojų Šv. Jurgio saloje. Kas dar, jei ne 
Ordo Sancti Benedicti broliai, galėtų taip dievobaimingai pa- 
aukoti gyvenimą tam senajam menui? Argi ne pats šventasis 
Benediktas, VI amžiuje įkurdamas ordiną, padėjo šiuolaikinės 
muzikos teorijos pagrindus? 

Baldis buvo šios srities žinovas. Pavyzdžiui, jis pirmasis pa- 
stebėjo, kad šventojo Benedikto regula - vienintelė reikalau- 
janti kasdien laikyti aštuonerias pamaldas — visiškai remiasi 
muzika. Tai buvo užburianti paslaptis. Kitaip tariant, kiekvie- 
nas tų „tonų, vis dar naudojamų muzikos melodijoms kom- 
ponuoti, buvo visų maldų, kurias ordino vienuoliai kalbėjo kas 
dieną, įkvėpimo šaltinis. Baldis įrodė, kad rytmetinės pamal- 
dos (antrą valandą nakties žiemą) atitinka natą do. Garbinimo 
pamaldos auštant - natą re. Pirmos, trečios ir šeštos valandos 
mišios - šeštą, devintą ir dvyliktą valandą ryto - mi, fa ir sol. 

Šviesiausioji valanda — nona, devintoji — trečią valandą popiet 
„skamba“ kaip la, o mišparai leidžiantis saulei - kaip si. 

Štai tokiomis paskaitomis jis pelnė šlovę. „Valandos ir na- 
tos susijusios tarpusavyje! — aistringai tvirtindavo savo moki- 
niams. —- Melstis ir kurti muziką - panašūs veiksmai! Muzika - 
tai tikroji Dievo kalba!“ 

Tačiau senasis Baldis po savo abitu slėpė dar daugiau atradi- 
mų. Jo teorija buvo įspūdinga. Pavyzdžiui, jis buvo įsitikinęs, 
kad ne tik antikos žmonės žinojo, kas yra harmonija, ir mate- 
matiškai ją pritaikydavo kurdami muziką, bet ir šioji galėdavo 
sužadinti pakylėtas sąmonės būsenas, kurios leisdavo antikos 
pasaulio žyniams ar įšventintiesiems pasiekti aukštesnes tikro- 
vės formas. Jo idėja dešimtmečius varžėsi su kitomis, teigusio- 
mis, kad tokių sielos pakilimo būsenų sukeldavo tik haliucino- 
geninių narkotikų, šventųjų grybų ar psichotropinių medžiagų 
vartojimas. 

O kaip naudodavo muziką? Baldis tai aiškindavo, kai pokal- 
bis įsiplieksdavo. Jis pripažindavo, kad praeities išminčiams 
pakakdavo mintyse išplėtoti atitinkamą harmoniją ir juos 
pasiekdavo informacija iš anapus. Tvirtindavo, kad tokios 
būsenos apimti žyniai ir burtininkai galėdavo atgaivinti bet 
kokį praeities momentą, kad ir koks tolimas jis būtų. Kitais 
žodžiais tariant, pasak jo, muzika sumoduliuodavo smegenų 
bangų dažnius ir sužadindavo suvokimo centrus, galinčius 
keliauti laiku. 

„Bet tas gebėjimas, - nusivylusiu balsu paaiškindavo, - jau 
prarastas.“ 

Daugelis nesutiko su avangardinėmis tėvo Baldžio idėjo- 
mis. Vis dėlto ginčai niekuomet neapniaukdavo jo jaunatviško 
ir draugiško veido. Sidabrinės gijos, tvirta laikysena ir atviras 

žvilgsnis pelnė jam neatremiamo priešininko šlovę. Beveik 
niekas niekuomet neprisimindavo, kad jam jau šešiasdešimt 
penkeri. Tiesą sakant, jei ne skaistybės įžadai, Baldis būtų su- 
daužęs širdį daugeliui savo studenčių. Ir jų motinų. 

Tą dieną, nė nenumanydamas, kokie įvykiai laukia, Baldis 
šypsodamasis ir kaip visuomet skubiu žingsniu įėjo į vienuoly- 
no pastatą. Beveik neatkreipė dėmesio, kad tarpduryje, nekan- 
traudamas kažką pranešti, jo laukia brolis Robertas. 


Gran Kivira, Naujoji Meksika 


Prieš tris šimtus šešiasdešimt dvejus metus 


Sukaustytas siaubo, Sakmas puolė ant kelių. Jo it nutekintas 
kūnas sukniubo, vos tik visą esybę užvaldė tamsa. Kad ir kaip 
karys bandė kuo plačiau atverti akis ir kuo stipriau jas trynė, 
nepajėgė įžvelgti nė menkiausio šviesos blyksnio. Nenusako- 
ma vizija ką tik atėmė jam regėjimą. Dabar atsidūrė tamsoje, 
vienas, priešais šventąją savo genties uolą. Ir tas vidinis siau- 
bas, užgesinęs žvilgsnį, užgniaužė ir balsą. 

Niekuomet, nė vieną savo sargybos naktį nebuvo susidūręs 
su niekuo panašiu. 

Niekuo. 

Apgraibomis, nedrįsdamas atsukti nugaros ką tik jį apaki- 
nusiam švytėjimui, Sakmas pamėgino pabėgti iš gyvatės tar- 
peklio prieigų. Jam nederėjo prie jo artintis. Anga, pro kurią 
patenkama į kalvos širdį, buvo prakeikta. Visa gentis tai žinojo. 
Angos gilybėje buvo palaidotos penkios šamanų, burtininkų, 
žmonių gyduolių kartos, o šie sakydavo, kad tai vienintelė vie- 
ta visame krašte, kur galima bendrauti su dvasiomis. Taigi, tai 

buvo grėsminga vieta. „Kodėl leidausi čia atvedamas?' - dabar 
mąstė Sakmas. Koks velnias jį atnešė iki pat pusmėnulio for- 
mos įšventintųjų akmens, jei žinojo apie šioje vietoje tykan- 
čius pavojus? Be to, argi ši uola nėra ganėtinai nutolusi nuo jo 
saugomos teritorijos? 

Iki aušros buvo likusios trys valandos. Trys valandos, iki jį 
pakeis arba ras mirusį. Bet Sakmas vis dar sunkiai šnopavo. Vos 
begalėjo kvėpuoti. Susijaudinęs. Apstulbintas. Gyvas. Kamuo- 
jamas mintis užplūdusių klausimų. 

„Kokia šviesa gali vienu smūgiu patiesti jumanų karį? Spin- 
dulys? Negi žaibas gali pasislėpti akmenyje ir smogti suaugu- 
siam žmogui? O kas toliau? Mesis ant jo ir praris?“ 

Sargybinis negalėjo liautis mąstęs. Tik tuomet nustojo, kai ne- 
rangiai bėgdamas suvokė, kad slėnis staiga nurimo. Tai negeras 
ženklas, pasakė sau. Ir tuomet jo mintys pavojingai susidrumstė. 
Ar toji šviesa artinasi prie jo? Neseni prisiminimai jį baugino. 
Tamsoje jį paskandinusi ugnis atrodė užgimusi kažkokios baidy- 
klės nasruose. Stebuklingo žvėries, vien kvėpavimu sugebančio 
suniokoti klonį. Genties pranašystėse šitaip buvo vaizduojama 
pasaulio pabaiga. Skelbiama, kad visata greitai bus sunaikinta 
liepsnų ir be galo ryškus švytėjimas bus visų rūšių gyvybės žū- 
ties pranašas. Pragaištingos Ketvirtojo pasaulio krizės. 

Jei tai, kas staiga pasirodė tarpeklyje, buvo pabaigos ženklas, 
joks žmogus, jokia jėga negalės to sustabdyti. 

Ką gali padaryti jis? 

Ar verta bėgti ir sukelti visus ant kojų? 

Ir kokiu būdu tai padarys? 

Jeigu jis apako? 

Sakmas staiga susivokė mąstantis kaip bailys. Dar po akimir- 
kos jo smegenys tas mintis išaiškino: įsibrovėlis nepanėšėjo į 

nieką, apie ką jis buvo girdėjęs kalbant anksčiau. Žėrintis ka- 
muolys, nudeginęs jam akis, netikėtai pasirodė prakeiktame 
plyšyje. Jo šviesa akino ir buvo labai skvarbi. Kas galėtų atsi- 
spirti tokiam priešui? Koks karys sugebėtų jį sulaikyti? Ar ne- 
būtų geriau, jei jo žmona, jo dukra Ankti ir jo gentis mirtų nė 
nespėję atsisveikinti? O kaipgi jis? 

- Ankti... - sušnibždėjo. 

Sutemose, smaugiamas mirtinos tylos, karys sulėtino žings- 
nius ir pasuko link uolos, kurią ką tik buvo palikęs už nugaros. 
Jei jau lemta mirti, pagalvojo dalelę sekundės, tuomet sutiks 
mirtį kaip garbingas žmogus. Stovėdamas. Veidu į budelį. Gal- 
būt ateityje kas nors jį prisimins kaip pirmąją Laikų Pabaigos 
Siaubūno auką. 

Būtent tada tai ir nutiko. 

Kariui visiškai nesitikint. 

Penki skiemenys - tik penki, - ištarti labai lėtai, perskrodė 
klampią slėnio tylą. Juos ištarė draugiškas, šiltas balsas. Atrodė, 
kad tas murmesys sklinda palei pat kario ausis. Nepaaiškina- 
ma, bet tas balso srautas, ta gamtos jėga pašaukė jį vardu: 

— Kaip lai-kaisi, Sak-mai? 

Trūkčiojantis, bet kuo puikiausia tanų kalba suformuluotas 
klausimas jį sukaustė. Sargybinis suraukė antakius ir instinkty- 
viai ranka siektelėjo prie liemens nešiojamo obsidiano kirvio. 
Ar ta būtybė paminėjo jo vardą? 

Sakmas buvo savo tėvo, Didžiojo Valpio, Kuelocės vyriau- 
siojo vado, išmokytas saugotis gyvųjų. Ne mirusiųjų. 

— Sak-mai... 

Balsas paakino jį dar stipriau. 

Mirusiųjų? 

Senuko gimdytojo prisiminimas paskatino jį sukąsti dan- 

tis ir pasirengti gintis ginklu. Ar priklausytų šiam pasauliui, ar 
anam, ta kalbanti šviesa taip paprastai jo nepribaigs ant to rau- 
dono smėlio. 

— Sak-mai... 

Trečią kartą skambant virpančiam balsui, jo kirvis perskrodė 
orą, brėždamas aplink apsauginį ratą. Jis vis dar nieko nematė. 
„Sudie, Ankti. Myliu tave.“ Kad ir kas buvo jį kviečianti būtybė, 
jijau buvo čia pat. Net galėjo justi jos kvėpavimą. Nepakeliamą 
karštį. Ir apmiręs iš baimės, su ginklu drebančioje kairiojoje 
rankoje, genties karys pakėlė veidą į dangų, laukdamas užgriū- 
vant to, kas neišvengiama. Atmerkė paraudusias akis ir, nukrei- 
pęs žvilgsnį link tamsaus dangaus, vos įžvelgė siluetą, didžiu- 
lį tarsi totemas, besiartinantį prie jo. Blausi mintis švystelėjo 
galvoje: juk tai moteris! Prakeikta moteriška dvasia rengėsi jį 
pribaigti! 

Tikra likimo ironija, bet prieš keletą metų šioje pačioje vie- 
toje, šalia Kuelocės šaltinio, jo tėvas mokė jį mirti. Mirti kovo- 
jant. 


Los Andželas, Kalifornija 
1991 metų pavasaris 


— Tai, sakote, tas sapnas nuolat kartojasi? 

Gydytoja Mejers pasilenkė virš kušetės, ant kurios gulėjo pa- 
cientė, akimis ieškodama jos žvilgsnio. Dženiferė Narodi dar tik 
trečią dieną lankėsi jos prašmatniame kabinete Brodvėjaus gatvė- 
je, finansiniame miesto rajone, - ji skundėsi nuolatiniu nerimu. 
Linda Mejers jautėsi sutrikusi: asmens kortelėje Dženiferė Naro- 
di buvo apibūdinama kaip sveika, mėgstanti sportuoti trisdešimt 
ketverių metų moteris, niekas iš jos protėvių nesirgo psichikos li- 
gomis, ji buvo santūraus būdo, pasiturinti ir, be kita ko, patraukli. 
Niekuomet nebuvo ištekėjusi, su jokiu vyru nepalaikė pastovių 
santykių ir, rodos, jai visai to nereikėjo; su tėvais sutarė gerai. Iš pa- 
žiūros atrodė, kad ta moteris neturi jokių neišsprendžiamų bėdų. 

— Tas pats sapnas pasikartojo du kartus per tris dienas, - su- 
šnibždėjo Dženiferė, stengdamasi išvengti tiriamo psichiatrės 
žvilgsnio ir ranka atmesdama kupetą juodų plaukų. - Tai ne 
košmaras, suprantate? Bet kiekvieną kartą prieš užmigdama 
galvoju, kad jis pasikartos. Ir tai man kelia nerimą. 

— Kada sapnavote tą sapną paskutinį kartą? 

— Praėjusią naktį! Todėl ir atėjau pas jus taip anksti. Regis, 
vis dar tai matau... 

— Ar geriate mano paskirtus vaistus? 

— Žinoma. Bet valiumas manęs neveikia. Niekaip negaliu 
suprasti, daktare, kodėl tos švytinčios moters vizija manęs ne- 
palieka. Suprantate, ką noriu pasakyti? Aš ją matau visur. Pri- 
valau išmesti ją iš galvos! 

— Ar dar kada nors ją esate sapnavusi? 

— Taip. 

— Gerai. Nesijaudinkite, - nuramino psichiatrė, kažką krai- 
gliodama didelėse juodose rankose laikomoje užrašų knygelė- 
je. - Rasime būdą įveikti tą besikartojantį sapną. Ar jaučiatės 
įbauginta? 

— Taip, daktare. Ir man neramu. 

— Sakykite, gal neseniai nutiko koks traumuojantis įvykis, 
pavyzdžiui, eismo nelaimė, gal netekote artimo žmogaus?.. 
Kas nors, kas galėjo sukelti nerimą ar depresiją? 

Dženiferė užsimerkė, išpūtė krūtinę ir iškvėpė iš plaučių visą 
orą, tarsi ieškotų tinkamo atsakymo savo viduje. Dabar jautė 
skausmingą tuštumą skrandyje. Išėjo nepapusryčiavusi. 

— Nerimą? — pakartojo. - Ką gi, prieš kelias savaites grįžau 
po ilgo laiko tarpsnio, praleisto Europoje. Ir vos tik atvykus į 
Los Andželą vėl pradėjo lankyti tie sapnai. Šį kartą tokie aiš- 
kūs ir įkyrūs, kad nedelsdama atėjau pas jus. Iš pradžių maniau, 
kad tai dėl laiko, įpročių pasikeitimo, na, suprantate. 

— Vėl? Norite pasakyti, kad anksčiau jau esate sapnavusi kaž- 
ką panašaus? 

— Ašjau sakiau, daktare. Jau keleri metai sapnuoju tuos indė- 
nus ir tą paslaptingąją šviesos kupiną moterį. Ir neįsivaizduoju 


kodėl! 

— Sakykite, Dženifere, kurioje Europos dalyje buvote? 

— Romoje. Teko ten lankytis? 

— Roma)? Cezario, popiežių, makaronų ir vyno frascati Roma? 
Nieko kita taip netrokštu! Žinote, tai viena mano svajonių? 

— Tikrai? 

— Tikrų tikriausiai. Bet mano vyras argentinietis, o jo pro- 
tėviai kilę iš Galisijos, tad kaskart, kai keliaujame į Europą, 
užstringame Ispanijoje, La Korunjoje. Jo seneliai iš ten. Tikra 
nelaimė! 

- Ir niekuomet nenuskridote į Italiją? Juk taip arti? 

— Ne! - nusikvatojo Linda Mejers. - Jis net privertė mane 
išmokti ispaniškai, kad galėčiau bendrauti su jo giminėmis! 

Dženiferė nepasekė jos pavyzdžiu. Užuot užsikrėtusi nuošir- 
džiu gydytojos juoku, pajuto užplūstant gilią melancholiją. 

— Tikrai, labai gaila, - tarė. - Roma - stebuklingas miestas. 
Jos aikštės, turgūs, siauros akmenimis grįstos gatvės, garuojan- 
ti cappuccino, jos dolce farniente... 

Pro Mejers akis nepraslydo tas ūmus nuotaikos pokytis. Ji 
paslapčia bloknote užrašė „Roma“ ir akimirką pamąstė prieš 
pateikdama kitą klausimą. Kartais koks prisiminimas, gam- 
tovaizdis gali atverti spragą giliuosiuose paciento asmenybės 
kloduose. Galbūt tuose prisiminimuose, kokiame ką tik pa- 
sibaigusio etapo įvykyje ir slypi raktas, padėsiantis jai išnar- 
plioti tą atvejį. Taigi nusprendė kuo atsargiausiai pamėginti 
eiti tuo keliu. 

— Gal ten kas nors nutiko, ką norėtumėte man papasakoti, 
Dženifere? 

— Kas nors? Ką turite omeny? 

Drėgnos žalios jos pacientės akys plačiai prasivėrė. 

— Nežinau, — atsakė gydytoja. - Jūs pati man pasakykite. 

Kartais besikartojančius sapnus sukelia mažytės įkyrios min- 
tys, nebaigti darbai, kitaip sakant, rūpesčiai, kuriuos smegenys 
stengiasi visais įmanomais būdais įveikti. 

— Romoje tiek daug visko nutiko, daktare. Italijoje palikau 
daugybę nebaigtų darbų. 

— Papasakokite man apie tai. 

Dženiferė pagavo tamsių psichiatrės akių žvilgsnį. Tiesus 
žvilgsnis plačiame tamsiaodžiame veide, rėminamame garbi- 
niuotų plaukų, surištų į dailią uodegėlę, nuo pat pirmos dienos 
įkvėpė jai pasitikėjimą. Ir tik žvelgdama į ją ir nė žodžio netar- 
dama galėjo perteikti mintį, kad istorija, kurią rengiasi papasa- 
koti, bus ilga. 

— Mes niekur neskubame, Dženifere, - nusišypsojo psichia- 
trė. - Aš dievinu Italiją! 


— Buona sera, tėve Baldi. 

Meilikaujanti Šv. Jurgio sargo šypsena pasitiko jį vos įžengus 
pro vienuolyno vartelius. Visoje Venecijoje nebuvo kito tokio 
šleikščiai saldaus vienuolio. 

— Palikau laiškus jūsų celėje, - pranešė brolis Robertas. — 
Jums sekasi. Trys vokai. Be to, stori. 

— Daugiau nieko? 

Sargas patraukė pečiais. 

— Jums atrodo mažai, tėve? Tai tie, kurių visuomet laukiate. 
Na tie, kuriuos siunčia šventieji. 

Dėl nesveiko brolio Roberto smalsumo Baldis nepatikliai 
kilstelėjo antakius ir netaręs nė žodžio ėmė lipti laiptais. „Tai 
tie, kurių visuomet laukiate. Senasis muzikologas sudrebėjo. 
„Na tie, kuriuos siunčia šventieji“ 

— Palaukite! - jaunasis vienuolis apskritu Rubenso kerubino 
veidų mojavo ore popieriaus lapeliu. - Šią popietę jums dar ir 
du kartus skambino. 

— Kas? - skubiai paklausė Baldis, stabtelėjęs laiptų aikštelėje. 

— Neprisistatė, tėve. Tai buvo tarpmiestinis skambutis. Iš 
Romos. 


JAVIER SIERRA O MĖLYNOJI DAMA 27 


— Tuomet tegu paskambina dar kartą. 

Įėjęs į kambarį, Džuzepė Baldis jau buvo pamiršęs skambutį. 
Patenkintas pamatė, kad laiškai guli ten, kur jam buvo sakęs 
brolis Robertas. Tarp kitų laiškų tikrai išsiskyrė trys išsipūtę 
vokai: du iš Romos, o trečiasis iš vieno pramoninio šiaurės 
Ispanijos miesto. Siuntėjai buvo „šventasis Matas“, „šventasis 
Jonas“ ir „šventasis Morkus. Iš tiesų, tai buvo siuntiniai, kurių 
visuomet laukdavo. „Šventųjų“ laiškai. 

Benediktinas pasimėgaudamas juos paglostė. 

Tie vokai buvo vienintelis ryšys, vis dar siejantis jį su anks- 
tesniuoju gyvenimu. Tuo, apie kurį Šv. Jurgio saloje niekas nė 
neįtarė. Laiškai ateidavo nereguliariai, labai retai po du iškart 
ir niekuomet - trys. Todėl, pamačius, kad kolegų poreikis jam 
parašyti sutapo, jo džiaugsmas akimirksniu virto nerimu. 

"Tačiau ten buvo dar kai kas. Dar viena didžiulė priežastis 
sunerimti. Rašalo spalvos vokas su gerai pažįstamu iškiliu Jo 
Šventenybės Valstybės sekretoriato herbu. Antspauduotas 
prieš dvi dienas Vatikane ir su prierašu „skubu“. Baldis atidėjo 
šventųjų laiškus ir palinko prie šio. 

- Šventasis Sostas? — sumurmėjo, dabar prisiminęs du skam- 
bučius iš Romos. 

Bijodamas blogiausia, tėvas Baldis prieš atplėšdamas pasvė- 
rė rankose voką. O vėliau jo rankose atsidūrė storas raštų po- 
pieriaus lakštas. 

„Caro San Lucca, - perskaitė. - Jūs turite tuoj pat nutraukti 
visus tyrimus. Šventojo Tėvo moksliniai patarėjai reikalauja, 
kad atvyktumėte į Romą, nes nori išsiaiškinti visas jūsų pasku- 
tinio išsišokimo smulkmenas. Prašytume nedelsti ilgiau nei 
iki ateinančio sekmadienio. Susisiekite su Tikėjimo doktrinos 
kongregacija, o jei nepavyktų - su Viešųjų reikalų institutu. 

Jie jums paaiškins smulkiau.“ Ir netikėtas parašas: „Kardinolas 
Zsidivas“ 

Jis vos neužduso. Juk šiandien ketvirtadienis! O jo laukia 
Romoje iki sekmadienio! 

Tačiau kai kas buvo dar blogiau nei skuba. Jei atmintis jo 
neapgauna — oji tikrai neapgauna — tai antras kartas per de- 
vyniolika metų, kai jį įspėja dėl „išsišokimo“. Pirmasis baigėsi 
ištrėmimu į šią Venecijos salą. Kokią kainą sumokės dabar - už 
antrąjį? 


Dabar Sakmas nusprendė pulti. 

Tačiau, dar nenusitaikius į savo persekiotoją ir nenukrei- 
pus ginklo jai į tarpuakį, jį apžilpino naujas šviesos pliūpsnis. 
Jo akys vos spėjo pamatyti aukštą ir keistą jį stebintį siluetą. Ir 
vėjo gūsis, kietas tarsi smūgis mediniu daiktu, jį patiesė aukš- 
tielninką. 

— Sak-mai, - vėl pakartojo balsas. 

Mirtis buvo arti. Dabar jis tai žinojo. Gyvybė paliks jį aki- 
mirksniu. 

Kas bus su jo šeima? 

Sujo gentimi? 

Kas jo laukia kitame gyvenimo krante? 

Slėnį vėl užliejo ta paslaptinga, beveik apčiuopiama šviesa, o 
sargybinis po tuo krintančiu antjo švytėjimu stengėsi užgniauž- 
ti aimaną. Artimiausi akmeniniai Kuelocės namai, senolių ka- 
pinės, didžioji kiva - požeminės jo genties ritualų patalpos - ir 
netgi visų trijų ežerų pakrantės skendėjo žydrame švytėjime. 
Tačiau Sakmas negalėjo žavėtis stebuklu, be aklumo, jį buvo 
užklupusi dar viena skausminga būsena. Vibrtojantis garsas, 
tūkstantį kartų stipresnis nei tas, kurį sukelia skėrių spiečius, 

ką tik persmelkė ausis ir nugramzdino jį į neviltį. Ar šitaip jį 
kvietė mirtis? 

Indėnas nusirito žeme, delnais suspaudęs smilkinius. Pašo- 
ko. Suriko ir trenkė kumščiais sau per galvą. Tačiau garsas už- 
pildė viską. Užliejo jį. 

Dar po kelių akimirksnių jo protas jau nebegalėjo atsilaiky- 
ti. Jis užmiršo net šalia esantį užpuoliką. Medžiotojas sulinko, 
netekęs paskutinių jėgų, ir visu ūgiu kaip pakirstas krito ant 
žemės. 

Vėliau jo sąmonę užvaldė tamsa. 


Ir tyla. 


Kai šviesa ir garsas susilpnėjo, jaunasis indėnas gulėjo kniūbs- 
čias, nusitrynusiais nuo veido piešiniais, subraižyta galvos oda. 
Neįsivaizdavo, kiek laiko buvo praėję. Jam skaudėjo galvą, pyki- 
no, jis jautėsi bejėgis. Kirvis buvo nusviestas keletą žingsnių nuo 
tos vietos, kur jis gulėjo, o jis nepajėgė apgraibomis jo susirasti. 

— Mie-las Sak-mai... 

Anksčiau jį įbauginęs balsas sugriaudėjo virš jo, tarsi būtų 
aidėjęs iš visur. Nežinojo, kiek buvo praėję laiko. Tačiau buvo 
gyvas, gyvas! 

— Ko-dėl bė-gi nuo ma-nęs? 

Didžiojo Valpio sūnus vis dar tylėjo. Priplojęs veidą prie 
žemės, sukaupė pakankamai valios, kad įvertintų savo galimy- 
bes. Neilgai trukus atrado vieną. Pajuto ties juosmeniu mažytį 
akmeninį peiliuką - tą patį, kurį naudojo kailiams lupti. 

Kovos instinktas vėl plūstelėjo jo gyslomis. 

— Aš la-bai ilgai keliavau, kad susi-tikčiau su tavim, - tarė vis 
mažiau trūkčiojantis balsas. - Tau nė-ra ko bijoti. Aš tau nepa- 


darysiu nieko blo-ga. 

Dvasios tonas buvo ramus. Tyras. Kalbėjo jo gimtąja tarme. 
Ir darė tai iš lėto, neskubėdama. Sakmas, kai pavyko susikaupti, 
pastebėjo, kad skėriai liovėsi zvimbti, o šviesa tapo kiek švel- 
nesnė, ir jis galėjo iš lėto pramerkti akis ir po truputį apsiprasti 
su savo būkle. 

Pirmiausia išvydo tik dėmes, vėliau šešėlius miglotais apri- 
bais ir pagaliau po kelių akimirkų nustebęs pamatė virtinę rau- 
donųjų skruzdžių, ropojančių veidu. 

Jam grįžo regėjimas! 

Atsivertęs ant nugaros pirmą kartą aiškiai išvydo užpuoliko 
veidą. 

— Vardan visų protėvių... - sumurmėjo apstulbęs. 

Sunku nupasakoti, ką matė: per porą pėdų nuo jo moteris - 
kaip jau nujautė anksčiau - pailgu veidu nenuleido nuo jo akių. 
Ji atrodė tarsi nendrė. Nejudri. Tiesi. Akys didelės ir šviesios. 
Jis niekuomet nebuvo regėjęs tokios baltos odos. Moters plaš- 
takos buvo pailgos, plonais ir švelniais pirštais. O drabužiai pa- 
tys keisčiausi iš jo kada nors matytų. Ypač neįprastas atrodė žy- 
dras apsiaustas, dengiantis plaukus, kurie, kaip manė Sakmas, 
buvo tamsūs, tačiau virvė, juosianti jo persekiotojos liemenį, 
buvo dar tamsesnė. Moteris nusišypsojo, tarsi jį užjausdama. 

— Ar žinai, ke-lin-ta šian-dien die-na? 

Klausimas galutinai išmušė Sakmą iš vėžių. Dvasia ištarė jį 
nepakrutinusi lūpų. 

— Ar pri-si-min-si šią da-tą? 
to, ką ji nori jam pasakyti. 

— Tūkstan-tis še-ši šimtai dvidešimt de-vintie-ji Vieš-pa-ties 
metai. Aš labai ilgai ta-vęs ieško-jau, Sakmai. Da-bar tu man 
pa-gelbė-si. 

— Kaip galiu tau pagelbėti? 

— Tūkstan-tis še-ši šimtai dvidešimt de-vintie-ji, - pakartojo 
dvasia. 

Tas skaičius jam nieko nesakė. 

Sakmas iš lėto kėlėsi, kol pagaliau pajėgė atsistoti ant kojų. 
Apsičiupinėjo juosmenį, ieškodamas peilio, atsargiai jį ištrau- 
kė ir paslėpė už riešo. O moteris, kurios kūnas skleidė šviesą, 
tuo metu atrodė pakilusi per keletą pėdų nuo žemės. Žiūrint 
iš kitur, jos aštrus profilis neatrodė nuožmus, veikiau švelnus. 
Sakmas jau nė kiek neabejojo: priešais jį stovėjo mėlynoji lygu- 
mų dvasia. Kitados tėvas buvo apie ją pasakojęs. 

— Galjau pasaulio pabaiga, ponia? 

Dama, išgirdusi sargybinio klausimą, nušvito nepakrutinusi 
lūpų. 

— Dar ne, sūnau. At-vykau kai ko pra-neš-ti tavo genties žmo- 
nėms. Bet man bu-vo reika-lingas žmogus kaip tu. Žinai? Liko 
ne-daug laiko. Labai nedaug, Sak-mai. 

— Nedaug? Iki ko? 

— Iki tikro-jo Dievo pa-si-rody-mo. Turi pa-reng-ti savo žmo- 
nes. Priva-lai už-kirs-ti kelią kraujo pra-lieji-mui. 

Indėnas pasitrynė akis, kad pašnekovės vaizdas taptų ryš- 
kesnis. Akys vis dar perštėjo. 

— Tu mane nužudysi? - paklausė gniauždamas ginklą. 

— Ne. 

— Tuomet kodėl išsirinkai mane? 

— Dėl tavo ženk-lo, Sak-mai. 

— Kokio ženklo? 

— Pa-žvelk į savo ranką. 

Iki šiol sargybinis nekreipė į tai dėmesio: rožės formos gra- 
nato spalvos dėmė, dydžio sulig gyvatės įkandimu, jau daug 
metų puikavosi jo kairiojo dilbio išorinėje pusėje. 

— Tai ženk-las tų, kurie suge-ba re-gėti. 

Moteris pasilenkė prie indėno ir ištiesusi ranką palietė nu- 
skustą Sakmo galvą. Žemyn nugara nubėgęs šaltukas privertė 
atpalaiduoti rankas, ir akmeninis peilis nukrito ant žemės. 

— Tu man nieko negali padaryti. Pir-ma, mano sūnau, turiu 
tau kai ką įteik-ti, - toliau kalbėjo moteris. - Tai supras tik ta-vo 
vai-kai-čių vaikai-čiai ne ma-žiau kaip po tri-jų šim-tų metų. 

— Po trijų šimtų metų? 

— Po be-veik keturių tūks-tan-čių mė-ne-sių... - linktelėjo 
dvasia. — Ir tu tai sau-gosi. 

— Ką? 

— Neilgai trukus, kai vėl susi-tiksi-me, tu tai gau-si. 

Ir tai sakydama vėl leido tamsai užvaldyti lygumas. 


Madridas, Ispanija 
1991 metų pavasaris 


— Nair kur šiandien ketiname keliauti? 

Tchema Chimenesas, jau pripratęs prie neįprasto kolegos 
elgesio, ištarė klausimą ironišku tonu. Dėl viso pikto į tyrinė- 
tojo liemenės kišenes buvo prisikišęs fotoaparato juostelių. 
Jo apvalus stotas, bylojantis apie pomėgį gerai pavalgyti ir ne- 
apykantą sportui, kiekvieną kartą pasikeisdavo, kai dėvėdavo 
tą aprangą. „Šitam tipeliui, - pasakė pats sau, išvydęs besiar- 
tinantį Karlosą, - neišdegs manęs apmulkinti kaip praėjusią 
savaitę Sevilijoje, kai tas šunsnukis paliko mane likimo valiai 
Santa Kruso rajone klaidžioti ieškant, kur įsigyti naują objek- 
tyvo filtrą.“ Tchemai dar neteko dirbti su tokiu nepasėda. Nei 
tokiu, kuris, susidūręs su kokiu nepaaiškinamu reiškiniu, taip 
prarastų sveiką protą. 

Krepšys su fotoaparatais - apibrizgusi nailoninė kuprinė, 
tūkstančio ir vieno nuotykio palydovė - jau gulėjo saugiai 
padėtas prie kojų. Šįkart Tchemai nepritrūks nei baterijų, nei 
blykstės, nei juostelių. 

Likus porai žingsnių, Karlosas išsišiepė iki ausų, atsakyda- 
mas jam klausimu: 

— Pasirengęs įminti naują paslaptį? 

Tchema linktelėjo. 

— Man nieko netrūksta, - tarė didžiuodamasis. - Šį kartą 
taip lengvai nuo manęs nepaspruksi. Tai, kas nutiko Sevilijoje, 
daugiau nepasikartos. 

— Eik jau, seni! Nieko nepraradai. Be to, tas juvelyras vis 
tiek nebūtų leidęs tau padaryti nė vienos nuotraukos. Turbūt 
melavo sukoręs tris šimtus kilometrų per pusę valandos, kai 
jo automobilis pateko į debesį Kastiljo de las Gvardas aukš- 
tumoje. 

— Teleportacija? 

Karlosas linktelėjo. 

— O jei būtų pamatęs tavo fotoaparatą, nebūtų teikęsis nė 
burnos praverti. Tu nepažįsti to miesto gyventojų! 

— Kurgi ne... - nutęsė Tchema. - Tai koks kitas mūsų tikslas? 

— Šiandien, mano drauge, medžiosime šventąsias drobu- 
les, - paskelbė Karlosas, dideliais gurkšniais gerdamas antrąjį 
šį rytą kavos puodelį, kurį ką tik pasiėmė iš greta esančio kavos 
automato. 

- Šventąsias drobules? Ir nuo kada tave domina relikvijos? 
Argi ne tu tvirtinai, kad tai senučių plepalai? 

Karlosas neatsakė. 

— Maniau, kad paliksime tai stipendininkams... 

„Kaip keista“, - pamanė. Jis, Karlosas Albertas, jau aštuonias 
savaites sau uždavinėjo tuos pačius klausimus. Kodėl staiga 
pajuto tokį nenumaldomą potraukį prie religijos, jei nėra reli- 
gingas? Nors skelbėsi esąs agnostikas, jo, grįžusio iš paskutinės 
kelionės į Italiją, pamaldumo šešėlis nesiliovė persekiojęs. Iš 

pradžių nekreipė į tai dėmesio: kartais tai buvo Gvadalupės 
Mergelės paveikslėlis - lygiai toks pats, kokį vaikystėje ma- 
tydavo ant savo senelės naktinio stalelio, — staiga atsiradęs 
tarp knygos puslapių. To užteko, kad prisiminimai nuskrai- 
dintų į tuos laikus, kai dar nebuvo praradęs tikėjimo. Kitais 
kartais - Šuberto Ave Maria, skambanti per redakcijos radiją, 
arba Muriljo „Nekaltai Pradėtoji“ pašto ženkle. Ką tai reiškė? 
Gal tai ženklai? O jei taip - kokie? Ar turėjo sunerimti, jei 
skaitant spaudą jo dėmesį prikaustydavo tik religinio pobū- 
džio žinutės? 

Tiesą sakant, Karlosas buvo savotiškas tipas. Jį, dvidešimt 
trejų metų, vos baigusį studijas, ankstyva tikėjimo krizė ati- 
tolino nuo katalikybės, komunijos ir sekmadienio mišių. Ta 
prieštara, kaip ir viskas, kas svarbu, ilgainiui tarsi nuslopo. Ir 
kai vieną dieną jis vos nežuvo motociklo avarijoje, staiga tarsi 
sprogo. Kai jo metalu spindintis BMW K75, lėkdamas devy- 
niasdešimties kilometrų per valandą greičiu, įsirėžė į raudoną 
šviesoforo signalą prašokusį taksi automobilį, Karlosas supra- 
to, kad jo gyvenimas jau niekada nebus toks kaip anksčiau. 
Staiga viskas aptemo, liko tuštuma. Jo sąmonė užgeso penkio- 
likai valandų, ir atmintyje neišliko jokio prisiminimo. Nieko. 
Kai atsigavo, pasijuto apgautas. Atrodė suirzęs, kad grįžo į gy- 
venimą. Supykęs ant visko ir visų. Vėliau, jau namie, įstengė 
tėvams paaiškinti: pasibaigus gyvenimui... nebuvo šviesos nei 
angelų, skambinančių arfa, nei rojaus, pilno mylimų žmonių. Jį 
apgavo. Tas penkiolika valandų, kai buvo miręs, rado tik tamsą. 
Nebūtį. Šaltį. Baltą neperžengiamą erdvę. 

Tačiau nuo to laiko jau prabėgo dešimtmetis. Šešis mėnesius 
mokėsi iš naujo vaikščioti, ir kai įveikė visus reabilitacijos eta- 
pus, kažkas labai svarbaus pakito jame visam laikui. 

Ne paslaptis, kad tada Karlosas išplėtojo įdomų požiūrį į 
būtį. Pradėjo domėtis prieštaringais reiškiniais - psichikos fe- 
nomenais. Manė, kad didžioji „religinių stebuklų“ dalis yra ne 
kas kita, kaip neteisingai išsiaiškinti sąmonės potyriai. Sąmo- 
nės miražai, kuriuos kada nors Mokslas sugebės ištirti. 

Tačiau, be kiekvieną dieną vis mechaniškesnio požiūrio į 
tikrovę, jis išsiugdė keistą įsitikinimą: gyvybė traukia gyvybę, 
sakydavo. Ir, tarsi bijodamas dar kartą ją prarasti, pradėjo ko- 
lekcionuoti svetimus potyrius. Jo profesija tam kuo puikiausiai 
pravertė. Būdamas žurnalistas, galėjo įsijausti į tai, kuo kiti kvė- 
puoja, ką sapnuoja ar veikia. O įsiliejimas į mėnesinio žurnalo 
kolektyvą jam suteikė tokius sparnus, kokių neįsivaizdavo. „Pa- 
slaptys“ buvo griežtas, bet atviras leidinys, jau daug metų ren- 
kantis potyrius, artimus paranormaliems. Jame dažnai straips- 
nius publikuodavo viską paaiškinti pasirengę mokslininkai 
arba teologai, įsitikinę, kad tik tikėjimas gali palengvinti mūsų 
visuomenės skaudulius. „Paslapčių redaktorius mėgavosi tarp 
teorinių straipsnių publikuodamas Karloso reportažus, siun- 
čiamus iš „įvykio vietos“. 

Grįžęs iš Italijos, reporteris susipažino su senu matemati- 
kos profesoriumi, išėjusiu į pensiją išradėju, kuris tvirtino iš- 
siaiškinęs visatos veikimo paslaptį. Kai jį aplankė, norėdamas 
paimti interviu, senasis profesorius pasakė, kad mūsų išgyve- 
nama tikrovė sudaro dalį sustyguoto aparato - milžiniško ir 
nematomo, kur kiekvienas veiksmas sukelia atoveikį. „Niekas 
nevyksta šiaip sau, - sakė profesorius. - O jei kartais aplink 
tave ir vyksta tarpusavyje paslaptingai susiję dalykai, tarsi 
kokia jėga ar asmuo būtų visa tai tau parengęs, nedelsk nė 
minutės: ištirk! Jei sugebėsi išsiaiškinti priežastį, būsi sutikęs 
tikrąjį Dievą, kad ir kas jis būtų. Suprasi, kad Dievas yra ne 

kas kita, kaip superkompiuteris, Programuotojas, o ne barzdo- 
tas senelis, kokį įsivaizduodavai. Tą pačią dieną būsi suradęs 
ir savo būties prasmę. Ar galėtum prašyti iš gyvenimo ko nors 
daugiau?“ 

Kad ir koks keistas, tas pareiškimas Karlosą įtikino. 

Ir tikrai, tą rytą, likus valandai iki susitikimo su Tchema, 
kaip tik nutiko panašus įvykis. Jo mintis užvaldė atsitiktinių, 
bet tarpusavyje susijusių įvykių grandinė ir privertė pakeisti 
tos dienos kelionės tikslą. | 

O nutiko štai kas: prie pat darbovietės, gatvėje, Karlosas 
rado keistą auksinį medalioną. Kažkas jį buvo pametęs ir jo 
grandinėlė atsitiktinai apsivijo žurnalistui aplink batą. Kai 
susierzinęs pagaliau ją atpainiojo nuo bato raištelio, nustebo 
vienoje medaliono pusėje pamatęs tokį savitą, gerai pažįstamą 
veidą: mirusio, į drobulę suvynioto ir prisikėlimo laukiančio 
Jėzaus. Kažkas pametė medalioną vos keli žingsniai nuo redak- 
cijos. Tačiau kas? 

Ant medaliono nebuvo išraižyta nei vardo, nei datos - nie- 
ko, kas leistų nustatyti jo savininką. Karlosas įsimetė jį į kišenę 
dienos pranešimus, buvo tvirtai įsitikinęs, kad jo radinys toli 
gražu ne atsitiktinis. „Atokiame Kamerų kalnų kaimelyje ras- 
ta viena geriausių šventosios Turino drobulės kopijų“ - skelbė 
viena antraštė. 

Šventoji drobulė? 

Argi veidas iš to medaliono nėra įkvėptas „Drobulės Žmo- 
gaus ? 

Ne. Tai negalėjo būti paprasčiausias atsitiktinumas. 

Tuomet Karlosas staiga prisiminė senąjį matematiką: kaip 
galima praleisti tokią galimybę pagaliau sučiupti Dievą? 

Tuo metu jis nepajėgė įsivaizduoti, kaip toli šį kartą jį nuves 
nuojauta. 

— Tai ką? - nenustygo vietoje Tchema, apsirengęs tarsi karo 
reporteris, įtraukęs pilvą ir įsitempęs priešais Karlosą. - Taigi, 
kur trauksime? 

— Į šiaurę. Į Logronją. Ar pažįsti Kamerų kalnus? 

— Į Kamerus? - nepatikliai ištarė fotografas. - Tokiu oru? 

Tchema susirūpinęs žvilgtelėjo pro redakcijos langą. Debe- 
suotas juodas dangus, tarsi bloga lemiantis ženklas, plytėjo virš 
Madrido, merkdamas miestą smulkiu, lediniu lietumi. Vėliau 
niūriai pasakė: 

— Tikiuosi, klauseisi radijo? Meteorologų prognozės nieko 
gera nežada... 

Karlosas nekreipė dėmesio. Jis taip pat turėjo pasiėmęs ne- 
didelį kelionės krepšį su reikalingiausiais daiktais ir lipo auto- 
mobilių aikštelės laiptais pirma kolegos. 

— Turiu nepaaiškinamą nuojautą. Šiandien sukursime nepa- 
prastą reportažą. 

— Nuojautą? Šiandien? — pasišiaušė Tchema. — Tikiuosi, ži- 
nai, kad automobiliui reikalingos grandinės, kaip visuomet, 
pakilus daugiau nei tūkstantį metrų. Juk tavo automobilis, kiek 
Žinau, ne visureigis... 

Netaręs nė žodžio, žurnalistas atidarė Seat Ibiza bagažinę ir 
pasidėjo savo daiktus. Šis automobilis jam patiko. Buvo apke- 
liavęs pusę Europos ir dar niekuomet nenuvylė. Kodėl tad da- 
bar jį turėtų išgąsdinti truputis sniego? 

— Nėra ko nerimauti, - galiausiai sumurmėjo Karlosas. — 
Mėgaukis nesuplanuota diena. Tokios dienos esti geriausios! 

Vyriausiasis redaktorius kartais jiems leisdavo tokius pabė- 
gimus. Žinojo, kad tuodu nersis iš kailio, bet po skvernu par- 

siveš kokią gerą istoriją. Vieną tų, kurios paįvairindavo pusla- 
pius, pilnus absoliučių tiesų ir pasakojimų apie rabinus, sufijus 
ir Kabalos sekėjus. Tačiau ar įmanoma atrasti ką verta dėmesio 
niūrioje nuošalaus miestelio zakristijoje? 

— Ar turi grandines? - nenurimo Tchema. 

Karlosas pažvairavo į jį. 

— Kas tau? Nejaugi nebepasitiki manimi? Tikrai manai, kad 
šiek tiek sniego balandžio vidury mums kelia pavojų? 

Jo balse pasigirdo priekaištas. 

— Ką gi, kaip sau nori... - suniurzgė Tchema. 

Fotografas buvo stambaus sudėjimo žaliūkas, kilęs iš Bilbao, 
ir nelabai suprato juokus. Niurnėdamas atrodė panašus į su- 
žeistą lokį. 

— Aš tave gerai pažįstu, Karlosai. Su tavim lyg niekur nie- 
ko galima užstrigti bet kurioje viršukalnėje vaikantis kokios 
suklastotos relikvijos, mirštant nuo šalčio po atviru dangumi 
antrą valandą nakties ir be grandinių! 

— Jau žinau, kas tau, - žurnalisto veide pasirodė pašaipa. — 
Manai, kad veltui gaišime laiką. Juk taip? 

Tchema neatsakė. 

— Geraijau, - atsiduso Karlosas, sukdamas uždegimo spyne- 
lėje raktą. - Leisk papasakoti tau savo planą. 


Tėvo Baldžio akys iš įniršio sudrėko. 

— Unaltra volta lo stesso errore, - sumurmėjo stengdamasis 
sulaikyti ašaras. - Kaip galėjau būti toks naivus? 

Suirzęs Baldis paslėpė laišką sutanos klostėse. Turėjo numa- 
tyti, kad tas interviu, prieš du mėnesius duotas vieno garsaus 
ispanų žurnalo reporteriui, vėl prišauks jam bėdą. Koks kitas 
dalykas, jei ne pokalbis su užsienio žurnalistu, Vatikane galėjo 
būti traktuojamas kaip „išsišokimas“? 

Senasis muzikologas ryškiai prisiminė tą pokalbį: maždaug 
trisdešimties metų jaunuolis, užsienietis, lydimas prastai ita- 
liškai kalbančio fotografo, atvykęs į abatiją pasisakė norįs pa- 
sikalbėti apie ypatingą Baldžio dvasinę veiklą trečiadieniais. 
Žurnalistui gudrybė - tai jis suprato vėliau — pavyko, ir Baldis 
sutiko, kad pokalbis būtų įrašytas. Pagaliau juk jo darbas su 
įtariamais velnio apsėdimu sulaukė nemažo atgarsio šalies ži- 
niasklaidos priemonėse ir ne viena jų kreipėsi prašydama pa- 
aiškinimų ar interviu. 1991-aisiais velnio tema Italijoje buvo 
madinga. 

Kalbėdamas šia tema benediktinas buvo atsargus. Suvok- 
damas, kad daugelis apsėstųjų yra viso labo psichikos ligoniai 

arba, geriausiu atveju, užuojautos verti isterikai, stengėsi, kad 
jo pamokslai bent jau sugrąžintų gydomąją tikėjimo galią. 

Tiesą sakant, savaitraščiai Gente Mese ar Oggi kelios savaitės 
prieš atvykstant minėtiems ispanams jį taip išpopuliarino, o jo 
knyga La Catechesi di Satana spaudoje sulaukė tokio didžiulio 
atgarsio, kad jo labai ir nenustebino faktas, jog užsienio žurna- 
las domisi jo egzorcizmais... Ir, žinoma, mažytė tuštybė paska- 
tino sutikti duoti interviu. 

Baldis per vėlai suprato, kad reporterio nedomino jo, kaip 
„demonų išvarytojo“, darbas. Tas žurnalistas buvo kitoks nei 
visi. Tarsi netyčia, žingsnis po žingsnio, pašnekovas iškaman- 
tinėjo apie kitą įvykį, kurį jis pats per klaidą buvo paviešinęs 
1972 metais ir kuris kelias, dabar jau beveik užmirštas, dienas 
jį buvo pavertęs tikra garsenybe Italijoje. 

Iš pašnekovo išgirdęs apie tą įvykį, pajuto keistą nerimą... 

„Jūsų paskutinis išsišokimas', pagalvojo, taip, niekas kita ne- 
gali būti. 

Ir tikrai: prabėgo jau devyniolika metų nuo tos dienos, kai 
jo vardas, užrašytas spausdintinėmis raidėmis, patvirtino, kad 
tuomet jau daugiau nei dešimtmetį jis buvo susitelkęs į vieną 
išradimą, galintį atkurti praeities vaizdus ir garsus. Muzikolo- 
gas žinojo, kad tai buvo kuo didžiausios svarbos projektas, prie 
kurio dirbo įvairių šalių dvylikos fizikų komanda ir kuris buvo 
gavęs Šventojo Sosto palaiminimą. Iš tikrųjų Domenica del 
Corriere pirmasis paviešino laiko mašinos kūrėjų laimėjimus. 
Pasak iliustruoto dominikonų laikraščio priedo, tėvo Baldžio 
grupei esą jau buvo pavykę atkurti prarastus muzikos kūri- 
nius — tokį kaip Kvinto Enijaus Thiestes, sukurtą maždaug 169 
metais prieš Kristų - ar tikslią paskutinių Jėzaus žodžių, ištartų 
ant kryžiaus, transkripciją. 

Tie straipsniai, kuriuos tėvas Baldis manė pamirštus dū- 
lint spaudos archyvuose, sukrėtė daugelį, ir nors „išskirtinis“ 
straipsnis kaip žaibas aplėkė pusės pasaulio naujienų agentū- 
ras, faktas, kad tas žurnalistas vėl jo paklausė apie Chronovizi- 
ją, jį apstulbino. 

— Chronovizija? — Baldis užgniaužė beišsprūstančią aima- 
ną. - Bet kokiu būdu, po velnių?.. 

Prisiminimai privertė jį sugniaužti kumščius. Buvo tikras 
neatskleidęs reporteriams jokios svarbios informacijos. Tiesą 
sakant, prisiminė parodęs jiems duris, vos tik ši tema buvo iš- 
traukta į dienos šviesą. 

Tai kas gi tuomet? 

Kad ir kiek stengėsi, Baldis niekaip negalėjo rasti kito savo 
„paskutinio išsišokimo“ paaiškinimo. Gal jis užsiminė reporte- 
riui apie „keturis evangelistus '? O galbūt apie naujausius stul- 
binamus laimėjimus Chronovizijos srityje? Ne. Jis taip nemanė. 
Neapdairumas 1972 metais buvo jam nepamirštama pamoka. 
Tuomet Corriere skilties redaktorius, toks Vinčencas Madalonis, 
nusprendė atmiešti jo pareiškimus tokiais sensacingais prasi- 
manymais kaip tariama Jėzaus nuotrauka, kurios nei jis, nei jo 
komanda niekuomet neturėjo, bet tas tipas Dievas žino iš kur ją 
ištraukė. 1972 metais jų išrastas aparatas atkūrė tinkamus klau- 
syti praeities garsus, bet iki vaizdų atkūrimo dar buvo toli. 

Nejaugi dabar jau kitas žurnalistas viską pagražino? Ir ko- 
kiais terminais? 

— Maledizione! - įsiuto vienuolis. 

Tarsi nuo to priklausytų jo gyvybė, benediktinas nusiplėšė 
akinius, stipriai pasitrynė akis ir mažytėje savo celės praustu- 
vėje suvilgė vandeniu veidą. „Kvailys! - papriekaištavo sau. — 
Kaip anksčiau apie tai nepagalvojau!“ 

Baldis užrakino visus tris šventųjų vokus vieninteliame savo 
rašomojo stalo stalčiuje ir sparčiu žingsniu grįžo į vienuolyno 
priimamąjį. Pražingsniavo pro brolio Roberto stalelį, stengda- 
masis neatitraukti jo nuo mėgstamos televizijos laidos, ir ap- 
čiuopomis patraukė link vienintelių tame aukšte esančių rau- 
donmedžio durų. Ryžtingai įžengė į tą kambarį. Jam reikėjo 
paskambinti, o abato kabinetas, šią valandą tuštutėlis, tam kuo 
puikiausiai tiko. 

— Pronto, gal galėčiau pasikalbėti su tėvu Korsu? - sušnibždė- 
jo, vos surinkęs abonento Romoje devynių skaitmenų numerį. 

— Luigi Corso? In un attimo, prego, - atsakė vyriškas balsas 
kitame laido gale. 

Baldis luktelėjo. Po minutės atsiliepė pažįstamas balsas. 

— Klausau. Kalbėkite. Čia tėvas Korsas. 

— Matai... - sudejavo tėvas Baldis trūkčiojančiu balsu. — Čia aš. 

— Lukai! Tokiu metu? 

— Kai kas nutiko, broli. Gavau kardinolo Zsidivo laišką, prie- 
kaištaujantį dėl mūsų išsišokimų. Ir šį vakarą jau du kartus 
skambino iš Romos, ieškodami manęs... 

— Zsidivo? Esi įsitikinęs? 

— Taip, broli. 

— Ir kokiais išsišokimais tave kaltina? - Baldis pajuto abejo- 
nę tėvo Korso balse. 

— Pameni ispanų žurnalistą, apie kurį tau pasakojau? Tą su 
fotografu, kuris visą laiką nesiliovė mane fotografavęs? 

- Žinoma. Tas, kuris mėgino iš tavęs ką nors ištraukti apie 
Chronoviziją, ar ne? 

— Tas pats. Tai vienintelis variantas, atėjęs man į galvą. Gal- 
būt jis ką nors išspausdino, o tai įsiutino Šventojo Tėvo pata- 
rėjus. 

- Jei tu teisus, - pagyvėjo Korsas, - tuomet laiške kalbama 
apie tavo išsišokimus, o ne mūsų. Capito? 

Pašnekovo tonas tapo griežtas. Muzikos profesorius pajuto 
įspėjimą. Jis žinojo, kad skambindamas be aiškaus projekto ko- 
ordinatoriaus leidimo kompromituoja tą žmogų. 

— Gerai, Korsai, - prisipažino, - mano išsišokimai... Bloga 
naujiena ta, kad manęs pasiaiškinti Citta laukia ne vėliau kaip 
sekmadienį. Ir žinai, nenorėčiau, kad mūsų projektas būtų at- 
šauktas. 

— Nemanau, kad Zsidivas to trokštų. 

— Nepaisant to, jei bus nuspręsta man iškelti bylą, bijau, kad 
projektas vėl atsidurs aklavietėje. Romoje niekas nežino apie 
tavo dalyvavimą šiame tyrime; visos ataskaitos buvo siunčia- 
mos užkoduotos, tad, manau, galėtum toliau dirbti prie pro- 
jekto, nors ir nebūtų įmanoma informuoti manęs apie laimėji- 
mus. Dabar būtų pernelyg pavojinga taip elgtis. 

Korsas - ar, kitaip sakant, „šventasis Matas“ - nutilo. 

— Girdėjai, ką sakiau? 

— Girdėjau, Lukai... Tačiau tavo pasiūlymas pavėlavo, - su- 
niurnėjo pavargusiu balsu. 

— Ką tuo nori pasakyti? 

- Vienas Šventojo Sosto gorila vakar vakare man paskambi- 
no. Pasakė, ko ketinama imtis prieš mus, ir atskleidė, kad mūsų 
išradimai mums nebepriklauso. Jiems reikia mūsų išradimų, 
kad galėtų panaudoti Bažnyčios reikalams. Ir neatrodo, kad 
mums būtų palikta galimybė rinktis. 

Tėvas Baldis palūžo. 

— Tau skambino iš VRI? Iš Tikėjimo doktrinos kongregaci- 
jos? - sušnibždėjo. 

VRI, arba Viešųjų reikalų institutas, buvo „Vatikano agentū- 

ra“, koordinuojanti popiežiaus slaptųjų tarnybų veiklą su anks- 
tesniąja Šventąja inkvizicija. Jo čiuptuvai pasiekdavo visur. Kai 
Luidžis Korsas tai patvirtino, Baldis suprato, kad mūšį jie pra- 
laimėjo. 

— Tuomet tu teisus, broli. Jau per vėlu... 

Benediktinas pasirėmė alkūnėmis, kairiąja ranka spausda- 
mas ragelį. 

— Mio Dio! - suvaitojo. - Nejaugi nieko negalime padaryti? 

— Atvažiuok į Romą, Lukai, - tarė tėvas Korsas, stengdama- 
sis padrąsinti kolegą, - ir asmeniškai išspręsk šį reikalą. Ir dar, 
jei nori gero patarimo - niekuomet daugiau viešai nekalbėk 
apie šį projektą. Prisimink, kas nutiko, kai pirmą kartą nenulai- 
kei liežuvio už dantų: Pijus XII Chronoviziją paskelbė riservat- 
tisima, ir nors popiežius Jonas vėliau šiek tiek atleido vadeles, 
nebegalėjome dirbti kaip anksčiau. 

— Prisiminsiu tai... - linktelėjo Baldis. - Ačiū. Beje, iki šiol 
neatplėšiau tavo atsiųsto voko. Kas jame? 

— Naujausia ataskaita. Joje smulkiai išdėstyta, kaip ištobuli- 
nome susisiekimo su praeitimi sistemą. Praėjusią savaitę dak- 
taras Albertas pagaliau atrado dažnius, kurių mums trūko, kad 
įveiktume trijų amžių barjerą. Pameni? 

- Žinoma. Tu man daug pasakojai apie to daktaro Alberto 
darbą. Ir kas toliau?.. 

— Tai nepaprasta sėkmė, Lukai. Nepaprasta. 


Penkias valandas Karlosas ir jo bendrakeleivis važiavo nuo 
Madrido iki Kamerų kalnų prieigų, nelabai kreipdami dėmesį 
į eismą ar lietų, pamažėle virstantį sniegu. 

Riochos vyno tėvynėje - dantytomis viršukalnėmis ir ramiais 
slėniais - jų laukė neįminta mįslė. Karlosas pasinaudojo kelionės 
valandomis, kad papasakotų fotografui apie keistai rastą meda- 
lioną ir kaip tas įvykis paskatino jį prisiminti viską, ką žinojo apie 
šventąją drobulę. Jo praktika viename Madrido katalikų žurnale 
nepraėjo veltui. „Įdomiausia buvo, kai 1988 metais viena moks- 
lininkų grupė tariamą Kristaus drobulę datavo tryliktu ar ketu- 
rioliktu amžiumi, - paaiškino. - Negali įsivaizduoti, kokį sąmyšį 
sukėlė tas pranešimas! Radioaktyviosios anglies metodas nelei- 
do abejoti: šventoji drobulė yra klastotė: Tchema tylomis žiū- 
rėjo į jį. „Pamenu, kaip mūsų vyriausiasis redaktorius beviltiškai 
ieškojo argumentų įtikinti skaitytojus, kad mokslininkų išvada 
klaidinga. Ir vienas tų argumentų buvo, kad dar iki keturiolikto 
amžiaus po pasaulį klajojo Turino drobulės kopijos su tuo įsi- 
spaudusiu atvaizdu. Taigi, kaip kas nors galėjo nukopijuoti tai, 
kas net neegzistavo? Jei buvo senovinių kopijų, tai tik todėl, kad 
originalas turėjo būti senesnis už jas visas. Logiška, ar ne?“ 

Dar prieš sustojant papildyti degalų, fotografas jau ėmė 
suvokti, ką Karlosas norėjo jam pasakyti. „Nuojauta“, „nejįti- 
kėtinas sutapimas“ tarp medaliono radimo ir pranešimo apie 
šventąją drobulę Kamerų kalnuose... Tačiau vis tiek kažko jis 
niekaip nesuprato. Ir dar nepasiekus Riochos krašto Tchema 
pirmą kartą prabilo. 

— Gal galiu sužinoti, kodėl dėl tokios nesąmonės nutraukei 
kitus savo tyrimus? - išpyškino. — Vaikytis kopijų - kažkokios 
relikvijos kopijų! O tas įvykis su medalionu, tiesą sakant, man 
atrodo neįtikimas. 

Fotografui pavyko supykdyti bendrakeleivį. 

— Ką turi omeny? 

— Pats žinai... Kiek tave pažįstu, visuomet vengdavai religi- 
nio, dvasinio, mistinio pobūdžio naujienų. Paprasčiausiai pa- 
likdavai jas kitiems. Kodėl tad šitos neatsisakei? Tau kas nors 
nutiko? Kas nors, ką turėčiau žinoti? 

Karloso veidas išliko ramus, žvilgsnis buvo įsmeigtas į kelią. 

— Nežinau. 

— O kuo baigėsi visa ta teleportacijų istorija? - neatlyžo fo- 
tografas. - Pameni tuos tipus, pas kuriuos mane nusitempei? 
Tuos, kurie tvirtino panirę į tirštą debesį ir atsidūrę nežinia 
už kiek kilometrų? Ne iš Sevilijos, kur buvau pasiklydęs. Iš 
Salamankos. O naktis, praleista Alikantėje, kur važinėjome 
pirmyn atgal 340-uoju keliu, laukdami, kad „kažkas“ tele- 
portuotų mūsų automobilį? O kaip tas kunigas iš Venecijos, 
prieš keletą mėnesių mums tvirtinęs pažįstąs asmenų, geban- 
čių persikelti į praeitį, už šimtų kilometrų nuo savo buvimo 
vietos ir žvilgtelėti į bet kurį istorinį įvykį? Dar nepamiršau, 
kaip sunkiai ištraukei iš jo tą mažytį pareiškimą! 

— Tai skirtingi dalykai, Tchema, - pavargusiu balsu pasakė 
Karlosas. 

— Greičiausiai. Šiaip ar taip, tai daug įdomiau nei ieškoti dro- 
bulės klastočių! 

Karlosas susiraukė. Iš tikrųjų, jis jau kuris laikas vengė to 
kito tyrimo: kelis mėnesius užsispyręs kamantinėjo liudinin- 
kus, tvirtinančius, kad patyrė teleportacijų. Žmonės pasako- 
jo, kaip tai įvyko - daugumai jų važiuojant kokia retai gyve- 
nama vietove kažkas pastodavo kelią. Dažniausiai tai būdavo 
staiga kelyje atsiradusi rūko siena, kartais tas „kažkas“ būda- 
vo tik drebulys, šviesos pliūpsnis, tarsi fotoaparato blykstės. 
Ir vėliau viskas pasikeisdavo: kelias, kraštovaizdis, kryptis... 
Viskas! 

Mažiau nei per metus rado apie dvidešimt žmonių, pasako- 
jančių beveik tą patį. Kalbėjosi su lėktuvų pilotais, kunigais, 
prekybos agentais, sunkvežimių vairuotojais ir net buvusiu 
vienos garsios dainininkės vyru. Galiausiai, kaip jam buvo 
būdinga, nustatė tam tikrus dėsnius, kurie, kaip jam kuždėjo 
nuojauta, nulemdavo žmonių elgesį per tuos įvykius. Karlosas 
žinojo, kad tai geriausia išeitis iš krizės: jei sugebėtų priartėti 
prie paranormalių reiškinių ir juos racionaliai bei moksliškai 
suklasifikuoti, galbūt rastų tą miglotą Programuotoją ir net pa- 
imtų iš jo interviu. Kada nors... sakė sau. 

Tačiau žurnalistas pervertino savo jėgas. Greitai tyrimas 
tapo jam neįkandamas. Tam reikalui žurnalo skirtos lėšos bai- 
gėsi, taigi jo darbas priartėjo prie mirties taško. 

Pasijuto sužlugdytas. Susimovė. Ir Tchema tai žinojo: 

- Jei taip entuziastingai pradėjai, kodėl nutraukei tyrimą? 

Karlosas žvilgtelėjo į jį akies krašteliu, sulėtino greitį, įjungė 
trečią pavarą ir nenoriai atsakė: 

— Pasakysiu, kad paliktum mane ramybėje. Dėl to kalti du 
istoriniai įvykiai. Maniau jau užčiuopęs kai ką svarbaus. Tai 
buvo dvi senos užuominos apie atsitikimus, panašius į mano 
rinktuosius. Tačiau, kad ir kiek tyrinėjau, daugiau neradau nė 
pėdsako. Galiausiai pagavau save kaupiantį bereikšmes miesto 
legendas ir mečiau tą reikalą. Šito tau užtenka? 

— Nagi, nagi! Niekada man to nepasakojai. Kas per įvykiai, 
galėję tave įveikti? 

— Jie manęs neįveikė! - atkirto Karlosas. - Pirmasis nutiko 
šešioliktame amžiuje vienam ispanų kariui. Legenda pasakoja, 
kad jis, nusiųstas į Manilą, Filipinus, vienu mirksniu persikėlė į 
didžiąją Meksiko aikštę... 

— Ir kada tai nutiko? 

— Data yra beveik viskas, ką sugebėjau nustatyti tiksliai: 
1593 metų spalio 25 dieną. 

Tchema pasimuistė. Vaikinas ypač gerai atsimindavo vardus, 
skaičius ir vietovių pavadinimus. 

- Įsivaizduoji? Tas karys per kelias sekundes įveikė penkioli- 
ka tūkstančių kilometrų žeme ir vandenynu ir atsidūrė kitame 
pasaulio krašte, bet niekam niekuomet nesugebėjo paaiškinti, 
kokiu būdu tai padarė. 

— O kitas atvejis? 

— Šis dar įspūdingesnis: praėjus vos keturiasdešimt metų 
nuo kario „skrydžio , viena ispanų vienuolė, vardu Marija Che- 
sus de Agreda, buvo inkvizicijos apklausiama dėl savo nuolati- 
nių apsilankymų Naujojoje Meksikoje. Ją kaltino apkrikštijus 
kelias indėnų gentis prie Rio Grandės, mistiškai skraidant tarp 
Ispanijos ir Amerikos. Įdomiausia, kad vienuolyne jos niekuo- 
met nepasigesdavo. 

— Nuvykdavo į Ameriką ir grįždavo iš jos kada panorėjusi? 
Tarsi oro tiltu? - nepatikliai paklausė Tchema. 

— Atrodo, taip. Visų keisčiausia, kad paprasta vienuolė mo- 
kėjo valdyti tą gebėjimą „skraidyti“ ir apmovė Šventosios in- 
kvizicijos teisėjus — juk tie taip ir nenuteisė jos už raganavimą. 

- Aptikai jos pėdsakų? 

— Neijos, nei to kario, - atsakė nusivylusiu balsu Karlosas. — 
Žinojau vienuolės vardą, bet nei vietos, nei vienuolyno, kad 
galėčiau pradėti paieškas. Dėl kario, tai man buvo žinoma jo 
išnykimo ir atsiradimo vieta, taip pat jo „kelionės“ data, bet 
niekur neradau jo pavardės ar kokio to laikotarpio dokumento, 
bylojančio apie jo žygį... Taigi, tą tyrimą užmečiau. Jei pameni, 
savo paskutiniame reportaže užsiminiau apie abu įvykius, bet 
pernelyg jų nesureikšminau, o vėliau viską padėjau į archyvą, 
nes neradau būdų tai tęsti. Todėl nusprendžiau užsiimti kitais 
dalykais. 

— Religija, kaip matau, - tyliai sukikeno Tchema. 

— Ne vien religija. 

— Ką gi, taip pat parašei straipsnį apie tą Venecijos kunigą... — 
nenustygo Tchema. 

— Ak, taip! Tu teisus. Užsiminiau apie tą keistą išradimą, pa- 
sak jo, galintį atkurti praeities vaizdus. Kaip ten jis vadinasi? 
Chronovizorius! Bet tai manęs irgi niekur nenuvedė. 

- Žinau. 

Automobilio dyzelinis variklis vis labiau trūkčiojo. Kaip ir 
pranašavo fotografas, Kamerų kraštovaizdis darėsi vis atšiau- 
resnis. Kelias, vedantis iki Lagūnos kaimo, kur ir buvo švento- 
sios drobulės kopija, susiaurėjo ir darėsi vis statesnis. Jau kurį 
laiką temperatūra lauke buvo žemiau nulio. Iš po sniego neky- 
šojo vynuogienojai. Ir lyg to dar būtų negana: mažytis trumpų- 
jų bangų radijo siųstuvas, pritvirtintas prie prietaisų skydelio, 
liovėsi veikęs. Tchema visuomet jį vežiodavosi. Jis daug metų 

nesiskyrė su radiju, vien mintis keliauti be jokio ryšio jam atro- 
dė nepakeliama. Jis jau porą kartų buvo išlipęs iš automobilio 
patikrinti antenos ir pamėginti su kuo nors susisiekti. 

— Nieko, - galiausiai pasidavė. - Negirdėti net traškesių. Ra- 
dijo stotis nusprogo. 

— Nieko baisaus. Jei mums pasiseks, jau šiąnakt nakvosime 
Logronjuje ir nunešime ją meistrui. 

— Pasakyk man vieną dalyką: ar mums dar daug liko iki tavo 
nelemtosios drobulės? 

— Galbūt kokia valanda kelio. 

— Vaje! Ak, kad galėtume teleportuotis! - pajuokavo Tche- 
ma. 


— Ar esate kada girdėjusi apie Stendalio sindromą? 

Gydytojos Mejers klausimas nustebino Dženiferę Narodi, 
tad ji skubiai papurtė galvą. Jiedvi nusprendė padaryti pertrau- 
ką, tad dabar abi laikė apglėbusios delnais du didelius puode- 
lius kavos ir gyvai šnekučiavosi. Karštas skystis apmalšino tuš- 
čią Dženiferės skrandį. Ji jau jautėsi ramesnė. Lindos Mejers 
kabinetas buvo labai vykusi vieta pokalbiams. Pro jo didelius 
panoraminius langus buvo matyti bruzdantis miestas. Brodvė- 
jaus eismas, didingas akmeninis Teisingumo rūmų fasadas, 
baltas Municipaliteto bokštas, pirmyn atgal zujantys biurų tar- 
nautojai. O čia, viduje, taip tylu. Ramu. Brangiausiai mokamos 
Los Andželo psichiatrės kabinetas taip pat spinduliavo keistą 
galybę. Gebėjimą pažaboti laiką. Tarsi miesto bruzdesys būtų 
visiškai nesusijęs su stebinčiaisiais jį iš šios privilegijuotos vie- 
tos. Kambarį puošė ryškių spalvų, akivaizdžiai afrikietiškos kil- 
mės paveikslai. Mejers didžiavosi savo šaknimis. Tiesą sakant, 
visas jos kabinetas skleidė egzotišką juodojo žemyno aromatą. 
Kaip ta įvežtinė kava. 

— Sakėte, Stendalio sindromas? 

Dženiferė siurbtelėjo gurkšnelį. 

— Tiesą sakant, tai psichikos sutrikimas, labai dažnas tarp tu- 
ristų, apsilankiusių Europoje, visų pirma Italijoje. 

Mejers nusišypsojo, leisdama pasigėrėti savo baltų dantų ir 
juodmedžio odos kontrastu. Atrodė, tarsi būtų laukusi šio mo- 
mento paslapčiai atskleisti. 

— Nežiūrėkite į mane šitaip! - nusikvatojo. - Stendalis nėra 
joks pavojingas virusas! Iš tiesų tai gana dažna ir lengvai gydo- 
ma liga. Vardą gavo iš devyniolikto amžiaus prancūzų rašytojo, 
kuris, visą dieną Florencijoje lankydamas stebuklingus meno 
kūrinius, patyrė padažnėjusį širdies plakimą, galvos svaigulį, 
sąmonės praradimą ir net haliucinacijų. Atrodo, to priežastis — 
pernelyg didelė grožio dozė. Ne visi atlaiko istorijos ir meno 
perteklių, kuriuo alsuoja Italijos gatvės! 

— Tai kokia gi išvada, daktare? - Dženiferė linksmai pažvelgė 
į pašnekovę. 

— Ką gi, jūsų sapnai prasidėjo vos grįžus iš Romos. Paslaptin- 
goji dama, apsireiškianti indėnams, yra visiškai tokia pat kaip 
itališkoji Madonna, tad savęs paklausiau, o jeigu... 

— „tie sapnai mane lanko dėl susižavėjimo Romos grožiu? 
Nagi, daktare! Juk nekalbate rimtai? Dvejus metus pragyvenau 
pačioje Via Aurelia širdyje, šalia Vatikano. Turėjau pakankamai 
laiko priprasti prie miesto grožybių: istorija apipintų arkų, til- 
tų per Tibrą, bažnyčių, bazilikų, vienuolynų, statulų, obeliskų, 
freskų. Patikėkite: niekas iš to, ką išvardijau, manęs nesulaikė, 
kai nusprendžiau palikti miestą. 

- Žinote ką? Širdies gilumoje pavydžiu jums, Dženifere, — 
šypsodamasi tarė gydytoja ir dar gurkštelėjo kavos. - Sakykite, 
kodėl nusprendėte kurį laiką pagyventi Romoje? 

— Privalėjau išvykti kuo toliau. 

— Nusivylimas meile? 

— Ak, ne! Nieko panašaus! Niekuomet nepametu galvos dėl 
vyrų, - Dženiferė ilgesingai palingavo galvą. - Kaip visuomet, 
koją pakišo darbas. Bet apie tai negaliu daug kalbėti. 

— Negalite kalbėti apie savo darbą? - gydytoja Mejers pastatė 
polistireno puodelį ant plonyčio padėklo, marginto zebrais. — 
Ką turite omeny? 

— Ką gi... Kaip jau minėjau, tai ilga istorija. Be to, esu davusi 
tylėjimo priesaiką armijai. Nesu tikra, ar galiu viską jums pa- 
sakoti. 

- Jūs kariškė? 

Nustebęs psichiatrės veidas pralinksmino Dženiferę. Lygiai 
tokį pat veidą nutaisė jos motina, kai tai sužinojo. Arba jos 
nuodėmklausys. Galbūt dėl to Dženiferė pildydama asmens 
kortelę nepaminėjo šio fakto. Pasitenkino užrašiusi, kad yra 
menininkė, tačiau konkrečiau nieko nepaaiškino. Ir iš esmės 
tai buvo tiesa — vos grįžusi iš Italijos puoselėjo planus atidaryti 
nedidukę tapybos galeriją ir joje eksponuoti savo kūrinius. 

— Kariškė? Ne visai. Bendradarbiavau su Gynybos depar- 
tamentu įgyvendinant vieną projektą, kuris galiausiai paveikė 
mane labiau, nei tikėjausi. Juk žinote, kaip būna tokiais atvejais, 
daktare: buvau priversta pasirašyti pasižadėjimą, kad niekuo- 
met nepaviešinsiu savo veiklos detalių. „Visiškas slaptumas', — 
pasakė man. 

— Bet atsakyti į mano klausimus nėra detalių viešinimas, mie- 
loji, - Lindos Mejers juodmedžio spalvos veide atsirado rūgšti 
grimasa. Jos balsas staiga tapo griežtas. - Aš taip pat įsipareigo- 
jau laikytis konfidencialumo savo pacientų atžvilgiu. Nė vienas 
žodis, ištartas šiame kabinete, niekuomet neišeis už jo sienų. 

— Galbūt tai visiškai nesvarbu aiškinantis apie mano sap- 
nus... 

— O tai jau turėčiau nuspręsti aš. Nemanote? O dabar pra- 
šyčiau paaiškinti, kodėl dėl darbo turėjote išvykti iš Jungtinių 
Valstijų? 

Roma 


Tuo pat metu šiek tiek daugiau nei dešimt tūkstančių kilome- 
trų nuo Los Andželo Amžinasis miestas duso nuo įprastos pa- 
vakario automobilių grūsties. Čia pavasaris jau atnešė pirmuo- 
sius šiltus vakarus ir su kiekviena nauja diena šviesos valandos 
pamažu ilgėjo. 

Džuzepės Baldžio tai visiškai nedomino. Į Romą jis išvyko 
traukiniu iš Šv. Liucijos stoties ir dabar, po šešių valandų ke- 
lionės, skubiu žingsniu traukė Šv. Petro aikšte, nesigėrėdamas 
neįkainojamu Romos reginiu. Nenorėjo delsti nė minutės. 
Domeniko Fontanos pastatyto įspūdingo egiptietiško obelis- 
ko papėdėje, Vatikano Valstybės širdyje, bus pažeistas pagrin- 
dinis „keturių evangelistų“ protokolas. Arba „šventųjų“ — kaip 
pasakytų Šv. Jurgio sargas. 

Tos rinktinių mokslininkų grupės taisyklė buvo geležinė: 
niekuomet, jokiomis aplinkybėmis, du „evangelistai, o tai 
reiškė keturių programoje dalyvaujančių grupių atsakingus as- 


menis, negalėjo susitikti nedalyvaujant koordinatoriui, „šven- 

tajam Jonui“, Šventojo Tėvo moksliniams patarėjams ar specia- 
liai tuo tikslu suburtam komitetui. Šitaip buvo stengiamasi iš- 
saugoti lojalumą projektui ir sumažinti galimą vidaus klikų ar 
grupių spaudimą. 

Negali susitikti jokiomis aplinkybėmis? 

Atrodė, kad Baldžio, skrupulingai besilaikančio ordino nuos- 
tatų, sąžinė dėl „neišvengiamos nuodėmės" negraužia. Būtiny- 
bė pasimatyti su tėvu Luidžiu Korsu jam tapo svarbesnė nei 
geležinė Vatikano disciplina. Jautė, kad dar nevėlu. Kad iki taip 
skubiai paskirtos audiencijos spės su „pirmuoju evangelistu“ 
išsiaiškinti tam tikrus dalykus. Baldis buvo tikras, kad „šven- 
tasis Matas“ tikrai turi išskirtinės informacijos apie Chrono- 
viziją; duomenų, kuriais, jam prasitarus ispanų žurnalistui, dėl 
nežinomų priežasčių niekas nepanoro ar negalėjo su juo pa- 
sidalyti, — ir tai galbūt padės garbingai išvengti virš galvos pa- 
kibusios nuobaudos dėl pažeistos disciplinos grėsmės. Einant 
pro Berninio kolonadą staiga jį užplūdo keistas nerimas: kodėl 
nei iš šio, nei iš to Šventąjį oficiumą taip sudomino tėvo Korso 
ir Romos grupės tyrimai ir jie nutarė juos nutraukti? Ką savo 
laboratorijose atskleidė „šventasis Matas, kad sulaukė tokios 
staigios permainos? 

Baldis traukinyje, atgabenusiame jį į Romą, mėgino rasti at- 
sakymus, vis iš naujo skaitydamas paskutinę „šventojo Mato“ 
ataskaitą. Veltui. Nei ten, nei „šventojo Morkaus“ ir „šventojo 
Jono“ laiškuose nerado konflikto rakto. Rašydami tuos laiškus, 
nei tėvas Korsas, nei kiti „evangelistai nė nenujautė, kad VRI 
ketina neatidėliodamas stabdyti projektą. 

Todėl ir buvo neįmanoma nepažeisti taisyklės - nesusitikti. 

Pro pašto ženklų, gaiviųjų gėrimų, atminimo monetų ir ledų 
kioskus skindamasis kelią link obelisko, Baldis įdėmiai dairėsi 

aplink. Nenorėjo, kad kas sukliudytų susitikti su „šventuoju 
Matu“. Jis buvo apsidraudęs iki menkiausių smulkmenų: net 
telegrama, kuria paskyrė pasimatymą Korsui, buvo kuo skru- 
pulingiausiai užšifruota. 

„Ramiai, - kartojo sau. - Viskas pavyks.“ 

Tačiau buvo akivaizdu: jis labai nervinosi. Pradėjo būgštau- 
ti — ir ne be pagrindo, - kad Valstybės sekretoriato atsiųstas 
įsakymas atvykti į Romą ir kišimasis į tėvo Korso darbą gali 
būti pirmieji prieš „evangelistus“ nukreiptos raganų medžio- 
klės žingsniai. O gal tai kliedesiai? 

Negalėjo to išvengti. Likus keliems žingsniams iki obelisko, 
nugara jam perbėgo šiurpulys. Tai buvo sutarta vieta ir valan- 
da. Sutrukdyti jau niekas nebegali. 

O gal? 

Ar „šventasis Matas“ gavo jo telegramą? O svarbiausia - arją 
suprato? Ar jis irgi pasiryžęs pažeisti svarbiausią projekto tai- 
syklę? Ir liko dar viena, blogesnė galimybė: Korsas jį išdavė, 
stengdamasis įtikti naujiesiems Chronovizijos vadovams? 

Prisiartinęs prie sutartos vietos, „šventasis Lukas“ atsargiai 
sulėtino žingsnį. Nusprendė atsisėsti ir palaukti atsirėmęs į vie- 
ną iš obeliską supančių akmeninių pilonų. Korsas turėjo tuoj 
pat pasirodyti. 

Nurijo seiles. 

Kiekvieną akimirką vis naujos mįslės sukosi tėvo Baldžio 
galvoje: ar pažins „šventąjį Matą po šitiek metų? Gal jis kuris 
nors iš tų dvasininkų, šią valandą traukiančių Šv. Petro aikšte į 
baziliką? 

— Jėzau Kristau! 

Nekantriai žvilgtelėjo į savo laikrodį - 18.30. „Jau laikas, — 
pagalvojo. - Po kelių minučių turėtų pasirodyti.“ 

Iš savo vietos benediktinas galėjo stebėti kiekvieną kertantį 
šventorių ar belipantį laiptais. Ten buvo sampietrini ištįsusiais 
veidais, vilkintys senovinėmis uniformomis ir apsiginklavę 
medinėmis ietimis plieniniais antgaliais. Stovėjo sargyboje 
prie vadinamosios Varpų arkos - pagrindinio įėjimo į Vatikano 
Valstybę. „Ak! Ištikimoji šveicarų gvardija, kurios nepanoro 
atsikratyti nė vienas popiežius , - sumurmėjo po nosimi „tre- 
čiasis evangelistas. 

Jis taip pat pastebėjo carabinieri patrulius, šmižinėjančius 
tarp turistų, ir netgi užsižiūrėjo į grupes užsieniečių studentų, 
besigėrinčių kolonados grožiu ir obelisko tvirtumu. 

Tačiau „šventojo Mato“ - nė padujų. 

- Prakeiktas Romos eismas! - pratrūko. 

Situacija atrodė juokinga: jis, atvykęs iš Venecijos, sutartoje 
vietoje pasirodė laiku, o jo kolega, gyvenantis Romos centre, 
vėlavo. Korsas buvo dar ir rašytojas. Gal prisėdęs prie rašomo- 
sios mašinėlės užmiršo viską pasaulyje? 

18 valandą 43 minutės Baldis vis dar buvo ten, papėdėje, 
taip ir nesulaukęs jokių naujienų. 

Laukimas darėsi nepakeliamas. 

— Jei negalėjo susitikti dabar, turėjo man pranešti, - suniurz- 
gė. - O gal... 

Nepunktualumą „šventasis Lukas“ laikė blogesne už bet 
kurią iš didžiųjų nuodėmių. Jis to neatleisdavo niekam: nei 
savo studentams konservatorijoje, nei vienuolyno broliams... 
o labiausiai - draugams. Jis manė, kad Dievas siųsdamas į šį 
pasaulį mums įteikė po chronometrą, skaičiuojantį gyvenimo 
laiką atgaline tvarka, todėl bergždžiai jį švaistyti - didžiausias 
Aukščiausiojo įžeidimas. 

„Jei slaptųjų tarnybų šunsnukiai būtų perėmę mano telegra- 

mą... tai dabar jau būčiau suimtas, - pasiguodė, pasverdamas pa- 
čią blogiausią tikimybę. - Veikiausiai vėlavimo priežastis kita. 

Jo palengvėjimas truko tik akimirksnį. 

Lygiai 18 valandą 55 minutės „trečiasis evangelistas“ ilgiau 
neištvėrė. Akimoju pašoko ir žiūrėdamas tiesiai priešais save 
patraukė link vieno išėjimų iš aikštės. Galleria Savelli kryptimi 
kirto Via di Porta Angelica, įsmuko į ketinamą uždaryti didžiu- 
lę kvartalo suvenyrų parduotuvę ir viduje susirado atokesnį 
viešąjį telefoną. Baldis pasiryžo išsklaidyti abejones. 

Minutė - laikas, reikalingas susirasti kelias liras ir surinkti 
„pirmojo evangelisto“ numerį. 

— Ar galėčiau kalbėtis su tėvu Korsu? 

Gaižus vyriškas balsas, visuomet atsiliepdavęs šiuo nume- 
riu, paprašė palaukti. Kai skambutis buvo nukreiptas į kitą lini- 
ją, ten iškart atsiliepė. 

— Klausau... Su kuo kalbu? - paklausė kimus nepažįstamas 
balsas. 

— Hm... Jūs ne tėvas Korsas, mane turbūt neteisingai sujungė. 

— Ne, ne, sujungė teisingai. Tėvas Korsas... - padvejojo, - da- 
bar negali prieiti. Kas jūs? 

— Draugas. 

Baldis nutarė pabandyti laimę ir spustelėti santūrųjį pašne- 
kovą. 

— Gal žinote, ar jis išėjęs? 

— Ne, ne. Jis čia. O kas jam skambina? - pakartojo „užkimėlis“. 

Venecijietis nustebo. Įkyrus nepažįstamojo noras sužinoti, 
su kuo kalba, neatrodė įprastas. 

— O jūs? Kas esate jūs? Ir kodėl neperduodate ragelio tėvui 
Korsui? 


— Sakau, kad jis negali prieiti. 

— Ką gi, paskambinsiu vėliau, - irzliai atsakė tėvas Baldis. — 
Po vakarienės. 

— Gal norite, kad jam ką nors perduočiau? 

— Tik pasakykite, kad skambino... - pamąstė, — trečiasis 
evangelistas. | 

— Trečiasis evangelis... 

„Šventasis Lukas“ pakabino ragelį ir išėjo iš parduotuvės ne- 
laukdamas, kol telefonas jam grąžins atliekamas monetas; tu- 
rėjo tuoj pat įkvėpti gryno oro ir atsikratyti nemalonaus įspū- 
džio. „Koks kvailys!“ - pagalvojo. 

Staiga Baldis suprato, kad čia kažkas negerai. Jei Korsas buvo 
susitaręs susitikti su juo Šv. Petro aikštės obelisko papėdėje 
pusę septynių, jis jau gerokai anksčiau turėjo būti išėjęs iš savo 
rezidencijos... o ten jam ne tik neatsakė trumpai: „Jis išėjęs“, 
bet ir kažkoks keistuolis tvirtino, esą Korsas negalįs prieiti, ir 
stengėsi bet kokia kaina sužinoti, kas jam skambina. Gal jis ser- 
ga? O gal suimtas? Jei taip, tai kas jį suėmė? 

Gal čia dar vienas paranojos priepuolis? 

O galbūt paprasčiausiai dar vienas ženklas, reiškiantis, kad 
„medžioklė“, kaip jis ir bijojo, jau prasidėjo? 

Atrodė, kad Baldžio galva tuoj sprogs. 

Neturėjo iš ko rinktis: dėl šventos ramybės privalėjo pats iš- 
spręsti tą galvosūkį. Ir kuo greičiau. Stabtelėjęs vidury gatvės, 
kažko paieškojo savo mažyčiame portfelyje. Kuitėsi taip, tarsi 
ką tik būtų jį pavogęs, kol užčiuopė pluoštelį gumele surištų 
popierių. Ant voko su paskutine ataskaita buvo spausdintinė- 
mis raidėmis užrašytas „šventojo Mato“ adresas: 

ŠV. MATAS 
VIA DEI SEDIARI, 10 
00186 ROMA 

— Sediari? Juk tai netoli nuo čia, - paaiškino jam vienas iš 
carabinieri. 

— Galiu eiti pėsčiomis? 

— Sugaišite pusę valandos, bet galite nukakti ten ir pėsčio- 
mis, - nusišypsojo policininkas. - Eikite Via della Conciliazio- 
ne iki galo, tuomet pasukite į dešinę ir žingsniuokite iki Viktoro 
Emanuelio II tilto. Pereikite juo, pasukite į didžiulę alėją ir ei- 
kite iki pat galo. Kai pasieksite aikštę Largo di Torre Argentino, 
pamatysite Respublikos laikų šventyklų griuvėsius, ten jau pa- 
klauskite ko nors. Nuo ten jau visiškai netoli. 

— Puiku. Ačiū. 

Baldis sugaišo keturiasdešimt tris minutes. Porą kartų buvo 
sustojęs pasitikslinti, ar eina teisingu keliu, o tuo metu ramus 
jau apšviestų Navonos aikštės fontanų grožis ir ką tik pagamin- 
tų makaronų kvapas, sklindantis iš užeigų, pripildė jį Romos 
dvasios. 

Vis dar negalėjo suprasti, kodėl „šventasis Matas“ jam nie- 
ko nepranešė... nors jau pradėjo baimintis blogiausia: jei tai ne 
VRL ir ne Romos eismo kaltė, tuomet gali būti, kad Korsas išsi- 
suko nuo susitikimo, pasidavęs nelemtam paklusnumo balsui. 
Tai paaiškintų ir jo nenorą atsiliepti telefonu. 

Netrukus jo abejonės bus išsklaidytos. 


11 


Kamerų kalnai, Ispanija 


Šventosios drobulės lankymas Kamerų Lagūnoje buvo visiš- 
kas nesusipratimas. Tuščias kaip paprastai šiuo metų laiku 
kaimelis Tchemą Chimenesą ir Karlosą Albertą sutiko visiškai 
abejingai. Nė vienas jo gyventojas nežinojo, kad riebiu šriftu 
užrašytas jų kaimo pavadinimas šįryt pasirodė viename dide- 
lės naujienų agentūros kabinete. O ir kam pasaulio užkampyje 
galėjo rūpėti tokie dalykai. Vienintelė dėmesio verta naujiena 
buvo ta, kad pradėjo gausiai snigti ir, nors jau įpusėjo balandis, 
pavasaris niekaip nedrįso pasirodyti. Taigi, nieko keista, kad 
Lesos slėnis buvo kaip iššluotas ir vienintelis atvykėlių paste- 
bėtas gyvybės ženklas — iš keturių ar penkių kaminų į sunkų 
švininį dangų vinguriuojantis dūmas. 

Laimė, žurnalistai labai greitai rado kleboną. Jis buvo var- 
du Feliksas Arondas. Susitiko jį išeinantį iš Ėmimo į dangų 
bažnyčios - kaimiško stiliaus akmeninio pastato, suręsto ant 
aukščiausios kalvos. Tiesą sakant, jie netruko susidraugauti su 
kunigu. Donas Feliksas buvo tvirto sudėjimo, bebaigiąs penktą 
dešimtį, nuoširdus, geraširdiškos išvaizdos, iki ausų užmaukš- 

linta berete ir turintis puikų humoro jausmą. Kaip ir reikėjo 
tikėtis, tuojau pat įvykdė lankytojų prašymą. „Norite pama- 
tyti relikviją? Na, žinoma! Nors neturiu supratimo, iš kur tie 
laikraščiai ištraukė, kad ji tik dabar atsirado, - sumurmėjo 
draugiškai. - Aš jau dvidešimt metų šioje apylinkėje ir nuo 
pat pirmos dienos žinau apie jos egzistavimą. Reikalas tas, 
kad paprastai jos viešai nerodome, ir ši Didžioji savaitė yra 
pirmoji, kai leidome ją pamatyti. Pamatysite - tai nuostabi 
drobulė.“ 

Žurnalistai paslapčia susižvalgė. Jiems jau buvo aišku, kad 
veltui kelionei sugaišo tiek valandų, atlaikė begalinius posū- 
kius ir bjaurų orą: raudonu aksomu aptraukta dėžė, priglau- 
dusi drobulę, aiškiai išdavė, kad tai kopija. „Tūkstantis septyni 
šimtai devyniasdešimtieji, - išdidžiai perskaitė kunigas, trauk- 
damas skrynelę iš senos zakristijos spintos. - Ką manote? Ne- 
blogai, ar ne? Aštuonioliktas amžius!“ 

Karlosui pasirodė, kad jį užgriuvo dangus. 

Dabar jau žinojo: jie be reikalo nesustodami sukorė šešis 
šimtus kilometrų. Audinys su Nukryžiuotojo profiliu buvo 
daug vėlesnis nei tariama Turino drobulės kopija, datuojama 
keturioliktu amžiumi. Kad ir kiek nuotraukų prikeptų Tchema, 
čia nesukursi gero reportažo Madridui. Be to, per skubėjimą 
juodu nepasiėmė ratų grandinių, tuo tarpu keliai buvo baigia- 
mi įkalinti storo ir šiuo paros metu jau suledėjusio balto snie- 
go apkloto. Nuo kalvos viršūnės, kur stovėjo bažnyčia, kiek tik 
akys užmato, kraštovaizdis buvo tik šios bauginančios spalvos. 

— Ir snigs visą vakarą, - pranašo tonu susirūpinęs tarė donas 
Feliksas, kruopščiai guldydamas drobulę į skrynelę. - Turėsite 
likti nakvoti. Rytoj, kai ledas aptirps, galėsite keliauti toliau. 

Taip ir nutiko. 

Tą naktį donas Feliksas rado jiems kuklią užuoglaudą viena- 
me kaimo namų. Vakarienės valgė česnakų sriubos ir dešros, o 
kai pavargo nuo plepėjimo ir gero vietinio vyno, jų šeimininkė, 
aštuoniasdešimt penkerių metų senutė, gyvenanti viena, bet 
spinduliuojanti pavydėtiną energiją, parodė jiems miegamąjį. 
Ten, šaltame kambaryje netašytų akmenų sienomis, susiran- 
gęs ant šiaudinio čiužinio, Karlosas paglostė medalioną, įtrau- 
kusį jį į tą nesusipratimą. 

— Negi vis dar tiki nuojautomis, bičiuli? - pasišaipė fotogra- 
fas, įsitaisęs šalia stovinčioje lovoje ir iki ausų užsitraukęs ant- 
klodę. Jo skruostai žydėjo raudoniu nuo sočios vakarienės ir 
puikaus vyno. 

— Eik velniop, Tchema! 

Tuo pat metu, bet jau Ramiojo vandenyno pakrantėje, gy- 
dytojos Mejers konsultacija užtruko ilgiau, nei buvo tikėtasi. 
Iš tikrųjų ištįso iki pietų. Nenutrūkstantis pacientės pasa- 
kojimas privertė psichiatrę paieškoti laisvo tarpo darbo die- 
nos pabaigoje. Septintą. Paprastai niekuomet nepriimdavo 
pacientų taip vėlai. Šį dienos metą panaudodavo ligos isto- 
rijoms peržiūrėti ir kitos dienos konsultacijoms pasirengti. 
Tačiau Dženiferė Narodi norėjo kuo greičiau atsikratyti savo 
naštos, ji atėjo į kabinetą šneki, kupina noro išsipasakoti, o tai 
jai nebuvo būdinga. 

Saulėlydis, kurį psichiatrė galėjo stebėti sėdėdama prie darbo 
stalo, buvo įspūdingas. Keletą minučių toje afrikietiško stiliaus 
salytėje dramblio kaulo ir medžio dirbiniai maudėsi geltonos ir 
ochros spalvos tonuose. Ten, aprūpinta sultimis ir mineraliniu 
vandeniu, sėdėjo Dženiferė ir mėgavosi žiūrėdama, kaip finan- 
sinį rajoną iš lėto gaubia sutemos. 

Pacientė buvo dėkinga už jai padarytą išimtį. Ji nekantravo 
pagaliau pirmą kartą kam nors išlieti savo jausmus. 

Ta iš pažiūros trapi gilių žalių akių moteris gyveno neramų 
vidinį gyvenimą, apie kurį labai mažai kas žinojo. Gyvenimą, 

kupiną sukrėtimų, atskyrusių ją nuo pasaulio, bet kartu nulė- 
musių labai savitą charakterį. 

Dženiferė Narodi gimė Vašingtone. Tėvai, vokiečių kilmės 
evangelikų pastorius ir iš pasienio kilusi meksikietė, Arizonos 
navahų genties šamano anūkė, padovanojo ramią vaikystę, iki 
jai sukako šešiolika. Būnant šio amžiaus ir svarstant, į kurį uni- 
versitetą stoti, pirmą kartą pasireiškė jos bėdos: nuojautos, su- 
sijusios su mokyklos draugais ar artimiausiais šeimos nariais. 
Tikslios, aiškios nuojautos, kurių suvaldyti ji taip niekuomet 
ir nesugebėjo. Dažnai atspėdavo nutiksiant nelaimes namie, 
kivirčus ar mažas dramas tarp jai svarbių žmonių. „Matė“ juos 
kiekvienąkart, kai tik užmerkdavo akis. Ar nusnūsdavo po pie- 
tų. Iš pradžių nedrįsdavo pasakoti apie savo vizijas su jomis 
susijusiems asmenims, bet kai tos pradėjo neišvengiamai pil- 
dytis, po truputį Dženiferė įgijo nemalonią raganos reputaciją. 
Draugai pradėjo jos šalintis, nebekvietė į vakarėlius ir nenorėjo 
kartu eiti į kiną. Ir šitaip pamažu ji tapo nekalbi ir vieniša. Grei- 
tai svajonės apie universitetą tapo ne tokios svarbios ir Dže- 
niferė nieko daugiau neveikė, tik ieškojo atsakymų į klausimą, 
kas jai darosi. Nesėkmingai. 

Viskas tapo dar blogiau tą dieną, kai susapnavo Klaivo Brau- 
no, savo baigiamosios klasės matematikos mokytojo, nužudy- 
mą. Braunas buvo jos mėgstamiausias mokytojas. Tas vario 
spalvos plaukų ir rafinuotų manierų airis visuomet į klasę at- 
eidavo pasirišęs kaklaskarę ir vilkėdamas dryžuotą striukę. Jis 
buvo griežtas, bet malonaus būdo žmogus. Naktį prieš baigia- 
muosius egzaminus Dženiferė susapnavo siaubingą košmarą: 
regėjo, kaip jos mokytojo mėlyna kaklaskarė kažkokiu aštriu 
daiktu nurėžiama nuo kaklo. Buvo labai tamsu. Vieta panėšėjo 
į tuščią automobilių aikštelę, netoliese matėsi krepšinio aikš- 

tė. Tačiau detalės nebuvo tokios ryškios, kad ji atpažintų, kur 
ta vieta yra. Tačiau už ore plazdančios mokytojo kaklaskarės 
ji matė plačių pečių, resvų plaukų vyrą, sudavusį buką smūgį 
Braunui į pilvą. Išsigando pamačiusi savo mokytoją, suklupusį 
ant kelių nuo baisaus skausmo ir be jokio įspėjimo gavusį šūvį 
į sprandą. Braunas nė nespėjo pamatyti ginklo. Tiesiog buvo 
nušautas iš nugaros, o Dženiferės sapnas iš lėto blėso. 

Regėjimas ją išgąsdino. Ilgai dvejojo, ar papasakoti tai savo 
mokytojui, vis dėlto, pasibaigus egzaminui, palaukė, kol Brau- 
nas klasėje susirinko daiktus, ir sustabdė jį einantį į mokytojų 
kambarį. Megė Seimur, mokymo dalies vedėja, girdėjo pokal- 
bį, bet neatrodė, kad bent vienas jų būtų susidomėjęs Dženi- 
ferės sapnu. „Tai tik košmaras, - pasakė. - Egzaminų įtampa 
kartais krečia piktus pokštus, Džene.“ 

Kai kitą dieną Klaivo Brauno lavoną rado prekybos centro 
automobilių aikštelėje netoli jo namų, ponia Seimur išklojo 
pranašingo savo mokinės sapno detales Vašingtono policijai. 
Viskas sutapo su jos pasakojimu: šūvis į sprandą, nurėžta ka- 
klaskarė ir net netoliese plytinti neapšviesta krepšinio aikš- 
telė. 

Ir nuo tos dienos Dženiferės Narodi gyvenimas negrįžtamai 
pasikeitė. 

Nežinia kokiu būdu jos parodymai atsidūrė viename Fort 
Mido ginkluotųjų pajėgų bazės kabinetų. 1984 metų rugsėjį 
žvalgybos pulkininkas, vardu Liamas Stubelbainas, pakvietė ją 
dalyvauti slaptoje programoje - „ypač svarbioje nacionaliniam 
saugumui , pasakė jis. Projektas kodiniu pavadinimu Stargate 
(arba „Žvaigždžių vartai“) buvo pagrįstas šnipinėjimu remian- 
tis asmenimis, turinčiais neabejotiną aiškiaregystės dovaną, 
juo buvo siekiama nuspėti Jungtinių Valstijų priešų karinius 

ar teroristinius išpuolius ir užkirsti jiems kelią. Jie niekuomet 
nevartojo termino „aiškiaregystė , jis buvo pakeistas labiau lai- 
kotarpį atitinkančiu eufemizmu: „neįtikimas regėjimas“. 

Fort Midas minėtam projektui plėtoti gavo dosnią paramą 
iš specialių fondų ir dalis pajėgų buvo skirta ypatingiems, „psi- 
chinį potencialą“ turintiems subjektams ieškoti. Tokiems kaip 
Dženiferė. Taigi norint įsitikinti jos ekstrasensiniais gebėji- 
mais, ji beveik šešetą metų dalyvavo įvairiausiuose bandymuo- 
se ir eksperimentuose. Galiausiai tie bandymai padėjo nusta- 
tyti Klaivo Brauno žudiką ir vėliau jį nuteisti. 

Tačiau ta sėkmė jai pačiai buvo tarsi bausmė. Niekuomet 
Dženiferė Narodi nebegalės atsikratyti Gynybos departamen- 
toir Nacionalinio saugumo agentūros šešėlio. Ji gavo leitenanto 
laipsnį. Tačiau jausmas, kad nuolatos yra stebima vyresnybės, 
ją darė pažeidžiamą, o galiausiai tai virto depresija ir išsiliejo 
keistais sapnais, kuriuose pasirodydavo ta paslaptinga „mėly- 
noji dama“ net iš nuogirdų jai nežinomose vietovėse. 

Tai buvo ypatingi sapnai. Tarsi kažkokiu nesuvokiamu būdu 
jos mintys būtų gebėjusios keliauti laiku į praeitį ir dalyvau- 
ti tolimuose įvykiuose, visuomet prasidedančiuose tam tikrą 
dieną konkrečioje geografinėje vietovėje. 

Gran Kivira, Naujoji Meksika 
1629 metų vasara 


Kai hotomkam, visi trys Šienpjovių žvaigždyno šviesuliai, vie- 
na eile išsirikiavo virš kaimelio, Miglos genties vadas, Didysis 
Valpis, sušaukė savo grupės vadus į slaptą susirinkimą kivo- 
je. Niekuomet tame apskritame, pusiau po žeme paslėptame 
kambaryje mediniu stogu, paremtu „keturių kolonų, ant kurių 
laikosi pasaulis, nebuvo taip sausakimša. 

Prieš nusileisdami į patalpos vidų, susirinkimo dalyviai paskuti- 
nįkart pažvelgė į horizonte plytintį gyvatės tarpeklį. Juos jau buvo 
pasiekę gandai, kas ten nutiko. Iš tiesų Didysis Valpis sušaukė juos 
norėdamas kai ką paaiškinti. O kartu ir paprašyti pagalbos. 

Sutartą valandą dešimt svarbiausių genties vyrų įsitaisė ant 
patalpoje esančio smėlio. Didysis Valpis atrodė pasirengęs su 
jais kalbėtis. Jo veidas buvo rimtas, o laikysena kaip niekuo- 
met pateisino motinos jam duotą vardą: Didysis Valpis reiškė 
„didelis kalnas. Didis kaip totemas buvo tas senas karys. Tą 
dieną jo veidą vagojančios raukšlės atrodė daug gilesnės nei 
anksčiau. Tarsi baugaus tarpeklio vagos. 

— Pasaulis kinta didžiuliu greičiu, Miglos broliai, - sušvokštė 
gomuriniu balsu, vos virš jų galvų užsivėrė kivos durys. 

Jo vyrai vienu balsu pritarė. Pažįstamas pridvisęs kivos kva- 
pas prisipildė nerimastingo laukimo. 

— Šiandien sukanka trisdešimt žiemų, kai mums buvo siųs- 
tas pirmasis šių pokyčių ženklas, - toliau kalbėjo vadas. - Buvo 
antroji hotomkam diena, kaip šiandien, kai mūsų lygumose 
pasirodė ugnies žmonės. Mažai beliko mūsiškių, savo akimis 
mačiusių, kokias baisybes jie išdarinėjo. 

Didysis Valpis pakėlė virpančią ranką link apskritos skylės, 
atsiveriančios lubose ir leidžiančios matyti visas tris ryškiau- 
sias Šienpjovių žvaigždes. 

— Tie baltaodžiai vyrai griausmus spjaudančiomis rankomis 
ir kiautais kaip vėžlio, apsaugojusiais nuo mūsų strėlių, suteikė 
daug skausmo mūsų išdidžiai genčiai. Jie padeginėjo kaimus, 
skerdė gyvulius, ėmė į nelaisvę mūsų moteris ir užnuodijo šu- 
linius, sumetę į juos savo lavonus. 

Senis užsikosėjo. 

Tų siaubingų dienų prisiminimas sukaustė sukviestuosius. 
Pasakojimai apie pavienius protėvių susitikimus su ispanų 
ekspedicijos nariais nuo 1598 iki 1601 metų lygumose vis 
dar žadino baimę. Pats Didysis Valpis buvo su jais susidūręs. 
Tiesą sakant, karys buvo vienas iš nedaugelio, atlaikiusių dono 
Chuano de Onjatės - vardas, kurio indėnai niekuomet gerai 
neištardavo, — žvilgsnį, ir vienintelis, išgyvenęs po susidūrimo 
su juo. Laimė, Didysis Valpis, kai įtikino jį, kad tose žemėse 
neverta ieškoti aukso, ne tik užtikrino savo genčiai ramybę, bet 
ir pelnė vado vietą, kurią dabar užėmė. 


* Skaitytojų patogumui metai pateikiami remiantis Vakarų kalendoriumi. 

Tačiau baimė, kad ispanai sugrįš, jo niekuomet nepaliko. 

- Žudikai! Atėjūnai išžudė mūsų brolius pasitelkę burtus! — 
sušuko vienas susirinkimo dalyvių iš kitos laužo pusės. 

— Pralaimėjome tris mūšius per tris metų laikus, - sumur- 
mėjo kitas. - Nebuvo įmanoma nieko padaryti. 

Didysis Valpis įsmeigė žvilgsnį į tų drąsuolių veidus. Nė vie- 
nas jų nebuvo regėjęs sidabrinių įsibrovėlių šarvų. Nė vienas 
nebuvo pajutęs tos vidurius kaustančios baimės, kokią išgy- 
veno jis, pirmą kartą išvydęs ispanų arklius. Jie nežinojo, kokį 
kvapą skleidžia tikras siaubas. Nei koks jo skonis. Tačiau tai bet 
kada galėjo pasikeisti. 

Didysis Valpis įdėmiai pažvelgė į kivos ugnį, paskui prabilo: 

— Privalote žinoti, kad tie atėjūnai greitai sugrįš. 

Tie žodžiai atėmė jiems žadą. 

— Praėjusią naktį, - kalbėjo toliau vadas, - pasirodė ženklas, 
kurio tiek laiko bijojau. Ir jau neabejoju, kad mūsų pasaulio pa- 
baiga artėja. Tad noriu, kad parengtumėte tam savo šeimas. 

Dabar tarp susirinkusiųjų pasigirdo murmesys. 

— Ar grįžta Chuanas de Onjatė? - paklausė vienas. 

Didysis Valpis linktelėjo galvą. Vien to vardo paminėjimas 
jam sukėlė šleikštulį. 

- Ir koks gi ženklas įtikino mūsų vadą? 

Nikvaja, laikomas vienu šauniausių genties karių, prieš pa- 
klausdamas atsistojo. Jo akys buvo kupinos siaubo. Žinojo, kad 
jų ginklai bejėgiai prieš įsibrovėlių. Jo tėvas žuvo nuo arkebu- 
zos papliūpos, kai jam pačiam tebuvo vieni metai. Didysis Val- 
pis, matęs jo tėvo mirtį, atsisuko į Nikvają: 

— Sakmas, mano jauniausiasis sūnus, mano vienintelės 
anūkės tėvas, susidūrė su kai kuo gyvatės tarpeklyje, netoli 
kapinių. 

— Su kai kuo? Su kuo, mokytojau? 

— Tai buvo „kukurūzų motina“, Chochmingure. Nusileido iš 
dangaus, apsigaubusi mėlyna šviesa, ir pranešė jam nelemtą 
žinią — greitai mūsų žemėse pasirodys baltaodžiai ateiviai ir at- 
neš mums naują Dievą. 

— Dvasios to neleis! - sušuko kitas karys iš kivos galo. 

— Ne, sūnau. Jau nebe. Mūsų dvasios metai iš metų praneša 
mums apie tą atvykimą. Dabar teturime rūpintis, kad nebūtų 
pralietas mūsų šeimų kraujas. 

— Ar galime pasitikėti Sakmu? 

Didysis Valpis pakėlė akis ir įsmeigė rūstų žvilgsnį į tebesto- 
vintį karį. 

— Tai mano kraujas, Nikvaja. Jis paveldėjo mano gebėjimą 
suprasti dvasių pasaulį. Dar jums nepaminėjau, kad tas susiti- 
kimas sutapo su keista nuojauta, užplūdusia mane temstant, — 
vadas nutilo, įkvėpė oro ir kalbėjo toliau: - Meditavau štai čia, 
priešais mūsų dvasią kachina, ir man viduje suskambo aiškus 
tarsi strazdo giesmė balsas. 

— Balsas? 

Vienas genties vadų, smulkaus sudėjimo indėnas smėlio au- 
drų išdegintomis akimis, nenulaikė liežuvio už dantų. Didysis 
Valpis linktelėjo. 

— Balsas man pranešė, kad netrukus mūsų tautą aplankys 
didi dvasia. Dvasia iš anapus, kurią galės matyti ne tik išrink- 
tieji, bet ir kiekvienas, praleisiantis hotomkam naktį po atviru 
dangumi. Ir tai įvyko! Ją matė mano sūnus! 

Vyras išdegintomis akimis nenurimo: 

— Ar pasakė, kokiu tikslu mus aplankys toji dvasia? 

— Ne, - Didysis Valpis dešine ranka staigiu ir stipriu jude- 
siu perbraukė per smėlį. - Tam jus ir sušaukiau: kaip Miglos 

genties vyriausiasis vadas turiu padaryti viską, kas įmanoma, 
kad susisiekčiau su ja. Privalau gauti iš jos žinią ir pranešti ben- 
druomenei, koks likimas mūsų laukia. 

— Mokytojau, sušaukei mus, kad kartu kreiptumės į dvasią? 

Naują Nikvajos klausimą palydėjo visų esančiųjų kivoje 
žvilgsniai. 

— Būtent, sūnau. Hotomkam žėrės virš mūsų dar aštuonias 
dienas. Turime pakankamai laiko ritualui pasirengti ir laukti 
apsireiškiant mėlynosios dvasios. 

— Paskutinis, vadovavęs susitikimo ritualui, buvo Pavatis — 
karys, valdęs gentį iki tavęs. Jis mirė. Šauktis tokios būtybės tau 
gali kainuoti gyvybę. 

Įspėjimas pasigirdo iš kivos gilumos. Dar vienas senis, vie- 
nintelis amžiumi ir patirtimi galėjęs varžytis su Didžiuoju Val- 
piu, atsistojo ir žengė į patalpos centrą. 

— Aš puikiai žinau tą istoriją, Zenai, - atsiliepė vadas. — Ir 
nebijau mirties. Tu bijai? 

Zenas irgi neturėjo ką prarasti. Prisiartino prie kivos vidury 
liepsnojančio mažyčio laužo ir garsiai, kad visi išgirstų, pasakė: 

— Dvasios nepalieka mums kitos išeities, senasis užsispyrėli. 
Kiek leis mūsų jėgos, padėsime tau įvykdyti sumanymą. 

Pasiekęs Via dei Sediari, tėvas Baldis, arba „šventasis Lukas", tapo 
dar atsargesnis. Sediari gatvė — viena iš tų mažų gatvelių šalia 
Agripos panteono, Palazzo Madama, beveik visada knibždanti 
turistų ir šiaip smalsuolių. Ir nors anksčiau čia nebuvo lankęsis, 
Baldis norėjo būti tikras nepatrauksiąs niekieno dėmesio. Po po- 
kalbio su „užkimėliu“ jį užplūdo daugybė abejonių. 

Nevykusi diena, tai jau tikrai. 

Dar po trisdešimties sekundžių Baldis stovėjo priešais savo 
kelionės tikslą. Dešimtas numeris buvo didelis, iš pažiūros nie- 
kuo neišsiskiriantis akmeninis pastatas su plačiais mediniais 
karnizais, mažais langais ir didžiuliais vartais, atsiveriančiais į 
niūrų vidinį kiemą. 

Iš pirmo žvilgsnio buvo sunku spręsti, ar tai gyvenamasis na- 
mas, ar studentų bendrabutis, ar vienuolių prieglobstis. Ir dar 
sunkiau, turint omeny du Romos policijos automobilius Fiat 
Tipo, užtvėrusius vartus. 

Tėvo Baldžio veidas apniuko. Policininkai? „Ką gi, bent jau 
ne juodi slaptųjų tarnybų sitroenai, — tarė lengviau atsidusęs. — 
Jie gali čia būti bet kokiu reikalu. Ramiai.“ 

„Šventasis Lukas“ pamėgino nusiraminti. 

Sukaupęs šaltakraujiškumo likučius, perėjo gatvę ir per ke- 
letą sekundžių įveikė kelis metrus, skiriančius jį nuo patrulių 
automobilių ir pastato. Vos žvilgtelėjęs pastebėjo koridoriuje 
įmūrytą langelį, iš kurio driekėsi šviesos siūlelis. „Šventosios 
Gemos rezidencija“ - skelbė virš jo pritvirtinta lentelė. 

— Buona sera... Koks sujudimas! Ar kas nutiko? 

Stengdamasis nutaisyti nekaltą veidą, tėvas Baldis prieš pa- 
klausdamas atsikrenkštė. Įkišęs galvą pro langelį, pamatė vi- 
dutinio amžiaus vyrą šviesiais retais plaukais, ryškių raukšlių 
išvagota kakta, išpuvusiais dantimis, vilkintį rudą pranciškonų 
abitą. Vienuolis kovojo su nuoboduliu klausydamasis palaikio 
radijo imtuvo. 

— Taip... — atsakė, prieš tai sumažinęs aparato garsą. - Jei 
turite omeny policiją, tai ji čia dėl to, kad šią popietę nusižu- 
dė vienas mūsų gyventojų. Atrodo, iššoko iš ketvirto aukšto 
į kiemą. 

„Trečiasis evangelistas“ atpažino kalbos manierą. Tai buvo 
gaižaus balso savininkas, paprastai atsiliepdavęs telefonu, kai 
skambindavo „šventajam Matui. Niekuomet nemanė, kad jis 
atrodo būtent taip. 

— Savižudybė? - sunerimo Baldis. - Santa Madonna! Ir ke- 
lintą valandą tai nutiko? 

— Apie penktą vakaro, - atsakė sielvartingai pranciškonas. — 
Kaip tik dabar tai praneša per žinias. 

— Arjūs... jį matėte? 

— Ką gi, - nusišypsojo vienuolis apnuogindamas išpuvusius 
dantis, — aš tik išgirdau duslų smūgį, o išlindęs pamačiau jį gu- 
lintį kraujo klane perskelta galva. Manau, mirė iškart. 

— Tesuteikia jam Dievas dangaus karalystę, - persižegnojo 
Baldis. - Ar galite man pasakyti, kuo jis vardu? 

- Žinoma, tėve. Luidžis Korsas. Kunigas, profesorius ir rašy- 
tojas. Nuostabi asmenybė. Jūs jį pažinojote? 

Baldis išbalo. 

— Esame... buvome seni bičiuliai, - pasitaisė. 

„Šventasis Lukas“ susiglostė sidabrinius plaukus, tarsi tas ju- 
desys padėtų jam susivokti. 

— Jūs tikras, kad dvasiškasis tėvas nusižudė? 

Sargo veido išraiška pasikeitė. Tylėdamas varstė Baldį tomis 
tamsiomis, į demono panašiomis akimis, mėgindamas nuspėti 
nepažįstamojo užmačias. Jis buvo įsitikinęs, kad prieš nukris- 
damas ant kiemo grindinio Korsas savo kambaryje buvo vie- 
nas. Paskutinis jo lankytojas išėjo ne mažiau kaip prieš penkio- 
lika minučių. Taip. Jis manė, kad tai savižudybė. 

— Najau! - pridūrė. - Policija viršuje, jo kambaryje, mėgina 
atkurti įvykius. Jei norite, galite paklausti jų. Jie čia jau daugiau 
nei valandą, aprašo jo asmeninius daiktus ir prašė, kad nukreip- 
čiau jiems visus velioniui skirtus skambučius. Galėčiau dabar 
pat jiems pranešti ir... 

— Nemanau, kad tai būtina, - nutraukė jį Baldis. - Paklausiau 
iš smalsumo... Bet sakykite, ar policininkai paaiškino, kodėl tu- 
rite nukreipti jiems visus jam skirtus skambučius? 

— Sako, įprasta tvarka. 

— Ak, žinoma. 

— Tėve, - dabar jau iškilmingai paklausė sargas, - jūs turite 
žinoti, ar savižudybė yra mirtina nuodėmė? 

— Iš esmės taip. 

— Tuomet ar tikite, kad Viešpats išgelbės tėvo Korso sielą? 

Tas klausimas užklupo jį nepasirengusį. 

— Tai žinoma vien tik Jam, sūnau mano. 

Venecijietis paskubomis atsisveikino, apsisuko, pasitaisė 

nuo nosies smunkančius akinius ir nužingsniavo tolyn gatve. Jei 
tuo metu būtų gavęs niuksą į pilvą, nebūtų ničnieko pajutęs. Ži- 
nia jį visiškai pribloškė. „Pirmasis evangelistas“ mirė likus lygiai 
pusantros valandos iki jųdviejų susitikimo. Ir visų blogiausia: 
jis ką tik neteko vienintelės paramos Romoje prieš laukiančią 
audienciją. Beveik vienintelės. Velionis „šventasis“ buvo vienin- 
telis jo bičiulis Chronovizijoje. Antruoju, „šventuoju Jonu“, pasi- 
tikėti negalėjo. Be to, Korso mirtis sutapo su nežinomo asmens 
Vatikane sprendimu nutraukti jų projektą. Asmens, kuris galbūt 
žinojo, kaip Baldis ir Korsas gerbė vienas kitą. 
Ar tai nežinia kelintas pamišimo priepuolis šiandien? 

Išaušus kitai dienai, balandžio 14-ajai, danguje tarp debesų 
švysčiojo properšos. 

Buvo be dešimties minučių dešimta. Tai liudijo Karloso už- 
rašų sąsiuvinis - knygelė kamštiniais viršeliais, kurioje aprašy- 
davo savo kelionės nuotykius. Juodu su Tchema jau paliko Ka- 
merų Lagūnos kaimelį, nusiteikę kuo anksčiau grįžti į Madri- 
dą. Po šeimininkės paruoštų sočių pusryčių ir poros puodelių 
stiprios kavos sugebės išsikapstyti iš to kaimo kelių labirinto ir 
kalnų prieigų. Bent jau taip manė. Tuomet dar nežinojo, kad 
likimas jiems buvo parengęs kitą planą. Planą, kurį neilgai tru- 
kus sužinos. 

Kad kažkas negerai, Karlosas ir Tchema suprato pavažiavę 
valandą. Šį kartą visą kaltę suvertė rūkui. Donas Feliksas juos 
buvo įspėjęs. Jis sakė, kad kai žemi debesys uždengia Kamerų 
kalnų keteras, rasti kelią žemutiniuose slėniuose yra sudėtin- 
gas uždavinys. Negana to, siaura asfalto juosta, kuria važiavo, 
vis dar panėšėjo į prakeiktą čiuožyklą. Judėti vos dvidešimties 
kilometrų per valandą greičiu tokiomis sąlygomis atrodė tikras 
nutrūktgalviškumas. 

Kartkartėmis Karlosas buvo priverstas sustoti, atidaryti 

gaubtą, kad atvėstų variklis, ir porąsyk iš visų jėgų spirti į kiek- 
vieną padangą, kad atsikratytų prilipusio sniego tumulų. 

— Na ką? Kur šiandien tavo nuojautos? 

Prieš išdroždamas klausimą, Tchema ramiai nuleido langelį. 
Nuo pat praėjusio vakaro jo veide neblėso pašaipi šypsenėlė. 
Niekuomet iki tol nebuvo priverstas nakvoti kaimelyje, turin- 
čiame mažiau nei šimtą gyventojų, be viešbučio, restorano, su 
baru, veikiančiu tik vasarą, ir dar aštuoniasdešimtmetei senu- 
tei priklausančiame name. Rodos, jį linksmino tai, kad, sustoję 
vidury tuščio kelio, žodžiams aidint tarp uolų, jie vis dar neži- 
nojo nieko aiškaus. 

— Liaukis šaipęsis, Tchema! Sėkmė kaip ir oras - keičiasi 
staiga. Į gera ar į bloga. 

Naujas spyris sudrebino automobilį. 

— Na, šiandien, ko gera, į bloga... 

Karlosas neatsakė. 

Oirką atsakyti? Kad apsiriko? Kad sprendimas atvykti čia — 
tik staigaus impulso vaisius, kad jo poelgis beprotiškas? Negi 
suteiks Tchemai malonumą ir toliau visą kelią kiek tinkamam 
tyčiotis iš jo? 

Ne. Nieku gyvu. 

Laimė, jo pranašystės apie sėkmę jau buvo besipildančios: 
tiesiai prieš juos rūke atsivėrusi prošvaistė leido įžiūrėti kelio 
nuorodą. Atrodė, tarsi šioji būtų iš lėto prisėlinusi jų pasveikin- 
ti. Ištiesti jiems pagalbos ranką. Ženklas už kone šimto metrų 
informavo apie iki šiol nepastebėtą sankryžą. Visa tai panėšėjo 
į kino filmo sceną. Regėjimą. Tačiau tai buvo tikrovė. Galbūt 
tikriausia iš viso to, ką tą rytą buvo matę. 

— Ojeigu?.. 

Fotografas nebaigė sakinio. 

Karlosas šoko prie vairo, atsargiai nuvairavo automobilį iki 
rodyklės stulpo, o jau ten, visu pajėgumu įjungęs šildymą, pro 
priekinį stiklą įstengė perskaityti užrašą. Tai buvo paprastas 
strėles formos ženklas: „Kelias N-122. Tarasona“ 

Daugiau neabejojo. Žurnalistas pasuko į kairę, tiesiai prieš 
juos nusidriekė kelias ir jis smagiai spustelėjo greičio pedalą. 

Netrukus rūkas išsisklaidys ir jis galės įžvelgti ką nors daugiau. 

Ir tikrai, tai tetruko sekundę. Staigus kaip žaibas regėjimas. 
Pakankamai laiko, kad Karloso smegenys suvoktų antro ženklo 
turinį. Šis buvo beveik palaidotas po sniegu, ant griovio krašto 
sulankstytas, bet dar stiebėsi ant savųjų aliumininių kojų. Už- 
rašas nupurtė jį tarsi elektra: šešios didžiulės, riebios, juodos 
raidės pasirodė keistai pažįstamos. 

— Ar matei? 

Staiga nuspaudus stabdį, automobilio ratai nučiuožė asfaltu, 
o Tchema prisiplojo prie sėdynės. 

— Ar išprotėjai? - sušuko. - Ką išdarinėji? 

— Klausiu, ar matei? — neatstojo Karlosas. 

— Ar mačiau ką? Kelio nuorodą? 

— Taip, nuorodą. Ar perskaitei? 

— Ir kur tu suki? — įtūžo fotografas ir laisvindamas saugos 
diržą plekšnojo per krepšį su įranga, tikrindamas, ar kas nesu- 
dužo. - Žinoma, perskaičiau: Agreda. 

— Dieve šventas! - Negalėdamas patikėti Karlosas papurtė 
galvą. - Ir nieko nesupratai? Ar tau tas vardas nieko neprimena? 

Tchema nutaisė nieko nesuprantantį veidą. 

— Dėl Dievo! Juk tai vienuolės pavardė! 

— Kokios vienuolės? 

Neskustas apskritas Tchemos veidas atrodė kaip vienas ne- 
susipratimas. 

— Tos, kuri nukeliaudavo į Ameriką kada panorėjusi? — pa- 
klausė beveik pašnibždomis. 

— Tos pačios! 

— Gal galėtum nusiraminti? Nes mes abu užsimušim. Ir pa- 
leisk vairą, po paraliais! Juk tai prakeiktas sutapimas. 

— Kaip sutapimas! Argi nematai? — Karlosas išpūtė akis, jam 
nerūpėjo niekas, išskyrus kolegos reakciją. - Kaip galėjau būti 
toks žioplas? Septynioliktame amžiuje ir anksčiau daugelį gar- 
sių žmonių pažinodavo pagal jų gimimo vietą... Taigi sesers 
Marijos Chesus de Agredos atveju „de Agreda“ gali būti ir pa- 
vardė... Bet gali reikšti ir jos gimtąjį miestelį! 

— Kad jį kur velniai! - nepatenkintas šūktelėjo Tchema. — 
Kaip šalta. Tu lyg niekur nieko sustojai pagrindinio kelio vidu- 
ry. Daryk, kas patinka, Karlosai. Apsisukim, grįžkim į kaimą ir 
paklauskim, ko panorėsi. Bet judinkis iš čia galų gale! 

- Ir kaip aš anksčiau nesusiprotėjau? 
mišęs. 

— Kaip? - neatlyžo Karlosas. - Tai negali būti paprastas suta- 
pimas. Negali būti. Ar žinai, kiek Ispanijoje miestelių? 

Fotografas suabejojo, ar tas klausimas užduotas rimtai. 

— Tai ar žinai? - nenurimo Karlosas. 

Tchema pasirausė automobilio daiktadėžėje, susirado visuo- 
met ten esantį kelių žemėlapį ir atsivertė geografijos lenteles 
pabaigoje. Šie duomenys turėjo ten būti. 

- Jau turiu! - jo pirštas sustingo ties vienu iš puslapių. - Nori 
žinoti kiek? 

- Žinoma! Kiekgi? 

- Trisdešimt penki tūkstančiai šeši šimtai aštuoniolika, - pa- 
galiau ištarė Tchema. 

— Dabar matai? Viena galimybė iš trisdešimt penkių tūkstan- 
čių — tai nėra atsitiktinumas! Ką dabar man pasakysi? 
— Kad pagaliau pajudėtum iš vietos! 


16 


— Sakykite, Dženifere, ar kartais nesupainiodavote tų sapnų 
su tikrove? 

Gydytoja Mejers tylomis įdėmiai klausėsi kiekvieno pacien- 
tės žodžio. Jos pasakojimas buvo toks vaizdingas, kad vargu ar 
galėjo priskirti jį prie paprasčiausių prasimanymų. 

— Nežinau, ką turite omeny, daktare. 

— Tai visiškai paprasta, Dženifere. Ar kartais nubudusi ne- 
pagalvojote, kad tai, ką matėte, buvo prisiminimas? Kad jūs iš 
tikrųjų buvote ten, tarp tų indėnų? 

— Liaukitės, daktare, - paprieštaravo Dženiferė. - Ar tik ne- 
ketinate pasakyti tikinti reinkarnacija? Nors mano protėviai 
buvo čiabuviai, nieko nesu skaičiusi apie juos nei apie jų ritu- 
alus, nei... 

— Ne. Aš ne apie tai. Arjums sunku atskirti sapnus nuo tikro- 
vės? Taip ar ne? 

Psichiatrės atkaklumas baugino pacientę. 

- Žinote, kai buvau maža, sugebėdavau prisiminti viską, ką 
naktį sapnuodavau. 

— Tęskite. 

— Dažnai, prieš išeidama į mokyklą, pasakodavau savo sap- 

nus motinai. Aiškindavau jai, ką jausdavau skrisdama arba per- 
eidama kiaurai sieną. Netgi kaip dainuodavau po vandeniu. 
Mano senelė, daugelį metų pragyvenusi Meksiko apylinkėse, 
šalia Gvadalupės Mergelės šventovės, sugalvojo man pravardę. 
Vadino Didžiąja Sapnuotoja. 

— Didžiąja Sapnuotoja? 

Dženiferė švelniai šypsodamasi linktelėjo. 

— Taip. Tai ji išmokė mane jausti skirtumą tarp sapnų pasau- 
lio ir tikrovės. Jos dėka šiandien žinau, kad visi tie regėjimai iš 
Naujosios Meksikos yra sapnai. Veikiausiai sapnai! 

Gydytoja Mejers susimąsčiusi pasiglostė smakrą. Langai dvi- 
gubais stiklais nuslopino policijos automobilio sirenos garsą. 
Mašina kaip žaibas kirto Brodvėjaus gatvę ir pasuko į Templio 
gatvę, tiesiai link tamsios miesto širdies. Los Andžele jau kara- 
liavo naktis. 

— Papasakokite man apie savo senelę, - ištarė pradingus pa- 
skutiniam raudonos ir mėlynos šviesos tvykstelėjimui. 

Narodi šiek tiek patylėjo. 

— Ji buvo vardu Ankti, indėnų kalba tai reiškia „šokis“. Visos 
giminės moterys turėjo šį vardą nuo seniausių laikų iki mano 
gimimo. Kadangi gimiau jau šioje sienos pusėje, Jungtinėse 
Valstijose, mane pavadino Dženifere. 

— Tęskite... Kokie prisiminimai susiję su ja? 

— Mažaiją pažinojau. Išvykę atostogauti į Europą, tėvai buvo 
palikę mane pas ją visai vasarai. Ir tais metais ji mane kasdien 
vesdavosi į Gvadalupės Mergelės baziliką. Tūkstantį kartų man 
pasakojo jos istoriją. Ir žinote, kas įdomiausia? Kad ji išmokė 
mane įsivaizduoti ją kaip mėlynąją damą, švytinčią moterį, 
kartkartėmis apsireikšdavusią senovės meksikiečių žemėse. 

— Kaip moterį, kurią matote savo sapnuose? 

— Būtent, daktare. Senelė papasakojo man legendą apie tą 
apsireiškimą. Esate ją girdėjusi? 

Gydytoja Mejers linktelėjo. 

— Tai labai graži legenda. Chuanas Diegas, tos pačios gen- 
ties indėnas kaip ir mano senelė, keletą kartų buvo susitikęs su 
mėlyna šviesa švytinčia paslaptinga moterimi ant kalvos, vadi- 
namos Tepejaku. Toji ponia paprašė toje vietoje jos garbei pa- 
statyti baziliką, bet tuomet Meksiką valdę ispanai to nepadarė. 
Miesto vyskupas paprašė Chuaną Diegą pateikti apsireiškimo 
įrodymų, o tas, nežinodamas, ką daryti, perdavė pačiai mėly- 
najai moteriai ispano reikalavimus. 

— Ir kas nutiko? 

— Būtent ši vieta labiausiai patiko mano senelei, - nusišypsojo 
Dženiferė. - Dama įteikė jam savo ketvirtojo apsireiškimo įro- 
dymą: ji paprašė Chuaną Diegą nunešti vyskupui puokštę rožių, 
kurios neaugo nei toje vietovėje, nei tuo metų laiku. Ir gerasis 
indėnas klusniai įvyniojo gėles į pončą ir nugabeno į arkivysku- 
pijos rūmus. Mergelė suskynė puokštę netoliese, atvašyne. 

Dženiferė giliai įkvėpė prieš pasakodama toliau: 

— Kai vyskupas sutiko Chuaną Diegą ir šis praskleidė pon- 
čą, žinote, kas nutiko? Gėlės buvo dingusios! Ispanas krito ant 
kelių apstulbintas įvykusio stebuklo: vietoj gėlių ant kuklaus 
kaimiečio apsiausto buvo atsispaudęs paslaptingas mėlynosios 
moters atvaizdas. 

— Tos damos portretas? 

Dženiferė linktelėjo. 

— Argi tai ne nuostabu? Regėdavau tą apsiaustą, tą pončą, 
kiekvieną tos vasaros dieną. Tiesą sakant, jei užmerkčiau akis 
ir susikaupčiau, galėčiau tai atgaivinti savo vaizduotėje. Jis vi- 
suomet mane lydi. 

— Tai įdomu, Dženifere, - tamsios gydytojos akys sukibirkš- 
čiavo. — Jūs jaučiatės esanti ne viena? 

Pacientė nežinojo, ką atsakyti. 

— Paklausiu kitais žodžiais. Tiesiau. Labai prašyčiau nesu- 
prasti manęs klaidingai: ar jums niekuomet civiliniame gyve- 
nime ar jau dirbant kariškiams nebuvo diagnozuota jokia psi- 
chikos liga? 

— Ką gi... Kaip turbūt nutuokiate, prieš įtraukdami mane į 
tą neįtikimų regėjimų programą, pirmiausia atliko visokiausius 
medicinos tyrimus. 

— Ir? 

— Nieko, daktare. Nieko nerado. 

Linda Mejers užsirašė kažką savo aplankuose ir atsiduso. 

— Gerai, Dženifere. Prieš išrašydama jums raminamųjų tiems 
sapnams suvaldyti, norėčiau pasakyti savo nuomonę apie visus 
tuos įvykius. 

Didžioji Sapnuotoja nekantriai pasimuistė ant kušetės. 

— Tarp daugelio suklasiikuotų miego sutrikimų yra vienas 
itin retas, pasitaikantis maždaug vienam procentui gyventojų. 
Vadiname jį somnimnezija. Tai lotyniškas žodis, sudarytas iš 
somnium - „miegas“ ir mnesia - „atmintis . Trumpai tariant, tai 
kai kurių žmonių negebėjimas atskirti sapnų nuo tikrų prisi- 
minimų. 

— Bet aš jau sakiau jums, kad senelė išmokė mane... 

— Leiskite man tęsti, - pertraukė ją gydytoja. - Iš pradžių 
daugelis mano kolegų manė, kad tai šizofrenijos atmaina. Įsi- 
vaizduokite: „netikri“ prisiminimai, bet labai tikroviški, sukur- 
ti proto. Kai kurie pacientai buvo įsitikinę, kad moka vairuoti 
ar plaukti, nes sapnavo, kad tai daro, ir įtikėję tais melagingais 
prisiminimais tikrame gyvenime rizikuodavo prigerti ar sukel- 

ti eismo įvykį. Privalau išsiaiškinti, ar jūsų atvejis nėra būtent 
toks. Turime paieškoti šių sapnų kilmės - tik taip sužinosime, 
kas juos sukelia. Kodėl jie tokie nuoseklūs. Ir kodėl pasižymi 
tokia tvirta vidine struktūra. Tikiuosi, suprantate, ką noriu pa- 
sakyti? 

Dženiferė linktelėjo. 

— Pabandysite paieškoti savo sapnų kilmės? 

— Žinoma... — išlemeno Dženiferė. 

— Skirkite tam tiek laiko, kiek reikės. Ir sužinokite, ar jūsų 
motina, senelė ar kuris kitas iš protėvių irgi neišgyveno pana- 
šių potyrių. O kai ką nors išsiaiškinsite, sugrįžkite. Kol tai jums 
nekels jokios grėsmės, netaikysiu jokio gydymo vaistais. 


17 


Viskas buvo vykdoma pagal Didžiojo Valpio nurodymus. 

Aštuonias dienas dešimt vyrų, valdančių Miglos gentį, išbu- 
vo užsidarę kivoje, rengdamiesi susitikimo ritualui. Du kartus 
per dieną jų žmonos prisiartindavo prie mažos angos, esančios 
viršutinėje patalpos dalyje, ir beveik neįlįsdamos į vidų nuleis- 
davo pintines su virtomis kukurūzų burbuolėmis, kaktusais, 
agavų lapais lygutėliu saldžiu minkštimu ir vandeniu. 

Nei jos, nei kitų genčių nariai nežinojo, kokiai ceremonijai 
rengiamasi ten, viduje. Kiekviena Kuelocės giminė turėjo savo 
ritualus, iš protėvių paveldėtus būdus susisiekti su dvasiomis ir 
jie iš kartos į kartą buvo perduodami kaip didžiausia paslaptis. 
Tebuvo žinoma, kad kivoje taisomas gėrimas jiems padės susi- 
siekti su „aukščiausiomis jėgomis“. 

Viduje visą laiką kūrenosi ugnis. Dieną naktį Didysis Valpis 
ir jo vyrai sėdėjo prieblandoje, dainuodami ilgesingas melodi- 
jas, kramtydami atneštus augalus ir mušdami visus, kiek pajėgė 
rasti, bizono odos būgnus. Bėgant dienoms, įtampa pamažu 
augo. Tik senasis vadas žinojo, kiek praėjo dienų, ir tylos valan- 

snūduriuodavo, dailindavo savo tatuiruotes ar valydavo senas 

protėvių kaukes. Tai buvo šiurpios galvos aštriais dantimis ir 
milžiniškomis akimis, vienos su plunksnų karūnomis, kitos 
su dygliais, vaizduojančios dvasių sergėtojų veidus. Jie tempė 
būgnų odą ar meldėsi šalia sipapu - mažos skylės, išgręžtos ki- 
vos centre, - buvo manoma, kad ši jungia gentį su mirusiųjų ir 
dvasių pasauliu. 

Tačiau visa ta veikla tebuvo įžanga į jų tikrąjį darbą: sapnuo- 
ti. Pakramtę šventųjų augalų ir išgėrę fermentuoto jukų antpi- 
lo, kurį gamino nuo pirmos savo atsiskyrimo dienos, jau buvo 
parengę savo protus ieškoti mėlynosios dvasios. Didysis Valpis 
nekantravo kuo greičiau su ja susitikti. 

Kurį laiką, kaip paprastai, nieko nenutiko. 

Atrodė, tarsi didžioji dvasia, turėjusi tuoj tuoj pasirodyti, ne- 
išgirdo jų kreipimosi. 

Naktimis šalia kivos keturi vyrai ėjo sargybą saugodami 
genties paslaptis. Tai buvo kekelt, arba sakalėliai, - jaunuoliai, 
kuriems suaugusiųjų paslaptys dar nebuvo atskleistos, tačiau 
kuo puikiausiai ištreniruoti kaip kariai. Už jų mokymus buvo 
atsakingas Sakmas — pats tvirčiausias genties karys, vis dar pa- 
veiktas prieš kelias dienas patirto įvykio. 

Jis išmokė jaunuolius, kad per tokią ceremoniją niekas, iš- 
skyrus gerąją dvasią, negali prisiartinti prie kivos. Jei kas pa- 
žeistų šią taisyklę ir neatsakytų į šventą slaptažodį, jie privalėjo 
jį nužudyti, sukapoti kūną į keturias lygias dalis ir užkasti už 
kaimo ribų kuo toliau vieną nuo kitos. 

Niekas, būdamas sveiko proto, nedrįstų prisiartinti prie 
Miglos kivos. 


Aštuntą naktį, kai hotomkam švytėjo ryškiau nei bet kada, 
šventojoje jumanų užuoglaudoje buvo justi nerimas. Pasruvęs 

prakaitu Didžiojo Valpio veidas pasirodė stogo angoje. Jo akys 
buvo išsprogusios, atrodė labai susijaudinęs. Visi kivoje mie- 
gojo — tos nakties apeigos jiems visiškai atėmė jėgas. Bet ne 
genties vadui. Vienu šuoliu jis atsidūrė viršuje ir įsitikinęs, kad 
aplinkui nieko nėra, pradingo brūzgynuose. 

Elgėsi tarsi apsėstas. Tarsi būtų sekęs kažkieno žingsniais, 
vedančiais tamsoje. Tarytum pagaliau geometriniai ženklai, 
jaunystėje išsitatuiruoti ant krūtinės kaip apsauga, būtų atlikę 
savo uždavinį. 

Kažkokia jėga ar būtybė pagaliau susisiekė su juo. 

Kaip tik prieš jo pabėgimą keistas mėlynas žaibas smigo į 
žemę šalia pusmėnulio formos plyšio netoli nuo protėvių kapų. 
Šį kartą Sakmas jo nematė. Niekas Kuelocėje jo nė nepajuto. 
Jei kas iš šalies būtų galėjęs stebėti tą sceną, būtų patikėjęs, 
kad tarp to žybsnio ir senio yra tam tikras ryšys. Kol pirmojo 
atšvaitas dar žėrėjo tarpeklio gilumoje, antrasis kaip antilopė 
bėgo link jo. 

Jam priartėjus, slėnis pradėjo keistis. 

Keista tyla, tuomet taip sukrėtusi Sakmą, vėl įsivyravo kai- 
melio apylinkėse. O kartu su ja žolių jūra aplink kalną nustojo 
linguoti. Liovėsi čirpti svirpliai. Ir net gerai pažįstamas lapino 
šaltinis, kurį senis peršoko kaip žaibas, nutraukė savo monoto- 
nišką giesmę. 

Didysis Valpis nepastebėjo nė vieno šių pranašingų ženklų — 
jo jutimai buvo toli nuo šio pasaulio, jie buvo nukreipti kitur. 

— Motin! - sušuko. - Pagaliau! 

Tuomet senis susitiko su ja. 

Iš pradžių pastebėjo tik šviesą. Tačiau kai akys apsiprato, iš- 
vydo nuostabios jaunos moters blyškiu švytinčiu veidu kon- 
tūrus; ji ilsėjosi keletas metrų nuo jo. „Globojančiosios dva- 

sios!“ — sumurmėjo. Ta dama į visas keturias puses skleidė 
spindesį, nušviesdama žemę, virš kurios lingavo. Vilkėjo ilgą 
baltą abitą, o ant viršaus užmestas žydras apsiaustas nelytėjo 
smėlio. 

Pamačiusi besiartinantį Didįjį Valpį, moteris nusišypsojo. 

— Kvie-tei ma-ne ir aš atė-jau. Ko no-ri, senuk? 

Mėlynoji dama nė nekrutino lūpų, jos veido išraiška nepasi- 
keitė. Tačiau jos žodžiai nuskambėjo švariai ir skaidriai kaip ir 
tada, prieš devynias naktis, kai ją išgirdo Sakmas. 

— Motin, norėčiau kai ko jūsų paklausti... 

Būtybė linktelėjo galvą. Didysis Valpis prieš kalbėdamas to- 
liau nurijo seiles. 

— Kodėl pasirodėte mano sūnui, o ne man? Ar praradote 
pasitikėjimą tuo, kuris visą laiką saugojo jūsų apsilankymų 
paslaptį? Niekam nepranešiau apie mūsų susitikimus, savo 
genčiai pasakiau, kad netrukus atvyks baltieji žmonės, o jūs... 
jūs... 

— Nebe-reikia ty-lė-ti, - pertraukė jį mėlynoji dama. - Me- 
tas, apie kurį tiek kal-bė-jau, jau atė-jo. Tu jau įvyk-dei sa-vo 
už-duo-tį. Netru-kus ta-vo sū-nus tave pa-keis. 

— Sakmas;? Juk jis dar daug ko nežino! - paprieštaravo Didy- 
sis Valpis. 

— Man rei-kia to-kio žmo-gaus kaip jis. Jis tu-ri ženk-lą ant 
sa-vo odos. Kaip ir tu. Jis yra vie-nintelis iš tavo šei-mos, pa- 
veldėjęs ta-vo ge-bėji-mus. O da-bar pavel-dės ir tavo mi-siją. 

— O kas nutiks mūsų genčiai? 

— Dievas paro-dys ke-lią. 

— Dievas? Koks Dievas? 

Dama neatsakė. Užuot prabilusi, numetė kažką ant žemės. 
Grubų medinį kryžių, į kurį indėnas nepatikliai pažvelgė. 

Didysis Valpis gerai žinojo, kas bus toliau: melsva šviesa su- 
stiprės, o tuo pat metu šaižus zvimbimas, tarsi cyptų tūkstan- 
čiai graužikų, perskros jam ausis ir jis grius kaip pakirstas ant 
žemės. Visuomet taip būdavo. Dama nutilo ir jis žinojo, kad 
atėjo metas jai išeiti. Ir kad jo keistoji mėlynoji motina išnyks 
vos pamačiusi jį alpstant. 

Tačiau tą kartą „dvasia“ dar turėjo laiko paskutiniam nuro- 


dymui. 

Agreda, Ispanija 


Prieš vėl įjungdamas variklį, Karlosas tris kartus giliai įkvėpė. Jis 
pakluso Tchemos maldavimams ir pasitraukė į kelkraštį atsigauti 
nuo to atradimo sukelto įspūdžio. „Agreda, - kartojo tarsi zom- 
bis. - Agreda. Jam buvo sunku suvokti, kad egzistuoja miestelis 
tokiu pat pavadinimu kaip vienuolės pavardė, ir dabar priekaištavo 
sau, kad anksčiau tuo nepasidomėjo. „Viena iš 35 618 užregistruo- 
tų Ispanijos vietovių, - tarė sau. - Privalėjau tai patikrinti! 

— Atradimai atsiskleidžia tuomet, kai esi pasirengęs juos išsi- 
aiškinti... - sušnibždėjo Tchema seno Rytų išminčiaus balsu. 

Karlosas nesuprato, ar anas iš jo tyčiojasi. 

— Ką nori pasakyti? 

— Kad pradėjęs teleportacijų tyrimus dar nebuvai pasirengęs 
tai suvokti. 

— Ką suvokti? Juk tai nuvalkiota filosofija! - paprieštaravo 
Karlosas. 

— Manyk, ką nori. Žinau, kad esi labai nepatiklus, bet aš esu 
įsitikinęs, kad kiekvienam mūsų skirtas savas likimas. Ir kartais 
jo jėga mus stumteli su uragano veržiumu. 

Fotografo žodžiai nuskambėjo keistai, pernelyg reikšmin- 
gai, tarsi juos būtų ištaręs ne jis, o koks senas ir pamirštas ora- 
kulas, trumpai užvaldęs jo esybę. Karlosas nebuvo girdėjęs 
šitaip kalbančio Tchemos - tiesą sakant, jis net abejojo, ar pas- 
tarajam suvokiami tokie jausmai - ir vis dėlto pajuto, kad tos 
frazės sujaukė kažką jo viduje. Buvo keista: kai tik už nugaros 
pasiliko apledėjęs plento N-122 kelkraštis, jis suprato neturįs 
iš ko rinktis, privaląs liautis kvailai vaikęsis šventųjų drobulių, 
pakeisti savo prioritetus ir ištirti kai kuriuos dalykus miestely- 
je pavadinimu Agreda. Pajutęs glotnaus medaliono su „šventu 
atvaizdu“ prisilietimą prie krūtinės, nusišypsojo. „Kas žino, — 
pagalvojo, - gal taip keistai pasisukę įvykiai pažadins iš letargo 
teleportacijų tyrimus ir jis, nepaisydamas nieko, grįš į Madridą 
su puikiu reportažu.“ 

Variklio riaumojimas grąžino jį į tikrovę. Užvertė užrašų są- 
siuvinį, paprašė Tchemos sulankstyti kelių žemėlapį, vėl sutel- 
kė dėmesį į asfaltą ir pasuko vienintele gatve, vedančia į mies- 
telio centrą. 

Agreda pasirodė esanti tikras atradimas: išsidėsčiusi Monka- 
jo (įspūdingo 2 315 metrų aukščio kalnyno, išdidžiai žvelgian- 
čio į juos per miglą) papėdėje, jos centras buvo gyvas istorijos 
randų atspindys. Krikščionys, judėjai ir musulmonai buvo pa- 
sidaliję jos gatveles ir turgus dar iki XV amžiaus vidurio. Kara- 
liškųjų vestuvių vieta, jos upės vandenys buvo garbinami ro- 
mėnų kalvių, kaldinusių čia savo geriausius ginklus. Žinoma, 
praeis laiko, kol visa tai bus ištyrinėta. 

Tą rytą Agredos gatvės buvo tokios pat šlapios ir tuščios kaip 
ir Kamerų Lagūnos. Priekiniai abiejose Madrido alėjos pusėse 
stovinčių automobilių stiklai buvo padengti storu ledo sluoks- 
niu, o šiek tiek daugiau nei trys tūkstančiai miestelio gyventojų 
slėpėsi nuo šalčio už storų savo namų sienų. 

— Ir kur manai traukti? - švelniai pasiteiravo Tchema. 

Jo bendrakeleivis vis dar negalėjo atsigauti nuo savo neįma- 
nomo geografinio apsirikimo. 

— Į pagrindinę bažnyčią, kurgi dar? Jei kada nors šiame mies- 
telyje gyveno vienuolė, nulėkdavusi į Ameriką Dievas žino ko- 
kiu būdu, kunigas turi tai žinoti. 

— Turėtų, - patikslino Tchema. - Turėtų. 

Ibiza ryžtingai vingiavo tuštutėlėmis gatvėmis. Miestelis 
buvo didesnis, nei atrodė nuo plento. Laimė, jų ieškoma baž- 
nyčia, stovinti šalia panašaus į savivaldybę pastato ir įspraus- 
ta vakarinėje didelės stačiakampės aikštės dalyje, išniro prieš 
jų akis anksčiau, nei tikėjosi. Karlosas atsargiai apsuko ratą 
aplink ir sustabdė automobilį vos už dešimties metrų nuo di- 
delių vartų. 

— Užrakinta! - pareiškė Tchema, o iš jo burnos besiverčian- 
tis garas trukdė jam matyti. 

— Galbūt bus atrakinta kita... 

— Kita? 

— Taip, pažvelk ten. 

Kaip tik jiems už nugarų, už keturių aukštų pastato, kilo di- 
džiulės barokinės varpinės siluetas. Neskubėdami abu kirto 
aikštę ir nesėkmingai stumtelėjo didingus vartus. 

— Taip pat užrakinta, — atsiduso fotografas. - Čia nieko nėra. 
Ir toks šaltis, kad jį kur šimtas velnių... 

— Keista, tiesa? Net barai neveikia. 

— Šiaurėje tai įprasta. Sekmadienį, ir dar spaudžiant tokiam 
šalčiui, aš irgi sėdėčiau namie. Galbūt dvyliktą, kai paskambins 
rinktis į sumą... 

Tchemos užuomina Karlosą privertė pašokti. 

— Dvyliktą? Negalime čia gaišti tiek laiko! 

— Sutinku, - fotografas šokinėjo stengdamasis sušilti. - Grįž- 
tam į automobilį? 

Jau viduje, įsijungus šildymą, valytuvams braukiant vis tirš- 
tesnes snaiges, Tchema sumurmėjo: 

— Ko gera, būsi paskubėjęs. 

- Galbūt, - sausai atsakė Karlosas. — Šiaip ar taip, nepaneigsi 
didelio atsitiktinumo, kad atvykome į šitą miestelį... 

— O tave šitokie atsitiktinumai išmuša iš vėžių, ar ne? 

— Arkada nors tau pasakojau apie seną matematikos profeso- 
rių, tikėjusį, kad atsitiktinumas yra slaptas Dievo įsikišimas? 

- Šimtus kartų! Jau porą savaičių vien apie tai ir kalbi! - nu- 
sijuokė Tchema. - Viena nesuprantu - kodėl nenori pripažinti, 
kad gyvenime yra iš anksto užprogramuotų situacijų - nesvar- 
bu, kieno ar dėl ko - galinčių išsprūsti iš tavo kontrolės. Negi 
vis dar tikiesi „sumedžioti“ Dievą in flagranti pasislėpusį už 
vieno iš tavųjų atsitiktinumų? 

Karlosas stipriai sugniaužė vairą manevruodamas tarp ne- 
tvarkingai sustatytų automobilių. Dėl vienintelio nevykusiai 
pasipainiojusio ledo luito jų automobilis galėjo nukrypti į bet 
kurį iš jų. 

— Nieko sau klausimas! - atsakė pagaliau. - Priimti tavo tei- 
ginį yra tas pat, kas pripažinti, kad kažkur gyvena kažkas, nu- 
brėžęs pagrindines mūsų gyvenimo linijas. O nuo čia iki Dievo 
egzistavimo ir lemties pripažinimo - vienas žingsnis. 

— O kodėl paprasčiausiai jo netikėti? - neatlyžo fotografas. 

— Todėl, kad manau, jog Dievas yra tik etiketė, klijuojama 
viskam, ko nepajėgiame suvokti. Dievo tikėjimas išvaduoja 
mus iš pastangų mąstyti... 

— O jei sutelktum visas pastangas ir padarytum išvadą, kad 
jis egzistuoja? 

Karlosas neatsakė. Staiga jo rankos sustingo ant vairo, o 
žvilgsnis vėl tapo stiklinis. Sustabdė automobilį, bet variklis 
nenutilo. 

— Kas dabar? 

— Mes... mes ne tuo keliu pasukome, - atsakė tyliai. 

Tchema susirūpino. Kažkas negerai. 

— Tai rimta? 

— Ne... Nemanau. 

Kai Karloso galūnės vėl atgavo lankstumą, jis nuvairavo au- 
tomobilį iki kitos kelio rodyklės, žyminčios Agredos miestelio 
teritorijos pabaigą. Ten iškilmingai ištraukė uždegimo raktelį 
ir atsisegė saugos diržą. Tchemai užteko mesti akį, kad supras- 
tų, jog jie tikrai važiavo ne 122-uoju plentu. Reikalingas kelias 
buvo suaižėjusiu asfaltu, duobėtas ir pernelyg siauras, kad būtų 
važinėjama abiem kryptimis. 

Fotografas vis dar nieko nesuprato. 

Tarsi kuoktelėjęs, Karlosas išlipo iš automobilio, stipriai 
trinktelėjo dureles ir patraukė link akmeninio pastato greta 
mažos varpinės. „Gal nusprendė pakvėpuoti grynu oru“, - pa- 
manė jo bendrakeleivis. Tchema iš automobilio stebėjo netvir- 
tus jo žingsnius. 

— Tai čia! Išlipk! — staiga pamatė jį mojuojant rankomis ir 
šaukiant. 

Fotografas suvirpėjo. Ištraukė iš po sėdynės krepšį su apara- 
tūra ir iššoko iš automobilio. 

— Kas nutiko? 

- Žiūrėk! 

Tchema sudrebėjo. Jo bendrakeleivis, kuriam iš burnos skli- 
do garas kaip oloje tūnančiam drakonui, entuziastingai rodė į 
pastatą už nugaros. Ar, tiksliau, į daubą tarp kelio ir pastato — 

jos apačioje buvo matyti dvejos ąžuolinės durys. Vienos grynai 
medinės, su keistu akmeniniu herbu viršuje, kitos — keturiais 
kaustytais kampais, sutvirtintos stipriomis metalinėmis sijomis. 

— Į ką žiūrėti? 

— Štai ten, žemai. Nematai? 

Tchema dar kartą žvilgtelėjo žemyn. Vienuolės į šalis išties- 
tomis rankomis statula - vienoje jos rankoje kryžius - privertė 
jį krūptelėti. Atrodė, kad ji ką tik atsirado, vos prieš akimirką 
jos ten nebuvo. 

— Juk tai vienuolynas! Matai? Kažin ar yra tinkamesnė vieta 
paklausinėti apie vienuolę? 

— Taip... žinoma, - sušnibždėjo Tchema. - Lipam žemyn? 

Abu nusileido sniegu užklota nuokalne iki pat daubos vidu- 
rio ir atsidūrė priešais tas duris. Netrukus suprato, kad pastatas 
kur kas didesnis, nei manė anksčiau. Iš tiesų jis atrodė neįvei- 
kiamas. Jo fasadas buvo išvarpytas mažyčių langų mediniais rė- 
mais ir papuoštas senomis, nuo laiko pajuodusiomis Kryžiaus 
kelio stotimis. 

— Tu teisus, greičiausiai čia vienuolynas, - sumurmėjo 
Tchema. 

Karlosas jo negirdėjo. Jis klūpėjo ties cementiniu paaukšti- 
nimu, ant kurio stovėjo taip jį sudominusi statula. Perrašinėjo į 
sąsiuvinį pjedestale iškaltą užrašą. 

— Matai? — pagaliau šūktelėjo. - Pažiūrėk, kas čia parašyta. 

Tchema įtempė žvilgsnį ir perskaitė užrašą: 


Garbinamajai Agredos Motinėlei 
su šventu pasididžiavimu 
Jos kraštiečiai 

— Manai, čia tavoji vienuolė? 

Jo klausimas nuskambėjo klastingai. 

— Kas gi kitas? 

- Žinai, - ištarė Tchema, glostydamas fotoaparatą, - pamiršk, 
ką tau kalbėjau apie likimą. Privalome elgtis šaltakraujiškai. 

Netaręs nė žodžio, Karlosas linktelėjo galvą. 

— Pats sakei, kad anuomet gyvavo paprotys miestelio pavadi- 
nimą suteikti kaip pavardę garsiems toje vietovėje gimusiems 
žmonėms. Būtų didžiulis sutapimas, jei ši vienuolė pasirodytų 
esanti tavoji... 

— Didžiulis sutapimas, - pakartojo Karlosas. 

— Dar vienas. 

Karlosas iš padilbų nužvelgė fotografą. Tchema kalbėjo to- 
liau: 

— Be to, jei čia tikrai ta vienuolė, per kurią netekai kantrybės 
tyrinėdamas teleportacijas, netrukus mūsų abejonės išsisklai- 
dys. Tačiau jeigu ne, padarysi man paslaugą: mudu užmiršime 
šį reikalą ir tiesiausiu keliu grįšime į Madridą, ir apie visa tai 
niekam netarsime nė žodžio. Sutinki? 

— Gerai. 

Karlosas atsistojo ir ryžtingai nužingsniavo prie artimesnių 
durų. Jos buvo praviros. 

— Pirmyn! — padrąsino jį Tchema. 

Peržengę slenkstį ir apsipratę su prieblanda, jie suvokė buvę 
teisūs. Juodu atsidūrė mažame priimamajame lentjuostėmis 
apkaltomis sienomis, išpuoštame religiniais motyvais. Dešinė- 
je sienoje įtaisytas sukamasis įtaisas išsklaidė dar likusias abe- 
jones: tai vienuolynas. 

Vąšeliu nerta staltiese uždengtas stalelis ir kelios senos para- 


pijos knygos, varpelis, senovinis jungiklis, akių aukštyje į koklį 

įsuktas medinis cilindras, jungiantis klauzūrą su išorės pasau- 
liu, užbaigė kuklų šio priimamojo interjerą. 

— Tu paskambinsi? — paklausė tyliai Tchema, paveiktas pa- 
talpos tylos ir šalčio. 

- Žinoma. 

Paspaudus skambutį, čirškesys pasklido visame pastate. 

Po kelių akimirkų už vienos tos medinės karuselės dalies su- 
girgždėjo durų vyriai. Kažkas artinosi. 

— Garbė Jėzui Kristui, - nutraukė tylą balsas. Jo aidas pripil- 
dė laukiamąjį. 

— Per amžius. Amen, seserie... - Karlosas sudvejojo. 

— Klausau jūsų. Ko pageidaujate? 

Nematomos pašnekovės balsas skambėjo ypač švelniai. Kar- 
losui šmėkštelėjo mintis sukurti nekaltą istoriją, pateisinančią 
jų apsilankymą ir maskuojančią jau tampančius nevaldomus 
atsitiktinumus, vis dėlto nusprendė pasakyti dalį tiesos. 

— Klausykite, motinėle: esame du žurnalistai iš Madrido, 
rengiame reportažą apie relikvijas, saugomas kai kuriose Ka- 
merų parapijose, bet pūga ir prasta kelių būklė atvedė mus 
čia... 

— Kaip gausiai sninga! — gyvai šūktelėjo ta moteris. 

— Ką gi... Norėtume sužinoti, ar čia kada nors gyveno vie- 
nuolė, vardu Marija Chesus de Agreda. Žinote? Tai XVII 
amžiuje gyvenusi vienuolė, tad abejoju, ar kas ją prisimena. 
Prieš keletą savaičių ją paminėjau viename reportaže, neži- 
nodamas, ar... 

Fotografo niuksas nutraukė jo kalbą... 

— Kaipgi nebūsime apie ją girdėjusios! Juk ji įkūrė mūsų vie- 
nuolyną! 

Balsas, pasigirdęs už sukamojo įtaiso, juos iš tiesų nustebino. 

Tchema ir Karlosas susižvalgė iš nuostabos netekę žado. Išbalę. 
O vienuolė, nematydama jų reakcijos, pridūrė: 

— O judu čia esate todėl, kad ji jus pasikvietė. Nė kiek tuo 
neabejokite, — iš už įtaiso pasigirdo linksmas kikenimas. - Ji 
garsėja kaip stebukladarė, ir, žinoma, judu kažkuo ją sudomi- 
note. Turint omeny sniegą, Palaimintoji tikriausiai pasikvietė 
jus dėl ko nors svarbaus. Ji sugeba įtikinti! 

— Sugeba? - sukluso Karlosas. 

— Gerai jau, sugebėjo... - nusileido vienuolė. 

— O ką turite omeny sakydama, kad „ji mus pasikvietė“, se- 
sute? 

— Nieko, nieko, - vėl santūriai sukikeno vienuolė. - Paimki- 
te raktą, kurį padėsiu ant sukamojo įtaiso; atsirakinkite mažas 
dureles dešinėje ir eikite koridoriumi iki galo. Pamatysite sti- 
klines duris su įkištu raktų; atsirakinkite jas ir įkurkite krosne- 
lę, tuojau pat pas jus ateis kuri nors iš seserų. 

Švelnūs įsakymai buvo tokie tikslūs, kad jiems neliko kitos 
išeities, tik paklusti. Ir tikrai, dar nespėjus visko apsvarstyti, 
įrenginys pasisuko, siūlydamas jiems mažytį, plieninį, prie gel- 
tono pakabučio pritvirtintą raktą. Tai buvo leidimas į vienuo- 
lyną. 

Roma 


Prieš pat pusę devynių vakaro tėvas Baldis grįžo į Šv. Petro 
aikštę. Čia jis pagrįstai jautėsi saugus. Taksi jį ką tik išleido ties 
Borgo Pio gatvės ir Via di Porta Angelica kampu, priešais vieną 
judriausių pontifikato funkcionierių „tarnybinių įėjimų“ į Va- 
tikano teritoriją. Tą valandą daugelis jų po varginančios darbo 
dienos kaip tik paliko savo kabinetus. 

Šiek tiek pasvarstęs, tėvas Baldis nusprendė viską statyti ant 
kortos. Suprato, kad tai vienintelė galimybė negrįžti į Veneciją 
tuščiomis rankomis. 

Netikėta „šventojo Mato“ mirtis jį įstūmė į tokią keblią pa- 
dėtį, kad privalėjo kuo greičiau viską išsiaiškinti. Ir ten, viduje, 
Dievo tvirtovėje, jautė galėsiąs rasti būdą tai padaryti. 

„Šventasis“ ryžtingai įsiliejo į tarnautojų srautą, praėjo pro 
sampietrini sargybinių būdeles ir žengęs į biurų labirintą pa- 
traukė tiesiai Valstybės sekretoriato kabinetų link. Nedidelis 
pastatas pilkomis langinėmis ir juodų čerpių stogu buvo ką tik 
baigtas restauruoti. Atrodė nepriekaištingai. Varinė plokštė su 
išraižytais juodais šv. Petro raktais ir tiara žibintų šviesoje žėrė- 
jo labiau nei bet kada. 


JAVIER SIERRA O MĖLYNOJI DAMA 105 


Pastato vidus atrodė visiškai kitaip: švino spalvos koridoriai, 
kryžmai lentelėmis apmuštos durys su kardinolų ir kitų kurijos 
narių vardais, priklijuotais lipnia juosta, leido suprasti, kad tai 
laikina. Viduje buvo beveik tuščia. 

— Kuo galėčiau jums padėti, tėve? 

Jį sustabdė prie seno stalelio sėdinti apskrito veido vienuolė, 
vilkinti tamsiai mėlyną abitą su nertu gobtuvu. 

— Norėčiau pasimatyti su Jo Eminencija Stanislavu Zsidivu. 

— Arjums paskirta audiencija? - tiriamai paklausė vienuolė. 

— Ne. Bet monsinjoras mane gerai pažįsta. Pasakykite, kad 
atvyko Džuzepė Baldis iš Venecijos. Reikalas skubus. Be to, 
tarė glamžydamas prieš kelias dienas gautą laišką, - žinau, kad 
jis bus patenkintas susitikęs su manim. 

Tai padėjo. Vokas su Valstybės sekretoriato ženklais atliko 
visrakčio vaidmenį. 

Vienuolė sugaišo viso labo keletą sekundžių reikalingiems 
mygtukams nuspausti ir žiniai vidaus telefonu pranešti. Po 
mandagaus „Gerai, jus priims“, kurį Baldis patenkintas išklau- 
sė, vienuolė palydėjo jį koridoriais į lenkų kardinolo kabinetą. 

— Štai čia, — pasakė priešais dar vienas neišvaizdžias duris. — 
Galite įeiti nesibeldęs. 

Vos peržengęs slenkstį, kunigas pastebėjo, kad pro didelius 
langus matyti apšviestas Šv. Petro kupolas ir netgi didžioji da- 
lis Berninio kolonados šimto keturiasdešimties skulptūrų. Pa- 
noramą papildantys Renesanso epochos gobelenai su gausy- 
be pagoniškų motyvų suteikė gyvybės tamsiausiam kabineto 
kampui. 

— Džuzepe! Mio Dio! Šimtas metų! 

Zsidivas buvo vidutinio ūgio. Vilkėjo savo rangui derančią 
tviskančią purpurinę sutaną. Jo veidas - tipiško lenkų medkir- 

čio — buvo švariai nuskustas ir dėl to atrodė šaltas kaip kapas, o 
mėlynos akys už storų akinių stiklų žvelgė įdėmiai ir tiriamai. 
Kardinolas pakilo iš juodos odos krėslo ir dideliais žingsniais 
įveikė menką atstumą, skiriantį jį nuo svečio. Kambarys kvepė- 
jo brangiais kvepalais ir Vatikano valytojų dezinfekuojamosio- 
mis priemonėmis. 

Baldis nuolankiai pabučiavo žiedą ir ant kardinolo krūtinės 
kabantį kryžių, paskui abu broliškai apsikabino. Tada atsisėdo 
kitapus stalo. Išlygino sutaną prieš užkeldamas koją ant kojos 
ir užmetė žvilgsnį į aplankus ir vokus, gulinčius tarp savęs ir 
kardinolo. Iš tiesų neprireikė ilgų įžangų. Jo Eminencija ir be- 
nediktinas susipažino prieš daugelį metų, studijuodami semi- 
narijoje Florencijoje. Ten abu domėjosi prepolifonija ir buvo 
kupini pašaukimo idealų. Be to, tai krokuvietis monsinjoras 
Zsidivas, asmeninis Šv. Tėvo draugas, pristatė Baldį tuomet, 
šeštajame dešimtmetyje, dar tik pradėto Chronovizijos pro- 
jekto koordinatoriams. 

Vėliau sužinojo, kad Zsidivas buvo „šventasis Jonas“. Paslap- 
tingasis. Aukščiausias asmuo, atsakingas už tai, kad už Vatikano 
sienų niekas nesužinotų apie Chronoviziją. Koordinatorius, 
įpareigotas tikrinti kiekvieną grupės veiksmą. Taip pat žmogus, 
padėjęs Baldžiui su visomis nario teisėmis įsitraukti į projektą. 
Tarp tų dviejų vyrų neturėjo būti jokių paslapčių. Bet jų buvo. 

— Kokia laimė, kad atvykai, Džuzepe, - tarė monsinjoras. — 
Nežinojau, kaip tau pranešti, kas nutiko „šventajam Matui, 
tėvui Korsui, šią popietę... 

Kardinolas pritildė balsą. 

— Būtent apie tai ir norėjau su jumis pasikalbėti. 

— Ak taip? - nustebo Zsidivas. Jo pavaldinio tonas buvo be 
galo nuolankus. - Tu jau žinai? 

— Sužinojau prieš valandą. Mačiau policijos automobilį prie 
jo namų. 

— Buvai pas jį? - Zsidivo išraiška pasikeitė. Juk tai buvo aiš- 
kus „keturių evangelistų“ etikos kodekso pažeidimas. 

— Ką gi... Tam tikra prasme dėl to kaltas jūsų laiškas. Ir tas 
sausas įsakymas atvykti į Romą atsiskaityti dėl to nutikimo su 
ispanų žurnalistu. Juk dėl to, ar ne? 

— Deja, taip, Džuzepe. Vėl. 

— Bet prisiekiu, kad ne... 

— Nesiteisink! — griežtai jį nutraukė kardinolas, paskui jau 
tyliau, pasilenkęs virš stalo, pratarė: - Ir sienos turi ausis. 

Zsidivas vėl atsisėdo ir prakalbo įprastu tonu. Venecijietis 
suprato priežastis. Nors buvo Chronovizijos koordinatorius ir 
jo sąjungininkas, kardinolas vaidino svarbų vaidmenį tarp Ti- 
kėjimo doktrinos sergėtojų. Tarsi dvigubo agento vaidmenį — 
sunkų, dviprasmišką. Todėl niekuomet juo nepasitikėjo. 

— Tai neašjus pasikviečiau. Tavo budeliai - Tikėjimo doktri- 
nos kongregacija. Šventasis oficiumas. Bet žinai, mano draugę, 
visa tai dabar nesvarbu. Mirus „pirmajam evangelistui, viskas 
labai pasikeis. Popiežius susirūpinęs dėl Chronovizijos. Būgš- 
tauja, kad ji išsprūs mums iš rankų ir iškils aikštėn dalykai, ku- 
rie verčiau ir liktų slapti. Supranti? 

Monsinjoras suspaudęs krėslo ranktūrius palinko virš juos 
skiriančių popierių. 

— Blogiausia štai kas, - kalbėjo toliau, - kol kas nežinome, 
ar mirtis - nelaimingas atsitikimas, ar ją kas nors išprovokavo. 
Policija dar nespėjo surašyti protokolo, o skrodimo iki vakaro 
neatliks. Ir vis dėlto... - Zsidivas susimąstęs sunėrė rankas, - la- 
biausiai man nerimą kelia tai, kad jis žinojo tam tikrus su Chro- 
novizija susijusius, tau nežinomus dalykus, o informacija apie 
juos galėjo nutekėti už mūsų rato ribų. 

— Nutekėti? - tėvo Baldžio veidas persimainė. 

— Dėl šito mes ir baiminamės. Kažkas iš jo kompiuterio ištry- 
nė visas kartotekas. Vienas Šventojo Sosto technikas jau ištyrė 
standųjį diską ir sako, kad jis buvo išimtas likus dvidešimčiai 
minučių iki jo mirties. Tada jo turinys perkeltas į kitą diską. 
Taigi, pagrįstai baiminamės, kad iš jo kabineto dingo didžiulės 
svarbos dokumentai. 

— Kokie dokumentai? 

— Seni popieriai, taip pat atliekant eksperimentus daryti už- 
rašai. 

Pamatęs nepatiklų tėvo Baldžio žvilgsnį, Zsidivas pakeitė 
toną. 

— Laikėme tave nuošaliau, supranti? Negalėjome rizikuoti, 
kad nutekintum informaciją spaudai, tik ne „šventojo Mato, 
ar kad atsitiktinai prasitartum apie mūsų projektą. 

— Ką nors įtariate, Jūsų Eminencija? 

— Svarstau kelias kandidatūras. Vaikinai iš Tikėjimo dok- 
trinos kongregacijos dieną naktį tiria šią bylą. Kaip žinai, nuo 
laikų, kai reformatoriškai nusiteikęs Paulius VI atėmė iš jų kai 
kurias teises, medžioja bet kurią bent kiek „erezija“ kvepian- 
čią bylą. Vos tik sužinoję egzistuojant Chronoviziją, nuo pat 
pirmos dienos mėgino ją palaidoti, o spaudoje publikuoti tavo 
pareiškimai padarė jiems didžiulę paslaugą... Nors nežinau, iki 
kur jie bus prisikasę. 

— Spaudoje? Aš ne... 

Zsidivas pasilenkė virš stalo ir ištraukęs ant jo padėjo ispanų 
žurnalo „Paslaptys“ egzempliorių. 

— Juk tau nesunku suprasti ispanišką antraštę, ar ne? 

Baldis atvertė žurnalą per patį vidurį ir išsigandęs perskai- 
tė reportažo pavadinimą virš savo nuotraukos: „Laiko mašina 
buvo nufotografuota praeitis.“ 

- Bet, Jūsų Eminencija, juk nemanote, kad aš... 

Zsidivas jį nutraukė: 

— Jau sakiau, kad tai nebesvarbu. Dabar reikia kuo skubiau- 
siai sučiupti asmenį, pavogusį „šventojo Mato“ archyvus. Ne- 
galime leisti, kad mūsų projektas virstų dar vienu skandalu. 

Tėvas Baldis linktelėjo. 

— Aš viena bijau, Džuzepe, - kad tai mūsų kompanionų dar- 
bas. Bet esant dabartiniams mūsų diplomatiniams santykiams 
negalime nė užsiminti apie šią galimybę. 

— Kompanionų? Kokie dar kompanionai? 

Kunigo veide pasirodė nuostaba. Niekuomet nebuvo girdė- 
jęs, kad Chronovizija turėtų sąjungininkų už Vatikano ribų. 

— Būtent šią sritį mes su „evangelistais“ nuo tavęs ir slėpėme. 
Tačiau dabar, kai privalome kuo skubiau atgauti dokumentus, 
esu priverstas vėl tavimi pasitikėti. 

Monsinjoras pažvelgė per akinių viršų. 

— Viliuosi, kad elgiuosi teisingai vėl tavimi pasitikėdamas. 

Kardinolo žodžiai nuskambėjo grėsmingai. Baldžiui beliko 
paklusti. Jis kaip prikaltas sėdėjo ant kėdės, laukdamas, kol pa- 
šnekovas paaiškins, kas nuo jo buvo slepiama tuos paskutinius 
menesius. 

Vairuodama automobilį į namus Venecijos paplūdimyje Dže- 
niferė negalėjo liautis galvojusi apie pokalbį su gydytoja Me- 
jers. Tikėjosi, kad švelnus naktinis Ramiojo vandenyno vėjelis, 
surūkyta cigaretė ir netrumpas pasivaikščiojimas iki Sidewalk 
Cafe paskanauti mocarelos lazdelių ir kokteilio su šampanu pa- 
dės jai surikiuoti mintis. 

Tačiau ji klydo. Kad ir kokia atvira buvo kalbėdama su gydy- 
toja Mejers, egzistavo dalykų, kuriuos atskleisti ji neturėjo teisės. 
Negi galėjo pasakoti, kad dirbdama ypatingo slaptumo projekte 
Italijoje, iš kur grįžo prieš kelias savaites, turėjo išbandyti hipno- 
zę sukeliančius vaistus? Kaip galėjo tikėtis tikslios gydytojos 
diagnozės, jei nesuteikė jai tam tikros informacijos, įtrauktos į 
„nacionalinio saugumo“ protokolus? Kita vertus, ar visa tai buvo 
susiję su jos senele? Ar tai sutapimas, kad dama iš jos sapnų tokia 
panaši į Gvadalupės Mergelę, kurią šį vakarą prisiminė? 

Tiesa ta, kad tie sapnai privertė ją pasitraukti iš projekto. 
Buvo pasakyta, kad jie drumstė jos mintis. O dabar ji tikrai jau- 
tėsi susipainiojusi. 

Pirmą kartą dėl to konsultavosi su gydytoju Romoje po to, 
kai viena klinikine Fort Mido ataskaita ją siekta padaryti ne- 


JAVIER SIERRA O MĖLYNOJI DAMA 111 


tinkamą: „Pacientė serga keista epilepsijos forma, dar žinoma 
kaip ekstazinė, arba Dostojevskio, epilepsija. Ją reikėtų stebėti 
ir ypač sustiprinti atsargumo priemones jos darbovietėje INS- 
COM, Intelligence and Security Command.“ 

Ekstazinė epilepsija? Dostojevskis? Argi gydytoja Mejers 
nekalbėjo jai apie Stendalį? Kas per mokslinis žargonas? 

Dženiferė pastatė savo tojotą už kelių žingsnių nuo vartelių, 
vedančių į namus. Ji dievino šią vietą. Vaikystėje tėvai atsivež- 
davo ją čia pažaisti paplūdimyje ir praleisti vasarų su pussesere 
ir pusbroliais. Todėl, vos palikusi Vašingtoną ir nutarusi ten 
nebegrįžti, pavertė šią vietą savo namais. Medinis pastatas, vie- 
nas tų, kur girgžda grindys ir kur dar galėjai užuosti kiekvieną 
vasarą motinos kepto mėlynių pyrago kvapą. 

Prieš įeidama ilgesingai pažvelgė į baltintą fasadą. Namas 
buvo tikra prisiminimų skrynia. Sandėlis jos senienoms, kelio- 
nių suvenyrams ir nuotraukoms saugoti. Čia buvo visko. Netgi 
vienas dalykas, ką tik toptelėjęs į galvą. Dženiferė nusišypsojo. 
Kaip ji anksčiau nesusiprotėjo? Knygelėje mėlynais viršeliais 
buvo užsirašiusi pokalbio su italų gydytoju, Fort Mide „iššifra- 
vusiu“ jai diagnozę, detales. Prisiminė padariusi tai, kad vėliau 
ramiai išsinagrinėtų jo įvertinimą ir įsitikintų teisingai supra- 
tusi jo išvadas. Ir tas lobis gulėjo čia pat, šiame nuostabiame 
paplūdimio namelyje. 

Kai rado knygelę ir ėmė sklaidyti jos lapus, jai pasirodė, kad 
vėl girdi gergždžiantį gydytojo Buonviso balsą. Skambėjo juo- 
kingai. Jo linksmo itališko akcento prisiminimas grąžino ją į 
Ospedale Generale di Zona Cristo Re kavinę, kur vyko tas neofi- 
cialus pokalbis. Nuo to laiko praėjo daugiau nei metai. 

— Liga, apie kurią klausiate, toli gražu nedažna, panele, - pa- 


sakė gydytojas. 

— Taip ir maniau, daktare, - dabar matė save nekantraujan- 
čią. - Bet juk jūs galėtumėte man kai ką paaiškinti, ar ne? 

— Gerai... Pacientas, sergantis Dostojevskio epilepsija, pa- 
prastai sapnuoja arba mato labai ryškius vaizdinius. Iš pra- 
džių jį apakina šviesa, vėliau pacientas staiga pajunta negalįs 
sukaupti dėmesio į jokius jį supančius dirgiklius. Paskui daž- 
niausiai kūnas tampa nejudrus, sustingęs tarsi lenta ir galiausiai 
pacientas panyra į labai tikroviškas haliucinacijas, pereinančias 
į malonios savijautos būseną. Dar vėliau patiriamas visiškas fi- 
zinis išsekimas. 

— Aš žinau simptomus... Ar ligą galima gydyti? 

— Tiesą sakant, nežinome kaip. Nepamirškite, kad pasaulyje 
užregistruota tik koks tuzinas atvejų. 

— Tiek mažai? 

Dženiferė įkvėpė oro, o jos užrašai vis gaivino to pokalbio 
prisiminimus. 

— Ašjau jums sakiau, kad tai labai reta liga, panele. Tikrinda- 
mi archyvus, kai kurie specialistai manė nustatę jos simptomų 
turėjus tokias istorines asmenybes kaip šventasis Paulius (pa- 
menate, šviesa jį užklupo keliaujantį į Damaską? ), Mahometas 
ar Žana DArk... 

— O Dostojevskis? 

- Žinoma, jis taip pat. Tiesą sakant, ši liga taip pavadinta dėl 
ypač tiksliai romane „Idiotas“ aprašytų simptomų. Rašytojas 
juos priskyrė vienam savo personažų, kunigaikščiui Myškinui. 
Ten išdėstytos visos šios rūšies epilepsijos ypatybės... 

— Trumpai tariant, daktare, jei jūsų pacientas skųstųsi mi- 
nėtais simptomais, jūs nežinotumėt, kokį gydymą skirti, - nu- 
traukė jį Dženiferė. 

— Atvirai sakant - ne. 

— Gal žinote, ar ši liga paveldima? 

— Taip! Be abejonės, taip, panele. Nors aš to liga nepava- 
dinčiau. Praeityje tai buvo laikoma vos ne Dievo dovana. Net 
teigiama, kad ir šventoji Jėzaus Teresė ja sirgo ir kad būtent ši 
negalia atvėrė jai kelią į ekstazinį susijungimą su Dievu. 

- Suprantu, daktare... Ačiū. 

— Prego. 

Dabar kuo puikiausiai prisiminė, ką pagalvojo apie tą gy- 
dytoją: kad europiečiai dažnai leidžiasi valdomi savo istorinių 
fantazijų, pasakojimų apie mistikus ir šventuosius ir retai susi- 
telkia į praktinius dalykus. 

Ar ji paveldėjo šią ligą? Jei taip, iš ko? Motina niekuomet 
ja nesirgo. Tėvas, visą gyvenimą buvęs griežtas ir nekalbus, 
taip pat. 

Įtempusi atmintį, sklaidydama šeimos albumus, Dženiferė 
gerą laiko tarpą praleido perkratydama paskutinius gyvenimo 
metus. Visiškai nenorėjo miego. Džordžtauno universiteto bai- 
gimo bėdos, kvietimas į projektą Stargate su Stanford Research 
Institute (SRI) palaiminimu ir net susitikimas su tuo pulkinin- 
ku Stubelbainu, įkalbėjusiu ją pasiprašyti savanore į telepatijos 
eksperimentus, nuvedusius į tamsius Gynybos departamento 
koridorius, visiškai išvaikė miegus. 

Visi tie prisiminimai atrodė dar tokie neseni. 

Taip pat prisiminė, tarsi tai būtų įvykę vakar, vieną ypatin- 
gą žmogų, „psichiką, vardu Ingas Svanas, įtikinusį ją imtis to 
darbo. Niekas taip kaip Svanas nesugebėjo apibūdinti tolimos 
vietos vien tik sukaupęs dėmesį į iš anksto pasirinktas koordi- 
nates. Ji nebuvo mačiusi, jog kas nors pajėgtų valios pastango- 
mis paveikti gatvės šviesoforus, kad šie pakeistų spalvą, arba 
išvaikyti tuntus debesų vien tik įsmeigęs į juos žvilgsnį. Tas 


114 JAVIER SIERRA 0 MĖLYNOJI DAMA 


„proto galiūnas“ tvirtino, kad tai ne jo nuopelnas, kad tas galias 
paveldėjęs iš prosenelės, „moters gyduolės“ iš sijų genties, o ši 
savo ruožtu jas gavo iš anapus. 

„Ojei ir aš?.. 

Jos veide pražydo šypsena. Susitikimas su Svanu, visos tos 
nuotraukos grąžino ją į jaunystę. Ausyse vėl suskambo INS- 
COM vykdavusios karštos diskusijos tarp skirtingų neįtikimų 
regėjimų grupių. Tuomet visi jie be išimties buvo įsitikinę, 
kad psichinį elgesį lemia genetinės priežastys. Kitaip sakant, 
jie tvirtino, kad šeimose, kurių nariai turėjo polinkį į „astrali- 
nes keliones“, pranašingus sapnus ar telepatinius gebėjimus, 
„psichikas“ visuomet išsiskirdavo nestabiliu, neurotišku ar is- 
terišku elgesiu. Paranormalumas buvo „blogis, pereinantis iš 
vienos kartos į kitą. 

„Ir tokia esu aš, taip, gerbiamieji. 

Dženiferė staiga užvertė nuotraukų albumą. Privalėjo pa- 
skambinti į Finiksą. Ką tik ją nusmelkė nuojauta... Viena iš tų 
keistų „įteigtų“ minčių, apie kurias jai taip dažnai kalbėdavo 
Svanas. Jau buvo dešimta valanda vakaro; Arizonoje viena va- 
landa daugiau, bet tai nesvarbu. Niekuomet nekreipė dėmesio 
į panašius dalykus. 

— Mama? 

Kitame laido gale atsiliepė abejingas balsas. 

— Vaje! Labai džiaugiuosi, kad pagaliau susiprotėjai paskam- 
binti naktį, - pagyrė. - Galų gale supratai, kad naktinis tarifas 
daug pigesnis, tiesa? 

— Taip, taip. Žinau, mama. Reikalas tas, kad turiu tave kai ko 
paklausti apie mūsų šeimą. 

— Ir vėl? 

— Nesijaudink, - atsiduso. - Su tėte tai neturi nieko bendra. 

— Bent jau tiek. 

— Gal kartais žinai, ar kas iš šeimos kada nors patyrė epilep- 
sijos priepuolių? 

— Kas per klausimai, Dženifere! Epilepsija? Ar tau viskas ge- 
rai, brangioji? 

- Atsakyk - taip ar ne. 

Sekundę ragelyje įsivyravo tyla. 

— Ką gi... kai buvau maža, mano motina labai nerimavo dėl 
priepuolių, nuo kurių kentėjo senelė. Tačiau ji mirė, kai man 
nebuvo nė dešimties metų, tad negaliu pasakyti, apie kokius 
priepuolius buvo kalbama. 

— Tavo senelė? Mano prosenelė? 

— Taip. Ak! Kaip seniai tai buvo! Gaila, kad tu jos taip ir ne- 
pažinai: tikriausiai buvo labai tvirto būdo moteris. Kaip tu. Jos 
protėviai gyveno prie Rio Grandės, Naujojoje Meksikoje, nors 
vėliau, aukso karštligės metu, nusprendė emigruoti į pietus ir 
įsikūrė kitoje sienos pusėje. Šalia Gvadalupės. 

— Tai jau žinau. Bet kodėl niekuomet man nepasakojai apie 
prosenelę? Ar tiesa, kad jos vardas buvo Ankti, kaip ir tavo? 

Dženiferės balse nuskambėjo priekaištas. 

— Taip, kaip ir tavo senelės. Bet visa tai labai senos istorijos, 
nelabai įdomios, - pasiteisino motina. - Jūs, jaunimas, visuo- 
met turite svarbesnių reikalų nei senos šeimos legendos. 

— Legendos? Kokios legendos? 

— Na... Tavo senelė Ankti jas nuolat pasakodavo. 

— Kokios legendos? - nenurimo Dženiferė. 

— Kad nelabai atsimenu tokius dalykus, mieloji. Be to, tai 
buvo sunkiai įtikimi pasakojimai. Apie sergėjančias dvasias, 
kačinų dievų apsilankymus ir panašios istorijos... Tau jos būtų 
įvariusios baimės! 

— Tu nepakenčiama, mama. Aš pamenu senelės pasakoji- 
mus. Apie indėną Chuaną Diegą. Apie Švenčiausiąją Mergelę. 
Apie gėles ant pončo. 

— Taip. Aš irgi. 

— O gal kartais žinai, iš kokios genties buvo kilusi prose- 
nelė? 

— Šito nežinau. Apgailestauju. Žinau, kad buvo lyg ir burti- 
ninkė ir jos šeima buvo priversta emigruoti dėl nesutarimų su 
savo parapija. Bet nemanau, kad būtų daug apie tai pasakoję 
vaikaičiams. 

— Ar tau ką nors sako pavadinimas Kuelocė? O Gran Kivira? 

— Ne, - motina patylėjo. 

Kitame laido gale pasigirdo gilus atodūsis. 

— Vaikeli, kodėl tave dabar taip sudomino senelė Ankti? 

— Šiaip sau, mama. 

— Suprantu... Noriu, kad žinotum, - nusijuokė, - ji, pama- 
čiusi tave tik gimusią, pirmiausia pasakė, kad esi panaši į tą „ra- 
ganą. 

- Į prosenelę? 

— Taip. 

— Esi tuo tikra? 

— Žinoma, dukra! Bet kas tau? Negi mėgini pasakyti, kad 
tave vėl lanko pranašingi sapnai? Kartą tai jau išgyvenome! — 
jos balse suskambo nerimo gaidelės. — Ir tai buvo siaubinga. 

— Nusiramink, mama. Nieko panašaus. Man viskas gerai. 
Kai susitikim, aš tau viską papasakosiu. 

— Pažadi? 

— Pažadu, mama. 

Dženiferė padėjo ragelį, jausdama burnoje keistą skonį. Ką 
tik ji pati, to visiškai nenorėdama, suprato, kad turi daug dau- 

giau panašumų su savo garbinamu Ingu Svanu, nei galėjo įsi- 
vaizduoti. Abudu siejo indėniška praeitis... Ir senelės raganos! 
Bet ar tai paaiškino jos keistus sapnus? Ir diagnozę „Dostojevs- 
kio epilepsija ? 

Įdomu, ką apie tai pasakytų gydytoja Mejers? 

— Tėve! Atsiliepkite! Ar mane girdite? 

Purtomas Sakmo, jis iš lėto grįžo į gyvenimą. 

Didysis Valpis jautėsi apsvaigęs. Sustingę raumenys jo ne- 
klausė. Nežinojo, kiek laiko praėjo, kai dama paliko jį likimo 
valiai šalia gyvatės tarpeklio. Bet vos išgirdęs jį šaukiantį įsak- 
mų atžalos balsą, prisiminė viską, kas nutiko. „Susitikimo ritu- 
alas pavyko, - šypsodamasis tarė sau. 

Iš lėto, sukaupęs jėgas, senis atgavo rankų ir kojų lankstumą. 
Pasirėmęs alkūnėmis, pagaliau pamatė apskritą sūnaus veidą. 

— Sakmai... Tu ją matei? 

Stengdamasis nuslėpti sutrikimą, senis suspaudė jaunuoliui 
pečius. 

— Taip. Dar kartą, tėve. 

— Juk tai moteris, tiesa? — nervingai paklausė tėvas. 

— Mėlynoji dama... Ji pasirodydavo čia kiekvieną naktį, kol 
Miglos gentis buvo užsidariusi kivoje. Mes, budėtojai, ją ma- 
tėme stebinčią. 

Didysis Valpis suvirpėjo. 

— Ji tau ką nors sakė? 

— Ji pakvietė mane ir aš atėjau, tėve. Aš jos nebebijau. Dama 
pažadėjo grįžti ir supažindinti mus su nauja religija. 

— Taip, — atsiduso genties vadas. — Aš tai žinau. Štai ką ji man 
paliko. 

Sakmas paėmė į rankas tėvui viešnios paliktą daiktą. Šio for- 
ma jo nenustebino. Tai buvo nieko jam nereiškiantis grubiai 
surištas medinis kryžius. 

— Kas vyksta, tėve? 

Karys sutelkė paskutines jėgas ir pagaliau atsistojo. Tada su- 
spaudė sūnui ranką ir, žiūrėdamas į akis, liepė pažvelgti į rožės 
formos dėmę ant dilbio. Jaunuolis visuomet ją ten turėjo. 

— Matai šį ženklą? 

Sakmas linktelėjo. 

— Aš nuo gimimo turėjau lygiai tokį pat ir toje pat vietoje 
kaip ir tu. Tačiau šiandien, mano sūnau, jis išnyko. 

— Ką norite tuo pasakyti? 

Didysis Valpis pasiraitojo rankovę ir parodė kairiąją ranką. 
Oda buvo švari. Jokios dėmės. Tarsi niekuomet ten nebūtų bu- 
vusios įspaustos rožės kaip ant sūnaus rankos. 

— Viskas labai paprasta, Sakmai: dama pasakė, kad greitai tu 
gentyje užimsi mano vietą. Mano misija eina į pabaigą. 

— Jūs negalite mūsų palikti! Ne dabar, tėve! 

Didysis Valpis nesutriko. 

— Ji dar pasakė, - kalbėjo toliau, - kad rytoj auštant tu ir bū- 
rys jumanų karių išžygiuotumėte pasitikti naujojo Dievo pa- 
siuntinių. 

— Kieno pasiuntinių?.. 

Didysis Valpis mostu jį nutildė. 

- Žygiuosi į pietus, jei prireiks — dieną ir naktį, ir dar prieš 
pilnačiai vėl nušviečiant šiuos slėnius pareikši jiems pagarbą. 
Kad ir kas jie būtų. Kad ir ką pasakytų. 


— O kaip aš juos atpažinsiu? Aš ne, ne... 

— Pasiimk šį kryžių. Jis tau pagelbės. 

— Bet, tėve... 

— Jokių „bet“, sūnau. Mūsų pasaulis jau baigėsi. Negi dar to 
nepastebi? 

Karlosas nuodugniai įvykdė vienuolyno priimamajame gautus 
nurodymus. Šiek tiek lėčiau už jo žengdamas Tchema savęs 
klausė, ar už viso to neslypi koks nors stebuklas... Galiausiai 
jis juk buvo tikintis žmogus. Atsargiai — tai jau tikrai, - bet vis 
dėlto tikintis. 

Netrukus įžengė į mažytę svetainę su plačia grotuota anga, 
pro kurią buvo matyti kita klauzūros patalpa. Tas kuklus kam- 
barys buvo papuoštas senomis drobėmis. Vienoje jų ryškėjo 
tamsus vienuolės, laikančios dešinėje rankoje plunksną, o 
kairiąją padėjusios ant atverstos knygos, siluetas. Jų dėmesį 
patraukė „Nekaltai Pradėtoji, kokių šešioliktame amžiuje de- 
šimtis nutapė Bartolomė Muriljas, ir keistas gobelenas, vaiz- 
duojantis Gvadalupės Mergelės apsireiškimą Meksikoje indė- 
nui Chuanui Diegui šimtu metų anksčiau. Bet visų pirma juos 
užbūrė viena šiuolaikinė drobė, ryškių spalvų, nutapyta primi- 
tyvizmo stiliumi, vaizduojanti mėlynai apsivilkusią vienuolę, 
apsuptą indėnų ir naminių gyvūnų. 

— Manai, kad... - sumurmėjo Tchema. 

— Kas daugiau, jei ne? 

- Atrodo, paveikslas tapytas visai neseniai, - pasakė tarsi pa- 
siteisindamas fotografas. 

— Taip ir yra! 

Jiems už nugarų suskambo moters balsas. Jis sklido iš kitos 
grotų pusės, o pro jas, dabar jau atidarytas, žengė dvi vienuolės 
baltais abitais. 

- Jį nutapė vienuolė iš Naujosios Meksikos, kuri dvejus me- 
tus gyveno čia, su mumis, - nedelsdama paaiškino viena. 

Vienuolės pasisakė esančios sesuo Ana Marija ir sesuo Ma- 
rija Margarita. Atrodė, lyg ką tik būtų atkeliavusios iš kito 
pasaulio, tarsi priklausytų kitai epochai. Linksmai žvelgė į 
nelauktus svečius, slėpdamos plaštakas dukslių abitų ranko- 
vėse. 

— Tad kuo galime jums padėti? — tarstelėjo viena, prieš tai 
pakvietusi žurnalistus sėstis. 

— Norime sužinoti apie seserį Mariją Chesus de Agredą. 

— Ak! Apie Palaimintąją! 

Sesers Marijos Margaritos veidą nušvietė plati šypsena, ta- 
čiau nuo pat pradžių pokalbio vadeles į savo rankas paėmė kita 
vienuolė. 

Sesuo Ana Marija atrodė santūri, romi moteris. Tarsi kan- 
tri motina, kuri sėdėdama parke ant suolelio globėjiškai stebi 
savo atžalas. Jos malonus žvilgsnis ir ori laikysena juos pakerė- 
jo iš pat pradžių. Marija Margarita, atvirkščiai, iš karto pasiro- 
dė tarsi jos priešingybė. Smulkutė, nerami, skvarbaus žvilgsnio 
ir vėjavaikiško, šaižaus balso, ji atrodė karštakošė mergina ir 
priešgyna. 

Abi žiūrėjo į juos smalsiai ir švelniai, neįtardamos apie pa- 
šnekovus beužplūstantį entuziazmą. 

— O kas konkrečiai jus domina apie motinėlę Agredą? - pa- 
klausė sesuo Ana Marija, išklausiusi svečių prisistatymą. 


v-o- oe 

— Ką gi, - patylėjo — ...norėtume įsitikinti, ar tikrai motinėlė 
Agreda buvo Amerikoje, kaip byloja legendos. 

Vienuolė išliko rami ir nenuleido nuo jo akių. 

— Tai ne legendos, sūnau. Sesuo įkūrėja turėjo bilokacijos 
dovaną. Ji galėjo būti dviejose vietose tuo pat metu; keliauda- 
vo į Ameriką nepalikdama savo celės ir neapleisdama savo pa- 
reigų šiame vienuolyne. 

— Ji bilokuodavosi? 

Apdairusis fotografas vėl nukreipė žvilgsnį į paveikslą, kur 
buvo nutapyta indėnų apsupta vienuolė. Seserys linksmai pa- 
žvelgė į jį. 

- Žinoma! Ir ne vieną kartą! Šis buvo vienas pirmųjų jos pa- 
slaptingų „apsireiškimų “ ir nutiko, kai ji buvo labai jauna. Tai 
įvyko netrukus po to, kai ji šiame vienuolyne davė įžadus, — 
pasiskubino paaiškinti sesuo Marija Margarita, rodydama į 
paveikslą, kurį atidžiai tyrinėjo Tchema. - Jums reikėtų žinoti, 
kad ta byla tuo metu buvo plačiai aptarinėjama ir net laimėjo 
inkvizicijos teisme. 

— Tikrai? - Karlosas negalėjo patikėti sėkme. Visiškai atsi- 
tiktinai juodu pateko į vienuolyną, kur yra gyvenusi „jo“ vie- 
nuolė. 

- Žinoma. 

— Ir kaip visa tai vyko? Noriu paklausti, kur dažniausiai pasi- 
rodydavo Agredos motinėlė? 

— Ką gi, kaip jau sakėme, ji bilokuodavosi, - patikslino sesuo 
Ana Marija. - Manome, kad ji apsireiškė Naujojoje Meksikoje 
ir ten aplankė keletą genčių, gyvenusių išilgai Rio Grandės. Yra 
vienas 1630 metais išspausdintas kūrinys, kuriame tie įvykiai 
pasakojami būtent taip, kaip nutiko. 

Karlosas klausiamai pažvelgė į ją. Vienuolė kalbėjo toliau. 

— Jį parašė pranciškonas, vardu brolis Alonsas de Benavide- 
sas, kuris misionieriavo tose žemėse septynioliktame amžiuje 
ir liko didžiai nustebintas patyręs, kad daugelis jo aplankytų 
indėnų kaimelių jau buvo katekizuoti paslaptingos moters, pa- 
sirodydavusios tiems indėnams. 

— Pasirodydavusios? - pakartojo nustebęs Tchema. 

— Tik įsivaizduokite! - įsiterpė dar labiau įsiaudrinusi vie- 
nuolė. - Vieniša moteris tarp laukinių indėnų, skelbianti jiems 
Mūsų Viešpaties mokymą! 

Visi keturi nuo tokio jos aistringo protrūkio prajuko. Kai 
entuziazmas atlėgo, sesuo Ana Marija vėl švelniai vyniojo pa- 
sakojimo giją: 

— Tai, ką tėvas Benavidesas išdėstė raštu, buvo pasakojimas 
apie daugelį naktų indėnams pasirodydavusią moterį mėlynu 
apsiaustu ir pasakodavusią jiems apie Dievo Sūnų, mirusį ant 
kryžiaus ir pažadėjusį amžinąjį gyvenimą visiems, kas jį įtikės. 
Tai buvo nekrikštyti indėnai. Niekuomet nematę baltojo žmo- 
gaus. Ir ta moteris taip pat jiems paskelbė apie atvyksiančius 
pranešti jiems Gerosios naujienos Atpirkėjo pasiuntinius. 

- Irjūs teigiate, kad tas kūrinys buvo paskelbtas? 

— Taip, žinoma. 1630 metais išspausdintas Madride kara- 
liaus Pilypo IV spaustuvėje. Net sklido gandai, kad tai sudomi- 
no patį karalių. 

- Seserie, - pašoko Tchema, iki tol ramiai glostęs savo krepšį 
su fotoaparatais ir mėgavęsis krosnelės šiluma, - ką tik sakėte, 
kad bilokacija buvo tik pirmasis Agredos motinėlės „išėjimas 
iš kūno“... 

— Susidvejinimas, - patikslino vienuolė ir kalbėjo toliau: — 
Taigi, motinėlė savo maldose prašė Dievo išvaduoti ją iš tų 
fenomenalių gebėjimų. Nemanykite, kad mistiko gyvenimas 

lengvas. Kontempliatyvaus gyvenimo fenomenai visuomet 
prišaukia bėdų. Dėl to per visą provinciją nusirito gandų banga 
ir smalsuoliai plūsdavo pažiūrėti į ją, ištiktą ekstazės. 

— Ak! Ji taip pat pasiekdavo transo būseną? — nesiliovė ste- 
bėjęsis Karlosas. 

— Žinoma, taip. Ir nemanykite, kad nutrūkus bilokacijoms 
jos vizijos išnyko. Po kelerių metų jai apsireiškė Mergelė Ma- 
rija, idant papasakotų apie savo gyvenimą, apie kurį iki tol vos 
šiek tiek buvo žinoma iš Evangelijos. 

— Prašom tęsti. 

— Palaimintoji viską surašė ranka į aštuonis storus tomus — 
iki šiol juos saugome savo bibliotekoje. Vėliau jie buvo išleisti 
pavadinimu „Mistiškasis Dievo miestas“. 

— „Mistiškasis Dievo miestas“? 

Karloso ranka nespėjo užrašinėti tokios gausios informacijos. 

— Taip, - patvirtino sesuo Ana Marija. - Toje knygoje at- 
skleidžiama, kad Dievo Motina iš tikrųjų yra miestas, kuriame 
gyvena pats Dangiškasis Tėvas. Tai tokia pat didžiulė paslaptis 
kaip ir Švenčiausiosios Trejybės. 

— Suprantu... - Karlosas pakėlė entuziazmu degančias akis. — 
Atleiskite, seserie, bet čia kai kas supainiota. Kai ieškojau infor- 
macijos apie jūsų įkūrėją, peržiūrėjau daugybę duomenų bazių 
ir senų knygų katalogų, norėdamas išsiaiškinti, ar ji nepaliko 
savo parašyto veikalo, bet iš tiesų neradau nė vieno... Nebent 
neatidžiai ieškojau ar įsivėlė kokia klaida. 

Vienuolė nusišypsojo. 

— Jums labai pasisekė. Knyga, apie kurią jums pasakojau, ką 
tik išleista iš naujo, nors tikriausiai jus labiau domina vienas iš 
senojo leidimo tomų, kuriame pasakojama apie mūsų sesers 
gyvenimą? 

- Jei tik būtų įmanoma... 

— Žinoma! - vėl nusišypsojo vienuolė. - Nesirūpinkite: rasi- 
me tą knygą ir išsiųsime jums adresu, kurį nurodysite. 

Karlosas padėkojo už pasiūlymą ir užrašęs popieriaus lape- 
lyje savo pašto dėžutės numerį uždavė paskutinį iš pažiūros 
nekaltą klausimą: 

— Pasakykite man vieną dalyką, seserys. Neprisimenu, kad 
būčiau radęs jos vardą nors viename šventųjų sąraše. Kada se- 
suo Marija Chesus buvo paskelbta šventąja? 

Ir kam jis to paklausė. 

Pašnekovių akys staiga apsiniaukė. Tarsi juodi Kamerų kal- 
nų debesys būtų pratrūkę audra virš slėnio, abi nuleido galvas, 
vėl paslėpė plaštakas po abitais ir prieš atsakydamos delsė, ro- 
dos, nesibaigiančią sekundę. 

Galiausiai pirmoji prabilo sesuo Marija Margarita. 

— Paklausykite, - krenkštelėjo ji. - Agredos motinėlė savo 
knygoje atskleidė, kad Mergelė Marija būdama skaisti pradėjo 
lauktis Mūsų Viešpaties, ir, kaip jau tikriausiai žinote, ta tema 
nemažai diskutavo tų laikų teologai. Tai netgi buvo eretiška 
mintis. Be to, sesuo įsivėlė į politinius Pilypo IV reikalus - su 
juo dažnai susirašinėjo ir vėliau net tapo jo dvasine patarėja. 

— Nair kas vyko toliau?.. - paklausė Karlosas susidomėjęs. 

— Na, ir tie dalykai nepatiko Romai. Vatikanas jau tris šimt- 
mečius vilkina jos paskelbimo šventąja procesą. Mums tepa- 
vyko pasiekti, kad popiežius Klemensas X, praėjus keleriems 
metams po jos mirties, leido garbinti jos asmenį, suteikdamas 
Palaimintosios titulą. Tai įvyko, leiskite pažiūrėti, - tarė sklai- 
dydama rankose laikomą knygelę, - 1673 metų sausio 28 die- 
ną. Ir nuo tada - nieko. Jokio bažnytinio pripažinimo. 

— Tai Romos reikalai? 

— Vatikano. 

— Ir nieko negalima padaryti, norint ištaisyti šią klaidą? 

— Ką gi, - atsakė sesuo Ana Marija jau šiek tiek pakiliau, — 
Bilbao gyvena vienas kunigas, tėvas Amadėjus Techada, tvar- 
kantis Palaimintosios kanonizavimo bylos ir reabilitavimo do- 
kumentus. 

— Tuomet dar ne viskas prarasta. 

— Ne, ne. Ačiū Dievui, tėvas Techada yra labai valinga asme- 
nybė. Teisingas, protingas žmogus, rengęs naują mūsų motinė- 
lės tekstų leidimą; jis taip pat yra šventas žmogus. 

Karlosui sužibo akys. „Ekspertas!“ — pamanė sau. Fotografas 
širdyje nusijuokė, išgirdęs jo klausimą, tariamą virpančiu balsu: 

— Kaip manote, ar galėčiau gauti jo interviu? 

— Be abejo. Jis gyvena Bilbao, Kristaus kančios kongregaci- 
jos rezidencijoje, šalia pradinės mokyklos. 

— Pradinės mokyklos? 

— Taip. Nors jis universiteto profesorius, - paaiškino savo 
dainingu balsu sesuo Marija Margarita. 

- Jei vyksite pas jį, perduokite nuo mūsų linkėjimų ir padrą- 
sinkite veikti toliau, — paprašė kita vienuolė. - Šventųjų bylos — 
sudėtingas dalykas, ir jomis Dievas bando žmonių kantrybę... 

— Galite būti ramios, aš ten nuvyksiu. 

— Tegu Dievas jus laimina, - sumurmėjo žegnodamasi vie- 
nuolė. 

Šv. Antano misija, Naujoji Meksika 
1629 metų vasara 


Pūstelėjęs karštas vėjas pakėlė nuo karališkojo kelio, vedančio 
į Santa Fė, tirštą dulkių ir smėlio debesį. Buvo vidurdienis. Pir- 
mosios dulkių verpetų sruogos, plūstelėjusios į šalikelės kada- 
gius, išgąsdino du ant didžiulės pilkos uolos besiilsinčius drie- 
žus. Brolis Estebanas de Perėja mokėjo skaityti tokius ženklus. 
Jam ta dykuma buvo gerai pažįstama. Jis stabtelėjo norėdamas 
apsižvalgyti ir, tokiam įprastam dulkių kvapui nespėjus pasiek- 
ti jo nosies, įsakė: 

— Užsidenkite! Greitai! 

Dešimt paskui jį einančių Šv. Pranciškaus ordino brolių visi 
kaip vienas kilstelėjo rankoves ir užsidengė veidus, kaip buvo 
mokyti. Jie dėvėjo storos vilnos abitus su gobtuvais, sujuostus 
per liemenį virve, ir avėjo odos sandalus. Aprangą, šiaip ar taip, 
netinkamą atlaikyti smulkių smėlio kruopelių kirčius, panašius 
į mirtiną plieninių smeigtukų lietų. 

— Laikykitės! — paragino tas pats balsas, nes aplinkui viskas 
ėmė skęsti tamsoje. 

Juoda kaip skėrių antplūdis audra vos po kelių minučių už- 
griuvo vienuolius. Ir staiga kažkuris iš eisenos galo, o gal prie- 
kio, sušuko: 

— Jėzau švenčiausiasis! Aš girdžiu muziką! Girdžiu muziką! 

— Aš irgi! - prisidėjo kitas balsas. 

— Ir aš! 

— Kas tai pasakė? — brolis Estebanas prisimerkęs žvilgsniu 
ieškojo šaukusiųjų vienuolių. 

Atrodė, tarsi per riaumojančią audrą balsas sklistų iš toliau — 
iš kitos pasaulio pusės. 

— Aš! Brolis Bartolomėjus! Negi jos negirdite, tėve Esteba- 
nai? Tai šventa muzika! 

Vyriausiasis grupės inkvizitorius vėl sukaupė jėgas ir pamė- 
gino įžiūrėti apvalų brolio Bartolomėjaus siluetą. 

— Iš kur sklinda muzika, broli? - sušuko, norėdamas susivokti. 

— Iš pietų pusės! Ji aidi iš pietų! 

Nors jį vos pasiekė duslus žodžių aidas, visi be išimties vie- 
nuoliai įtempė ausis. 

— Negi dar negirdite? Ji skamba ten, už nugaros! - šaukė bro- 
lis Bartolomėjus. 

Pagaliau visi misionieriai išgirdo melodiją. Švelni, vos gir- 
dima giesmė tarsi sklido iš mažytės muzikinės dėžutės. Jei tai 
nebūtų vykę vidury dykumos, penkios paros pėsčiomis nuo 
Santa Fė, jie būtų galėję prisiekti, kad girdi chorą, giedantį 
„Aleliuja“. Bet čia tai buvo neįmanoma. 

Neįprastas reiškinys truko neilgai. 

Nespėjus jiems išskirti bent vieno suprantamo sakinio toje 
švilpesio, smėlio ir giesmės garsų maišalynėje, audra, pakeitusi 
kryptį, nusinešė visus garsus su savimi. Vėliau vienuolius ap- 
gaubė mirtina tyla. 

Brolis Bartolomėjus Dievo duotu apskritu kaip duonos ke- 
palas veidu patraukė pečiais. 

— Ar tik tai ne ženklas? 

Tačiau tėvas Perėja, susierzinęs dėl to netikėto įvykio, nebu- 
vo linkęs apie tai kalbėti. Vienuoliai nusprendė nebandyti ne- 
labojo kantrybės. Taip pat ir inkvizitoriaus. Susigėdę, tarsi ką 
tik būtų tapę miražo liudininkais, nusipurtė abitus, užsimetė 
ant pečių mantą ir vėl leidosi į kelią. 

Norėjo kuo anksčiau pasiekti Šv. Antano Paduviečio misi- 
ją — vieną seniausių to krašto misionierių būstinių. Brolis Es- 
tebanas ketino įsikurti ten kelioms dienoms dėl Meksikoje jį 
apstulbinusio keisto dalyko: per paskutinius dvidešimt metų 
vien tik toje vietoje, patikimais arkivyskupo pateiktais duome- 
nimis, apsikrikštijo beveik aštuoniasdešimt tūkstančių indėnų. 
Kitaip sakant, beveik visi to krašto gyventojai. 

Tai buvo vienintelis toks atvejis Amerikoje. Nei Meksikos, 
nei Peru ar Brazilijos karalysčių krikštas nebuvo toks greitas ir 
lengvas kaip ten. 

Jokia suprantama priežastimi nebuvo įmanoma paaiškinti 
tokio indėnų klusnumo. Veikiau atvirkščiai. Na, o augantį at- 
sivertėlių skaičių lydėjo nesiliaujantys gandai, kad kažkokia 
„aukštesnė jėga“ paskatino vietines gentis priimti Kristaus ti- 
kėjimą. 

Perėjos, Šventosios inkvizicijos žmogaus, tokios istorijos 
netenkino. Jis iš mažens nebuvo linkęs tikėti stebuklais. Buvo 
gimęs Viljanuevo del Fresne, ant Ispanijos ir Portugalijos ri- 
bos — tad nuolatinis sienos suvokimas privertė jo protą pa- 
klusti dogmai. Jam reikėjo taisyklės, paaiškinančios pasaulį, o 
tikėjimas nuo pat vaikystės teikė paguodą. Aukštas, išdžiūvęs, 
griežtu profiliu ir didele galva - vien būti šalia jo buvo nejauku. 

Jo tėvas, samdomas kareivis, pripratino jį kovoti. Buvo stiprus 
ir griežtas kaip ir jis. Motina kreipė tikėjimo keliu. Ir lygiai kaip 
ji, jis negalėjo pakęsti jokių suktybių. 

— Paklausykite! - sušuko nelėtindamas žingsnio ir mosuoda- 
mas aukštai iškelta pergamento skiaute. — Jei mano žemėlapis 
tikslus, netrukus pasieksim Šventojo Antano misiją. 

Per visą rikiuotę nuvilnijo džiūgavimas. 

— Noriu, kad nuo šio momento, - toliau kalbėjo tėvas Perė- 
ja, - būtumėt dėmesingi kiekvienam indėnų ištartam žodžiui. 
Nesvarbu, jei tai jums pasirodys keista. Noriu sužinoti, kodėl 
jie tapo krikščionimis - gal juos kas privertė ar apšvietė, o gal 
pamatė ką nors nepaprasta ir tai paskatino juos atsiversti į 
mūsų tikėjimą. 

— Ką norite pasakyti tuo „ką nors nepaprasta, broli Este- 
banai? 

Brolio Tomo de San Diego, patyrusio Salamankos univer- 
stiteto teologijos lektoriaus, klausimas vėl sužadino daugeliui 
nerimą. Inkvizitorius nesusvyravo. 

— Verčiau jums to neaiškinsiu, broli Tomai. Meksiko arkivys- 
kupijoje prisiklausiau absurdiškų dalykų. Kalbama, kad lygu- 
mų dvasios paskatino šio krašto žmones prašytis apkrikštija- 
miems... 

— Dvasios? Kas per dvasios? 

— Dievo tarne! - atrodė, kad brolį Estebaną suerzino to vie- 
nuoliūkščio atkaklumas. - Privalėtumėte žinoti, kad šių kraštų 
žmonės yra visiškai nemokyti. Jie savo skurdžia kalba jums pa- 
pasakos, ką matė, bet interpretuoti jų žodžius turėsite jūs. 

— Suprantu. Norite pasakyti, jei jie mums kalbės apie dva- 
sias, turėsime jiems išaiškinti, kad tai mūsų angelai. Juk taip? 

Vienuolio tonas galutinai įsiutino inkvizitorių. 

— Nagi paklausykite, broli Tomai: kaip manote, kas čia ką tik 
įvyko? 

Atrodė, tarsi brolis Tomas de San Diegas būtų susitraukęs 
Estebanui de Perėjai suspaudus jį savo galingomis rankomis. 

— Čia? — padvejojo. - Turite omeny chorą, kurį ką tik girdė- 
jome? 

Inkvizitorius linktelėjo galvą laukdamas atsakymo. 

— Dangiškoji muzika? Švenčiausiosios Mergelės dovana, 
kad ryžtingai vykdytume savo misiją ir sustiprintume mūsų 
tikėjimą? 

Brolis Estebanas prunkštelėjo. Paleido mažojo Tomo pečius 
ir sušuko taip, kad girdėtų visi: 

— Ne! Ne, broliai! 

Visi iki vieno vienuoliai suvirpėjo. 

— Jūs įžengiate į dykumą! Į tą pačią vietą, kurioje Kristus 
buvo Šėtono gundomas keturiasdešimt dienų ir keturiasdešimt 
naktų! Saugokitės netikrų paskatų, miražų ir šešėlių! Skleiskite 


šviesą sutiktiems žmonėms! Dėl to mes čia atėjome! 

Stanislavas Zsidivas priėjo prie įspūdingų savo kabineto langų 
ir nusisukęs nuo tėvo Baldžio išdėstė nepaprastą istoriją, ką tik 
nutikusią Romoje. 

Luidžio Korso mirties popietę papasakojo, kad Vatikanas 
jau daugiau nei keturiasdešimt metų bendradarbiauja su Šiau- 
rės Amerikos saugumo tarnybomis per vieną CŽV organizaci- 
ją, žinomą kaip Komitetas. Tiksliau, American Committee for a 
United Europe (ACUE). Pasak jo, tai 1949-aisiais, siekiant po 
karo suvienyti kai kurias Europos valstybes, Jungtinėse Valsti- 
jose įkurta organizacija, vadovaujama ankstesniosios Office of 
Strategic Services (OSS), CŽV pirmtakės. Pirmiausia, pabrėžė 
Zsidivas, Komitetas pamėgino kontroliuoti visus komunis- 
tinėmis pažiūromis garsėjusius kunigus, galėjusius dangstyti 
prosovietinius judėjimus Senajame žemyne. Be to, pastarai- 
siais metais jis pelnė Šventojo Tėvo pasitikėjimą, išaiškinęs 
porą prieš jį planuojamų svarbių operacijų. 

Baldis išpūtė akis. 

— Ir kaip tai susiję su „šventuoju Matu '? 

— Labai glaudžiai, - atkirto Zsidivas. - Pastaruoju metu Ko- 
mitetas neapsiribojo vien tik politiniais veiksmais, jis susido- 

mėjo ir kai kuriais mūsų tiriamaisiais projektais - ypač Chro- 
novizija. Mums buvo pranešta, kad vienas iš jo padalinių — 
INSCOM - prieš keletą metų įkūrė skyrių ekstrasensorinių 
gebėjimų turintiems ir savo minčių jėga erdvės ir laiko barjerus 
įveikti galintiems asmenims rengti. Norėjo juos įtraukti į „psi- 
chinio šnipinėjimo padalinį. Paslaptingu būdu jiems pavyko 
sužinoti, kad dirbame panašia kryptimi taikydami sakralinę 
muziką ir tavo mokslinius darbus prepolifonijos srityje, tad 
skyrė mums darbuotoją, su kuriuo turime dalytis abipusiais 
pasiekimais... 

— Vieną savo žmonių. Šnipą. 

— Gali vadinti kaip patinka. Tačiau atsiuntė jį į mūsų koman- 
dos vadovybę Romoje petys petin dirbti su „šventuoju Matu,, 
tėvu Korsu. Ir vos prieš mėnesį juodu ištraukė iš užmaršties 
mėlynosios damos istoriją. Manė atradę kažką svarbaus. 

— Mėlynosios damos? 

Baldis niekuomet nebuvo girdėjęs to vardo. 

— Ak! Tiesa! Juk tu nežinai tos istorijos! 

Monsinjoras Zsidivas atsisuko, maloniai pažvelgė į tėvą Bal- 
dį ir, sukryžiavęs rankas ties žėrinčiu ant krūtinės auksiniu kry- 
žiumi, grįžo prie savo darbo stalo. 

- Leisk viską paaiškinti, Džuzepe. Šventosios inkvizicijos ar- 
chyvuose tėvas Korsas ir amerikietis aptiko dokumentus apie 
ispanų vienuolę, patyrusią keletą įspūdingų bilokacijos atvejų. 

— Kokie tai dokumentai? 

- Jie žinomi pavadinimu „Benavideso memorialas“. Tai pasa- 
kojimas apie įvykius, nutikusius 1629 metais Naujojoje Meksi- 
koje, o juos užrašė pranciškonas tokiu pat vardu. Be kita ko, ten 
teigiama, kad ta moteris su paslaptinga Dievo pagalba fiziškai 
persikeldavo iš vienos pasaulio vietos į kitą. Savo ataskaitoje 

tėvas Benavidesas priskyrė jai kelių indėnų genčių, gyvenusių 
Jungtinių Valstijų pietvakariuose, evangelizavimą. Būtent tose 
vietose jos apsireiškimai pelnė jai vardą: mėlynoji dama... Tai 
ir sudomino amerikiečius. 

- Tai? Nuo kada CŽV domisi savo šalies istorija? 

— Neistorija patraukė jų dėmesį, - pašaipi šypsenėlė nušvito 
pailgame lenko veide. - Nemanau, kad Langlyje sugebėtų at- 
skirti 1629-uosius nuo 1929-ųjų. Visa tai jiems nerūpi. 

— Tuomet kas? 

— Jų smalsumą sužadino galimybė akies mirksniu nusiųsti 
žmones į bet kurį pasaulio kampelį einant tos vienuolės atvertu 
keliu. Gali įsivaizduoti? Išsiugdžius šitokius gebėjimus, armijai 
taptų prieinamos valstybinės paslaptys, būtų įmanoma išvogti 
kompromituojančius dokumentus, pašalinti galimus priešus 
ar pakeisti įvykius, nepaliekant nė menkiausių pėdsakų. Aps- 
kritai, jei pajėgtų pakartoti tai, apie ką ataskaitoje papasakojo 
Benavidesas, jų rankose atsidurtų nuostabus ginklas: slaptas ir 
nesusekamas. 

— Jie nori Dievo dovaną panaudoti karo tikslais? 

Baldis buvo apstulbęs. 

— Taip. Pasitelkę muziką, panardindavusią mėlynąją damą į 
ekstazę ir sukeldavusią bilokaciją. Argi ne tai šitiek metų tyri- 
nėji, senasis bičiuli? 

— Tačiau ar yra koks garsų dažnis, galintis sukelti tokius daly- 
kus! - paprieštaravo Baldis. 

— Tą patį sakė ir kiti du „evangelistai . Iš tikrųjų, dokumentai, 
pasakojantys apie tą vienuolę, nepateikia nė vieno įtikimo įro- 
dymo, kad ji pati atsakinga už savo vizitus pas indėnus. 

— Tuomet kas? 

— Nežinau. 

- Jūs nežinote, Jūsų Eminencija? 

— Gal tai, ką pamatė indėnai, buvo daug reikšmingiau. 

— Reikšmingiau? Ką norite pasakyti? 

— O galta mėlynoji dama nebuvo klauzūros vienuolė, turinti 
bilokacijos dovaną. Gal mes susiduriame su didingesniu, daug 
tauresniu reiškiniu, pavyzdžiui, Mergelės Marijos apsireiški- 
mu. Popiežius linkęs rimtai pritarti šiai galimybei; jis mano, 
kad niekas kitas, tik ji galėjo su visa savo didybe ir šlove apsi- 
reikšti tiems indėnams, rengdama Amerikos evangelizavimą. 

— Apsireiškimas... - ta mintis privertė Baldį susimąstyti. 

— Nepaisydami to, „šventasis Matas“ ir jo padėjėjas ameri- 
kietis niekuomet nepritarė Marijos hipotezei ir atkakliai rinko 
visą įmanomą informaciją, kad pagaliau išsklaidytų abejones. 

— Manai, tas atkaklus darbas susijęs su tėvo Korso mirtimi? 

— Esu dėl to tikras. Pirmiausia dingo jo archyvai. Tarsi kas, 
sužinojęs apie jų atradimus, būtų suinteresuotas visam laikui 
ištrinti visą bylą. Galbūt tėvas Korsas ką nors atskleidė. Ir tai 
pagreitino jo mirtį. 

— O kaip jo padėjėjas? Argi amerikiečių patikėtinis nesuge- 
bėjo pateikti policijai kokių nors nuorodų? 

Monsinjoras Zsidivas ėmė žaisti sidabriniu peiliuku laiš- 
kams atplėšti. 

— Ne. Bet ir tai manęs nestebina. Klausyk, Džuzepe, tas 
žmogus nėra skaidrus kaip šaltinio vanduo. Manau, INSCOM 
įtraukė jį į mūsų projektą tik tam, kad iššniukštinėtų apie „pir- 
mojo evangelisto“ atradimus ir informuotų savo viršininkus 
Vašingtone... Nors reikia pripažinti jo indėlį į Chronoviziją. 

- Ir koks jis? 

— Ką gi... Geriau nei kas kitas žinai, koks ypatingas mūsų 
projektas. Iš vienos pusės tai mokslas, iš kitos - tikėjimas. Iš 

čia ir visi prieštaravimai. Tam tikra prasme Chronovizijos idėja 
priimtina tik tada, jei pripažįsti, kad praeityje buvo pranašų ir 
didžių asmenybių, kurioms Dievas suteikė dovaną peržengti 
laiką. Todėl ir kuriame mašiną, metančią iššūkį šiai dimensi- 
jai. Skatinančią gebėjimą regėti vizijas kaip senovės patriarchų 
ir paprastus žmones iš kūno ir kraujo paverčiančią pranašais. 
Bent jau kurį laiką... 

— Galite nesileisti į smulkmenas, Jūsų Eminencija. 

— Gerai, Džuzepe, - nusišypsojo Zsidivas. - Juk tai tu iškėlei 
„evangelistams“ taiklią idėją, kad tam tikros sakralinės muzikos 
gaidos padėjo kai kuriems mūsų mistikams įveikti laiko barje- 
rus. Pameni? Taip pat užsiminei, kad raktas tai minties olai ati- 
daryti yra garsas. Palyginai jį su Ali Babos „Sezamai, atsiverk! 

— Viskas slypi žodyje. Garsas yra tik jo akustinė išraiška. 

— Taigi, - monsinjoras pasitrynė rankas, - amerikiečiui buvo 
žinoma dar grynesnė nei tavoji sistema, bet irgi sutampanti su 
tavo darbo kryptimi. 

Tėvas Baldis nusiėmė akinius ir stengdamasis nuslėpti nuo- 
stabą ėmė juos valyti mažyte flanelės atraižėle. Nejaugi kažkas 
Jungtinėse Valstijose išplėtojo sistemą, kaip sužadinti ypatingą 
sąmonės būseną naudojantis muzikos dažniais? „Šventajam“ 
magėjo sužinoti visas smulkmenas. 

— Ir kas tai per sistema, Jūsų Eminencija? — galiausiai pa- 
klausė. 

— Klausyk: kai mums paskyrė tą naują darbuotoją, užsira- 
šėme ir nukopijavome visą jo atsigabentą medžiagą. Jo darbo 
užrašuose buvo minimas toks Robertas Monro, amerikiečių 
verslininkas, vertęsis radijo stočių diegimu. Jis sumanė meto- 
dą, kaip išmokyti kiekvieną, kas tik to užsimanytų, „išskristi 


iš savo kūno. 

— Tai... rimtas metodas? - paklausė nustebęs Baldis. 

—- Mums taip pat tai pasirodė keista. Pirmiausia pamanėme, 
kad tai dar viena kokio „Naujojo amžiaus“ guru šarada. Bet 
pradėję aiškintis tą galimybę atmetėme. 

— Robertas Monro? Nesu apie jį girdėjęs. 

— Rodos, po Antrojo pasaulinio karo tas žmogus keletą kartų 
prieš savo valią buvo palikęs kūną ir, užuot palaikęs tai nuoty- 
kiu kaip daugelis iki jo, panoro išnagrinėti „fizinę“ šio reiškinio 
pusę. Tuose užrašuose dėstoma, kaip Monro išsiaiškino, kad jo 
„kelionės“ tiesiogiai susijusios su tam tikrais bangų ilgiais, ku- 
riais veikia žmogaus smegenys. Tiesą sakant, juose pasakoja- 
ma, kaip įmanoma dirbtinai, taikant hipnozę, sukelti panašias 
bangas, tiksliau — duodant pasikiausyti tam tikrų „sintetinių“ 
garsų. 

— Tai mums nėra negirdėta... - tarė Baldis. 

— Teoriškai ne. Vėliau sužinojome, kad tas žmogus buvo taip 
įsitikinęs savo hipotezės teisingumu, kad aštuntajame dešimt- 
metyje Virdžinijos valstijoje įkūrė institutą „astralinėms kelio- 
nėms“ vykdyti. Išplėtojo revoliucingą garso technologiją ir ją 
pavadino Hemi-Sync... Ir visa tai kuo puikiausiai pavyko! 

— Hemi-Sync? 

— Taip, tai angliška „pusrutulių sinchronizacijos“ abrevia- 
tūra. Atrodo, tas metodas remiasi pusiausvyros tarp dažnių, 
kuriais veikia abu žmogaus smegenų pusrutuliai, nustatymų, 
o jau tuomet vienodai padidinant ar sumažinant vibraciją ir 
duodant klausytis tam tikrų garsų subjektas atvedamas prie 
suvokimo ribos. 

— Logiška, Jūsų Eminencija. Žinome, kad garsas, ritmas, vi- 
bracija tiesiogiai veikia smegenis. 

— Kiek pavyko išsiaiškinti, Monro sudarė tam tikras akus- 

tines lenteles. Jose pažymėta, kokius dažnius dar įmanoma 
girdėti. 

— Lenteles? O kokios tai lentelės? 

Monsinjoras Zsidivas pavartė savo užrašus. Netrukus rado, 
ko ieškojo. 

— Štai, - tarė. - Monro atskleidė, kad jei Žmogui per ausines 
duodama klausytis 100 hercų (ar ciklų per sekundę) vibraciją 
skleidžiančio garso į vieną ausį ir 125 hercų į kitą, garsas, kurį 
„Supranta smegenys, yra matematinis abiejų skirtumas. Kitaip 
tariant, smegenys „girdi“ neegzistuojantį 25 hercų garsą. Argi 
tai nestulbina? 

— Prašom tęsti. 

— Tas garsas vaiduoklis galiausiai užkariauja abu pusrutulius, 
neutralizuodamas visus iš išorės sklindančius garsus. Monro jį 
pavadino „binauraliniu“ ir tvirtino, esą tai vienintelis dažnis, 
kuris sukeldavo sužadintos sąmonės būseną. Taigi galima teig- 
ti, kad tai smegenų sukurta vibracija, kaip ir toji, padedanti „iš- 
eiti iš savo kūno... 

— Ir kaip tie atradimai paveikė mūsų projektą? 

— Tik įsivaizduok! Mes perėjome nuo jautrių žmonių ban- 
dymų matyti peržengiant laiką ir erdvę prie visiškai įmanomos 
galimybės iškelti juos iš kūnų ir gauti informacijos tiesiai iš ten, 
kur ji yra. Pasiimti ją tiesiogiai, - šyptelėjo monsinjoras. 

— Beveik taip pat kaip ta mėlynoji dama, ar ne? 

— Visiškai teisingai! Būtent taip galvojo tėvas Korsas su savo 
padėjėju. Manau, kaip tik dėl to tas atvejis juos taip sudomino. 
Veikiausiai jie spėjo, kad nuodugniai išstudijavę damos bylą 
ras naujų raktų, kaip ką nors perkelti į praeitį. Ir ne tik sielą. 
Kūną taip pat. 

— Ir būtent tuomet „šventasis Matas“ miršta. 

— Tėvas Korsas, taip. 

Monsinjoras susijaudinęs nuleido akis. 

— Jis buvo... - kalbėjo toliau, - geras mūsų draugas. 

Jo lūpos suvirpėjo, tarsi tuoj pat turėtų pratrūkti rauda. Ta- 
čiau jis susivaldė. 

— Gerai, Jūsų Eminencija. Žinau, kad pastaruoju metu ne 
viską dariau vykusiai, bet galbūt dabar turiu galimybę išpirkti 
savo klaidas. Jei manote esant reikalinga, - pridūrė Baldis iš- 
kilmingai, - galėčiau tęsti „pirmojo evangelisto“ laboratorinius 
darbus ir pakamantinėti jo padėjėją, kad išsiaiškinčiau, ar jis 
žino ką nors daugiau, nei pats sako... 

Zsidivas šaižiai kostelėjo, pamėgino atsikratyti gumulo ger- 
klėje ir pernelyg jautraus tono. 

— Būtent tai rengiausi tau pasiūlyti. Perimsi „šventojo Mato 
tyrimus nuo pat to taško, kur jie nutrūko. Šitaip liksi koman- 
doje, bent jau kol Šventasis oficiumas sugalvos vėl įsikišti. Aš 
tuo pasirūpinsiu. 

— Beje, jei aš vėl įsiliesiu į grupę, kaip dėl rytdienos audien- 
cijos? 

— Nesirūpink. Aš ją atšauksiu. Jei per daug neplepėsi, tau ne- 
reikės ten eiti. Šventasis Tėvas tai supras. 

- Ačiū, Jūsų Eminencija. Padarysiu viską, kas tik nuo manęs 
priklausys. 

— Būk atsargus, Džuzepe, - įspėjo Zsidivas jau ant kabineto 
slenksčio. - Iki šiol neaišku, ar tėvas Korsas nusižudė pats, ar 
buvo priverstas. Supranti? 

- Be abejo. Kaip manote, nuo ko turėčiau pradėti paieškas? 

— Eik rytoj į Vatikano radijo studiją, kur pastaraisiais metais 
dirbo „šventasis Matas“. Beje, - Zsidivas smalsiai pažvelgė į be- 
nediktiną. - Ar Romoje jau radai nakvynės vietą? 

Baldis papurtė galvą. 

— Netoli Koliziejaus yra vienuolių koncepcionisčių prieglau- 
da piligrimams. Via Bixio. Pasiteirauk sesers Mikaelos ir ji tau 
kelias naktis suteiks nakvynę. O iš pat ankstaus ryto eik į Vati- 
kano radiją. Ten paklausi, kur rasti tėvo Korso padėjėją. 

— O kuo jis vardu? - Baldis tardamas tą paskutinį klausimą 
buvo tikrai dėkingas savo senam draugui už pagalbą. 

— Daktaras Albertas, - atsakė Zsidivas. - Nors tikrasis jo var- 
das Albertas Ferelas. Specialusis agentas Albertas Ferelas. 

Šv Antano misija 


Mažiau nei valanda kelio pėsčiomis nuo tos vietos, kur kelia- 
vo tėvo Perėjos ekspedicija, po dviem įspūdingais baltintais 
nedegtų plytų bokštais vienuolis Chuanas de Salasas įdėmiai 
klausėsi, ką jam pasakys indėnas Pentiva. Brolis Chuanas buvo 
guvaus proto senis, vienišas misionierius, vadinamas „pirmau- 
jančiuoju“, nes buvo įsikūręs neužkariautose žemėse. Pentiva — 
„tas, kuris piešia kaukes“ — buvo tame krašte gerbiamas žmo- 
gus. Jis garsėjo kaip burtininkas, tad, Salasui prieš septyniolika 
metų atvykus į šią atkampią misiją, stengėsi pelnyti jo palan- 
kumą, kviesdamas pasidalyti įtakos sferomis tarp tautiečių. In- 
dėnas sakė: „Kunigui priklauso sielų gydymas, o man - kūnų“ 
Pentiva buvo šamanas, „žmogus gyduolis“. 

Brolis Chuanas nusprendė priimti jį kuklioje savo bažnyčios za- 
kristijoje. Indėnas norėjo jam pranešti kažką „be galo svarbaus. 

— Šiąnakt sapnavau. 

Sėdėdamas ant grindų sukryžiuotomis kojomis, indėnas kaip 
visuomet buvo mažakalbis. Per trumpą laiką išmoko ispanų kal- 
bos ir, kai pats panorėdavo, kalbėdavo ja nepaprastai gerai. 

— Pasakok toliau. 

— Vidurnaktį nubudau ir prisiminiau tai, ką esu girdėjęs iš se- 
nelio, o tas savo ruožtu - labai seniai iš savojo. Vėliau supratau, 
kad turiu kuo greičiau papasakoti jums. 

Šamanas pagražino abu sakinius iškalbingais rankų mostais, 
tarsi norėdamas pabrėžti savo žodžius. 

— Mano protėviai pasakojo, kad vieną dieną, dar prieš at- 
vykstant ispanams, Tenočtitlano gyventojai sulaukė labai keis- 
to Žmogaus vizito. 

— Ketini paporinti man vieną iš savo pasakų, Pentiva? 

Šamanas nesutriko. Apsimetė neišgirdęs tėvo Salaso klausi- 
mo ir kalbėjo toliau: 

— Jis turėjo didžiulę raudoną barzdą, buvo pailgo ir liūdno 
veido. Jo drabužiai krito iki kulnų ir jis prisistatė vadams kaip 
Saulės sūnaus pasiuntinys. Paskelbė apie jų imperijos žūtį ir 
kitos, atvyksiančios iš labai toli, susikūrimą, apie kraujo ištroš- 
kusių dievų palikuonis... 

— Kur tu suki, Pentiva? 

Rūstus vienuolio žvilgsnis ir raukšlių išvagotas išmintingas 
veidas paskatino indėną kalbėti be užuolankų. 

— Gerai, tėve. Mano tauta taip pat sulaukė šios pranašystės. 

— Apie ką tu kalbi? 

— Apie dalyką, apie kurį nė vienas mano genties žmogus ne- 
drįstų jums prasitarti. Ir to nepadarys iš baimės. Tačiau duodu 
garbės žodį, kad mus taip pat aplankė Saulės duktė. Ji buvo gra- 
ži kaip saulė ir sugebėjo kalbėti taip, kad ją visi suprastų... 

— Čia? Isletoje? 

Tėvas Salasas, savo rankomis pakrikštijęs Pentivą, negalėjo 
atsigauti iš nuostabos. 

- Ir jūs dar stebitės? Šios žemės priklausė mūsų protėvių 

dvasioms, šios jas saugojo ir gynė, kad vieną dieną jas paveldė- 
tume mes. Vėliau šventasis ordinas sudrumstė ramybę atsiun- 
tęs pasiuntinius iš Kastilijos ir mes praradome vienintelę savo 
nuosavybę. 

— Kodėl man dabar tai pasakoji, Pentiva? 

— Viskas labai paprasta, tėve. Tos dvasios visuomet globojo 
mano tautą. Mėlynos, dangaus spalvos, būtybės, saugančios 
mūsų gerovę, ir dabar kartais pasirodo mums slėniuose ar 
mūsų sapnuose ir įspėja apie artėjančias nelaimes. 

Brolis Chuanas pasikasė barzdą, apmąstydamas indėno žo- 
džius. 

— Tačiau tai angelų sargų darbas, mano sūnau, - pagaliau 
sumurmėjo. - Jie, kaip ir tasai, apsireiškęs Marijai prieš Jėzaus 
pradėjimą, pasirodo žmonėms ir praneša, kas turi įvykti... Ar 
tik toji Saulės duktė, kurią regėjote, nebus angelas sargas? 

Šamanas įsmeigė žvilgsnį į vienuolį. 

— Tėve, - tarė, — aš vėl ją mačiau. 

— Ką? Saulės dukterį? 

Pentiva linktelėjo. 

— Ji pranešė man apie žmonių, panašių į jus, atvykimą. Jie at- 
vyks čia. Vyrai ilgais abitais kaip Tenočtitlano svečio ir ilgomis 
kaip jūsų barzdomis. 

— Arją dar kas nors matė, mano sūnau? 

— Netikėkite manimi, kad nenorite. Tačiau atkreipkite dėme- 
sį į jos pranešimą, - nenusileido „žmogus gyduolis“. - Atvyks 
žmonės, kurie stengsis iškamantinėti mus apie jos pasirodymų 
paslaptis. Tačiau įspėju jus - jiems nepavyks. 

— Tu visa tai sapnavai? 

— Taip. 

— O tavo sapnai visada išsipildo? 

Indėnas vėl linktelėjo. 

— Ir iš kur tas nuogąstavimas dėl naujųjų misionierių atvyki- 
mo? Turėtum būti patenkintas, kad... 

— Mūsų gyvenimas jau pakankamai pakito jums atvykus. 
Juk suprantate tai, ar ne? Matėme, kaip baudžiami kaltinamie- 
ji raganavimu ar iki šiol tikintys senaisiais dievais. Sudeginote 
mūsų kačinų kaukes. Kiti jūsų broliai kankino net moteris ir 
senius Santa Fė ir pietinėse žemėse. Ir visa tai jūsų naujosios 
religijos vardu. 

Pentivos akyse žybtelėjo įniršis. Vienuolis suvirpėjo. 

— Tavo žodžiuose jaučiu neapykantą. Ir tikrai apgailestauju. 
Aš niekuomet su tavim nesielgiau blogai. 

— Aš jus gerbiu, tėve. Todėl ir noriu, kad žinotumėt, jog kai 
atvyks tie vyrai, mūsų žmonės nepravers burnos. Neįstums sa- 
vęs į pavojų, laukiantį tų, kurie netiki baltųjų Dievo. 

— Jeigu jie atvyks... - mąsliai pataisė jį Salasas. 

— Atvyks, tėve. Ir labai greitai. 


26 


Tą naktį Dženiferė užmigo apsikabinusi jaunystėje darytą se- 
nelės Ankti portretą. Ji pati kamputyje buvo užrašiusi datą: 
1920 metai. Tai buvo keista nuotrauka. Besišypsanti jaunutė 
Ankti, kurios juodos akys, rodės, tuoj išskries iš nuotraukos 
rėmelių, tiesė į fotografą nuogas rankas. Ji vilkėjo gražią gėlėtą 
suknelę, o plaukai buvo supinti į dvi storas kasas. 

Buvo sunku pasakyti, kur fotografuota. Atrodė, kad tai in- 
dėnų misija. Galbūt Naujojoje Meksikoje. Baltų plytų pasta- 
tas fone jai atrodė kažkur matytas. Tačiau labiausiai ją vertė 
susimąstyti kairiojo senelės dilbio išorinėje pusėje esanti 
dėmė. Atrodė kaip hematoma. Ar nudegimas. Bet buvo ro- 
žės formos. Lygiai tokia kaip jos pačios apgamas toje pat vie- 
toje. 

— Tu irgi ją turi, - jos atmintyje kelias sekundes suskambo 
senelės balsas. - Tu esi viena iš mūsų, mieloji. 

Tai buvo lygiai tokia pat dėmė, kokią matė ant Sakmo rankos 
tą naktį, kai jį sapnavo. „Vienas iš mūsų?“ 

Atėjus pusiaunakčiui, vangiai mėgindama rasti atsakymus, 
Dženiferė negalėjo atsispirti vėl ją apėmusiam mieguistumui. 

Susirangė ant namo užpakalinės verandos didžiosios sofos ir, 
8 P 

glostoma šilto Venecijos paplūdimio vėjelio, leidosi užliūliuo- 
jama. Troško nukeliauti į protėvių žemę. 


Dabar jau buvo tikra, kad tai jos likimas. Ir joks kitas. 


ŽŽ 


Niekuomet pranašystės išsipildymas tėvui Salasui neatrodė 
toks žaibiškas. Vos Pentiva spėjo išeiti iš zakristijos, į jo valdas 
grumdydamiesi tarpusavyje įbėgo keli vaikai. Susijaudinę ap- 
supo vienuolį ir ėmė tempti jį už abito skvernų durų link. 

— Turime svečių, turime svečių, - linksmai šaukė. 

Brolis Chuanas paglostė jiems galvas, stengdamasis išlikti 
ramus. Dauguma buvo jo mokiniai. Išmokė juos kalbėti ispa- 
niškai ir patenkintas stebėjo, kaip jie vis labiau persiima naujo- 
jo tikėjimo. 

— Svečių? Kokių svečių? - paklausė susidomėjęs. 

— Jų daug! Ir jie nori pamatyti jus! — atsakė vyriausiasis iš 
vaikų. 

Prieš pateikdamas kitą klausimą, tėvas Salasas jau buvo 
peržengęs misijos slenkstį. Užplūdusi šviesa jį apakino. Kai 
pagaliau akys apsiprato su vidurdienio saule, jis suakmenėjo. 
Priešais bažnyčios duris lūkuriuodami stovėjo vienuolika Šv. 
Pranciškaus ordino vienuolių dykumos smėlio nubalintais 
plaukais ir barzdomis. Laukė tylėdami. Tarsi ką tik būtų atvykę 
iš anapus. 

— Tėvas Salasas? 

Senasis brolis Chuanas neatsakė. Nepajėgė išspausti nė garso. 

— Aš brolis Estebanas de Perėja, - kalbėjo toliau grupės vy- 
resnysis. - Esu būsimasis šių žemių dvasinis ganytojas, taigi 
brolio Alonso de Benavideso įpėdinis. Ir norėčiau... - patylė- 
jo, - jo vardu paprašyti priglausti mus jūsų šventajame būste. 

Brolis Chuanas, vis dar neatgaunantis amo iš nuostabos, nu- 
žvelgė jį nuo galvos iki kojų. 

— Ar kas nors negerai, tėve? 

— Ne. Viskas gerai, - pagaliau ištarė. - Tiesiog nesitikėjau 
pamatyti tiek daug vienuolių. Jau daug metų nesu sulaukęs 
svečių... 

— Mes jau pastebėjome. 

Inkvizitorius nusišypsojo. 

— Bet kodėl čia atvykote, dvasiškieji tėvai? — galiausiai susiz- 
gribo paklausti tėvas Salasas, nepatikliai purtydamas galvą. 

— Prieš tris mėnesius atvykau į Santa Fė, lydimas dvidešimt 
devynių mūsų ordino vienuolių. 

— Dvidešimt devynių? 

— Taip, - išdidžiai patvirtino brolis Estebanas. - Asmenišku 
karaliaus Pilypo IV siuntimu. Sužavėtas jūsų puikaus darbo, jis 
nori pagausinti Naujosios Meksikos gyventojų atsivertimus. 

Šeimininkas įdėmiai pažvelgė į svečią. 

— O kodėl niekas manęs neperspėjo apie jūsų vizitą? 

— Todėl, kad tai nėra ganytojo kelionė, tėve. Kol kas neperė- 
miau pareigų ir kurį laiką neketinu to daryti. 

— Gerai, - atsiduso senukas. - Jūs, dvasiškasis tėve, ir jus ly- 
dintys broliai galite pasilikti šioje misijoje, kiek tik panorėsite. 
Nedaug patogumų galiu jums pasiūlyti, bet jūsų buvimas čia 
tikrai nudžiugins miestelio krikščionis. 

— Arjūsų daug? 

— Daug. Tiek, kad, manau, Jo Didenybė veltui švaistys laiką 
ir dublonus, norėdamas apkrikštyti daugiau indėnų. Visi tiki 
Mūsų Viešpatį Jėzų Kristų. 

— Visi? 

— Taip, - patvirtino tėvas Salasas vis dar nepatikliai glostyda- 
mas savo plikę. - Na, bet užeikite ir pailsėkite po tokios ilgos 
kelionės. 

Estebanas de Perėja ir vienuoliai paskui jį suėjo į misiją. Perė- 
jo didelę plytų bažnyčią, indėnų pastatytą prieš keletą metų, ir 
įžengė į mažytį koridorių šalia didžiojo altoriaus. Brolis Chua- 
nas de Salasas paaiškino jiems, kad tie kambariai per karą buvo 
naudojami kaip aruodai, nes šis pastatas - ne tik Dievo namai, 
bet ir tikra tvirtovė. Jo sienos buvo trijų metrų storio, be langų, 
o navoje vienu metu prieglobstį galėjo rasti daugiau nei penki 
šimtai žmonių. Taip pat tėvas Salasas įspėjo, kad išėję į mažą 
vidinį kiemelį, iš kurio durys vedė į visus penkis kambarius, 
vaikščiotų atsargiai, nes apačioje esančios senos lentos dengė 
vienintelį miestelio geriamojo vandens šaltinį. 

— Indėnai, - pareiškė tėvas Salasas, - labiau mėgsta vandenį 
semtis tiesiai iš upės, bet per apsiaustį juo galima apsirūpinti 
čia, viduje, ir šitaip atsilaikyti prieš bet kokį puolimą. 

Kai antrą kartą misija buvo pavadinta tvirtove, vienuoliai 
pasidomėjo, ar vietovė saugi. 

— Arjus dažnai puola, tėve? - paklausė vienas iš vienuolių. 

— Na ką jūs! Nereikia nerimauti! - norėdamas sušvelninti 
įtampą, senukas iškėlė rankas į dangų. - Negi nematote, kaip 
puikiai savo pareigas čia atlieku vienas? 

Vienuoliai nusijuokė. 

— Be to, jau seniai apačiai mūsų nepuola. Sausros privertė 
juos laikytis atokiau. 

— Tačiau jie bet kada gali grįžti, tiesa? — įsiterpė brolis Este- 
banas, įdėmiai apžiūrinėdamas kiekvieną detalę. 

— Žinoma. Todėl žmonės puikiai prižiūri šią bažnyčią. Tai jų 
gyvybės saugotoja. 

Tėvas Salasas parodė vienuoliams, kur galėtų nusiplauti ke- 
lio dulkes, ir pakvietė vėliau ateiti mišparų. Lygumose šešta 
valanda vakaro jau buvo vėlyvas metas. Paskui mandagiai už- 
baigė savo paaiškinimus ir pasišalino iš bažnyčios. 

Pirmaujantysis Salasas privalėjo apmąstyti Pentivos prana- 
šystes. Ir kuo skubiau. 

Kaip jis tai padarė? Kaip galėjo Pentiva šitaip tiksliai nuspėti 
įvykius? Galbūt kas nors jį įspėjo apie tėvo Perėjos atvykimą? 
Ir ar teisingi jo spėjimai, kad ką tik atvykęs svečias stengsis iš- 
kamantinėti juos apie tos keistos Saulės dukters, apie kurią kal- 
bėjo, apsilankymų paslaptį? 

Brolis Chuanas kurį laiką vaikštinėjo kadagių šešėlyje. Čia, 
prie upės, paprastai ateidavo pasnausti karštomis popietėmis. 
Kartais skaitydavo Naujojo Testamento ištraukas. Arba, susi- 
radęs pavėsį, rašydavo laiškus ar ganytojo ataskaitas. Bet šioji 
popietė buvo kitokia. 

— Broli Chuanai! Jūs čia!.. 

Paskendęs savo mintyse senukas jau kuris laikas negirdėjo, 
kad inkvizitorius šūkauja jo vardą per visą misiją. 

— Man patinka ateiti čia pasikalbėti su Dievu, tėve Estebanai. 
Tai rami vieta, tinkama bėdoms išnarplioti... - brolio Chuano 
balsas atrodė pavargęs. 

— Bėdoms? Tikiuosi, nelabai jums trukdome? 

— Ne, ne. Nieko panašaus. Norite pasivaikščioti kartu? 

Estebanas de Perėja sutiko. Ir abu, gaubiami Rio Grandės 
maitinamų medžių šešėlių, atsargiai stebėjo vienas kitą, svars- 


tydami, kaip geriau pradėti pokalbį. 

— Taigi, atvykote pakeisti brolio Alonso de Benavideso... — 
pirmasis prabilo Salasas. 

- Aš tik vykdau mūsų arkivyskupo įsakymus, tėve. Kasdien 
meldžiuosi Švenčiausiajai Mergelei, kad leistų man kuo grei- 
čiau perimti pareigas — dar iki žiemos. 

— Tad sakykite, - paslaptingai kalbėjo toliau senasis dvasi- 
ninkas, — ar apsistojote šioje misijoje su kokia nors ypatinga 
užduotim? 

Inkvizitorius dvejojo. 

— Galima sakyti ir taip. 

— Galima sakyti? 

— Nesirengiau jums apie tai pasakoti, bet turint omeny, kad 
esate vienintelis senas krikščionis, galintis man čia pagelbėti, 
neturiu kitos išeities. Taigi, klausykite: monsinjoras Mansas i 
Sunjiga man pavedė atlikti vieną užduotį, tačiau nežinau, nuo 
ko pradėti... 

— Klausau jūsų. 

Estebanas de Perėja nusprendė pasitikėti pašnekovu. Žings- 
niuodamas pakrante prisipažino, kad to, apie ką rengiasi papa- 
sakoti, nuodugniai nežino net jį lydintys vienuoliai. 

— Prieš išvykstant, - pridūrė, - arkivyskupas man patikėjo 
tam tikrus gandus apie gausius šių vietovių indėnų atsiverti- 
mus. Jis paaiškino, kad už šio susižavėjimo tikėjimu, atrodo, 
slypi antgamtinės jėgos. Galios, įtikinusios vietinius patikėti 
mums savo sielas. Ar tai tiesa? 

— Tėve, o kodėl jus domina paprasčiausi gandai? 

- Jūs puikiai žinote, kad mes, Šventoji inkvizicija, labai įta- 
riai žiūrime į viską, kas antgamtiška. Vien tik Meksike monsin- 
joras Mansas turėjo sustiprinti atsargumo priemones po to, kai 
visur pradėjo sklisti gandai, esą indėnai vėl regėję Gvadalupės 
Mergelę... 

- Ir jūs jais tikite? 

— Nei tikiu, nei netikiu, tėve. 

— Manote, kad čia galėjo nutikti tas pats? 

— Nežinau. Turbūt suprantate, kad tokie pareiškimai naujai 
atsivertusiųjų lūpose skamba įtartinai. Mano pareiga visa tai 
ištirti. 

Brolis Chuanas de Salasas paėmė inkvizitorių už rankos ir 
suspaudė savo delnuose. 

— Gyvenimas dykumoje yra rūstus ir nelabai tinkamas fan- 
tazijoms, — tarė. — Negalėčiau jums pasakyti matęs ką nors 
antgamtiška, nes meluočiau, tačiau privalote suprasti, kad iš 
visų Isletos gyventojų esu mažiausiai tinkamas tiems apsireiš- 
kimams. 

— Ką norite pasakyti, tėve? 

— Kad, dėkui Dievui, aš jau turiu tikėjimą. Tačiau šiems in- 
dėnams tai kažkas nauja. Ir jei jie išvydo ar išgirdo ką nors, kas 
paskatino juos kreiptis į mane dėl apkrikštijimo, tuomet tegu 
bus palaimintas Aukščiausiasis! Mano uždavinys — rinkti jų 
sielų derlių, o ne tirti jų atsivertimo priežastis. Juk suprantate 
mane? 

Senasis vienuolis stabtelėjo, norėdamas kažką parodyti 
svečiui. Nuo pakrantės buvo galima gėrėtis nuostabia misijos 
panorama. Koks šimtas nedegtų plytų namų atrodė lyg pa- 
birę jiems po kojų. Visi buvo karūnuoti mažyčiais mediniais 
kryžiais - abiejų bažnyčios bokštų metalinių krucifiksų kopi- 
jomis. Tėvo Salaso manymu, tie kryžiai buvo įrodymas, kad 
vietos gyventojai jautėsi tikri krikščionys. 

— Tai labai gerai, broli Chuanai, - sumurmėjo inkvizitorius, — 
bet mano tikslas - nustatyti priežastis, paskatinusias tokį gausų 
jų atsivertimą. Supraskite, Meksike visi labai susidomėję šiuo 
klausimu... 

— Savaime suprantama. 

Pentiva buvo teisus. Prisiminus jo pranašystę tėvui Salasui 
nugara nubėgo šiurpas. Ar turėtų atskleisti tai, ką Pentiva jam 
pasakojo apie „mėlyną žaibą '? O kam, apmąstė dar kartą. Kad 
paskui nė vienas indėnas nepatvirtintų jo pasakojimo? Ne. Iš- 
mintingiau bus patylėti. 

— Ką gi, - sušvokštė brolis Estebanas. - Pasakykite man at- 
sivertusiųjų šiose vietovėse skaičių. Ar jų iš tikrųjų tiek daug, 
kaip kalbama? 

— Negalėčiau tiksliai pasakyti. Kol kas nebaigiau tvarkyti 
krikšto knygų. Tačiau maždaug nuo aštuonių tūkstančių atsi- 
vertusių sielų 1608-aisiais iki beveik aštuoniasdešimties tūks- 
tančių dabar... - tėvas Salasas sušvelnino balsą. - Tik pama- 
nykite, praėjusiais metais pats Meksiko arkivyskupas pritarė 
Šventojo Pauliaus Atsivertimo provincijos įkūrimui, kad galė- 
tume geriau globoti naujuosius krikščionis. 

Estebanas de Perėja tai žinojo. Provincija gavo tokį vardą 
todėl, kad vis labiau buvo tikima, jog gausūs atsivertimai prie 
Rio Grandės, kaip ir paties šventojo Pauliaus, įvyko paskatinti 
kažkokio stebuklo. 

- Suprantu, - linktelėjo inkvizitorius. - Ar jums šie rezulta- 
tai neatrodo perdėti, turint omeny tai, kad čia dirba tiek mažai 
dvasininkų? 

Jo ciniška pastaba nuskambėjo beveik kaip pasityčiojimas. 

— Perdėti? Jokiu būdu, tėve Estebanai! Čia vyksta stebuklin- 
gi, beveik dieviški dalykai. Tačiau kas žino, kokie yra Dievo ke- 
tinimai? Kai buvo pastatyta misija ir pasklido žinia apie mūsų 
atvykimą, beveik nereikėjo dėti pastangų norint skleisti šiems 
žmonėms Dievo žodį - jie patys atėjo pas mane ir maldavo iš- 
mokyti juos katekizmo. O dabar štai jums ir rezultatas! 

— Tad pasakykite man, tėve Salasai, kodėl, jūsų nuomone, 
šie indėnai taip susidomėjo mūsų tikėjimu, nors vos keli šimtai 
mylių į vakarus kitos čiabuvių gentys persekioja ir žudo mūsų 
brolius? 

Estebanas de Perėja mėgino jį išprovokuoti. Ir jam pavyko. 
Senukas išraudo kaip burokas ir prieš atsakydamas du kartus 
įkvėpė. 

— Iš pradžių maniau, kad indėnai atėjo į šią misiją ieškodami 
saugumo. Iki mums atvykstant taikios šio krašto gentys, tokios 
kaip tivai ar tompirai, buvo nuolat puolamos apačių. Todėl 
klaidingai pamaniau, kad leidus įsikurti šalia bažnyčios jie jau- 
sis saugūs. Kartais ekspedicijos palikdavo mums porą ar trejetą 
ginkluotų karių, galinčių juos apginti. 

— Sakote, pamanėte klaidingai? 

— Taip. Deja, tai buvo klaida. Buvau taip užsiėmęs įkurdinti 
pirmuosius indėnų būrius, kad neatkreipiau dėmesio į jų pa- 
sakojimus. Jie kalbėjo apie balsus, skambančius tarpekliuose, 
apie keistas šviesas ant upių krantų, liepusias jiems palikti savo 
gyvenvietes. Kalbėjo apie stebuklus, tėve. 

— Balsus? Ir nieko daugiau apie juos nepapasakojo? - brolis 
Estebanas mėgino neparodyti susidomėjimo. 

— Sakau, kad neteikiau jų pasakojimams didelės svarbos. 

— Kaip manote, ar galėčiau apklausti kurį nors girdėjusį tuos 
balsus? Tai padėtų mums išsklaidyti abejones. 

Senukas vėl prisiminė Pentivos žodžius. 

— Ne, tėve. Nemanau. 

Brolis Estebanas nustebęs pažvelgė į pašnekovą. 

— Indėnai nelabai linkę kalbėti apie savo tikėjimus. Bijo, kad 
Jėzaus Kristaus vardu juos iš jų išplėšime. Ką gi, - užbaigė bro- 

lis Chuanas, - galbūt galėtumėte ką nors iš jų ištraukti pritai- 
kę savo būdus. Bet būkite švelnus. Čia dar nežinoma, kas yra 
Šventoji inkvizicija. 

— Taip ir padarysiu su Dievo padėjimu. 


28 


1991 metų balandžio 15-ąją, pirmadienį, Karlosas jautėsi be- 
veik pailsėjęs po kelionės į Kamerų kalnus ir Agredą. Išvykęs 
iš Nekaltojo Prasidėjimo vienuolyno, kuo greičiausiai grįžo 
į Madridą. Emocijų buvo per daug. Pernelyg daug sutapimų 
per vos dvidešimt keturių valandų kelionę. Trumpai stabtelė- 
jęs prie Tchemos namų Karabančelyje ir jį išlaipinęs, patraukė 
į savo butą šalia El Eskorialio ir kaip suvystytas išmiegojo iki 
vėlyvo kitos dienos rytmečio. 

Jam to labai reikėjo. 

Žurnalistas iš Agredos išvyko jausdamasis labai keistai ir 
ta keista būsena vis dar nepraėjo. Galbūt jį taip paveikė se- 
sers Marijos Chesus vizija. Mat prieš atsisveikindamas su vie- 
nuolėmis Ana Marija ir Marija Margarita sulaukė paskutinio 
netikėto ženklo. Bažnyčioje, šalia didžiojo altoriaus, už trijų 
žingsnių nuo priimamojo, kur ir vyko jų pokalbis, gulėjo nė 
kiek nesuiręs „vienuolės keliauninkės“ kūnas. Ji buvo ten jau 
tris šimtmečius. Ilsėjosi. Nejudri. Vaškinės kaukės veidu ir mu- 
mifikuotomis rankomis, dengiamomis abito rankovių. Ir vil- 
kėjo ją išgarsinusį mėlynąjį apsiaustą. Karlosui pakirto kojas. 
Jis niekuomet nesitikėjo akis į akį susidurti su XVII amžiaus 
liudininku. Bet jis čia buvo. Visų akivaizdoje. 

Kaip tad gali neprireikti surikiuoti savo mintis? 

Nuo pat to momento jo niekaip nepaliko viena kankinama 
idėja: keistas įsitikinimas, kad Tchema buvo teisus, kalbėdamas 
apie likimą. Kas, jei ne jis, atvedė juos į sesers Marijos Chesus 
de Agredos prieš tris šimtmečius įkurtą vienuolyną? Argi visa 
tai nepanėšėjo į kruopščiai apgalvotą planą? „Programuotojo“ 
planą? Kas surezgė tą siužetą, kad priverstų jį grįžti prie baigtu 
laikyto tyrimo? 

Pirmą kartą gyvenime Karlosas pajuto, kad jam iš po kojų 
slysta žemė. 

— Tikrai, bičiuli, niekaip neįsivaizduoju tavęs besislapstan- 
čio už vienuolės padurkų! - sugriaudėjo Chosė Luisas Marti- 
nas prie Paparazzi, savo mėgstamiausio restorano su senomis 
dolce vita nuotraukomis nukabinėtomis sienomis, esančio šalia 
Madrido Real stadiono, baro. 

Chosė Luisas buvo pirmasis, su kuriuo Karlosas susitiko po 
įspūdingo pasimatymo su mėlynąja dama. Galų gale jis buvo 
vienintelis, kam galėjo papasakoti tokį absurdišką dalyką: juk 
studijavo psichologiją Navaros universitete, dvidešimt metų 
išbuvo karo kapelionu „Keturių vėjų“ dalinyje, kol vieną die- 
ną metė kunigystę dėl Martos, savo žmonos, o dabar dirbo 
12-osios grupės policijos informacijos brigados konsultantu 
La Tacona gatvėje esančiame komisariate. Martinas, faras kuni- 
gas, skrupulingas, pedantiškas žmogus, buvo laikomas geriau- 
siu policijos darbuotoju, tiriančiu nusikaltimus, susijusius su 
religija, sektomis ar politinės kilmės ezoteriniais judėjimais... 
Mažytė smulkmena, beje, metai iš metų stiprinanti jų draugys- 
tę. Tą dieną paskambino jam norėdamas pasidalyti savo dva- 
sios būsena. Savo sielos. 

— Ar pagalvojai, kad gal tu pats pritraukei tą vienuolę? 

Chosė Luisas jau kuris laikas nenutildamas dėstė tą pamiši- 
mu dvelkiančią teoriją. Todėl ir klausimas buvo ištartas šitaip — 
iš širdies, beveik be užuolankų. Jis vis dar negalėjo atsigauti iš 
nuostabos, regėdamas savo bičiulį žurnalistą - skeptiką, agnos- 
tiką - įsigilinusį į religines temas. 

— Būtent ši tavo savybė man ir patinka, Chosė Luisai, - links- 
mai atsakė Karlosas. - Tau kyla dar keistesnių minčių nei man. 
Kokios čia užuominos? 

— Labai paprasta, Karlitai. Juk žinai, kad tradicinei psichologi- 
jai nepritariu; verčiau jau remiuosi Jungu nei bihevioristais... 

— Taigi, taigi. Todėl ir dirbi policijoje, o ne konsultuoji pri- 
vačiai. 

- Nesijuok iš seno kunigo. Žinai ką? Jungas tai, kas tau nuti- 
ko, pavadintų „sinchronizacija“. Supranti: tai gražiais žodžiais 
pasakyta mintis, kad atsitiktinumų nėra ir kad viskas, kas mums 
nutinka, visuomet turi kokią nors priežastį. Jis niekuomet ne- 
užsiminė apie Dievą, bet jo mintys sukosi šalia. Tavo atveju, - 
kalbėjo toliau su dideliu susidomėjimu, - Jungas pridurtų, kad 
prieš porą mėnesių apie teleportacijas parašytas tavo straipsnis, 
tas pats, kur paminėjai tą vienuolę, ir nepaprastas domėjimasis 
šia tema paruošė dirvą tau patirti „sinchronizmą.. 

Chosė Luisas neleido Karlosui įsiterpti. 

— Juk geriau nei kas kitas žinai, kad ekstrasensorinių jutimų 
fenomenai neapsiriboja nuobodžiais telepatijos eksperimen- 
tais su Zenerio kortomis. 

Žurnalistas nepatikliai kilstelėjo antakį. 

— Taip, brolau! Tais, - kalbėjo toliau Chosė Luisas, - kai du 
žmonės atsisėda vienas priešais kitą ir vienas turi atspėti ge- 
ometrines kortų, kurias slepia antrasis, figūras. Jei kryžiukų, 
žvaigždučių, kreivių, apskritimų ar kvadratų skaičių atspėji 

daugiau nei dvidešimt penkių procentų tikslumu, manoma, 
kad turi telepatinių gebėjimų. Tačiau ekstrasensoriniai jutimai 
yra kai kas sudėtingesnio. Jie pasireiškia stipriau, kai yra papil- 
domų emocijų... Ar neteko sapnuoti mylimo žmogaus, o ryte 
sulaukti jo laiško? Ar, suskambėjus telefonui, neteko išgirsti 
balso asmens, apie kurį ką tik buvai pagalvojęs? 

Karlosas linktelėjo. Martinas kalbėjo toliau: 

— Taigi, visiems šiems fenomenams turi įtakos emocijos. Ir, 
pasak Jungo, būtent jos ir yra mūsų psichikos variklis. 

— Vis dar nieko nesuprantu, - linksmai įsiterpė Karlosas. 

- Iš tikrųjų visai paprasta, Karlitai: kai kelionėje tavo akys už- 
kliuvo už Agredos nuorodos, tikriausiai buvai įsigilinęs į savo 
mintis. Viena vertus, tavo dvasinė būsena buvo „normali“ ar 
„įprasta , antra vertus - „kritiška , nes pats nejutai, kad ji susiju- 
si su tavo susidomėjimu teleportacijomis. Ir būtent ta būsena, 
„kitas aš , savo ruožtu susekė to geografinio taško egzistavimą 
ir nuvedė tave ten, priversdama tikėti tavo „tikrąjį aš, kad visa 
tai — tik keistas atsitiktinumas. 

— Ir ta „kritiška“ būsena vėliau atvedė mane į vienuolyną? 

— Be abejonės. 

Chosė Luisas patenkintas užbaigė trečią bokalą alaus. Buvo 
tikras, kad pataikė. Šveicarų psichiatras Karlas Gustavas Jungas 
niekuomet neklydo. Tačiau tas Chosė Luiso pragmatizmas ne- 
ilgai trukus subliūško. 

— Trumpai sutikime su tavo hipoteze ir pripažinkime, kad 
viskas — tai tik siaubingo savęs apgaudinėjimo vaisius, kad ne- 
buvo „kryptingos kelionės“, - pagaliau išspaudė Karlosas. — 
Tuomet kas ar kokia jėga ant Kamerų kalnų drėbė tumulus 
sniego, palikdama tik išvažiuojamą kelią Agredos linkui? Pri- 
menu tau, kad būtent taip ir buvo. Ir dar kai kas: ar mano dvasi- 

nė būsena atvedė mane į patį vienuolyną nė sykio nepaklausus 
kelio? Ir kaip mano „kitas aš“ sugebėjo orientuotis Agredoje, 
jei anksčiau nesu matęs nė to miesto plano? 

Martinas sukinėjo rankose tuščią bokalą. Paskui įsmeigė 
akis į žurnalistą. 

- Įdėmiai paklausyk, Karlitai... Buvo metas, kai tikėjau ste- 
buklais, ne tik sinchronizacijomis. Tu tai žinai. Ir jei visa tai 
nėra Jungo atsitiktinumai ir neturi nieko bendra su ekstrasen- 
soriniais jutimais, tuomet... 

— Tuomet? 

— Tuomet tai „iš aukščiau . Ieškok kitų įrodymų. Tyrinėk. 

— Kalbi kaip vienas pažįstamas matematikos profesorius! 
Kokių dar įrodymų man ieškoti, brolau? 

Chosė Luisas surimtėjo. 

— Aš to nežinau. Patikėk, jie kiekvieną kartą kiti. Bet jei jų 
nerasi - pareikalauk iš dangaus! Komisariate kiekvieną dieną 
matau pakankamai mėšlo. Dalyvauju apklausose ir vertinu 
pačių bjauriausių nusikaltėlių psichologinius portretus. Ir tai 
diena po dienos verčia prarasti tikėjimą aukštesnėmis jėgomis, 
tuo, kad egzistuoja kažkas ten, aukščiau... Ką gi, jei tau pavyks 
įrodyti, kad tai, kas nutiko Agredoje, buvo iš anksto suplanuo- 
ta kokio nors antžmogiško proto ir kad tas protas sugeba atsa- 
kyti į tavo klausimus... 

— Tai ką? 

— Pamąstysiu apie grįžimą į kunigystę. Būčiau laimingas, su- 
sigrąžinęs tikėjimą! Tu taip pat! 

— Kalbi kaip psichologas ar kaip buvęs kunigas? - klastingai 
paklausė Karlosas. 

— Kaip žmogus, kitados ieškojęs Dievo, Karlitai. Praleidęs 
dvidešimt metų tarp tų, kuriuos laikė jo pasiuntiniais, bet jo 
taip ir neradęs. Todėl taip svarbu, kad tyrinėji šį atvejį. 

Chosė Luisas pastatė bokalą ant stalo, įdėmiai pažvelgė į 
žurnalistą ir atsilygino dygiu klausimu. 

— Tu juk nesi tikintis, ar ne? 

Karlosas sustingo. 

- Klausi, ar esu praktikuojantis katalikas? - ištarė. 

Chosė Luisas linktelėjo galvą. 

— Ne, - sumurmėjo. - Jau seniai toks nesu. Dievas mane nu- 
vylė. 

— Tuomet gal galėsi rasti Tiesą niekieno neapakintas. 

— Tiesą? Iš didžiosios raidės? 

— Taip. Tai begalinė energija, visuomet nušvintanti, nors ir 
vėluotų šimtmečius. Atrasta, ji suteikia jėgų ir gydo. Tai kaž- 
kas... - staiga nuleido balsą, - kas susiję su tuo Dievu, kuris 
tave pamiršo. 

Estebanas de Perėja ir jo vyrai pabuvo Isletoje dar tris dienas. 
Antrai dienai auštant, paklusę inkvizitoriaus nurodymui, visi 
dešimt jį lydinčių vienuolių paliko įtvirtintą Šv. Antano misi- 
ją. Jiems buvo įsakyta apsistoti keliuose kukliausiuose Isletos 
namuose ir mėginti iškamantinėti jų gyventojus apie visus įvy- 
kius, kad ir kokie jie pasirodytų nereikšmingi, paaiškinančius 
jų taikų atsivertimą į krikščionybę. 

Inkvizitoriaus būgštavimai didėjo ne dienomis, o valando- 
mis. 

Jis dar Ispanijoje suprato, kad gera valia niekas neišsižada 
savo tikėjimo. Ten toli, kitoje vandenyno pusėje, žydai, priė- 
mę krikščionybę po 1492 metų nutarimo juos ištremti, slapta 
tebepraktikavo savo tikėjimą. Jie buvo vadinami šunsnukiais, 
o Šventoji inkvizicija juos be pasigailėjimo persekiojo. Su 
musulmonais nutiko tas pats. Niekas nepasitikėjo krikštytais 
maurais. Nors ir priėmę krikštą, Alacho vaikai paslapčia vis 
tiek klūpodavo veidu į Meką. Kodėl tad šie indėnai turėtų būti 
kitokie? 

Estebanas de Perėja privalėjo tai išsiaiškinti - veikė aukštes- 
nės jėgos ar ne. 

Bet jo strategija pasirodė veiksminga tik iš dalies. 

Nė vienas suaugęs indėnas neprasitarė jo vienuoliams, kas 
juos paskatino prašytis pakrikštijamiems. Tik keli mažyliai už- 
siminė apie galingos „mėlynosios dvasios“ pasirodymus, įtiki- 
nusius jų tėvus atsisakyti savo totemų. 

Inkvizitorius atsargiai pasižymėjo „įkaltį. Jis tai darė šva- 
riuose savo Biblijos puslapiuose. Būtent čia jis rašė slaptą as- 
meninį kelionės dienoraštį. Ir vis dėlto, nepaisant jo kruopštu- 
mo, išgirsta informacija nepadėjo įminti tos mįslės. Jam reikėjo 
stebuklo, kokio nors ženklo, kad suaugusiųjų indėnų elgesys 
pasikeistų ir jis galėtų priartėti prie jų širdžių. 


Ir stebuklas įvyko. 

Arba, tiksliau sakant, Estebanas de Perėja pats jį išprovo- 
kavo. 

Tai nutiko ketvirtą jo buvimo Isletoje parą, būtent tuomet, 
kai vienuoliai rengėsi išvykti iš misijos. Buvo 1629-ųjų liepos 
22 diena, sekmadienis. 

Tą dieną, Šv. Marijos Magdalietės šventę, inkvizitoriaus vyrai 
Estebanas nujautė, kad religinės apeigos sujaudins kai kuriuos 
vietinius ir kad geras, tam tikra liturgija paįvairintas pamokslas 
padės jiems prabilti. Jis buvo pasirengęs savo pamoksle kalbėti 
apie baimę, kurią jų vaikams kelia dykumų „balsai“, ir mintyse 
apmetė prakalbą, turinčią pasiekti jų sielas. 

Tai buvo paskutinė jo priemonė. 

Kai mūriniuose bokštuose suskambo didysis varpas, bažny- 
čioje jau nebuvo kur kojos pastatyti. Dvylika vienuolių rengėsi 
aukoti mišias, kurias paprastai laikydavo tik vienas. 

— Šiandien galėsite atsiskleisti, tėve, - sumurmėjo Chuanas 

de Salasas, vilkdamasis arnotą. - Niekuomet mišiose nesu ma- 
tęs tiek daug žmonių... 

— Nesirūpinkite. Viskas parengta. 

Indėnus žavėjo toje vietoje slypinti jėga. Suskambus pirmie- 
siems Introito akordams, atmosfera bažnyčioje pakito. Nors ir 
nesuprato nė vieno lotyniško ritualo žodžio, jie geriau nei kas 
kitas jautė tą saldų kūno virpulį, beveik pamirštą nuo netolimų 
laikų, kai vietoj bažnyčių dar buvo kivos. 

Tėvas Perėja prisiėmė sau visą ceremonijos naštą. Po Evan- 
gelijos ištraukos inkvizitorius pradėjo pamokslą. Atrodė persi- 
mainęs. Jo įsitempęs ir stebintis veidas dabar tapo malonus ir 
nuolankus. 

— Neilgai trukus po Jėzaus nukryžiavimo, - pradėjo jis, - du 
jo mokiniai žingsniavo link Emauso kalbėdami apie keistą rab- 
bi kūno išnykimą. Minėjo moteris, aptikusias jo tuščią kapą, ir 
jų susitikimą su angelu, apreiškusiu, kad Mokytojas gyvas... 

Indėnai nė nemirksėjo. Estebanas de Perėja žinojo, kaip tos 
stebuklingos istorijos juos užburia. 

— Staiga, - kalbėjo toliau, - prie jų prisidėjo nepažįstamas 
žmogus ir paklausė, kodėl jie tokie susirūpinę. Nustebę, kad 
sutiktasis nieko nebuvo girdėjęs apie Jėzų, jie smulkiai jam 
papasakojo visą istoriją. Išklausęs nepažįstamasis ėmė prie- 
kaištauti jiems dėl silpno tikėjimo, bet jie vis tiek pakvietė jį 
prie vakarienės stalo. Kai pamatė jį dalijantį duoną, pažino. Tai 
buvo iš numirusiųjų prisikėlęs Mokytojas! Tas pats, apie kurį 
šitiek laiko kalbėjo! Tačiau jiems nespėjus nieko paklausti Jė- 
zus išnyko tiesiog akyse. 

Kai kurie indėnai nustebę susižvalgė. 

— Ar žinote, kodėl jo nepažino? - kalbėjo toliau brolis Este- 
banas. - Nes labiau pasitikėjo savo akimis nei širdimi. Vėliau 

tie mokiniai prasitarė, kad būdami kartu su nepažįstamuoju 
jautė savo širdžių liepsną. Kitaip sakant, jie nujautė, kas jis, 
bet leidosi vedami kūno, o ne sielos jutimų. Būtent šią pa- 
moką ir turime išmokti: jei vieną dieną sutiksite ką nors, pri- 
verčiantį suliepsnoti jūsų širdis - neabejokite! Jis - dangaus 
siųstasis! 

Pamokslui pasiekus kulminaciją, inkvizitorius trumpai nu- 
tilo. 

— Ojeijūs jį sutiktumėte, negi nepasidalytumėte žinia su ar- 
timaisiais? 

Šventovės gale pasigirdo murmesys. 

Beveik niekas jo neišgirdo, taip pat ir tėvas Perėja iš pradžių 
nekreipė daug dėmesio. Vienuoliai tik po kurio laiko pastebėjo, 
kad sujudimo priežastis - būrelis ką tik atėjusių ir kelią tarp su- 
sirinkusiųjų besiskinančių vyrų dažytais veidais. Jie įėjo tyliai, 
bažnyčios vidury. 

Brolis Estebanas ramiai tęsė pamokslą. 

— Mūsų Viešpats gali apsireikšti įvairiais būdais. Vienas, la- 
biausiai paplitęs, pasirodyti per savo pasiuntinius. Lygiai taip 
pat, kaip nutiko apaštalams kelyje į Emausą, ir dabar jis išban- 
do mūsų gebėjimą pažinti jį širdimi. Kad jį atpažintume, už- 
tenka atidžiai stebėti ženklus. Nejaugi niekuomet nepajutote 
tos ugnies savo viduje? Nejaugi to nepatyrė jūsų vaikai? Aš, — 
melodramiškai kalbėjo toliau, - žinau, kad taip... 

Niekam nesukrutėjo nė raumenėlis. 

Tivų, čijauvipkių ar tompirų genčių šeimos apstulbusios 
klausėsi pranciškono „kaltinimų. Tuo tarpu naujai atvykusieji 
atidžiai dairėsi aplink, tarsi pamokslas jų neliestų. Iš tikrųjų jie 
nepratarė nė žodžio, negiedojo Deo Gratias nei kalbėjo Pater 

Noster iškart po pamokslo. Tylomis, susispietę į glaudų būrelį 
tarp Isletos gyventojų, jie laukė ceremonijos pabaigos. 

Vis dėlto jų dalyvavimas aplinkinių nenustebino. 

Vietiniai atpažino atvykėlius. Tai buvo būrelis taikių juma- 
nų, dažnai apsilankančių tose vietose išmainyti turkių ir drus- 
kos į odą, kailius ir mėsą. Draugiška gentis. Tolima, bet taiki. 

Pasibaigus mišioms, grupės vadas, jaunas indėnas skusta 
galva, ant krūtinės išraižytomis koncentrinėmis spiralėmis, 
alyvuogių spalvos oda ir išsišovusiais skruostikauliais, prisiar- 
tino prie altoriaus ir patraukė link tėvo Salaso. Beveik minutę 
kažką greitai bėrė tanų kalba - ją senasis misionierius suprato 
menkai, bet pakankamai, kad jo veido išraiška pasikeistų. 

— Kas nutiko, tėve? 

Inkvizitorius pajuto, kad kažkas negerai. 

— Tai jumanų genties indėnas, tėve Estebanai. Iš pietų, — 
sumurmėjo Salasas šluostydamas sidabrinę taurę. - Jis ką tik 
papasakojo kelias dienas keliavęs per dykumą penkiasdešim- 
ties geriausių savo vyrų priešakyje, o dabar nori pasikalbėti su 
mumis. 

— Jei reikia vandens ir maisto, padėkime jiems... 

— Ne, ne tai, tėve. Šis indėnas tvirtina, kad ženklas ar kažkas 
panašaus jiems paskelbė, jog čia ras Dievo pasiuntinius... Žino- 
te, apie ką kalbama? 

Šelmiška šypsena pražydo senuko veide pastebėjus staigų 
inkvizitoriaus susidomėjimą. 

- Ženklas? Koks ženklas? 

Estebanas de Perėja priėjo ir pareikalavo iš pašnekovo dau- 
giau smulkmenų. Išdidžiai į jį žvelgdamas indėnas sutiko jas 
atskleisti. Kalbėdamas gestikuliavo: pirmiausia pasiglostė klu- 
bus, o paskui iškėlė rankas virš galvos. Tėvas Salasas, įgudęs 
gestų kalbos žinovas, paaiškino šiuos judesius, kaip suprato. 

— Jis tvirtina, kad kažkokia moteris dažnai nusileidžia iš 
dangaus į jų gyvenvietę. Sako, kad jos veidas baltas kaip mūsų 
ir kad ji švyti tarsi dangaus šviesūlys. Dėvi mėlyną apsiaustą, 
dengiantį ją nuo galvos iki kojų. Ir dar sako, kad tai ji pasakė 
jiems, jog jūs, dvasiškieji tėvai, esate čia. 

— Jis pasakė „dvasiškieji tėvai ? - sumikčiojo Perėja. 

— Taip. 

— Ir sako, kad tai moteris? 

Senukas linktelėjo. 

— Ir dar sako, kad Kukurūzų Motina niekuomet su jais šitaip 
nekalbėjo. Todėl jie mano, kad tai kita deivė, ir nori žinoti, ar 
jūs ją pažįstate... 

— Deivė? 

— Ką gi, šis jaunuolis teigia dar kai ką: kad būtent ta moteris 
įsakė jiems eiti jūsų ieškoti, ir prašo palydėti juos iki jų kaime- 
lio, kad ten papasakotumėt apie mūsų Dievą. 

Indėnas kalbėjo labai greitai, tarsi jo laikas būtų besibaigiąs. 
Nervingai glostė grubaus darbo pušies žievės kryžių, kabantį 
ant kaklo. 

— Arjūs kada nors esate čia matęs šį indėną? 

Estebano de Perėjos klausimas pralinksmino senuką. 

— Jo paties ne. Bet esu čia matęs jo tėvą. Jis vadinasi Didysis 
Valpis ir yra genties vadas. 

— Ojis? Kuo vardu jis? 

— Sakmas, tėve. 

— Paklauskite Sakmo, ar yra matęs mėlynąją damą savo aki- 
mis, - paliepė Perėja. 

Brolis Chuanas išvertė klausimą išleisdamas gerklinius garsus 
ir po kelių sekundžių išvertė indėno atsakymą į ispanų kalbą. 

— Taip. Keletą kartų, tai visuomet nutinka vakarėjant. 

— Keletą kartų? Na nieko sau... 

Brolis Chuanas neleido inkvizitoriui užbaigti sakinio. 

— Suprantate? —- sušuko nudžiugęs. - Juk tai dar vienas ženk- 
las! 

— Dar vienas ženklas? - sukluso brolis Estebanas. 

— Žinoma, tėve, — kalbėjo Chuanas de Salasas. - Nors nė 
juos priimti Jėzų Kristų, šie žmonės tai padarys. Argi nemato- 
te? Šis jaunuolis nėra girdėjęs apie tribunolus, nebijo Švento- 
sios inkvizicijos, atrodo, kad niekuomet nėra matęs ispanų, bet 
pasakoja jums istoriją apie mėlynai vilkinčią moterį, atvedusią 
juos pas jus... Ir kaip tik dabar! 

— Nusiraminkite, broli, - įsakė brolis Estebanas. - Jei viskas 
taip, kaip atrodo, veiksime atsargiai. O jei ne - visam laikui pa- 
darysime galą šioms suktybėms. 

— Tuomet kas, anot jūsų, tai galėtų būti? Mergelės Marijos 
stebuklas? Dar vienas Gvadalupės Mergelės apsireiškimas? — 
brolis Chuanas vis labiau jaudinosi. - Argi Chuanas Diegas 
neapibūdino Gvadalupės Mergelės kaip mėlynu apsiaustu vil- 
kinčios damos? 

— Apsaugok Dieve, tėve! 

Inkvizitorius jį gręžė žvilgsniu. 

— Kaip manote, ką turime daryti? -— atšovė tėvas Salasas. 

— Pasakykite Sakmui, kad šiandien pat išnagrinėsime tą 
atvejį ir nuspręsime, ar siųsti delegaciją į jo kaimą evangelizuo- 
ti jo žmonių... - Estebanas de Perėja pažvelgė senukui tiesiai 
į akis. —- O kol kas išsiaiškinkite, kur turėtume keliauti ir kiek 
dienų kelio skiria mus nuo jo gyvenvietės, o paskui sušaukite 
bendruomenę į refektorijų. Supratote? 

- Žinoma, tėve, - senukas paslaptingai nusišypsojo. - Ar jau 
pastebėjote - kryžius jam ant kaklo? 

Jei Karlosas būtų žinojęs, kas vyko vakarinėje Jungtinių Valsti- 
jų pakrantėje, kol jis vakarieniavo Madride su Chosė Luisu, jo 
dekartiškasis pasaulio supratimas būtų žlugęs visiems laikams. 
Los Andžele buvo vidurdienis. Nepaisant to, Dženiferės Na- 
rodi pakrantės namelyje užuolaidos tebebuvo užtrauktos. Nė 
vienas Venecijos paplūdimį nušviečiantis saulės spindulys ne- 
prasiskverbė į jos miegamąjį. 

Praėjusią naktį Dženiferė vos pajėgė užmigti. Paskutinė gy- 
dytojos Mejers konsultacija nedavė jai ramybės. Dženiferė kas 
antrą dieną užsukdavo į jos prabangų kabinetą centre. „Kar- 
tais, - labai rimtai pasakė psichiatrė, - tokio pobūdžio sapnus 
kaip jūsų sukelia fizinės priežastys. Mažas krešulys ar auglys 
smilkininėje smegenų skiltyje gali iškreipti mąstymą ir pasau- 
lio suvokimą: O vėliau pridūrė: „Manau, turėtumėte atlikti 
magnetinio rezonanso tyrimą, kad įsitikintume, ar iš tikrųjų 
nėra ko nors, galinčio tai sukelti: 

Dženiferė sirgo klaustrofobija ir vien mintis kelias minutes 
praleisti uždarame vamzdyje jai kėlė siaubą. Todėl niekaip ne- 
galėjo užmigti. Pagaliau, šiek tiek paskaičiusi, užsnūdo. Tą nak- 
tį ji pasiėmė Bibliją. Ji turėjo Gideonų leidimo egzempliorių, 

mažytį, patogų tomelį, bet ji neprisiminė, kad anksčiau būtų 
jį atsivertusi. Rankos pačios atskleidė Evangeliją pagal Matą. 
Perskaičius epizodą apie Juozapo sapną, kada Viešpaties ange- 
las apreiškia jam, kad jo sužadėtinė laukiasi, ją užvaldė saldus 
snaudulys. Tai buvo keista. Visos senovės tautos sapnus laikė 
priemone, kuria dievybės naudojosi susisiekti su žmonėmis. 
Tokiu būdu jos visuomet mums pranešdavo savo paslaptis. 

Tačiau kokios tai paslaptys? Ir kokiai dievybei rūpėtų įsiau- 
drinusiai merginai siųsti sapną, kuris ką tik pradėjo ryškėti jos 
sąmonėje? 

Šv Antano misija 
1629 metų liepos 22 diena 


Brolio Estebano šauksmas nuaidėjo tarp misijos mūrų. Iš pra- 
džių nė vienas iš vienuolių nesuprato, kodėl tėvo Benavideso 
pasiuntinys taip skubiai atsiliepė į to indėno prašymą. Tačiau 
netrukus jiems paaiškėjo. Toks neatidėliotinas paklusnumas 
buvo atsakas į Sakmo užuominą apie paslaptingą moterį, pa- 
skatinusią juos įveikti dykumą. Brolis Estebanas atrodė pri- 
slėgtas, tarsi jo sąžinę būtų užgriuvę tie patys vaiduokliai, kurie 
privertė Meksiko arkivyskupą pavesti jam ištirti bet kokį tame 
krašte vykstantį „antgamtišką reiškinį . 

— Kas nors negerai, tėve? - brolis Bartolomėjus Romeras, 
vienas iš jo palydos, susirūpinęs paklausė inkvizitoriaus. 

— Ne, nieko baisaus... - atsakė išsiblaškęs Estebanas, nusi- 
vilkdamas kamžą ir ją lankstydamas. - Mąsčiau apie tai, kadjei 
jumanai išžygiavo iš savo kaimo Gran Kiviroje prieš keturias ar 
penkias dienas, tuomet... 

— Kas tuomet, tėve? 

— Tuomet mėlynoji dama įsakė jiems leistis į kelią anksčiau, 

nei aš nusprendžiau įsikurti šioje misijoje. Dabar supranti, bro- 
li Bartolomėjau? 

— O ko jūs stebitės? - paklausė balsas iš zakristijos gilu- 
mos. - Nejaugi laikas ar ateities slėpiniai nežinomi Dievui ar 
Švenčiausiajai Mergelei? 

Tie žodžiai juodu apstulbino. Nuo slenksčio į juos žvelgė 
brolis Chuanas, o jo lūpose žaidė pašaipi šypsena. Visi įvykiai 
rodė, kad paslaptingoji dama, įžengusi į jumanų teritoriją anks- 
čiau nei jie, negali būti paprasta moteris. Ji ne tik prasiskverbė 
į moterims nesvetingą vietovę, bet ir turėjo retų gebėjimų įti- 
kinti vietos gyventojus pakeisti tikėjimą ir priversti juos iške- 
liauti susitikti su baltaisiais žmonėmis. 

— Milžiniškas darbas! — pridūrė. - Dvasiškieji tėvai, galite 
galvoti, ką norite, bet aš nė kiek nenustebčiau, jei ta dama būtų 
pati Švenčiausioji Mergelė. 

Nė vienas neatsakė senajam vienuoliui, o jis apsisuko ant 
kulno ir pranyko tarpduryje. Jis dar turėjo pasikalbėti su Sak- 
mu ir pasakyti jam, kad jo prašymas išgirstas: netrukus keletas 
vienuolių palydės jį iki Kuelocės. 

— Keistas žmogus, tiesa? - sušnibždėjo tėvui Estebanui į ausį 
brolis Bartolomėjus, jų šeimininkui tolstant. 

— Broli, dykuma padaro iš žmonių keistuolius... 

Kai brolis Chuanas de Salasas atskleidė Sakmui atvykėlių 
planus, dėkingas indėnas puolė ant kelių. Paskui neatsisveiki- 
nęs nubėgo prie savo vyrų, lūkuriuojančių netoli nuo misijos, 
už pirmosios plytinių namų eilės. 

Jie taip pat žinią sutiko džiūgaudami. Ir net brolis Chuanas 
nesuprato, kad jų džiaugsmas reiškė daugiau nei diplomatinę 
sėkmę. Vienuolių atidumas jų prašymui patvirtino mėlynosios 
damos prieš kelias dienas jiems perduotas pranašystes ir susti- 


174 JAVIER SIERRA O MĖLYNOJI DAMA 


prino tikėjimą, kad susitiko su tikrai „galinga moterimi . Galiau- 
siai juk viskas nutiko taip, kaip ji nupasakojo: Šv. Antano Padu- 
viečio misijoje buvo daugiau dvasininkų ir labai galimas dalykas, 
kad jie grįš į Gran Kiviros karalystę lydimi keleto iš jų... 

Laikydamiesi būtinos tvarkos, šiek tiek po devintos pranciš- 
konai susirinko refektorijuje, kurį tivų genties žmonės pasku- 
bomis įrengė galiniame misijos kambaryje. 

Valgis buvo įprastas: sūdytame vandenyje virtos pupelės, 
tiršta kukurūzų košė ir gardėsis - keli riešutai. Dar vanduo ir 
pusė tuzino kepalų ką tik iškeptos ruginės duonos. 

Po poros minučių, palaiminęs valgį, inkvizitorius kreipėsi į 
susirinkusiuosius: 

— Kaip jau tikriausiai žinote, šį rytą būrys jumanų, arba „pa- 
žymėtųjų , atvyko prie šios misijos vartų. Jie paprašė mūsų pa- 
galbos skleidžiant jų tautai Evangeliją. 

Brolis Estebanas sausai kostelėjo. 

— Dabar turime apsispręsti, kaip elgtis. Broliai, ar iki grįžimo į 
Santa Fė liksime visi kartu, ar pradėsime siųsti misionierius į to- 
kias vietoves kaip Jumana. — Ir pridūrė: - Žinoma, mūsų spren- 
dimas priklausys nuo noro imtis skelbti Kristaus mokymą. 

Vienuoliai susižvalgė. Pasiūlymas išsisklaidyti juos nustebi- 
no. Nors ir suprato, kad anksčiau ar vėliau tai turėjo nutikti, 
nesitikėjo, kad taip greitai. 

— Tai kaip? - nenurimo Estebanas de Perėja. 

Brolis Fransiskas de Letradas, pilvotas kunigas iš Talavera 
de la Reinos, pirmasis paprašė žodžio. Iškilmingu balsu rėžė 
apokaliptinę prakalbą. Pasak jo, visos tos „indėnų pasakos“ yra 
ne kas kita, kaip šėtono žabangai, siekiant išsklaidyti pamoks- 
lininkus ir išsiųsti juos į atokias vietoves be jokių garantijų ir 
su visiškai maža galimybe grįžti gyviems. „Skaldyk ir valdyk“, - 

suriaumojo jis. Kita vertus, brolis Bartolomėjus Romeras, išti- 
kimas Estebano padėjėjas, ar brolis Chuanas Ramiresas, nie- 
kuo neišsiskiriantis vienuolis iš Valensijos, pasirodė atlaidesni 
jumanų norams ir pritarė greitai „pažymėtiesiems“ priklausan- 
čių žemių evangelizacijai. Manė, kad Sakmo užuominos į švie- 
są danguje jo pasakojimą darė įtikimą, nes tai sutapo su tuo, 
kad Mergelė Marija dažniausiai apsireikšdavo apsupta ypatin- 
gų dangaus šviesulių. 

Ir tik keli, tokie kaip brolis Rokas de Figeredas, Augustinas 
de Kueljaras ar Fransiskas de la Madrė de Diosas, nesiteikė net 
burnos praverti, kad aptartų reikalą. Jie buvo linkę apdairiai su- 
silaikyti: elgsis taip, kaip nuspręs visi. 

— Ką gi, broliai, - vėl prabilo inkvizitorius, - jei jau nuomo- 
nės taip išsiskyrė, manau, visi kartu turėtume apklausti indėną, 
mačiusį tą ponią... Gal taip atsikratysime abejonių. 

Aplink stalą nuvilnijo pritariamas murmesys. 

— Brolis Chuanas de Salasas pabus mums vertėju, tiesa, 
tėve? 

— Žinoma, — atsakė tas, susirūpinęs pakilo iš vietos ir išėjo 
ieškoti Sakmo. 

Po kelių minučių jauniausiasis Didžiojo Valpio sūnus jau 
klūpojo ant kelių ir bučiavo brolio Estebano abito kraštelį. 

— Pater... - sušnibždėjo. 

Jo poelgis visus apstulbino. Kas tą laukinį išmokė, kaip reikia 
elgtis? 

— Ar tai šis mūsų ieškomas liudininkas? — sugriaudėjo balsas 
refektorijaus gilumoje. 

Jumanas nuleido galvą tarsi atsakydamas tam valdingam bal- 
sui. Brolis Estebanas pakilo iš galustalės, įdėmiai pažvelgė į jį ir 
garsiai, kad visi girdėtų, pradėjo klausinėti: 

— Kuo tu vardu? 

— Sakmas. „Žmogus iš žaliojo slėnio“, - išvertė tėvas Sala- 
sas. 

— Iš kur atvykai? 

— Iš Gran Kiviros, plačių slėnių ir lygumų krašto, esančio 
mažiau nei už pusės mėnulio nuo čia. 

— Ar žinai, dėl ko tave čia pasikvietėme? 

— Manau, taip, - sumurmėjo jau tyliau. 

— Mums pasakė, kad savo kaime matei nepažįstamą moterį ir 
kad ji įsakė jums eiti mūsų ieškoti. Ar tai tiesa? 

Sakmas pažvelgė į inkvizitorių, tarsi laukdamas leidimo kal- 
bėti. Senis suteikė jam žodį. 

— Taip, tiesa. Aš mačiau ją keletą kartų tarpeklio, kurį vadi- 
name gyvatės tarpekliu, prieigose, ten ji kalbėjo su mumis ma- 
loniu ir švelniu balsu. 

— Visada? Kada ją matei pirmą kartą? 

— Prieš daug mėnesių. Buvau dar vaikas, kai pirmąsyk išgir- 
dau ją mačiusių karių pasakojimus. 

— Kokia kalba ji kalbėjosi su tavim? 

— Tanų, pone. Bet jei turėčiau papasakoti, kaip ji tai darė, ne- 
sugebėčiau. Ji niekada nepraverdavo burnos. Jos lūpos visuo- 
met būdavo sučiauptos, nors kiti mano genties nariai ir aš ją 
girdėjome ir kuo puikiausiai supratome. 

— Kokiu būdu ji tau pasirodydavo? 

— Visuomet taip pat, tėve: kai sutemsta, virš tarpeklio su- 
švinta keisti žaibai. Vėliau išgirstame keistą oro judėjimą, pa- 
našų į gyvačių barškuolių skleidžiamą garsą ar į upės sūkurių 
šniokštimą, ir matome šviesos kelią nusidriekiant iš dangaus... 
Paskui - tyla. 

— Šviesos kelią? 

— Tai tarsi takas, išsklaidantis tamsą. Tuo taku ir nusileidžia 
toji moteris, bet ji ne šamanė ir ne Kukurūzų Motina... Niekas 
nežino, kuo ji vardu. 

- Ir kaip ji atrodo? 

- Jauna ir graži, tėve. Jos oda balta, tarsi niekuomet nepalies- 
ta saulės. 

— Arji ką nors laiko rankose? 

— Taip... Dešinėje kartais laiko kryžių, tik ne medinį, kaip 
jūsų, dvasiškieji tėvai, o daug gražesnį, blizgantį, juodos spal- 
vos. Kartais ant jos krūtinės kabo amuletas. Jis nei iš turkio, nei 
iš kaulo ar medžio. Jis - mėnulio spindulių spalvos. 

Brolis Estebanas užsirašinėjo, norėdamas sugrupuoti pa- 
grindinius tos paslaptingos moters bruožus. Pasižymėjęs pa- 
skutinius žodžius, klausinėjo toliau: 

— Sakyk, sūnau, ar pameni, ką tau sakė ta moteris, kai pama- 
tei ją pirmą kartą? 

Indėnas įsmeigė žvilgsnį į pranciškoną. 

— Sakė atvykusi iš labai toli ir atnešusi mums gerų žinių. Pra- 
našavo, kad ateina nauja era, kai mūsų dievai užleis vietą vie- 
nam vieninteliam, galingesniam, didžiam kaip Saulė. 

— Niekuomet neminėjo savo vardo? 

— Ne. 

— Nei naujojo Dievo vardo? 

— Ne. 

- Ir nepaminėjo vietos, iš kur atvyko? 

- Irgi ne. 

— Dar kai kas. Ar moteris neužsiminė, kad naujasis Dievas 
yrajos sūnus, jos įsčių vaisius? 

Sakmas išpūtė akis, išgirdęs Chuano de Salaso išverstą in- 
kvizitoriaus klausimą. 


178 JAVIER SIERRA O MĖLYNOJI DAMA 


— Ne. 

Keli vienuoliai neramiai sukrutėjo ant kėdžių. 

— Ar dar į ką nors atkreipei dėmesį? - klausė toliau Estebanas. 

— Taip. Jos liemuo buvo apjuostas virve, tokia pat kaip 
jūsų... 

Tas sakinys sukėlė tarp vienuolių šurmulį. Pranciškonų virvė! 
Kas tai per stebuklas? Estebanas de Perėja pareikalavo tylos. 

— Ar tau pavyko paliesti tą damą? 

— Taip. 

Brolio Estebano akys plačiai atsivėrė: 

— Ir? 

— Jos drabužiai skleidė šilumą, kaip mūsų moterų, kai juos 
dažo. Tačiau buvo sausi. Ji taip pat leido man paliesti savo juo- 
dą kryžių ir išmokė kelių magiškų sakinių. 

— Magiškų sakinių? Ar gali juos pakartoti? 

— Galbūt, - indėnas padvejojo. 

— Prašyčiau... 

Sakmas atsiklaupė, sudėjo rankas taip, kaip jį buvo išmokiusi 
dama, ir lotyniškai pradėjo kalbėti pažįstamą maldą. Ji pagonio 
lūpose skambėjo keistai. 

— Pater noster gui es in coelis... sanctificetur nomen tuum... adve- 
niat regnum tuum... fiat voluntas tua sicut in coelo... 

— Užtenka, - nutraukė jį brolis Chuanas de Salasas. - Paaiš- 
kink tėvui Perėjai, kur tu tai girdėjai. Kas tave išmokė? 

— Ašjuk sakiau. Mėlynoji dama. 

Nepraeis nė keturiasdešimt aštuonios valandos ir Karlosas 
Albertas vėl susitiks su Chosė Luisu tokiomis aplinkybė- 
mis, kokių nė vienas jų negalėjo nė įsivaizduoti. Tačiau prieš 
tai Karlosas visą laiką skyrė rasti daugiau informacijos apie 
Mariją Chesus de Agredą. Kur? Madrido nacionalinėje bi- 
bliotekoje. Tai vieta, visuomet sukeldavusi jam keistą galvos 
svaigulį. Kaip įsigudrinti rasti reikiamą informaciją tarp tris- 
dešimt tūkstančių rankraščių, trijų tūkstančių inkunabulų, 
pusės milijono knygų, išleistų iki 1831 metų, ir daugiau nei 
šešių milijonų monografijų įvairiausiomis temomis? Visos 
tos žinių džiunglės jam atrodė miglotos ir neaprėpiamos, bet 
taip pat jį žavėjo. 

teles. Tarp jų, stropiai sukataloguotų, Karlosas rado kelias aiš- 
kias nuorodas į vienuolį Alonsą de Benavidesą, žmogų, 1630 
metais tyrinėjusį spėjamas Agredos motinėlės bilokacijas. Bi- 
bliotekos fonduose buvo neįprastas dokumentas, pasak biblio- 
grafinės informacijos, pilnas užuominų apie „mėlynąją damą, 
dar iki atvykstant pirmiesiems pranciškonams evangelizavusią 
kelias Naujosios Meksikos indėnų gentis. 


Las art 


MEMORIAL 


OVE FRAY IVAN 
DESANTANDERDE LA, 


Ordende fan FranciKo,Comiflario General 

de Indias,prefcnta a la MageftadCatolica 

del Rey don Felipe OvaRTO 
nueftro Senor. 


HECHOPORELPADREFRAT ALONSC 
de Benanides Comi[Jario del Santo Oficio, y Cu/lodi0 gus ba 

Jido de las Pronincias, y žurefošių del 

Nucuo-Mexica, 

TRATASE BNELDE LOS TESOROSE:- 

pirituales, y temporales, gue La dinina M ageltad ha manifeftad: : 

€n agueilas conuerliones,y nucnos defcubrimientos , por 

medio de las Padres defta ferafica Religion. 


290 539 
| 


as 
PPP PPP 


G 


-—- sm" 


En Madrid enla Imprenta Real. Aūo M. DC. XXX. 


Brolio Alonso de Benavideso memorialas, 
išleistas Madride 1630 metais 


JAVIER SIERRA O MĖLYNOJI DAMA 181 


Po pusantros dienos, skirtos biurokratinėms pinklėms 
spręsti, prašymams rašyti ir leidimams gauti, balandžio 17-ąją, 
trečiadienį, Nacionalinės bibliotekos rankraščių salėje Karlo- 
sas pagaliau gavo geidžiamą tekstą. Salė buvo stačiakampio 
formos, daugiau nei šimto metrų ilgio, nešvaria kilimine danga 
išklotomis grindimis, su pusšimčiu senų stalų ir nuolatos stebi- 
ma nedraugiško veido bibliotekininkės. Tos kariškos išvaizdos 
moters darbas buvo kartkartėmis prieiti prie keltuvų, jungian- 
čių archyvus su sale, ir patikrinti, ar skaitytojų užsakyti veikalai 
jau pristatyti. 

— „Benavideso memorialas“, - perskaitė rožinės spalvos kor- 
telėje, palinkusi virš Karloso peties. 

— Taip, tai aš užsakiau. 

Bibliotekininkė pervėrė žurnalistą nepalankiu žvilgsniu. Pa- 
stebėjo, kad su savimi jis turi tik užrašų sąsiuvinį. 

— Juk žinote, kad leidžiama rašyti tik pieštuku. Prašyčiau 
naudoti tik pieštuką, supratote? 

— Taip, ponia. Tik pieštuką. 

— Devintą biblioteka uždaroma. 

— Taip pat žinau. 

Tarnautoja padėjo knygą ant stalo. Karlosas suvirpėjo. Tai 
buvo 109 puslapių tomas nuo laiko pajuodavusios odos virše- 
liu, išspausdintas blyškiame popieriuje, traškančiame kiekvie- 
nąkart verčiant puslapį. Nusitrynusiame antraštiniame pusla- 
pyje virš grubaus darbo Mergelės Marijos su žvaigždžių karū- 
na graviūros buvo galima įskaityti: „Memorialas, kurį brolis 
Chuanas iš Santandero, priklausantis Šv. Pranciškaus ordinui, 
Vyriausiasis Pasiuntinys pas Indėnus, pristato Jo Katalikiška- 
jai Didenybei Karaliui Pilypui Ketvirtajam, mūsų valdovui.“ Ir 
ten pat: „Parašyta tėvo vienuolio Alonso de Benavideso, buvu- 

sio Šventosios Inkvizicijos pasiuntinio ir Valdytojo Naujosios 
Meksikos Provincijų ir atsivertimų. 

Karlosas patenkintas nusišypsojo. Nors atvertė knygą kuo 
atsargiausiai, tomas sutraškėjo kaip senas medis. 

Perskaitęs kelis puslapius jau turėjo nuomonę apie jos turi- 
nį: autorius jaunučiui Pilypui IV atsiskaitė už dvylikos misio- 
nierių pranciškonų grupės, vadovaujamos paties Benavideso ir 
pasiųstos evangelizuoti Naujosios Meksikos teritorijų, laimėji- 
mus nuo 1626 metų iki knygos išleidimo datos. 

Laikotarpiui būdingu baroko stiliumi brolis Alonsas žarstė 
liaupses Mūsų Viešpačiui Dievui ir jo Galiai (sic), kuriai prisky- 
rė ir kasyklų atradimą, greitą stabų garbinimo išrovimą, dau- 
giau nei pusės milijono sielų atvertimą į krikščionybę per re- 
kordinį laiką ir visų pirma nesiliaujančius bažnyčių ir vienuoly- 
nų statybos darbus. „Vien tik šimto mylių rajone, - pasižymėjo 
žurnalistas savo užrašų sąsiuvinyje, - ordinas pakrikštijo dau- 
giau nei aštuoniasdešimt tūkstančių sielų ir pastatė daugiau nei 
penkiasdešimt bažnyčių ir vienuolynų.“ 

Netrukus Karlosui tapo aišku, kad Benavideso „Memoria- 
las“ - tipiškas religinės propagandos veikalas. Plika akimi buvo 
matyti, kad tikimasi karaliaus ekonominės paramos pranciško- 
nų pozicijoms Amerikoje stiprinti ir naujų misionierių kelio- 
nėms finansuoti. Tekstas tapdavo pompastiškas, kai būdavo 
kalbama apie „turtingas kasyklas“, o jų eksploatacija siejama su 
vietos gyventojų krikštu. 

Šiaip ar taip, to veikalo tikslas buvo labai išmoningai užmas- 
kuotas. Viena po kitos aprašomos gentys, su kuriomis susidūrė 
Benavideso žmonės: apačiai, pirai, senekai, končiai ir daugelis 
kitų, buvo apibūdinamos ypač plačiai. 

— Tai tikras dokumentas, tai jau taip, - sumurmėjo sau po 
nosimi Karlosas. 

Bet žurnalistas aptiko ir tai, ko nesitikėjo: Marijos Chesus 
de Agredos vardas nebuvo paminėtas nė viename puslapyje. Ji 
nebuvo įvardijama kaip nusipelnęs dėl atsivertimų asmuo, o ir 
bilokacijos terminas nebuvo minimas. Negana to, jei jau apie 
ką buvo kalbama, tai apie Mergelę Mariją, jos pagalbą atver- 
čiant į krikščionybę vietos gyventojus ir kaip „Mūsų Mergelės 
Marijos malonės“ įkvėpė nesustabdomą krikščionybės plitimą 
Naujojoje Meksikoje. 

Kaipgi taip? Negi Agredos vienuoliukės jam nurodė netei- 
singus pėdsakus? O galjos pačios nelabai išmanė, kokio pobū- 
džio tas tekstas? 

Karlosas pajuto pagundą padėti į šalį Benavideso ataskaitą. 
Jį sulaikė tik panašus į šuns bibliotekininkės žvilgsnis. Dėl to 
rankraščių salėje jis išbuvo visą skirtą laiką ir perskaitė „Me- 
morialą“ antrą kartą — šįsyk atidžiau. Jo „laimei , ta pati jėga, 
prieš kelias dienas vedusi per Kamerų kalnus, dabar nukreipė 
tiesiai į 83 puslapį. 

— Bet ar gali būti?.. 

Nuostaba jį prikaustė prie stalo. 

Ir ne be priežasties: priešais jį, po daug žadančiu pavadini- 
mu „Stebuklingas jumanų tautos atsivertimas, buvo keistas 
pasakojimas. Jame buvo pasakojama apie tokį brolį Chuaną 
de Salasą, kuris, būdamas vyriausiuoju misionieriumi tivų že- 
mėse, sulaukė kelių svečių iš jumanų genties, dar vadinamos 
druskos gavėjais, primygtinai maldavusių jį pasiųsti misionie- 
rius pamokslauti jų tautai. Atrodo, kaip aiškino Benavidesas, 
tas prašymas jau buvo pareikštas prieš keletą metų, bet į jį ne- 
buvo atsižvelgta dėl negausaus vienuolių skaičiaus Naujojoje 
Meksikoje. Visa tai pasikeitė atvykus naujajam tėvui Valdy- 
tojui — tarsi „pavaduojančiam vyskupui“ toms neįsavintoms 

žemėms - vardu Estebanas de Perėja. Šis, vadovaudamasis pa- 
ties Benavideso nurodymais, atvyko į brolio Chuano de Salaso 
misiją su negausiu būreliu vienuolių, pasirengusių užbaigti taip 
palankiai nusiteikusių indėnų evangelizaciją. 

„Ir prieš vykdami pas juos, - perskaitė Karlosas, - paklausė- 
me indėnų, dėl kokios priežasties taip karštai prašėsi apkrikš- 
tijami ir vienuolių pamokomi, o šie atsakė, kad viena moteris, 
panaši į buvusiąją ten paveiksle (tai buvo motinos Luisos iš 
Karjono portretas), kiekvienam iš jų pamokslavo jų kalba. Ji 
sakė, kad eitų ieškoti ir pakviesti dvasiškųjų tėvų, idant juos pa- 
mokytų ir apkrikštytų, ir kad nedelstų. 

Tai buvo tikras atradimas. 

Karlosas persirašė tą istoriją į savo sąsiuvinį ir paraštėse 
pasižymėjo kelias pastabas. Tai buvo vienintelė Benavideso 
ataskaitos ištrauka, kurią buvo galima susieti su bilokacijų pa- 
tirdavusia vienuole (tiesą sakant, buvo minima kita, Karlosui 
nežinoma — motina Luisa iš Karjono), bet kilo begalė naujų 
klausimų. Neieškant giliau: kaip galima būti tikram, kad „Me- 
moriale“ minimi tariami Agredos motinėlės apsireiškimai? Ar 
tik to Sorijos vienuolyno vienuolės nepasikarščiavo, priskirda- 
mos savo įkūrėjai tokį stebuklą? 

Tačiau net jei ir tikėtum, kad sesuo Marija Chesus de Agre- 
da apsireiškė „daugiau nei už 2 600 mylių nuo Ispanijos“, kur 
ta geroji moteris išmoko susikalbėti su indėnais jų pačių kal- 
bomis? Ar tai dar vienas stebuklas — katalikiškųjų stebuklų 
ekspertų vadinamas ksenoglosija, arba gabumu kalboms, - be 
bilokacijos? Kita vertus, argi tas Benavideso aprašymas nepa- 
nėšėjo labiau į Mergelės Marijos apsireiškimą nei į tokį retą 
reiškinį kaip bilokacija? 


Tą vakarą, be jokios abejonės, Karlosas visa galva paniro į 

tą istoriją. Bėda, kad nuožmioji bibliotekininkė, likus trims 
minutėms iki salės laikrodžiui išmušant devintą, išdygo prie 
Karloso stalo. 

— Jei pageidaujate, galite tęsti rytoj, - suniurzgė biblioteki- 
ninkė. - Aš padėsiu knygą atskirai. 

— Ne, ponia. Nėra reikalo. 

Brolis Estebanas įdėmiai nužvelgė indėną, tarsi tas būtų nusi- 
kaltėlis, besirengiantis lipti ant ešafoto. Žvilgsnis buvo ledinis, 
metantis iššūkį, galintis kaltinamąjį tuoj pat paversti akmeniu. 
Tačiau Sakmas, kurio akies tinklainėje niekuomet neatsispin- 
dėjo autodafė, atlaikė rūstų inkvizitoriaus žvilgsnį. 

— Niekada anksčiau nesi matęs vienuolio? - paklausė dvasi- 
ninkas dar rūsčiau. 

— Ne. 

Estebanas de Perėja žinojo, kad tas nemeluoja. Pirmieji 
pranciškonai Naujojoje Meksikoje išsilaipino 1598 metais, 
prieš trisdešimt vienus metus. Ir nė vienas jų nepasiliko Gran 
Kiviroje. Laimė, jis tą istoriją gerai žinojo. Donas Chuanas de 
Onjatė, užkariautojas, tuomet nematė būtinybės apsistoti to- 
kiose nederlingose ir dykose žemėse kaip Rio Grandės apylin- 
kės. Kiek siekė jo žinios, tas indėnas, Sakmas, gimė jau po ispa- 
nų įsiveržimo. Todėl neįmanoma, kad būtų matęs bent vieną 
iš aštuonių su Onjate keliavusių vienuolių nei kurį nors iš aš- 
tuoniasdešimt trijų vežimų, nei ką nors iš gausaus jį lydėjusio 
Meksikos indėnų ir kreolų būrio. Brolis Estebanas tuojau pat 
prisiminė tėvą Chuaną Karlosą, drąsų kunigą, įsteigusį Šv. An- 


JAVIER SIERRA O MĖLYNOJI DAMA 187 


tano Paduviečio misiją, kurioje jie dabar buvo apsistoję, ir kad 
iki pakeičiant broliui Chuanui de Salasui jam taip ir nepavyko 
atversti į krikščionybę nė vieno indėno. Nė vieno. 

O vėliau, po „mėlynojo stebuklo“ pasirodymo, viskas pasi- 
keitė. 

Kol Sakmas laukė naujos klausimų tirados, brolis Garsija de 
San Fransiskas, jaunas vienuolis iš Samoros, drovus ir liguistas, 
atsargiai prisiartino prie inkvizitoriaus. Kitiems nieko nesuvo- 
kiant, sušnibždėjo kažką į ausį, ir tai privertė brolį Estebaną 
nusišypsoti. 

— Gerai, parodykite ją jam, broli. Neturime ko prarasti. 

Garsija, atrodantis dar mažesnis šalia raumeningojo Sakmo, 
keturiais didžiuliais žingsniais įveikė juos skiriantį atstumą, 
traukdamas iš abito kišenės mažą škaplierių su mažyčiu ant jo 
išraižytu paveikslėliu. 

— Tai motina Marija Luisa, - pasakė spigiu balsu, garsiai, kad 
girdėtų visi. - Visuomet nešiojuosi ją su savimi. Ji mane saugo 
nuo visokio blogio. Palensijoje mes tikime, kad ji - viena iš ke- 
leto mums likusių gyvų šventųjų. 

Brolis Garsija prikišo mažytį portretą Sakmui prie akių. O 
inkvizitorius, sekęs jo žingsnius tarsi aukščiausiajame teisme, 
sugriaudėjo iš kito refektorijaus galo: 

— Pasakyk, ar regėjai tą moterį, Sakmai? 

Jumanas smalsiai tyrinėjo miniatiūrą, bet nepratarė nė žodžio. 

— Atsakyk, ar tai ji? - nekantriai pakartojo inkvizitorius. 

— Ne. 

— Ar tu tikras? 

— Visiškai, tėve. Dykumos moters veidas jaunesnis. Drabu- 
žiai panašūs, bet šios moters, - tarė rodydamas į medalioną, — 
yra medžio, o ne dangaus spalvos. 

Brolis Estebanas sušnopavo. 

Sakmas nesirengė išsklaidyti nei jo, nei tėvo Benavideso, kai 
jam atsiskaitys, abejonių. Kokia jauna, švytinti moteris tai ga- 
lėjo būti? Kokia dorybinga mergina leistų paliesti savo drabu- 
žius - ojuk ji buvo fizinė būtybė, reali - ir mokytų „Tėve mūsų“ 
tokį indėną? Kokia sveiko proto skaisti mergelė vienui viena 
vyktų į tas atokias vietas? Ir kokia dama, išskyrus Švenčiausiąją 
Mergelę, galėtų nusileisti iš dangaus šviesos taku? 

Pasižymėjęs paskutines pastabas, brolis Estebanas leido 
Sakmui eiti. Liepė palaukti, kol jis priims sprendimą dėl jo 
prašymo, ir paprašė brolių pareikšti savo nuomonę. Tik brolis 
Bartolomėjus Romeras, grupės šviesuolis, išdrįso įsiterpti. Jo 
kalba buvo trumpa. 

— Nemanau, kad turime žiūrėti į šį įvykį, tarsi indėnai būtų 
susidūrę su kažkuo mistiniu, - tarė jis. 

— Ką norite pasakyti, tėve Romerai? 

Inkvizitorius stebėjo, kaip pašnekovas nekantriai suneria 
pirštus. 

— Mano nuomone, tėve, mes nesusidūrėme su Švenčiausio- 
sios Mergelės apsireiškimu, kaip jūs vienu savo klausimu lei- 
dote suprasti. 

— Ir kodėl esate toks tikras? 

— Todėl, kad dvasiškasis tėvas puikiai žinote, jog Švenčiau- 
siosios Mergelės apsireiškimai paprastai nenupasakojami, nea- 
pibūdinami žodžiais. Jei jau tikram krikščioniui sudėtinga api- 
būdinti tuos dieviškus regėjimus, tai ką kalbėti apie tamsuolį 
pagonį. 

— Kitaip sakant... 

— Kitaip sakant, šis indėnas matė kažką žemiška, visiškai ne 
dieviška, - užbaigė brolis Bartolomėjus. 

Estebanas de Perėja persižegnojo, o kiti vienuoliai sustingo. 
Jis bijojo savo nepasitikėjimu užrūstinti Dievą. Bet jis buvo toks. 
Privalėjo apžvelgti problemą visaip prieš ją įvertindamas. 

— Broliai, manau, kol kas galite eiti, - pasakė pagaliau. - Tu- 
riu vienas apmąstyti savo sprendimą. 

Ir daugiau nieko netaręs paleido susirinkimą. Bet nelaukda- 
mas, kol tėvas Salasas išeis iš salės, paprašė jį pasilikti. Turėjo 
kartu apsvarstyti rimtą reikalą. 

Kai tik abu pranciškonai pasiliko vieni, senukas misijos šei- 
mininkas susirūpinęs priėjo prie Estebano. 

- Arjau nusprendėte, ko imsitės, tėve? 

Brolis Chuanas pasiteiravo atsargiai. 

— Kaip turbūt nujaučiate, nežinau, koks sprendimas šiuo 
atveju būtų teisingas... Juk toli gražu ne tas pats patvirtinti 
Mergelės Marijos apsireiškimą ar tirti klastotę, miražą, o gal- 
būt spąstus. 

— Nesuprantu... 

— Juk tai savaime aišku, tėve Salasai. Jei moteris, apsireiš- 
kusi mūsų indėnams, yra Mergelė Marija, mums nėra ko 
būgštauti. Dangus pasiuntė didį palaiminimą ir saugos mus 
nuvykusius į Gran Kiviros kraštą. Kita vertus, jei, kaip sako 
brolis Bartolomėjus, čia nėra stebuklo, mes galime pakliūti į 
spąstus. Mūsų ekspedicija išsibarstytų, prarastume ryšį vieni 
su kitais ir mūsų siekiai pakrikštyti visus Naujosios Meksikos 
gyventojus žlugtų. 

- Ir kas jus verčia svarstyti šią, antrąją, galimybę? 

— Ką gi... Sakmas mums tai pasakė, ar ne? Ta moteris buvo 
susijuosusi liemenį tokia kaip mūsų virve. Galbūt tai garbiojo 
Šventojo Pranciškaus ordino vienuolė. Gal kokia beprotė. Gal 
apsišaukėlė. O gal tai klasta. 

— O gal nė viena iš jūsų išvardytų galimybių. Ar tokios sa- 
vybės kaip nusileidimas iš dangaus ar veido švytėjimas jums 
neatrodo būdingesnės Švenčiausiajai Mergelei? 

— Be abejonės, tėve. Tačiau tai mėlynajai damai trūksta vie- 
nos Mergelės Marijos apsireiškimams svarbios aplinkybės. 
Švenčiausioji Mergelė dažniausiai pasirodo pavieniams as- 
menims, o ne būriams, kaip nutiko jumanams. Prisiminkite 
apaštalą Jokūbą, kuris lankydamasis Saragosoje išvydo Mariją, 
ar Chuaną Diegą ir Gvadalupės Mergelę. Kad ir kaip troško 
tuometinis Meksiko arkivyskupas pranciškonas Chuanas de 
Sumaraga, jam su Chuanu Diegu nepavyko savo akimis išvysti 
Švenčiausiąją Mergelę. 

— Bet, broli Estebanai! - nenorėjo sutikti senukas. - Argi to 
pakanka, kad laikytume mėlynąją damą pasaulietine būtybe? 

— Turiu tam svarią priežastį. Patikėkite. Bet jei ją atskleisiu 
jums, turite pažadėti saugoti paslaptį. 

Chuanas de Salasas sutiko: 

— Galite manimi pasikliauti, tėve. 

— Ką gi: arkivyskupas Mansas ir tėvas Benavidesas ne tik 
patikėjo man gandus apie šiuos nepaprastus atsivertimus - jie 
man parodė nepaprastą laišką. Jis parašytas vieno brolio pran- 
ciškono, tokio Sebastiano Marsiljos, gyvenančio Sorijoje, Is- 
panijoje. 

— Sebastianas Marsilja? Jūs jį pažįstate? 

Estebanas de Perėja papurtė galvą. 

— Ne. Tačiau tame laiške jis įspėjo Meksiko arkivyskupą at- 
kreipti ypatingą dėmesį į mūsų tikėjimo idėjas, paplitusias tarp 
Gran Kiviroje įsikūrusių indėnų. 

— Nesuprantu, kaip Ispanijos vienuolis?.. 

— Tuoj jums paaiškinsiu, tėve. 


JAVIER SIERRA (O MĖLYNOJI DAMA 191 


Inkvizitorius kalbėjo toliau: 

— Tame laiške brolis Marsilja primygtinai prašė mūsų arki- 
vyskupą dėti visas įmanomas pastangas išsiaiškinti tų atsiver- 
timų kilmę ir ištirti, ar kartais už jų neslypi vienos vienuolės, 
Ispanijoje garsėjančios kaip stebukladarė, apsireiškimai... 

— Apsireiškimai? Vienuolės? 

Tėvas Salasas apstulbęs pasiglostė plikę. 

— Na, tikslus terminas būtų „projekcija“, nes Marsilja priėjo 
išvadą, kad toji vienuolė, beje, iš pranciškonų klauzūros, turi 
bilokacijos dovaną. Kitaip sakant, gali pasirodyti čia ir tuo pat 
metu būti Ispanijoje. 

— Ir kas gi ji tokia? Gal Marija Luisa iš paveikslėlio? 

— Ne, tai jauna vienuolė iš Sorijos klauzūros, vardu Marija 
Chesus de Agreda. 

— Tai ko tuomet laukiate? - entuziastingai pašoko tėvas Sa- 
lasas. - Jei jau turite šiuos įkalčius, kodėl nepasiunčiate kokios 
komisijos į Kivirą ištirti šio reikalo? Dviejų vienuolių pakaktų, 
kad... 

— O ką siųsti? - sausai nutraukė jį brolis Estebanas. 

- Jei sutiktumėt, pats siūlausi savanoriu. Galėčiau pasiimti 
kurį nors vienuolį naujoką, pavyzdžiui, brolį Diegą, jauną ir sti- 
prų - jis būtų puikus kelionės palydovas. Mes abu užtruktume 
šiek tiek ilgiau nei mėnesį. 

— Leiskite pagalvoti. 

— Manau, neturite geresnio pasirinkimo, tėve, - ryžtingai 
pasakė senukas. - Aš moku indėnų kalbą, jie mane seniai pa- 
Žįsta, išmanau, kaip išgyventi dykumoje, geriau nei bet kuris 
jūsų vyrų. Man nebūtų sudėtinga su indėnais nukeliauti iki jų 
gyvenvietės, o paskui grįžti, išvengiant labiausiai apačių kon- 
troliuojamų kelių. 

Inkvizitorius atsisėdo. 

— Tikiuosi, nėra didesnės jus vedančios jėgos nei entuziaz- 
mas, tiesa? —- sumurmėjo. 

- Ir tikėjimas, tėve, - patvirtino Salasas. 

— „„Tuomet tebūnie taip. Išvyksite per kitą pilnatį, rugpjūtį. 
Po dešimties dienų. Nuodugniai supažindinkite brolį Diegą su 
jo pareigomis ir kuo greičiau parneškite man žinių apie tą mė- 
lynąją damą. 

Madridas, Ispanija 


Be dvidešimties minučių penktą ryto kvartale aplink Madrido 
nacionalinę biblioteką buvo ramu. Dar nevažiavo nė vienas au- 
tobusas, jungiantis sostinę su oro uostu, paprastai pradedantis 
kelionę netoliese esančioje Kolumbo aikštėje, tik keli tušti taksi 
su žaliomis švieselėmis. 

Sidabro spalvos Ford Transit iš Serano gatvės įsuko į siaurutę 
Viljanuevos gatvelę ir važiavo žemyn palei metalinę tvorą, juo- 
siančią Nacionalinį archeologijos muziejų ir didžiąją bibliote- 
ką. Likus porai šimtų metrų iki gatvės pabaigos, kur ji įsilieja į 
Prado alėją, vairuotojas išjungė variklį, šviesas ir tyliai riedėjo, 
kol šonu priekiniais ratais sustojo ant šaligatvio priešais Apar- 
tamentos Recoletos pastatą. 

Niekas neatkreipė dėmesio į furgoną. 

Po pusantros minutės iš automobilio išlipo du tamsūs 
siluetai. 

— Greičiau! Mes jau vietoje! 

Žmogystos lengvai, be jokių nereikalingų judesių, įveikė 
trijų metrų aukščio tvorą. Jų vikrios nelyginant katino pėdos 


194 JAVIER SIERRA 0 MĖLYNOJI DAMA 


lengvai prisitaikė prie geležinių strypų, o visa kita tebuvo pro- 
fesionalumo nuopelnas. Ant nugaros jie nešėsi mažas juodas 
kuprines, ausyse buvo įtaisytos mažos trumpųjų bangų siųstu- 
vų ausinės. Trečiasis, pasilikęs furgone, ką tik per nešiojamąją 
radijo stotį išgirdęs pagrindinių durų sargo stoties signalus, 
pranešė, kad kelias laisvas. 

Priešakiniame bibliotekos kieme šešėliai vikriai prasliuogė 
pro šv. Izidoriaus ir Alfonso X Išmintingojo skulptūras, kurios, 
iškilusios penkiolika laiptelių virš gatvės lygio, tarsi sekė įsibro- 
vėlių veiksmus. 

— Paskubėk! - įsakė priekyje einantis šešėlis. 

Po dešimties sekundžių įsibrovėliai glaudėsi prie kairiosios 
išorinės sienos šalia laiptų. Dar po penkių sekundžių vienas iš 
jų - „šaltkalvis“ - jau rakino stiklines pastato duris. 

— Picos pagrinde, ar mane girdi? 

„Šaltkalvio“ balsas aiškiai suskambo fordo viduje. 

— (Garsiai ir aiškiai, Pica 2. 

— Ar sargas prie durų? 

— Ne. Kelias laisvas... gero žygio. 

Šešėliams įėjus į pastatą, arkoje, gaubiančioje įėjimą į biblio- 
teką, buvo tuščia. Be to, raudona voliumetrinių jutiklių šviese- 
lė kampuose buvo išjungta. 

— Bus išėjęs nusičiurkšt... - sumurmėjo pirmasis šešėlis, pa- 
matęs, kad kelias laisvas. 

— Dvi minutės trisdešimt sekundžių, - atsakė „šaltkalvis“. 

— Gerai, pirmyn! 

Mikliai užlėkė trisdešimt penkiais marmuro laipteliais iki 
pagrindinės skaityklos salės, kur ką tik buvo įrengta tuzinas 
kompiuterių, kad skaitytojai galėtų naudotis pagrindine duo- 
menų baze. Apėję ją iš dešinės ir kirtę tamsų kartotekų sparną, 
priėjo stiklines duris gilumoje. 

— Duok deimanto rėžtuką. 

„Šaltkalvis“ su chirurgo tikslumu rėžė kairįjį stiklo kraštą, 
brėždamas taisyklingą stačiakampį, kol pjūvio linija susijungė. 
Išpjovęs dar du mažyčius stačiakampius, tylomis išėmė stiklą. 

— Dabar atremk jį į sieną, - paliepė bendrininkui. 

— Gerai. 

— Trys minutės keturiasdešimt sekundžių. 

— Taip. Tęskime. 

Išpjautas langas skyrė kartotekų salę nuo rankraščių skaity- 
klos. Tik blausios atsarginių išėjimų lemputės apšvietė patalpą. 

— Minutėlę! - „šaltkalvis“ staiga sustojo. - Pagrinde, ar mane 
girdi? 

— Klausau, Pica 2. 

— Noriu, kad įsitikintum, ar krosnies prieangio akys ką nors 
mato. 

— Tuojau pat. 

Forde sėdintis vyras įvedė kelias instrukcijas į savo kompiu- 
terį, sujungtą su slankiąja antena, įtaisyta ant furgono. Tyliai 
zvimbtelėjusi, ši pasisuko į bibliotekos pusę, gaudydama specia- 
lų elektroninį signalą. Netrukus skystųjų kristalų ekranas nušvito 
ir monitoriuje pasirodė smulkus pastato pirmo aukšto planas. 

— Nuostabu! - sušuko trečiasis vyras. - Tuojau pat sužino- 
siu, Pica 2. 

— Paskubėk, Pagrinde. 

Pelės rodyklė vikriai perbėgo staiga plane pasirodžiusiu tri- 
mačiu rankraščių salės vaizdu. Tą pačią judančią strėlytę vyras 
spragtelėjo ant vienų rytinės pusės durų. Piktograma su žodžiu 
scanning apačioje rodė, kad sistema sujungta su bibliotekos ap- 
saugininkų centrine būstine ir specialiu davikliu - su pagrindi- 
niu apsaugos bendrovės štabu. 

— Greičiau, greičiau... - nekantriai sumurmėjo trečiasis vy- 
ras. - Dar truputėlį, Pica 2... Na štai, baigta! 

— Ir viskas gerai? 

— Galite tęsti. Suaktyvinta tik didžioji krosnis. 

— Nuostabu. 

„Šaltkalvis“ ir jo palydovas įšoko į patalpą, skirtą rankraš- 
čiams skaityti, pasuko į kairę ir puolė pro duris, kurios pasida- 
vė vos paspaudus aliarmo išjungimo mygtuką. 

— Laiptais. Ketvirtas požemis. 

— Ketvirtas? 

— Taip. Ir sukis greičiau. Esame čia jau keturias minutes pen- 
kiasdešimt devynias sekundes. 

Po keturiasdešimties sekundžių „šaltkalvis“ ir jo bendras jau 
buvo laiptų apačioje. 

- Dabar mes vieni, - įspėjo. — Čia, apačioje, negalime gauti 
žinių iš komandos, o šios salės sienos šarvuotos. 

- Ką padarysi. Šitos durys? 

„Šaltkalvis“ linktelėjo. 

Priešais juos išdidžiai stūksojo kvadratinis dviejų su puse 
metro aukščio metalinis užtvaras iš dviejų blokų. Atidarymo 
sistema buvo įmontuota sienoje, durų dešinėje, ir buvo valdo- 
ma magnetine kortele ir kodu, kurį reikėjo surinkti paprastute 
klaviatūra. 

— Jokios bėdos, - nusišypsojo „šaltkalvis“. - Prieš vagis atsi- 
laikys nebent dangaus vartai. 

Nusiėmęs megztą kepuraitę, dengusią veidą, nusimetė nuo 
pečių kuprinę ir ištraukė iš jos kažkokį daiktą, panašų į skai- 
čiuotuvą. Paskui vienoje kišenėje susirado laidą, besibaigiantį 
tvirtu kaiščiu, ir įkišo jį tiesiai po kortelių skaitytuvu. 

— Pažiūrėsim, ar šitai veikia, - sumurmėjo. - Atrodo, naudo- 

jama apsaugos programa paremta Fichet sistema. Pakaks įvesti 
vienaženklį pagrindinį skaičių ir... 

— Kalbiesi pats su savimi? 

- Šal!.. Septynios minutės dvidešimt sekundžių... Atidaryta! 

Žalia šviesa šalia mažytės apsaugos sistemos klaviatūros ir 
durų užrakto zvimbtelėjimas reiškė, kad įėjimas į „krosnį ką 
tik pasidavė genijui „šaltkalviui . 

Antrasis šešėlis išliko ramus. Nors tikslumas, su kuriuo dir- 
bo tasai nelabasis, visuomet stulbino kartu užduotis atliekan- 
čius bendrus, visi komandos nariai jau buvo išmokę slėpti su- 
sižavėjimą. 

— Gerai. Dabar mano eilė. 

Antrasis šešėlis įlindo į šarvuotąją salę. Atsidūręs viduje, 
pasikuitė savo kuprinėje, ieškodamas naktinio matymo prie- 
taiso. Nusispyrė brangius raudonus mokasinus, kuriuos visada 
avėjo, ir suspaudė naujausios kartos Patriot naktinio matymo 
prietaiso vamzdelį. Tai buvo jo mėgstamiausias žaisliukas. 
Nusitraukęs megztą kepuraitę, kuri slėpė švelnius, moteriškus 
veido bruožus ir į uodegėlę surištus juodus plaukus, šešėlis pri- 
tvirtino objektyvą prie kaktos. Švilpesys, rodantis, kad krauna- 
si aparato baterija, jį suerzino. 

— Na, gražuoli, kurgi tu? - prodainiu paklausė. 

Iš lėto infraraudonoji švieselė pradėjo slinkti užrašais ant 
lentynų. Pirmiausia raidės Rankr., paskui Rankr. faks. ir dar vė- 
liau Užs. rankr. 


— Aha. Stai čia. Užsakyti rankraščiai. 

— Prakeikimas! Negi neįmanoma ramiai pailsėti? 

Niekas taip nesiutino Karloso Alberto, kaip būti pažadintam 
telefono skambučio. 

Nors jo atveju ta fobija buvo liguista. Nusipirko geriausią 
automatinį atsakiklį, koks tik buvo rinkoje, prižadėjęs sau nie- 
kada nekelti ragelio, iki nesužinos, kas skambina. Bet būdamas 
namie taip ir nesugebėjo įvykdyti to pažado. 

— Karlitai? Čia tu? 

— Taip... Chosė Luisas? 

— Kas gi daugiau. Atidžiai paklausyk... 

Policininkas kalbėjo sunerimęs. 

— Praėjusią naktį du nežinomi asmenys įsibrovė į Nacionali- 
nę biblioteką ir pavogė kai ką iš jos fondų... 

— Iš tikrųjų? Ką gi: pasikalbėk su El Pais, - atsakė bodėda- 
masis Karlosas. 

— Palauk minutėlę. Šią bylą atidavė mano skyriui. Ir žinai 
kodėl? - teatrališka Martino pauzė privertė Karlosą suklusti. — 
Yra įtarimų, kad čia veikia kokia nors sekta. 

— Tikrai? 

— Taip, Karlitai. Tačiau ne tai svarbiausia. Labiausiai mane nu- 
stebino, kad dingusi medžiaga - rankraštis, susijęs su tavimi. 

- Juokauji. 

Dabar jau žurnalisto balsas pasikeitė. 

— Nė trupučio, bičiuli. Todėl ir skambinu. Vakar vakare tu 
paskutinis išėjai iš rankraščių salės, ar ne? 

— Taip, manau, kad taip. 

— Ir buvai užsisakęs egzempliorų... palauk, pažiūrėsiu, „Be- 
navideso memorialą“. Išleistą 1630 metais. 

— Pavogė „Memorialą ? - niekaip negalėjo atsitokėti Karlosas. 

— Ne, ne. Dingusi knyga yra neišleistas to Benavideso ran- 
kraštis, kuris, pasak man paaiškinusių specialistų, yra vėlesnis 
tavo užsakytos knygos variantas. Ji taip ir nebuvo išleista. Da- 
tuojama ketveriais metais vėliau nei „tavasis“ „Memorialas“. Ir 
yra daug vertingesnė. 

— Na ir kaip tai susiję su manimi? Negi mane laikai įtaria- 
muoju? 

— Ką gi, Karlitai, galima sakyti, tu esi vienintelis mūsų turi- 
mas pėdsakas. Be to, sunku paneigti, kad egzistuoja tam tikras 
ryšys tarp tavo skaitytos knygos ir nugvelbtos medžiagos. 

— Ar tai nėra dar vienas tavo „sinchroniškumas“? 

— Taip, - atsiduso Chosė Luisas, - aš irgi apie tai galvojau. 
Bet policijoje niekas neskaito Jungo. Čia sinchroniškumus va- 
dina netiesioginiais įkalčiais. 

— Gerai, Chosė Luisai. Išsiaiškinkime šį reikalą kuo greičiau. 
Kur susitinkam? 

— Tai bent! Džiaugiuosi, kad bent kartais mūsų nuomonės 
sutampa. 

— Ką manai apie kavinę Gijon priešais biblioteką? Pavyz- 
džiui... dvyliktą? 

— Lauksiu tavęs ten. 

Karlosas padėjo ragelį jausdamas gerklėje keistą kartėlį. 

Po trijų valandų atsisėdęs prie vieno Gijon stalelio Martinas 
jo laukė sklaidydamas laikraštį. Sėdėjo prie vieno iš kavinės 
langų, stengdamasis tarp praeivių, tuo metu kertančių Paseo de 
Recoletos, pamatyti gerai pažįstamą žurnalisto siluetą. 

Karlosas neužtruko. Atėjo lydimas kažkokio nevalyvo tipo, 
drūto ir žemaūgio, kurio mažos įkypos akys atrodė kaip per 
veidą einantis brūkšnys. 

— Leisk tau pristatyti Tchemą Chimenesą, geriausią mūsų 
žurnalo fotografą. Gerai jau, - nusišypsojo, - vienintelį. 

Iš Chosė Luiso veido buvo matyti, kad šis laukia išsamesnio 
paaiškinimo. 

— Jis buvo kartu, kai visa tai nutiko Agredoje, - pridūrė Kar- 
losas. - Juo galima visiškai pasitikėti. 

— Malonu susipažinti. 

Policininkas paspaudė Tchemai ranką, bet tas nesiteikė nė 
burnos praverti. Susėdę paprašė trijų puodelių kavos su pienu 
ir išsitraukė cigaretes. 

— Tai ką, - pirmasis prabilo Karlosas, - ką konkrečiai pa- 
vogė? 

Martinas iš striukės kišenės išsitraukė mažytį bloknotą ir už- 
sidėjo akinius. 

— Kaip minėjau, tai ypač vertingas rankraštis. Parašytas 1634 
metais vienuolio Alonso de Benavideso, kurį, rodos, gana ne- 
blogai pažįsti... 

Karlosas linktelėjo. 

— Kaip man šįryt paaiškino už istorinius bibliotekos archy- 
vus atsakingas asmuo, šis tekstas buvo perrašytas rengiantis 
nusiųsti popiežiui Urbonui VIII kaip tavo vakar skaitytos ata- 

skaitos, kuri buvo išspausdinta Pilypo IV įsakymu Madride, 
pataisytą leidimą... 

- Ir ką galėjo sudominti tokios rūšies dokumentai? 

- Štai čia ir bėda: daugelį žmonių. Dingęs rankraštis buvo 
pilnas pastabų, paraštėse pažymėtų paties Ispanijos karaliaus. 
Ir tai daro jį... neįkainojamą. 

— Neįkainojamą? Ir kiek toks dalykas galėtų būti vertas? — 
mažytės Tchemos akutės sužibo. 

— Sunku suskaičiuoti, visų pirma todėl, kad nėra daug ko- 
lekcininkų, galinčių įvertinti veikalo retumą. Milijoną dolerių 
juodojoje rinkoje? Galbūt du? 

Fotografas švilptelėjo. 

— Viena nesuprantu, - nedelsdamas tarė, - kodėl ši byla buvo 
paskirta jums. Karlosas sakė, kad jūsų sritis - sektos... 

Fotografo tonas suerzino Martiną. Policininkas klausiamai 
pažvelgė į Karlosą. 

— Nesijaudink, - pasakė tas. - Aš juk sakiau, kad Tchema 
galima pasitikėti. 

— Kągi, - atlyžo Chosė Luisas. - Be „pėdsako“, vedančio prie 
Karloso, prieš kelias savaites toks Šventojo Atvaizdo ordinas 
pasiūlė Nacionalinei bibliotekai trisdešimt milijonų pesetų už 
tą patį rankraštį. 

— Trisdešimt! - pakartojo Tchema. - Mažoka, palyginti su... 

— Žinoma, biblioteka nepriėmė pasiūlymo ir daugiau nieko 
negirdėjo apie tą ordiną. Reikalas tas, kad Vyskupų Konferen- 
cijos brolijų ir draugijų sąraše nefigūruoja jokia draugija tokiu 
pavadinimu, Romoje irgi. Todėl mano vadovybė ir įtaria, kad 
tai gali būti kokia suvienytoji katalikiška sekta... 

— Ir turtinga, - jau linksmiau leptelėjo fotografas. 

— Arjau išsiaiškinta, kokiu būdu įvykdyta vagystė? 

Chosė Luisas tikėjosi to klausimo. 

— Tai ir yra keisčiausia šioje byloje, - kalbėjo toliau. - Ran- 
kraštis buvo saugomas šarvuotoje bibliotekos salėje, saugo- 
moje labai sudėtingos apsaugos sistemos ir visą naktį pastato 
viduje budinčių apsaugos darbuotojų. Tačiau neįsijungė nė 
vienas pavojaus signalas, niekas nieko negirdėjo ir jei ne išim- 
tas durų stiklas, rastas rankraščių salėje, gali būti, kad vagystė 
iki šiol nebūtų aptikta. 

— Na, ką nors juk turite. 

— Taip, išimtą stiklą ir... 

Chosė Luisas sudvejojo. 

— ..ir skambutį iš pirmame aukšte esančio telefono į Bilbao 
4 valandą 59 minutės ryto. 

— Vagystės metu? 

— Gali būti. Numeris įregistruotas centrinės stoties atminty- 
je ir'jau atlikome reikalingus tyrimus. Manome, kad tai pada- 
ryta norint sumėtyti pėdsakus. 

— Taip manote? O kodėl? 

— Todėl, kad numeris priklauso mokyklai, kuri tuo metu, 
žinoma, buvo uždaryta. Galimas dalykas, susidūrėme su labai 
gerai pasirengusiais savo srities profesionalais, sugebėjusiais 
įdiegti į atmintį klaidingą numerį, kad nuvestų mus į aklavietę. 

— O galirne. 

Išgirdęs mįslingą Karloso repliką Chosė Luisas vos neišver- 
tė kavos puodelio. 

— Tu ką nors žinai? 

— Ką gi. Tarkime, kad turiu nuojautą. 

Žurnalistas atsivertė savo užrašų sąsiuvinyje balandžio 14- 
ąją padarytus užrašus - tą dieną, kai kalbėjosi su vienuolėmis 
Nekaltojo Prasidėjimo vienuolyne Agredoje, - ir kažko paieš- 
kojo. 

— Tchema, pameni, apie ką mums užsiminė Agredos sesutės? 

— Jos apie daug ką kalbėjo, ar ne? 

— Taip, taip, - palinksėjo Karlosas ieškodamas toliau, — aš 
turiu omeny vieną ypatingą pėdsaką, labai aiškų... 

— Nežinau. 

— Štai, radau! Chosė Luisai, turi pasiėmęs mobilųjį? 

Policininkas nustebęs linktelėjo. 

- O tos mokyklos Bilbao numerį? 

Chosė Luisas vėl linktelėjo, rodydamas savo bloknote septy- 
nių skaitmenų numerį. 

Karlosas paėmė policininko mobilųjį Motorola ir greitai 
surinko numerį. Po kelių trakštelėjimų pasigirdo kvietimo 
signalas. 

— Pasionistai, klausau? - atsiliepė abejingas balsas. 

Žurnalistas patenkintas nusišypsojo, matydamas nustebu- 
sius policininko ir fotografo žvilgsnius. 

— Laba diena. Ar galėčiau kalbėtis su tėvu Amadėjumi Te- 
chada? 

— Jis universitete, pone. Pamėginkite paskambinti po pietų. 

— Gerai, ačiū. Bet jis Čia gyvena, ar ne? 

— Taip. 

— Likite sveiki. 

— Agur. 

Dvi poros apstulbusių akių gręžte gręžė Karlosą. 

— Ašjį turiu, Chosė Luisai... Tavo ieškomas žmogus yra tėvas 
Amadėjus Techada. 

— Bet kaip, po velnių?.. 

— Labai paprasta: dar vienas „sinchroniškumas“, - niuktelėjo 
jį alkūne Karlosas. - Agredos vienuoliukės papasakojo mums 
apie „ekspertą', kuris stengiasi prastumti Romoje sesers Mari- 

jos Chesus de Agredos kanonizavimo bylą. Aš savo užrašuose 
pasižymėjau jo adresą, tikėdamasis kada nors jį aplankyti, tad 
žinojau, kad galiu jį rasti vienoje dvasininkų rezidencijoje prie 
mokyklos... Bilbao. 

— Dieve šventas! 

— Ar Nacionalinės policijos pajėgos apmokės man trumputę 
kelionę į Baskų kraštą? 

- Žinoma, Karlitai... - sumurmėjo Chosė Luisas. - Rytoj 
pat. Bet primenu tau: vis dar esi mano įtariamųjų sąraše. 

— Tai ne auglys, Dženifere. 

Gydytoja Linda Mejers skaitė magnetinio rezonanso tyrimo 
ataskaitą, kurią prieš dieną buvo užsakiusi Cedars-Sinai medi- 
cinos centre. Jos pacientės smegenų žievė atrodė normali, taip 
pat ir pailgosios smegenys. Smilkininės sritys irgi sveikos - ne- 
buvo nė vienos šviesios dėmės, rodančios, kad kaukolėje būtų 
neįprastas darinys. 

— Neatrodo, kad būtumėt apsidžiaugusi, daktare. 

— Ak! Ne, ne! Žinoma, kad džiaugiuosi, Dženifere. Tiktai... 

— Kas? 

— Taip ir negaliu rasti priežasties, sukeliančios jums sapnus. 
Juk jie jus tebelanko, tiesa? 

— Kas naktį, daktare. Žinote? Kartais atrodo, lyg man kažką 
diktuotų. Tarsi mano sąmonė būtų didžiulis kino ekranas, ku- 
riame kažkas rodo dokumentinį filmą. Rodo dalimis. Ir kartais 
leidžia man pažiūrėti scenas, kurios mane paveikia. 

— Pavyzdžiui, apie indėną, ant dilbio turintį tokį pat apgamą 
kaip jūs. 

— Taip. 

— Arba parodo žmogų, turintį jums pažįstamą vardą, pavyz- 
džiui... - Mejers žvilgtelėjo į ligos istoriją, - Ankti! 

Dženiferė linktelėjo. 

— Norėčiau jūsų paklausti, Dženifere. 

— Klauskite. 

— Visa tai jus kaip nors veikia? Noriu pasakyti: ar jaučiatės 
prislėgta, nepatenkinta dėl tų sapnų? O gal atvirkščiai - jie su- 
kelia jums tam tikrą pasitenkinimą? 

Pacientė truputėlį pamąstė. Ne taip paprasta apibūdinti tai, 
kas ne tik jos neerzino, bet ir kiekvieną naktį vis labiau domino. 

— Tiesa ta, daktare, - pagaliau tarė Dženiferė, - kad mano 
susirūpinimas išvirto į smalsumą. 

— Tuomet galbūt galime pakeisti mūsų psichoterapijos kur- 
są, Dženifere. Kai papasakosite man, ką sapnavote praėjusią 
naktį, pasakysiu, ką galima nuveikti metodu, vadinamu regre- 
syviąja hipnoze. Esate pasirengusi? 

Dženiferė atsakė klausimu į klausimą: 


— Ojjūs? 

Tarp Isletos ir Gran Kiviros 
1629 metų rugpjūtis 


Po šešių dienų, kai paliko Šv. Antano misiją, Sakmo žmonės 
ėmė skųstis nuovargiu. Žygio trukmė labai sutrumpėjo, o 
maisto atsargos pradėjo sekti. Iš pradžių vienuoliai per die- 
ną nukeliaudavo keturias mylias, dabar daugiausia įveikdavo 
dvi. 

Tam įtakos turėjo saugumo priemonių sustiprinimas. O 
buvo daroma taip: trijų vyrų grupelė žygiuodavo priešakyje 
ir savo kelyje ant akmenų arba medžių žievės palikdavo ženk- 
lus - nelygu, ar kelias buvo laisvas, ar ne. Tuo pat metu kita 
grupė sergėjo būrio sparnus maždaug tūkstančio metrų spin- 
duliu. 

Visą laiką keliavo pietryčių kryptimi, su kiekvienu saulėte- 
kiu laimėdami po kelias minutes šviesos ir kirsdami senus apa- 
čių medžioklės plotus. Nors ir žinojo anuos persikėlus į kitas 
platumas, jų apleistos senosios teritorijos vis dar žadino jiems 
prietaringą baimę. 

Bet nieko nenutiko. 

Per tas lėto žygiavimo dienas brolis Chuanas de Salasas, o 
visų pirma jaunasis Diegas Lopesas perprato daug dykumos 
paslapčių. Brolis Diegas buvo vaikinas iš Ispanijos šiaurės, sti- 
prus kaip ąžuolas, bet naivus kaip vaikas. Jis domėjosi viskuo, 
nors labiausiai troško išmokti indėnų kalbą, kad kuo greičiau 
galėtų pradėti skelbti jiems Dievo žodį. 

Tai buvo dienos, per kurias pranciškonai sužinojo, kad „pie- 
tų lygumos“ - kaip jas vadino jumanai — iš pirmo žvilgsnio 
tuščios, buvo kupinos gyvybės. Indėnai išmokė juos atskirti 
nuodingus vabzdžius nuo nekenksmingų. Pasakojo jiems apie 
pavojingąsias derliaus skruzdes, tam tikros rūšies bestuburius, 
su kiekvienu įkandimu suleidžiančius nuodų, suardančių rau- 
donuosius kraujo kūnelius, ir kenksmingesnius nei vapsvos. 
Taip pat parodė jiems, kaip sukapoti kaktusą, norint atsigerti, 
ir pamokė, kad trumpomis vasaros naktimis nereikia išbaidyti 
šalia įsitaisiusių raguotųjų driežų, nes šie saugos juos nuo skor- 
pionų ir kitų nuodingų roplių, o ryte iš jų bus galima pasiga- 
minti pusryčius. 

Devintą dieną, šiek tiek po saulėlydžio, keli įvykiai nutraukė 
jų pamokas. Visą dieną žaibavo ir nors nepratrūko nė vienas 
debesis, žaibai sumažino indėnų ryžtą, nes jie kiekvieną gam- 
tos reiškinį laikė pranašyste. 

— Galbūt šiąnakt susitiksime su mėlynąja dama, - sušnibž- 
dėjo brolis Diegas senajam tėvui Salasui, kai grupės vadas su- 
stojo laukymėje, norėdamas įrengti stovyklą. - Jumanai atrodo 
sunerimę, tarsi ko lauktų. 

— Dievas teišgirsta tave, broli. 

— Aš pats turiu keistą nuojautą. Jūs ne, tėve? 

— Tai dėl audros, - atsakė brolis Chuanas. 

Už poros žingsnių nuo jų, Sakmui mostelėjus, vyrai atrišo 

mantos maišus ir nuvalė aplink platų apskritimą. Didžiojo Val- 
pio sūnus nebijojo lietaus, taigi nusprendė, kad nakvos po atvi- 
ru dangumi, nenuleisdami akių nuo horizonto. 

Stovykla buvo rengiama taip pat kruopščiai kaip ir ankstes- 
nėmis dienomis. Keturiose pasaulio šalyse įsmeigė mietus. Vė- 
liau juos apjuosė plona virvele su žvangučiais, kad sargybiniai 
išgirstų kiekvieną įsibrovėlį. Turėjo būti itin atidūs, kad nesu- 
keltų klaidingo aliarmo. Prie tokios pasenusios apsaugos sis- 
temos prisidėjo sargybinių keitimasis kas trys valandos. Dar 
sargybinių pareiga buvo kurstyti stovyklos laužą. Tačiau tai 
bus tik atėjus nakčiai. 

Prieš tai kai kas dar nutiko. 

O buvo taip: kol pranciškonai ruošė sau guolius, jų dėmesį 
patraukė staigus indėnų sujudimas. Sargybiniai tolumoje iš- 
vydo būrį žmonių, pėsčiomis traukiančių jų link. Rankose jie 
nešė deglus... Ir savo ruožtu jau buvo pastebėję sargybinius. 

— Tikiuosi, tai ne apačiai? 

Išgirdęs naujieną, brolis Chuanas pribėgo prie Sakmo. 

— Abejoju, - atsakė tas. - Apačiai retai užpuola temstant. 
Bijo tamsos taip pat kaip ir mes... Ir niekuomet prieš puldami 
neuždegtų deglų. 

— Tuomet kas tai? 

— Palauksime jų. Gal tai kokie prekeiviai. 

Po dešimties minučių, kai slėnį jau dengė juodas nakties 
apsiaustas, deglai priartėjo prie stovyklos. Jų buvo dvylika ir 
kiekvieną jų laikė tatuiruotas indėnas. Būriui vadovavo indė- 
nas vėjo nugairintu veidu. Priėjęs prie Sakmo, pabučiavo jį į 
dešinį skruostą. 

Atvykėliai apspito laužą ir, nekreipdami dėmesio į baltuo- 
sius žmones, sumetė į jį deglus. 

— Pažvelkite! - sušnibždėjo brolis Diegas tėvui Salasui. - Jie 
visi seniai. 

Brolis Chuanas neatsakė. Tai buvo indėnai raukšlėtais vei- 
dais, baltais žvilgančiais smilkiniais, maždaug to paties amžiaus 
kaip ir jis, nors jų kūnai neatrodė tokie seniokiškai apdribę. 

— Huiksi! 

Vienas jų pasuko link pranciškonų. Brolis Chuanas ne iš kar- 
to suprato, ką tas norėjo jiems pasakyti. Garbusis senis tanų 
ir hopių dialektų mišiniu jiems linkėjo, kad „gyvenimo alsavi- 
mas“ niekuomet jų nepaliktų. 

Vienuoliai dėkodami nulenkė galvas. 

— Mes atvykome iš Sakmo ir jo tėvo, Didžiojo Valpio, kaimo, 
esančio pora dienų kelio nuo čia. Nė vienas mūsų karių dar 
jūsų nematė, bet mes, Miglos genties senoliai, žinojome, kad 
esate netoli. Todėl išžygiavome jūsų pasitikti. 

Brolis Chuanas vertė Diegui tą sakinių tiradą. Prabilęs senis 
neatplėšė akių nuo tėvo Salaso. 

— Sveikindami jus, atnešėme kukurūzų ir turkių, - kalbėjo 
toliau, paduodamas pintinę su laužo liepsnose žėrinčiais daik- 
tais. - Dėkojame jums už tai, kad atvykote. Trokštame, kad pa- 
pasakotumėt mūsų tautai apie tą Visų Dievų Viešpatį, kurio žodį 
skelbiate, ir kad įvesdintumėte mus į jo garbinimo paslaptis. 

Pranciškonai išblyško. 

— O kaip sužinojote, kad atvyksime būtent dabar? - paklausė 
brolis Chuanas tanų dialektu. 

Tuomet prabilo seniausiasis indėnas: 

— Jūs žinote atsakymą: Dykumos Moteris nužengė iš dan- 
gaus kaip mėlynas žaibas ir pranešė apie jūsų atvykimą. Tai 
įvyko prieš porą naktų toje pat vietoje, kur ji apsireiškia jau 
daug mėnesių... 

— Taigi, ji čia? 

Vienuolių širdys suplakė stipriau. 

— Ir kokia ji? 

— Nepanaši nė į vieną mūsų moterų. Jos oda balta kaip kak- 
tusų sultys; jos balsas tarsi vėjelis, šnabždantis tarpukalnėse, o 
jos buvimas spinduliuoja žiemos ežero ramybę. 

Senojo jumano jausmingi žodžiai jiems padarė įspūdį. 

— Jūs jos nebijote? 

— Oi, ne! Niekada. Ji sugebėjo pelnyti mūsų pasitikėjimą iš- 
gydžiusi kelis mūsiškius. 

— Išgydžiusi? Kada tai nutiko? 

Indėnas rūsčiai pažvelgė į tėvą Salasą. Jo akys žėrėjo kaip ki- 
birkštys aukšto laužo šviesoje. 

— Ar Sakmas jums nepapasakojo? Mes su karių grupe nuvy- 
kome į gyvatės tarpeklį susitikti su dama. Tai nutiko kaip tik 
prieš Didžiojo Valpio sūnui išvykstant pas jus. Danguje švietė 
didžiulė pilnatis ir visas slėnis švytėjo. Atvykę į mūsų protėvių 
šventąją vietą, pamatėme, kad mėlynoji dvasia atrodė liūdna. 
Ji paaiškino kodėl. Priėjo prie manęs ir papriekaištavo, kad ne- 
pranešiau apie savo anūkės ligą. 

— Kas jai buvo? 

— Jai įgėlė gyvatė. Ant kojos buvo iškilęs didžiulis gumbas. 
Pasiteisinau, kad nė vienas mūsų dievų negali išgydyti tokios 
žaizdos, bet ji paprašė atnešti mergaitę. 

- Jūs, žinoma, atnešėte. 

— Taip. Mėlynoji dama paėmė ją ant rankų ir apsupo ryškia 
šviesa. Vėliau, kai spindėjimas išblėso, pastatė ją ant žemės, 
mažylė savo kojytėmis pribėgo prie manęs ir visiškai sveika 
puolė į glėbį. 

— Matėte tik šviesą? 

— Taip. 

- Ir ji nerūstavo, nieko nereikalavo už tuos gydymus? 

— Ničnieko. 

— Ir niekada neapsilankė kaimelyje? 

— Ne. Visada lieka už kaimelio ribų. 

Tuomet prie vienuolių priėjo kitas senolis, plikas ir beveik 
be dantų. 

— Mėlynoji dama išmokė mus to, kad patikėtumėte jos apsi- 
lankymais, perdavė kaip ženklą, kad mus atpažintumėte. 

Senis išsitiesė, iškėlė galvą ir atsistojo netoli vienuolių. Pas- 
kui itin atsargiai, tarsi bijodamas apsirikti, pradėjo gestikuliuoti 
dešine ranka - pirmiausia pakėlė ją prie kaktos, vėliau nuleido 
iki krūtinės. 

— Jis žegnojasi! - šūktelėjo brolis Diegas. - Kas tai per ste- 
buklas? 

Naktis jiems buvo parengusi dar keletą staigmenų. 

Susėdę šalia laužo atvykėliai nupasakojo pagrindinius tos 
moters mokymus. Iš viso pasakojimo vienuolių dėmesį pa- 
traukė tai, kad visi iki vieno ją buvo regėję. Prisiekinėjo matę 
ją nusileidžiančią akinamos šviesos apsuptą, ir net žvėrys nu- 
tildavo, kai ji pasirodydavo Gran Kiviroje. Pasak jų, toji mote- 
ris buvo iš kūno ir kraujo, o ne vaiduoklis ar miražas. Jie jautė 
ją stipriau, ji atrodė jiems daug tikresnė nei dvasios, kurias jų 
šamanai įsivaizduodavo užvalgę šventųjų grybų. Iš tikrųjų jos 
portretas buvo taip nuosekliai nupasakotas, kad vienuoliai net 
ėmė manyti susidūrę su kokia apsišaukėle, slapčia atvykusia iš 
Europos ir šešerius metus besislapstančia tose dykumose. 

Tačiau ta mintis netrukus buvo paneigta. 

Roma 


Norint pasiekti Vatikano radijo studijas iš Šv. Petro aikštės, 
reikia pakilti Via della Conciliazione iki pat pabaigos ir tuomet 
pasukti į kairę. Praeiti pro šv. Kotrynos Sienietės paminklą ir 
nuostabias Šv. Angelo pilies prieigas. Visai šalia, didžiuliuose 
XVII amžiaus rūmuose, Piazza Pia trečiajame name, pro dvi- 
vėres duris galima patekti į vieną keisčiausių šios mažytės Vals- 
tybės vietų. 

Ši institucija yra popiežiaus „oficiozas“. Radijas praneša apie 
jo viešus pasirodymus, keliones ir koordinuoja užsienio žur- 
nalistų, suinteresuotų kuo iškiliau perteikti Vatikano įvykius, 
darbą. Netgi yra tiesioginė linija, jungianti su Šventuoju Tėvu. 
Galbūt dėl tos priežasties tarp Pauliaus VI laikų ir ilgo Jono 
Pauliaus II valdymo šios institucijos darbas kuo toliau, tuo la- 
biau sudėtingėjo. Vadovaujami iš jėzuitų sudarytos valdybos, 
čia dirba keturi šimtai žmonių, išleidžiančių į eterį daugiau nei 
septyniasdešimt kasdienių laidų. Laidos transliuojamos tris- 
dešimčia kalbų - nuo lotynų iki japonų, ką ir kalbėti apie kinų, 


arabų, armėnų, latvių ar vietnamiečių. 

Be viso to, Vatikano radijas turi įspūdingas technines galimy- 
bes savo laidas transliuoti į visus penkis žemynus. Jo technolo- 
gijos tokios tobulos, kad kai kurie stebėtojai laido užuominas, 
esą jo įrenginiai pranoksta visus reikalavimus. Kas žino. 

Tiesa ta, kad tėvas Baldis, kai atvyko į studiją, nežinojo šių 
faktų. Vos spėjo labai ankstyvą rytmetį išgerti kavos Šv. Petro 
aikštėje šalia Ufficio Stampa ir minutėlę pasigėrėti patrauklio- 
mis ten esančių knygynų vitrinomis. Aukštoji telekomunikaci- 
jų politika jam atrodė tokia pat tolima kaip Antarktidoje esanti 
mokslinė stotis. 

Įžengęs pro Vatikano radijo duris ir užlipęs marmuriniais 
laiptais prie pirmo patikrinimo langelio, „trečiasis evangelis- 
tas“ paklausė, kur yra tėvo Korso kabinetas. 

— Antrame požeminiame aukšte. Išlipęs iš lifto, eikite kori- 
doriumi iki galo ir rasite kabinetą 2S-22, - paaiškino malonios 
išvaizdos budėtojas, užsirašęs lankytojų lape jo asmens tapaty- 
bės kortelės numerį. - Mes jūsų laukėme. 

Liftas, senas firmos Thyssen egzempliorius grotuotomis du- 
rimis, išleido jį koridoriuje, kuriame švietė visa eilė baltų durų 
su metaliniais ratukais vietoj rankenų. Nors iš pirmo žvilgsnio 
durys atrodė kaip povandeniniame laive, vėliau suprato, kad 
jos izoliuoja garsą įrašų studijose. Virš kiekvienų durų pastebė- 
jo po dvi lempeles - vieną raudoną, kitą žalią - skirtas nurody- 
ti lankytojams, kaip dabar Baldžiui, ar galima įeiti. 

Salė, pažymėta numeriu 2S-22, buvo nelabai toli nuo lifto. 
Beveik nesiskyrė nuo kitų, nebent tas mažytis skirtumas — 
elektroninis užraktas. 

Negalvodamas Baldis pasuko durų ratuką devyniasdešimt 
laipsnių ir stipriai patraukė. Nebuvo užrakinta. Durys iš kar- 
to pasidavė ir benediktinas atsidūrė apskritoje, skliautuotoje 

maždaug šešiasdešimties kvadratinių metrų salėje, pilkų širmų 
dalijamoje į mažesnes patalpas. Centre puikiai matomas stovė- 
jo juodos odos krėslas, o aplink jį tvarkingai išrikiuota medici- 
nos aparatų eilutė ant vežimėlių su ratukais. 

Blyškioje šviesoje buvo galima įžiūrėti baldus pilkomis šir- 
momis atskirtose zonose. Šių buvo trys: vienoje stovėjo su- 
dėtinga oscilografų, vienodintuvų sistema ir garso sintezato- 
rius, kitoje buvo prikrauta dėžių, pilnų magnetofono juostų 
ir bylų. Galiausiai trečiojoje zonoje stovėjo rašomieji stalai, 
ant kiekvieno — naujausios kartos IBM kompiuteris ir dvi 
metalinės dėžės dokumentams, po keturis stalčius kiekvie- 
noje, o viršuje kabojo naujutėlis kalendorius su Barselonos 
olimpinėmis žaidynėmis. 

— Tik pamanyk! Jūs mus radote! 

Baldžiui už nugaros sugriaudėjo guvus balsas. Nebuvo justi 
itališko akcento, bet girdėjosi Šiaurės Amerikos. Ir labai ryškus. 

— Greičiausiai esate Venecijos kunigas, atvykote pakeisti 
tėvo Korso, ar aš klystu? - tiesdamas ranką priėjo vyras baltu 
chalatu. - Aš Albertas Ferelas. Nors čia visi mane vadina il dot- 
tore Albertu. Ir man tai patinka. 

II dottore linksmai mirktelėjo benediktinui viena akimi. Tai 
buvo neaukšto ūgio rausvaveidis vyras trumpai kirpta barzde- 
le, beatsirandančią plikę mėginantis užmaskuoti nuo smilkinių 
ant viršugalvio užšukuotais plaukais. Išpuikęs. Gundytojas. 
Šelmis. Kol Baldis jį stebėjo, mėlynų skaidrių akių daktaras 
stengėsi užkariauti svečio pasitikėjimą. 

— Jums patinka įranga? 

Kunigas neatsakė. 

— Viską įrengėme kaip Nacionalinės saugumo agentūros 
„Sapnų salėje“, prieš kelerius metus pastatytoje Jungtinėse Vals- 

tijose, Fort Mide. Žinote, sudėtingiausia buvo pastatyti skliau- 
tą. Mūsų bandymams su garsais reikia tobulos akustikos. 

Baldis užsidėjo akinius su virvele, nenorėdamas pražiopsoti 
nė menkiausios smulkmenos. 

— Aparatai, kuriuos matote už krėslo, - kalbėjo toliau Fere- 
las, - reikalingi subjekto gyvybinėms funkcijoms stebėti. Gar- 
sai, su kuriais atliekame eksperimentus, valdomi elektroniniu 
garso įrašymo įrenginiu, esančiu iš dešinės. Jų klausomasi per 
stereofonines ausines, o suvienodinimas valdomas kompiute- 
riu, supratote? 

Daktaras Albertas stengėsi būti paslaugus. Buvo akivaizdu, 
kad tai jo valdos. Jautėsi čia jaukiai, didžiavosi įranga, kurią pa- 
vyko įsigyti gavus Amerikos Kongreso fondų paramą. 

— Kiekvienas mūsų bandymas įrašomas į vaizdajuostę, - pasa- 
kojo toliau. - Taip pat registruojame tiriamųjų gyvybines funkci- 
jas specialia programine įranga, leidžiančia palyginti duomenis. 

— Pasakykite man vieną dalyką, dottore Albertai... - tariant jo 
vardą, Baldžio balse pasigirdo tam tikra pašaipa. 

— Taip? 

— Kokį iš tikrųjų darbą jūs dirbote tėvui Korsui? 

— Sakykime, kad aš užsiėmiau techniniais jo projekto daly- 
kais. Technologija, kurią plėtojote jūs, „keturi evangelistai“, 
Chronovizijai buvo primityvoka... 

Baldis buvo pasirengęs sutriuškinti tą akiplėšą. Jis „šventuo- 
sius paminėjo taip, tarsi jų darbas nebūtų jokia paslaptis. O 
gal dar blogiau: tarsi ta paslaptis nepriklausytų tik Vatikanui, o 
būtų žinoma net tokiam pasauliečiui kaip jis, nacijos, nuspren- 
dusios neturėti oficialios religijos, atstovui. 

— Supratau, — patylėjo. - Ir kas jums žinoma apie „keturis 
evangelistus'? 

— Tiesą sakant, nedaug. Tik tiek, kad jie vadovavo kitoms 
rinktinėms komandoms, pasirengusioms su daugiau ar mažiau 
heterodoksiškomis technologijomis — kai kurios iš jų beveik 
paranormalios - įveikti laiko barjerą. 

— Vadinasi, žinote daugiau nei dauguma šventojo Petro 
žmonių. 

— Laikysiu tai komplimentu, tėve Baldi. Beje, - tarė šiek tiek 
niūresniu balsu, - kaip tik prieš jums atvykstant man paskam- 
bino kardinolas Zsidivas ir pranešė apie jūsų vizitą. 

Kunigas pajuto, kad i! dottore kažką nutylėjo. 

— Nair? - paragino jį kalbėti toliau. 

— Jis jau gavo tėvo Korso kūno skrodimo ataskaitą ir paprašė, 
kad perduočiau jums išvadas. Kardinolas mano, kad jūs norėsi- 
te kuo anksčiau jas sužinoti. 

Baldis linktelėjo galvą. 

— Luidžis Korsas, dvasininkas, mirė nuo kaklo lūžio, iškritęs 
pro ketvirto aukšto langą. Pirmasis kaklo slankstelis per pakau- 
šį įlindo į kaukolės ertmę ir tai jį nužudė. Tačiau pirminė apžiū- 
ra parodė dar kai ką. 

— Dar kai ką? 

— Taip. Tėvas Korsas patyrė streso sukeltą skrandžio opos 
priepuolį. Jo skrandyje rasta šiai ligai būdingų griovelių. 

— Ir ką tai reiškia? 

— Labai paprasta. Kaip jau aišku iš ligos pavadinimo, dvasiš- 
kasis tėvas prieš mirtį patyrė labai smarkų sukrėtimą. Teismo 
patologas anatomas yra beveik tikras, kad būtent nerimas ir 
nalino lygis prieš krintant nebuvo aukštesnis už normalų. O tai 
šiek tiek užtruks, - pridūrė. 

— Ir kas galėjo sukelti tą nerimą? 

Kaip tikras kariškis, Albertas Ferelas buvo pripratęs prie to- 
kio pobūdžio klausimų. Jau turėjo atsakyti į kai kuriuos iš jų, 
kai prieš porą valandų jį apklausė carabinieri. Iš jų išgirdo tai, 
ką dabar rengėsi atskleisti tėvui Baldžiui, vis dar iki galo nepa- 
tikėjusiam jo pasakojimu. 

— Pasak Šv. Gemos rezidencijos sargo, prieš pat mirtį pas 
tėvą Korsą apsilankė viešnia. 

— Viešnia? 

Ferelas nusišypsojo. 

— Ir, rodos, graži. Sargas papasakojo ją buvus aukštą, liekną, 
juodų plaukų ir šviesių akių. Labiausiai jo dėmesį patraukė 
brangūs raudoni mokasinai, kuriuos ji avėjo. Atrodė firminiai. 
Labai brangūs. Rodos, toji dama išbuvo su tėvu Korsu maž- 
daug keturiasdešimt minučių ir išėjo likus ketvirčiui valandos 
iki jam iššokant pro langą. 

— Ką gi... - sumurmėjo Baldis. - Tai mums nurodo, kas išsi- 
nešė jo archyvus. 

— Ką jūs sakote? - nusišaipė daktaras. - Nejaugi pažįstate tą 
moterį, tėve? 

Kitas rytas Manzano kalnų rytinėje atšlaitėje išaušo drėgnas. 
Mažiau nei aštuonios mylios nuo jų šlaitų, pietryčių kryptimi, 
buvo įrengta Sakmo stovykla. Su pirmaisiais saulės spinduliais 
indėnai jau buvo susirinkę beveik visą mantą ir užkasę praėju- 
sios nakties laužo žarijas. 

Kol jie rovė paskutinius mietus, pranciškonai pasišalino pa- 
dėkoti Dievui už būsimą sielų derlių. Žinojo, kad ne visuomet 
buvo taip lengva ir kad Bažnyčios įsitvirtinimas Amerikoje ap- 
šlakstytas krauju. Bet net dabar vienuoliams nepavyko nė mi- 
nutės pabūti vieniems su Amžinuoju Tėvu. Beveik vogčiomis 
keli jumanų senoliai prisidėjo prie jų maldos; atsiklaupė šalia 
jų ir pabučiavo sau ant kaklo kabančius kryžius, tarsi būtų „se- 
nieji krikščionys . 

Tai buvo vienas iš daugelio netikėtumų. Dar vienas įrody- 
mas, kad tai jokiu būdu nėra nesusipratimas, o dieviškojo pla- 
no vaisius. Baigę melstis, maždaug apie trečią valandą, ekspe- 
dicijos dalyviai vėl patraukė keliu Gran Kiviros link. 

Iš lėto brėkštant dienai, kraštovaizdis aplinkui kito. Druskos 
ežerėlius pamažu keitė neaukštos pietų kalvos. Jos buvo apau- 
gusios krūmais, jais indėnai ypač domėjosi. Tai buvo mėsingų, 

pailgų dyglių atvašynai. Dyglius jie kruopščiai rovė, kad, kaip 
vėliau išsiaiškino vienuoliai, suvartotų savo kivose. Toje dyku- 
moje kiekviena žolelė turėjo savo paskirtį - šventą ar pasaulie- 
tinę. 

Brolis Chuanas panoro sužinoti ką nors daugiau apie savo 
galutinį kelionės tikslą. Bežingsniuojant prisigretino prie gale 
einančio senolio, kad jį pakamantinėtų. 

— Ak, tėve! - sušuko tas. - Visame krašte tik vienintelėje 
mūsų gyvenvietėje namus statome iš akmens. Kai buvau dar 
visai mažas, mus pirmą kartą aplankė kastilai ir jau tada apstul- 
bo pamatę mūsų gyvenamuosius pastatus. 

— Kastilai? 

— Taip. Jie sakė, kad taip vadinasi jų tauta. Taip pat aiškino, 
kad atkeliavo ieškodami septynių auksinių miestų, kurių nė 
vienas mūsų nebuvome matę. Bet jie trumpai tebuvo su mu- 
mis... Ne mūsų jie ieškojo, - nusijuokė senis. 

— Veikiausiai tai buvo Vaskesas de Koronadas. 

— Nepamenu jo vardo, tėve. Bet mano protėviai, senesni ir 
išmintingesni nei aš, pasakojo apie jo pasipūtimą ir jo baimę 
keliančią armiją. Vilkėjo žvilgančius šarvus kaip skorpionai, 
bet buvo dar nuodingesni. 

— Mes esame kitokie. 

— O tai dar pamatysime, tėve. 


Vienuoliktą žygio dieną (ir antrą po susitikimo su senaisiais ju- 
manais) Sakmo būrys jau buvo labai arti tikslo. Visi atrodė pa- 
sitikintys savimi, tarsi bėdos nebegalėtų jų sustabdyti. Todėl, 
kai pagaliau pradėjo ryškėti ant uolų įsodintų namų kontūrai, 
oužjų, horizonte, tamsi gyvatės tarpeklio įduba, visų širdis už- 
liejo džiaugsmas. 


JAVIER SIERRA 0 MĖLYNOJI DAMA 221 


Tačiau vienuolius kai kas sukrėtė. 

Priešais juos, kaimelio prieigose, būriavosi maždaug penki 
šimtai žmonių, gal net ir daugiau - visi laukė jų atvykstant — 
daugiausia tai buvo jaunos moterys su vaikais. Priekyje dvi 
senutės laikė didžiulį iš medžio ir pašukinio audeklo padary- 
tą, gėlėmis apipintą kryžių. Išlakus tarsi pušis, kryžius siūbavo 
kaip per Didžiosios savaitės procesiją. 

Sakmas paliko savo pozicijas būrelio priešakyje ir, priėjęs 
prie pranciškonų, sušnibždėjo: 

— Tai veikiausiai owagtl moterys, priklausančios Išbarstytų 
Akmenų genčiai. Kai kurios iš jų gyvenvietės apylinkėse taip 
pat yra regėjusios mėlynąją damą. 

Brolis Chuanas klausiamai pažiūrėjo į jį, bet indėnas kalbėjo 
toliau, nekreipdamas dėmesio į jo abejones: 

— Kai Dykumos Moteris pradėjo pas mus lankytis, daugeliui 
motinų pavyko su ja pasikalbėti. Ir nors joms draudžiama var- 
toti šventuosius grybus, palengvinančius bendravimą su dva- 
siomis, jos tai padarė labai lengvai... 

— Jos? Kas? 

— Žiūrėkite, tėve, ir atkreipkite dėmesį į dvi kryžių laikančias 
senutes. 

— Matau. 

— Kaijos pirmą sykį susitiko sau Dykumos Moterimi, pavadino 
ją Saguasohuh, o tai reiškia „Mėlynosios žvaigždės kačina . Vė- 
liau, kai jau pradėjo nujausti jos pasirodymus, patikėjo, kad tai 
Kukurūzų Motina. Dvasia. Dabar jau niekas nežino, ką galvoja. 

— Palaukite... Tos moterys gali nujausti jos atėjimą? 

— Taip. Tai moters talentas numatyti ateitį. Ar jūs to neži- 
note? — Indėnas patylėjo ir pridūrė: - Jei jos čia, vadinasi, jas 
atsiuntė toji dama. Palaukime. 

Kai Išbarstytų Akmenų genties vedlės pamatė baltuosius, ap- 
sirengusius taip, kaip joms buvo nupasakojusi mėlynoji dama, 
pradėjo garsiai ploti. Iškėlė kryžių virš galvos ir prisiartino prie 
vienuolių. Čia persižegnojo - tai juos didžiai nustebino. O vė- 
liau viena senių paprašė brolio Diego parodyti joms „knygą. 


- Knygą: 
— Bibliją, broli! - sušuko tėvas Salasas. 
— Bet, broli Chuanai... 


— Padarykite tai! Įteikite ją joms! 

Indėnė paėmė Bibliją, švelniai ją pabučiavo ir šūktelėjo kaž- 
ką nesuprantama. Tai sujaudino jos bendrakeleives. 

Ta moteris savo žilus plaukus buvo susipynusi į dvi kasas. 
Nė akimirkos nesudvejojo - laikydama Bibliją rankose, ėjo pro 
savo žmones ir leido jiems ją glostyti. Kai kurie ligotieji bučia- 
vo tamsius Šventojo Rašto viršelius, tarsi tikėtųsi, kad tai jiems 
grąžins sveikatą. Kiti netgi parpuolė ant žemės, maldaudami 
knygos palaiminimo. Tačiau dauguma tik palietė ją pirštų ga- 
liukais. 

— Be abejonės, tai Dievo daiktas. 

Vienuoliai negalėjo atsipeikėti iš nuostabos. 

— Kai tai papasakosime, niekas mumis nepatikės! 

— Patikės, broli. Šių žmonių tikėjimas mus sustiprins. 

II dottore Albertas patikėjo Džuzepės Baldžio aiškinimais. Be- 
nediktinas neturėjo nė menkiausio supratimo, kas galėjo būti 
paslaptingoji tėvo Korso viešnia, ir su jų turimomis žiniomis 
tikrai nebus paprasta ją rasti. Korsas dar dėstė mokykloje ir pas 
jį dažnai lankydavosi tos mokymo įstaigos mokiniai ir moki- 
nės. Nelabai tikėtina, kad kuri nors tų mergaičių galėtų avėti 
raudonais batais ir vilkėti dalykinį kostiumėlį, kaip policijai 
nupasakojo sargas, bet jo pateiktas apibūdinimas tiktų moks- 
leivio motinai. Galbūt Vatikano radijo darbuotojai. 

— Įdėmiai paklausykite, Albertai: prieš mirtį tėvas Korsas pa- 
rašė man ir pranešė, kad jums pavyko sintezuoti garso dažnius, 
reikalingus, kad klausantysis galėtų matyti praeitį. Ar tai tiesa? 

— Taip, - linktelėjo amerikietis. - Visi mūsų rezultatai buvo 
jo kompiuterio standžiajame diske, kurį ištrynė. Bet turiu pri- 
sipažinti, kad mums pavyko pasiekti šiek tiek daugiau nei ste- 
bėti praeitį. 

— Ką turite omeny? 

- Žiūrėkite, tėve. Atgaminti praeities vaizdus ir garsus buvo 
pagrindinis Chronovizijos tikslas. Vatikanas pasiūlė tik žvilg- 
telėti į istoriją. O mes gi supratome, kad galime į ją įsiterpti. 

Ir smalsių žiūrovų pavertimas aktoriais projektą padarė daug 
svarbesnį, to niekas negalėjo nė įsivaizduoti. 

„Evangelistas“ iš aukšto pažvelgė į daktarą Albertą. 

— Įsiterpti į istoriją? Turite omeny manipuliavimą istorija 
pagal savo norą? Jos perrašymą? 

— Kažką panašaus, tėve. Tėvas Korsas puikiai suvokė, kuo tai 
gali baigtis, ir paskutines savaites buvo labai nekalbus ir rūstus. 

— Daktare, paaiškinkite nuodugniau. 

— Ką gi: mūsų metodas taikant tam tikrus harmoninius 
virpesius suprojektuoti žmogaus sąmonę į praeitį pradžioje 
mums leido pašniukštinėti kitose epochose. Bet ne daugiau. 
Tarsi žiūrėtum filmą. „Keliautojas“ negalėjo nieko užpulti nei 
judinti daiktų, nei groti kokiu nors instrumentu. Buvo tarsi 
koks vaiduoklis, besižvalgantis po praeitį, ir tiek. 

— Harmoniniai virpesiai! - sušuko Baldis. - Juk tai mano 
teorija. 

Albertas Ferelas šypsodamas pasikasė barzdelę. 

— Tiesa, tėve. Bet mes tai patobulinome. Ar esate girdėjęs 
apie Roberto Monro darbus? 

— Šiek tiek. Kardinolas Zsidivas užsiminė apie jį. 

— Galbūt žinote, kad tas garso inžinierius ištobulino akusti- 
kos rūšį, kurią tinkamai pritaikius galima sukelti „astralinį su- 
sidvejinimą.. 

— Taip, aš tai jau supratau... Tačiau Bažnyčia nepripažįsta 
„astralinių kūnų“. Tai nuvalkioti „Naujojo amžiaus“ terminai. 
Neapibrėžti, migloti. 

— Techniniu požiūriu jūs teisus, - sutiko Ferelas. - Bet svar- 
bu tai, kad nesileidome supainiojami terminologijos. Nors 
Monro minėjo „astralinius kūnus“, katalikai taip pat turi termi- 

ną tam neregimam elementui, esančiam kiekviename žmogu- 
je, apibūdinti: siela. O galjūs netikite, kad ji egzistuoja? 

— Čia jau skambūs žodžiai, - suniurzgė Baldis. — Aš netikiu, 
kad tai, kas susidvejina, yra... 

— Gerai, gerai, nesirengiu diskutuoti su jumis teologijos 
klausimais. Viskas priklauso nuo to, apie kokią sielą kalbame, — 
velionio tėvo Korso padėjėjas teatrališkai iškėlė rankas. - Išstu- 
dijavau šį dalyką dar prieš atvykdamas čia. Prisiminkite, kad 
šventasis Tomas pripažino egzistuojant tris skirtingai veikian- 
čius sielos tipus: juntančioji, suteikianti viskam judesį ar gyvy- 
bę ir mąstančioji. 

Šį kartą Baldis pažvelgė į pašnekovą klausiamai, bet nieko 
nepasakė. Jį erzino, o kartu stebino tai, kad kariškis savo veiklai 
pateisinti remiasi šventojo Tomo teiginiais. Jo pašnekovas tai 
suprato. 

— Kodėl gi ne, tėve? - šis laikėsi savo. - Net Tertulianas tikė- 
jo sielos kūniškumu, o tai galiausiai yra ta pati Monro ginama 
idėja. 

— Sielos kūniškumas? Siela neturi svorio, apimties, kvapo... Ji 
nėra fizinis kūnas! 

- Šventąjį Tomą labai domino juntančioji siela, kuri jungia 
mus su materialiuoju pasauliu. Galbūt ją lengviausia „pažadin- 
ti“ garsais. Nebūčiau toks tikras, kad šis sielos tipas galų gale 
negali įgyti kūno. Iš tikrųjų tėvas Korsas man pasakojo, kadjūs, 
tyrinėdamas sakralinę muziką, ir Monro, tyrinėdamas labora- 
torinius dažnius, pasiekėte panašių rezultatų... Tik tiek, kad 
pastarasis nuėjo toliau nei jūs, tėve, ir pajėgė pasiekti sąmonin- 
gą „sielos“ susidvejinimą. 

Albertas Ferelas nusisuko, norėdamas užtraukti užuolaidą ir 
įjungti šviesą. Ant Amžinojo miesto pamažu leidosi sutemos, 

užliedamos dangų neįtikėtino grožio ochros atspalviais. Susi- 
mąstęs kunigas pakeitė pokalbio temą: 

— Minėjote, kad ši salė įrengta kaip kita, esanti Jungtinėse 
Valstijose, tiesa? 

— Taip. Kaip „sapnų salė“ Fort Mide. 

— Ir kam karinėje bazėje buvo įrengta tokia patalpa? 

— Ak, tėve. Nelaikiau jūsų naiviu žmogumi, - nusišypsojo 
amerikietis. — Šaltojo karo metais sužinojome, kad rusai ne tik 
tobulino tradicinį ir atominį ginklą, bet ir bandė atverti nau- 
ją frontą — proto srityje. Mokė geriausius savo žmones, kad 
šie, būdami astralinio susidvejinimo būsenos, galėtų šnipinėti 
slaptas Šiaurės Amerikos karines bazes ar nustatyti, kur dislo- 
kuotos požeminės Europos sąjungininkų raketų saugyklos... 
Neiškišdami nosies iš Sibiro! 

- Ir jūs dar vadinate mane naiviu, daktare? Jūsų šalis tuo pa- 
tikėjo ir nusprendė imtis atsakomųjų priemonių... 

— Visiškai teisingai, — il dottore įvertino pašnekovo ironiją. — 
Pagrindinis mūsų uždavinys buvo saugoti savo šalį nuo tokių 
antpuolių, o vėliau - tyrinėti, remiantis Monro metodika. Keli 
mūsų agentai lankė kursus ir patobulino jo metodus, įrengę 
pirmąją „sapnų salę“ 1972 metais. Tais laikais buvau papras- 
tas grandinis. Neturėjau nė menkiausio supratimo, kokios rū- 
šies „ginklas“ kuriamas ten, viduje. Bet kai mane priėmė į Fort 
Midą, sužinojau, kad dvidešimt penkis procentus savo laimė- 
jimų Monro pasiekė būtent dėl astralinių „pakilimų“. Mes, ka- 
riškiai, tiek procentų sugebėjome pasiekti naudodami geležinę 
psichologinio suderinamumo programą. Tuo tikslu sutelkėme 
geriausius šalies jautrius žmones. 

Baldis apstulbęs nepatikliai žiūrėjo į jį. Tas neslapukaujantis 
šarlatanas tikrai tikėjo tuo, ką sakė. Gaila, kad jo patriotizmas, 
įvilktas į tą baltą chalatą, atrodė toks pasigailėtinai juokingas. 

- Ir kaip buvo naudojama ta salė? 

— Taip pat, kaip tėvas Korsas ir aš ją naudojome čia. Savaime 
suprantama, šis modelis yra tobulesnis nei tas, 1972-ųjų, - tarė, 
rodydamas į odos krėslą, stovintį studijos centre. - Kiekvieno 
eksperimento metu galima išgauti daugiau informacijos. Ta- 
čiau apskritai standartinis veiklos metodas nepakito. 

— Standartinis metodas? Nežinojau, kad toks yra. 

— Taigi, yra, - nenusileido Albertas Ferelas. - Pirmiausia 
pasirenkame vieną iš šių asmenų, vadinamąjį „sapnuotoją, ir 
bombarduojame jį garsais vis didėjančia skale. Šitaip galiau- 
siai sukeliame jam sąmonės būseną, tinkamą jo „sielai“ palikti 
kūną ir laisvai sklandyti ten, kur panorės. 

— Tuos asmenis pavadinote „sapnuotojais“? 

— Ta mintis šovė vienai iš mūsų paskutinių jautruolių. Ji pa- 
sakė, kad šeimoje buvo pravardžiuojama būtent taip, tad mums 
tai patiko. 

Baldis nesustojo prie šios detalės ir kalbėjo toliau: 

— Paaiškinkite plačiau apie garsus, kuriuos naudojate, dottore. 

Kunigas atsisėdo prie vieno iš IBM kompiuterių ir pradė- 
jo kažką kraiglioti mažytėje juodoje firmos Moleskine užrašų 
knygutėje, kurią išsitraukė iš sutanos kišenės. Albertas Ferelas 
nesutriko. 

— Ką gi, tai kai kas sąlygiškai paprasta. Monro manė, kad 
skirtingi jo sintezuotų garsų dažniai — tai tarsi pagrindinių 
mūsų sąmonės būsenų esencija: nuo normalios būdravimo 
būsenos iki nuostabaus sapno, streso ar net mistinės ekstazės. 
Jis buvo įsitikinęs, kad jei sugebėtų sintezuoti tas „esencijas“ 
ir perduoti jas per ausines subjektui, šio smegenys pajėgtų tą 
dažnį pakartoti ir panardinti jį į pageidaujamą sąmonės būse- 
ną. Ar įsivaizduojate tokio reiškinio galimybes? Bet kas galėtų 

priversti mus pakeisti nuotaiką ar veiksmus, vien tik leidęs pa- 
siklausyti garsų! 

- Ir... jam pavyko? Pavyko juos sintezuoti? 

— Žinoma! Vien už tai jam turėtų duoti Nobelio premiją, — 
tarė paduodamas Baldžiui grafiką, kurį ištraukė iš artimiausio 
stalčiaus. - Kiekvieną tų akustinių „pavyzdžių“ pavadino „fo- 
kusavimu“ ir pridėjo tam tikrą skaičių, žymintį intensyvumo, 
kuriuo veikiamos žmogaus smegenys, laipsnį. 

— Tarsi kokia skalė. 

— Tikra tiesa. Tarsi kokia skalė, - pakartojo il dottore. - Pa- 
vyzdžiui, tai, ką pavadino „fokusavimu 10“, gali panardinti į 
keistą atsipalaidavimo būseną, kurios apimto subjekto sąmonė 
budri, bet kūnas miega. Pagrindas — švilpiantis garsas, sukur- 
tas pirmajai smegenų pusrutulių sinchronizacijai pasiekti ir 
parengti subjektą intensyvesniems dažniams. Minėta sinchro- 
nizacija pasiekiama po trijų ar penkių minučių ir paprastai yra 
lydima keistų kūno pojūčių - nepavojingų, tokių kaip dalinis 
paralyžius, kutenimas ar nevaldomas drebulys. 

— Visi bandymai „sapnų salėje“ taip prasidėdavo? 

— Be abejo. Iš lėto pereinama prie „fokusavimo 12', jį naudo- 
jant galima sukelti išplėstą sąmonės būseną. Įmanoma matyti 
„neįtikimus regėjimus“ — objektus, vietas ar asmenis; iš pra- 
džių mus labiausiai domino, kaip tą būseną suvaldyti, nes tai 
jau galima naudoti karinei žvalgybai. 

— Ir buvo panaudota? 

— Palyginti sėkmingai. Bet įdomiausia, kad išsiaiškinome, 
kaip panaudoti kitus, aukštesnius „fokusavimus“. 

— Kitus? 

— Taip, tėve. Monro taip pat sintezavo „fokusavimo 15“ 
garsus, galinčius sukelti subjektui „laiko nejutimo būseną ; ir 

buvo sukurtas mechanizmas, leidžiantis atsiverti iš pasąmonės 
plūstančiai, taip pat ir kitų aukštesniųjų protų teikiamai infor- 
macijai. 

Albertas Ferelas pamėgino įvertinti pašnekovo reakciją. 

— Arjums teko girdėti apie channelling? 

— Ką gi, - susiraukė Baldis, - tai dar vienas „Naujojo am- 
žiaus judėjimo produktas. Pseudomistinės šiukšlės, daktare. 
Mane stebina, kad tamsta tikite šiais dalykais. 

— Tiesą sakant, tėve, channelling potyriai yra modernus 
variantas mistikų pokalbių su Dievu ar Švenčiausiąja Mergele, 
arba balsų, kuriuos, kaip kalbama, girdėjo Žana D'Ark, - atrė- 
mė Albertas Ferelas. - Senovėje buvo tikima, kad tai angelų 
balsai. Esmė ta, kad „fokusavimo 15“ dažniai, savaime užko- 
duoti bažnytinėse giesmėse, praeityje galėjo sužadinti tas dva- 
sines būsenas. Todėl aš ir susidomėjau Chronovizija bei jūsų 
tyrinėjimais, tėve. 

- Žinoma, reikia manyti, kad yra ir daugiau „fokusavimų“... 

— Kas be ko, tėve. O dabar pats įdomiausias dalykas. 

II dottore atsisėdo priešais tėvą Baldį, tarsi tai, ką rengėsi jam 
atskleisti, būtų įmanoma padaryti tik žvelgiant tiesiai į akis. Su- 
telkus visą dėmesį. 

- Iš visų Monro bandymais atrastų „fokusavimų“ labiausiai 
mus, taip pat ir tėvą Korsą, sudomino tie, kuriems jis davė 
skaičius 21 ir 27. Pirmasis sukelia astralinį susidvejinimą, o 
antrasis leidžia valios pastangomis valdyti tuos susidvejini- 
mus. Negana to, Monro nujautė egzistuojant aukščiausiąjį 
fokusavimą, - jį pavadino X, - galintį materializuoti kūną pa- 
likusią sielą toje vietoje, kur ji yra, pasiekiant kai ką beveik 
paranormalaus - asmuo gali fiziškai būti dviejose vietose tuo 
pat metu. 

— Panoro dirbtinai sukelti bilokaciją? 

Baldis liovėsi užsirašinėjęs ir pastarąjį klausimą uždavė ledi- 
niu žvilgsniu. 

— Ne. Nei Monro, nei mes šio „svarbiausio garso neturėjo- 
me. Bet Korsas nusprendė rasti jį kitu būdu. Vatikano archy- 
vuose iškapstė bylą vienos moters, kuri iš pažiūros sugebėjo 
materializuotis už tūkstančių kilometrų jau tolimame XVII 
amžiuje. Ir jam šovė į galvą mintis nusiųsti vieną iš mūsų „sap- 
nuotojų“ į tą epochą ir „pagrobti“ iš jos garsą. 

- Į kokią epochą? 

— 1629 metus. Į Naująją Meksiką. Žinote kodėl? 

— Mėlynoji dama! - Baldžio mintis tarsi žaibas nušvietė. 

— Puiku, tėve! - nusišypsojo patenkintas Ferelas. - Matau, 
kad kardinolas Zsidivas jus teisingai informavo. 


41 


Los Andželas, Kalifornija 


— Po šimts velnių! Jis egzistuoja! Jūsų nelemtas vienuolis eg- 
zistuoja, Dženifere! 

Linda Mejers buvo susijaudinusi. Dženiferė nebuvo jos to- 
kios mačiusi. Rankose laikė užrašus, prikeverzotus neįskaito- 
ma rašysena, o veide atsispindėjo triumfas. Namie sulaukusi 
psichiatrės skambučio, Dženiferė kuo skubiausiai atlėkė į jos 
kabinetą Brodvėjuje. Ji tepasakė išsiaiškinusi kai ką svarbaus, 
tačiau ką būtent? Mejers griežtai atsisakė ką nors atskleisti te- 
lefonu. 

— Leiskite viską jums paaiškinti, - godžiai įkvėpė oro, kvies- 
dama pacientę sėstis. - Anksčiau nesu to dariusi, bet šį rytą dėl 
jūsų atvejo nusprendžiau prisiminti ispanų kalbą. Juk sakiau, 
vyras visuomet man priekaištauja, kad nesidomiu jo gimtąja 
kalba. Ir šiandien pagaliau jam paklusau. 

— Prisiminėte ispanų kalbą? - tarė Dženiferė. Pats absurdiš- 
kiausias paaiškinimas, kokį buvo girdėjusi. 

— Vis galvojau apie jūsų sapnus. Apie jų nenusakomą ryšku- 
mą ir juose esančių faktų gausybę. Taigi, be jūsų žinios keletą 

kartų paskambinau į Ispaniją, norėdama išsiaiškinti, ar ten kas 
nors žinoma apie jūsų papasakotus dalykus. 

Dženiferė negalėjo ištarti nė žodžio. Psichiatrė mėgino suži- 
noti, ar tai, ką ji sapnavo, turi istorinį pagrindą? Ar tai nutiko 
iš tiesų? 

— Pirmiausia paskambinau į Karališkąją istorijos akademiją. 
Aš tai atlikau puikiai! Man jų telefono numerį davė Jungtinių 
Valstijų ambasadoje Madride. Pagaliau mano ispanų kalbos 
pamokos pravertė! 

— Suprantu. Ir... ką jums pasakė? 

— Ką gi. Akademija, tiesa, nelabai kuo galėjo padėti. Ta- 
čiau pasiūlė susisiekti su Nacionaline biblioteka. Kai pasakiau 
jiems, kad skambinu iš ambasados, mane maloniai išklausė ir 
davė direktoriaus telefono numerį. 

— Jūs jiems taip pasakėte? Kad skambinate iš ambasados? 

Lindos Mejers dramblio kaulo spalvos šypsena nušvietė ka- 
binetą. 

— Nežiūrėkite į mane šitaip, Dženifere! Tai buvo tarptautinis 
skambutis! Negalėjau gaišti visos dienos. Man reikėjo skubaus 
atsakymo! Pagaliau direktorius, labai malonus žmogus, mane 
išklausė. 

— Jums pavyko pasikalbėti su direktoriumi? 

— Na, žinoma! Kai užsiminiau jam apie mėlynąją damą, pa- 
jutau jo balse šaltuką. Nepasitikėjimą. Tarsi klausčiau jo apie 
dalyką, kuris yra tabu. Suprantate, apie ką aš kalbu? 

Dženiferė linktelėjo. 

- Tiesą sakant, tai mane nustebino. Jis iš karto pareiškė man, 
kad turėjo bėdų su archyvais, susijusiais su ta tema. Tačiau 
paaiškino kuo puikiausiai pamenantis tuose dokumentuose 
matęs vienuolio Estebano de Perėjos vardą. Galite įsivaizduoti 

mano nuostabą? Jis patvirtino, kad Perėja buvo Šv. Pranciškaus 
ordino vienuolis ir Naujosios Meksikos valdytojas. Tai buvo 
įrodymas, kurio ieškojau. Jūsų žmogus, vienuolis, pasirodantis 
jūsų sapnuose, egzistavo! 

— Vadinasi... vadinasi... - Dženiferė sunkiai alsavo. 

— Vadinasi, jūsų sapnai nėra vien vaizduotės vaisius, panele. 
Net datos tikslios! Bibliotekos direktorius nė neabejojo: pasa- 
kė, kad brolis Estebanas de Perėja į Naująją Meksiką atvyko 
1629 metais tirti kažkokios mėlynosios damos apsireiškimų. 
Mergelės Marijos ar panašiai. 

- Ir jis tai jums pasakė lyg niekur nieko? 

— Nebuvo taip paprasta. Kalbėjomės beveik keturiasdešimt 
minučių. Jis buvo labai nustebęs, kad paskambinau dėl būtent 
tos medžiagos. Net paklausė, ar man girdėta knyga pavadinimu 
„Benavideso memorialas“. 

— Benavidesas? - pašoko Dženiferė. - Kaip tas Benavidesas, 
kuris vis minimas mano sapnuose? 

— Atrodo, taip, Dženifere. Girdėjote ką nors apie tą knygą? 

Pacientė gūžtelėjo pečiais. 

— Ir aš jam taip pasakiau. Kad nesu girdėjusi nė žodžio apie 
tą knygą. Tačiau labiausiai mane pribloškė, kad visa tai, ką aiš- 
kinau, jam buvo kuo puikiausiai žinoma. 

— Tikrai? 

— Na taip! Ta mėlynosios damos istorija tikriausiai gerai ži- 
noma Ispanijoje. Tai mane labai nustebino! 

— Dar ką nors jums pasakė? Ką nors, kas būtų naudinga 
mano gydymui? 

— Ne. Bet palikau jam savo duomenis, kad paskambintų 
ar parašytų, jei dar ką nors atskleis. O aš maniau, kad ispanai 
aplaidžiai elgiasi su savo paveldu! - sumurmėjo Mejers. 

Dženiferė neatitraukė nuo psichiatrės rimto žvilgsnio. 

— Taigi, kas dabar, daktare? 

— Be abejo, reikės imtis priemonių. Kadangi nėra jokių fi- 
ziologinių paaiškinimų nei gydyti vertų psichikos sutrikimų, 
jei norime sužinoti, kas vyksta, Dženifere, mums lieka vienas 
neišbandytas būdas - regresyvioji hipnozė. 

— Regresyvioji hipnozė? ž 

Pacientės veidas staiga apsiniaukė. Ji atsistojo ir plačiai at- 
merkusi akis ėmė purtyti galvą: 

— Ne, ne. Nieko panašaus. Tik ne hipnozė. 

— Kas jums? 

— Tik ne hipnozė, daktare, - neatlyžo. - Aš jau tai apsvars- 
čiau. 

— Dženifere, hipnozė nėra pavojingas metodas. Jums ne- 
skaudės. Tai vienintelis dalykas, galėsiantis padėti mums nar- 
šyti jūsų pasąmonėje ir rasti jūsų vizijų šaknis, - kalbėjo Linda 
Mejers. - Gali būti, kad jūsų sapnų kilmė yra... 

- Aš jau žinau, kas yra hipnozė, daktare! - nenusileido Dže- 
niferė. 

— Tuomet? 

— Tiesiog nenoriu jokio gydymo, galinčio sujaukti mano 
smegenis. 

— Atleiskite, bet jūsų smegenys jau ir taip sujauktos. Aš kaip 
tik noriu jas sutvarkyti, kad tie sapnai liautųsi. Argi nesupran- 
tate? Tai, kas jums perduodama, turi istorinį pagrindą. Galbūt 
tai genetinė atmintis. Genetinė atmintis! - pakartojo, tarsi pati 
turėtų tai išgirsti dar kartą. - Tradicinė psichologija to nepa- 
tvirtina, bet jūsų atveju gal būtų galima... 

— Gana, daktare! Aš nenoriu, kad mane užhipnotizuotu- 
mėte! 

— Gerai jau, Dženifere. Nusiraminkite. 

Mejers priėjo prie pacientės ir švelniai nuvedė ją iki odinės 
kušetės, stovinčios prie kabineto lango. 

— Gerai. Nedarysime nieko prieš jūsų valią, - pažadėjo. - Bet 
leiskite kai ko jus paklausti. 

— Ko tik norite, daktare. 

— Ta hipnozės baimė irgi kaip nors susijusi su jūsų darbu Gy- 
nybos departamentui, apie kurį man pasakojote? 

Dženiferė linktelėjo, pildamasi stiklinę vandens. Ji nemėgo 
to prisiminti. Ne vien tik hipnozė buvo susijusi su jos darbu 
Italijoje. Taip pat ir jos sapnai. Ji norėjo, kad jie visi dingtų! 

— Tai yra valstybės saugumas, daktare Mejers, — tarė ištušti- 
nusi stiklinę. - Jūs žinote, kad apie tai kalbėti negaliu. Tai ypač 
slapta. 


Vienintelis tą popietę aiškus dalykas, kurį įsiminė Linda Me- 
jers, buvo dar vieno Dženiferės sapno atpasakojimas. Naujau- 
sio. Ir - koks paradoksas - jame tėvo Estebano nebuvo. Tačiau 
kiti du vienuoliai, kuriuos inkvizitorius nutarė pasiųsti į Ku- 
elocės gyvenvietę Gran Kiviroje, kad ištirtų tą keistą jumanų 
genties susidomėjimą atėjūnų tikėjimu, sapne dalyvavo. 

Gran Kivira 
1629 metų rugpjūčio 1 diena 


Rugpjūčio naktys labai patiko jaunajam kariui Masipai ir nuos- 
tabiajai Ankti. Sakmo duktė jau dvi savaites paslapčia išeidavo 
iš namų pusiaunaktį, užsikeberiodavo ant stogo ir atsigulusi 
ant nugaros šalia jaunojo keketl grožėdavosi žvaigždėmis. 

Masipa nežinojo, kas yra baimė. Jo tėvas buvo vienos iš de- 
vynių kaimo giminių piemuo, tad slėnis išmokė jį susidurti 
su tamsa, vilkais ir dvasiomis. Ankti, atvirkščiai, tų mokymų 
negavo. Sakmas savo dvylikametę dukrą laikė brangakmeniu, 
kurio dar neturėjo paliesti juodos lygumų legendos. Todėl Ma- 
sipa ją stebino pasakodamas kai kurias iš jų. 

— Kur nusivesi mane šiąnakt? 

Aksominis Ankti balsas paauglio kūną pervėrė šiurpuliu- 
kais. 

— Pažiūrėti, kaip nusileidžia hotomkam, - atsakė tas. - Jau 
greitai jos nematysime, ji užleis vietą rudens žvaigždėms. No- 
riu, kad mudu kartu atsisveikintume su ja. 

— Iš kur visa tai žinai? 

— Todėl, kad žvaigždė Ponochona prieš dvi naktis pranyko už 
horizonto, - tvirtai tarsi astronomas atsakė jaunuolis, turėda- 
mas omeny žėrinčio Sirijaus nusileidimą. 

Abu bėgliai paliko stovyklą ir netoli gyvatės tarpeklio vėl pa- 
kėlė akis į dangų. Laisvės ir galios pojūtis, kuriuo šiomis valan- 
domis jie galėjo gėrėtis, buvo neapsakomas. 

Tačiau šią naktį jie neturėjo laiko apsiprasti su tamsa. Kaž- 
kas netikėta, bet malonaus įelektrino kario kūną ir privertė jį 
suklusti. 

— Kas nutiko? 

Ankti pajuto, kad bičiulis staiga sustingo. 

— Nejudėk! - sušnibždėjo tas. - Aš kažką pastebėjau... 

— Kokį nors žvėrį? 

— Ne. Ne tai. Ar jauti, kaip nurimo vėjas? 

— Aaa... aha, - linktelėjo įsitverdama jo rankos. 

— Tikriausiai tai Dykumos Moteris. 

— Mėlynoji dama? 

— Taip nutinka visada, kai ji artinasi. 

Masipos pasitikėjimas savimi įbaugintai jumanų merginai 
suteikė šiek tiek ramybės. Jaunasis sakalas pamėgino įsiklau- 
syti į tylą. 

— Tačiau nematyti jokios šviesos... - sumurmėjo mergaitė. 

— Ne. Dar ne. 

— O galįspėkime senolius? 

— Ir kaip jiems paaiškinsi, kodėl mudu atsidūrėme čia? 

Mergina nutilo. Po akimirksnio nakties tyla suaižėjo. Iš pie- 
tų pusės link jų artėjo keistas zvimbesys. Artinosi iš lėto, bet 
virpino visą dykumą. Tarsi debesis skėrių įnirtingai skraidytų 
tarp netoliese augančio kadagio šakų, laukdamas palankesnio 
momento mestis ant jų. 

— Nejudėk, voveraite. Ji čia! 

Prisidengę tamsa, abu jaunuoliai atsargiai prisėlino prie to 
garso šaltinio. į 

— Kaip keista, - sumurmėjo Masipa. - Nieko nematyti. 

- Galbūt... 

Ankti nebaigė sakinio. Kai jie buvo už poros žingsnių nuo me- 
džio, šviesos srautas krito ant jo ir jie iš nuostabos neteko žado. 
Staiga zvimbesys nutilo, o ta ugnies kaskada įgavo gyvybės, ėmė 
braižyti mažyčius apskritimus kadagio krūme. Tarsi ko ieškotų. 

Jaunuoliai stebėjo visa tai sulaikę kvapą. Viskas įvyko aki- 
mirksniu. Ta gyva šviesa nustojo lietis iš dangaus. Susitraukė, 
o tolydžio mažėdamos paskutinės liepsnos įgavo žmogaus pa- 
vidalą. Pirmiausia išryškėjo galva, paskui iš paskutinių žiežirbų 
iškilo rankos, liemuo, ilgas apsiaustas, kojos ir pėdos. Bėgliai 
sužavėti puolė ant kelių, tarsi tas stebuklas būtų vertas kuo di- 
džiausio garbinimo. 

Tada ir išgirdo balsą: 

— Bū-kit pa-svei-kinti. 

Tai buvo dama. 

Jos balsas suskambo būtent taip, kaip pasakojo kariai: keis- 
tas griaustinio, paukščio giesmės ir vėjo šnaresio mišinys. 

Nei Masipa, nei Ankti nepajėgė nieko atsakyti. 

— Atė-jau pas jus, nes su-ži-nojau, kad ka-riai at-sive-dė vy- 
rus, kaip bu-vau pra-šiu-si... 

Jaunasis jumanas pakėlė akis į šviesos moterį ir mėgino kaž- 
ką pasakyti. Bet neįstengė. 

— Planas jau grei-tai bus įvyk-dy-tas, - kalbėjo toliau dama. — 
Po-nai iš dan-gaus, tie, ku-rie man pa-sako-ja apie jū-sų veiks- 
mus ir kiekvieną kartą mane čia atve-da, sakė, kad jū-sų širdys 
jau pasi-ren-gu-sios priimti Tie-sos sėk-lą. 

Tiesos sėklą? Ponai iš dangaus? Kas čia per paistalai? Ankti 
ir Masipa susikibo rankomis. Keista damos tartis pamažėle pri- 
siderino prie jumanams įprasto ritmo, kaip vanduo, šimtme- 
čius tekėjęs keliomis vagomis, tampa viena upe. 

— Esu naujojo lai-ko pa-siuntinė, - pridūrė jau mažiau trū- 
kinėjančiu balsu moteris. - Mane čia siunčia, kad paskelbčiau 
jums apie ki-tokio pasaulio pradžią. Ponai, kurie mane čia at- 
vedė, jau se-niai stebi jū-sų žings-nius. Jie galėtų gy-venti tarp 
jū-sų, nes turi žmogiš-ką išvaizdą, nors yra ne-mirtin-gi. Jie — 
ange-lai. Žmonės iš kū-no ir krau-jo, kurie valgė su Abra-omu, 
kovėsi su Jokūbu ar kalbė-josi su Moze. 

Ankti ir Masipa patraukė pečiais. Jie nesuprato, apie ką kal- 
ba dama. Tačiau netrukus prisiminė senelių pasakojimus apie 
pasaulio sukūrimą. Kilę iš anasazių (senovės žmonių) ir hopių 
(jų priešų), jaunuoliai žinojo, kad žmonija brendo „pirmojo 
pasaulio laikais - laikotarpiu, pasibaigusiu visa ryjančia ugni- 
mi, davusiu pradžią kitiems pasauliams. Jų seneliai pasakojo, 
kad „trečiojo pasaulio“ laikotarpiu Kasskara dievai susigrūmė 
tarpusavyje kare dėl žmonijos valdymo. Kačinos, kaip žmo- 
nės atrodančios būtybės, atvykusios iš žvaigždžių, susikovė 
vienos su kitomis. Paskui jos pasirodydavo labai retai, visada 
kaip žmonės iš kūno ir kraujo. Ir prisiekė sugrįžti tik baigiantis 
„ketvirtajam pasauliui“ ar „penktajam“ prasidedant, kad įspėtų 
žmones apie besiartinančią krizę. 

Ar dama buvo viena iš jų? Ar ji pasirodė įspėti juos apie pa- 
saulio pabaigą? 

— Paklau-sy-kite, - kalbėjo toliau Dykumos Moteris. - No- 
riu kai ką jums įteik-ti, kad perduo-tu-mėte baltiesiems žmo- 
nėms, kai su jais susi-tik-site. Tai bus mano apsi-lanky-mo įro- 
dymas. Pasa-kykite jiems, kad Dan-gaus Mo-tina yra su jais ir 
įsa-ko pada-ly-ti jums amži-nojo gy-veni-mo vandenį. 

— O kodėl mes?.. - Ankti neužbaigė klausimo, priblokšta 
moters spinduliuojamo grožio. 

— Prisimin-kite: am-žinojo gy-venimo vande-nį. 

— Kodėl mums? - pakartojo mergaitė. 

— Todėl, kad jū-sų širdys ty-ros, Ankti. 

Viešnia pakėlė rankas, sudėjo jas ant krūtinės ir išnyko staiga 
iškilusio ir pašokusio laužo liepsnoje. Zvimbesys liovėsi. Slėnį 
vėl apgaubė tamsa. Žiežirbos, davusios gyvybę tai atvykėlei, 
užgeso, nepalikusios nė pėdsako. 

Ankti ir Masipa įsibaiminę apsikabino. Keistas daiktas žibė- 
jo jiems prie kojų. Dama jį paliko jiems... 

Romoje buvo devinta valanda vakaro, Los Andžele - pusiau- 
dienis, kai Albertas Ferelas parodė tėvui Baldžiui „sapnuotojo, 
kurį Luidžis Korsas nusiuntė į 1629 metų Naująją Meksiką, 
bylą. Tiksliau reikėtų sakyti - „sapnuotojos“. Kortelėje buvo 
rašoma apie Dženiferę Narodi, trisdešimt ketverių metų ame- 
rikietę, kariškę, Vašingtono miesto gyventoją, kurios sąmonės 
skrydžiai, maitinami „fokusavimo 27“, baigėsi sunkiais asme- 
nybės sutrikimais. „Tai ji šeimoje buvo vadinama Didžiąja Sap- 
nuotoja. Kaip ironiška, tiesa? - sumurmėjo il dottore. 

Paskutinė lakoniška pastaba, toje ataskaitoje įrašyta ranka 
raudonu rašalu, labai nustebino Venecijos kunigą: „Projektą 
paliko 1991 metų kovo 29 dieną, penktadienį. Kamuojama 
sunkios nerimo krizės ir miego sutrikimų. Balandžio 2 dieną 
grįžta į Jungtines Valstijas, Ospedale Generale di Zona Cristo Re 
Romoje primygtinai rekomenduojant." 

Madridas į 


— Ar įspėjai tėvą Techadą dėl mūsų apsilankymo? 

Chosė Luisas Martinas vairavo įsmeigęs akis į greitkelį. Ly- 
giai aštuntą ryto eismas išvažiuojant iš Madrido buvo menkas. 
Bėdos visuomet buvo priešingoje pusėje - įvažiuojant į sosti- 
nę. Vis dar mieguistas Karlosas mėgavosi priešais beatsiverian- 
čiu pavasarišku kraštovaizdžiu. Somosieros prieigose iškritęs 
sniegas jau buvo paskutinis šiais metais. 

- Tėvą Techadą? - sumurmėjo. Žurnalistui kuo skubiau rei- 
kėjo puodelio stiprios kavos. - Ne. Nepavyko su juo pasikalbė- 
ti, bet palikau jam žinutę, kad šią popietę atvyksime į Bilbao. 

— Pasakei, kad tai bus policijos apklausa? 

— Ne, dėl Dievo! Juk policininkas esi tu. 

— Taip geriau, Karlitai. Daug geriau. 

Karlosas ištiesė kojas po Chosė Luiso Renault 19 prietaisų 
skydu ir įsitaisė kuo patogiau. 

— Chosė Luisai... - tarė Karlosas šiek tiek mieguistu balsu. — 
Daug svarsčiau apie tą skambutį iš Nacionalinės bibliotekos. 

— Taip, aš irgi. 

— Tuomet tavo abejonės tokios pat kaip ir mano. 

— Pavyzdžiui... 

— Ką gi. Yra kai kas, ko nesuprantu: jei tie, kas tai padarė, 
yra profesionalai, o atrodo, kad taip, kodėl jie paskambino iš 
bibliotekos šarvuotosios salės? Kad išsiduotų? 

Martinas paglostė bėgių perjungimo svirtelę. 

— Nežinau, - pasakė. - Tikėtina, kad tas numeris suklastotas 
kompiuteriu. 

— Aha. Kodėl tuomet tas numeris priklauso žmogui, susiju- 
siam būtent su Agredos istorija? 

— Sutapimas. 

— Bet juk tujais netiki! 

— Tiesa. 

Policininkas įsikišo į burną cigaretę, kartu spausdamas elek- 
troninio žiebtuvėlio mygtuką. 

— Ar žinoma, kiek laiko truko pokalbis? 

— Netruko nė keturiasdešimties sekundžių. 

— Tai jau tikrai nelabai ilgai. 

— Pakanka laiko informuoti apie pavykusią operaciją. 

— Kažką panašaus pamaniau ir aš, - pritarė Karlosas. 

— Beje, kai kalbėsimės su tėvu Techada, geriau būtų jam ne- 
sakyti, kad tiriame vagystę. 

Karlosas nustebęs pažvelgė į jį, bet nutylėjo. 

— Apsimesime, kad nieko nežinome. Viliuosi, kad jis, jei tik- 
rai į tai įsivėlęs, galiausiai pats išsiduos. 

— Šioje kelionėje esu tavo svečias. Įsakinėji tu. 

Policininkas dar kartą nusišypsojo ir vėl sutelkė dėmesį į 


greitkelį. 

Kitą dieną abu paaugliai suabejojo, ar privalo įvykdyti savo 
neįprastą užduotį. Žinojo, kad nutarę įteikti damos dovaną se- 
nių tarybai neišvengs daugybės pasiaiškinimų. Todėl nuspren- 
dė palaukti geresnės progos - pačios diskretiškiausios — savo 
uždaviniui įvykdyti. Kai tą rytą, artėjant pusiaudieniui, tėvas 
Chuanas de Salasas išėjo iš namo atlikti savo reikalų laukuose, 
abu vaikai nubėgo jam įkandin. 

Pavijo brolį Chuaną prie ąžuolinio kryžiaus, kurį pastatė 
owagtl genties moterys atvykimo į Gran Kivirą dieną. 

— Tėve... - tarė Ankti, nubraukdama nuo veido palaidus plau- 
kus. Ji buvo begalinio grožio, gyvo būdo mergaitė. Švelnaus ir 
nekalto žvilgsnio. - Galite trumpai pasikalbėti su mumis? 

Brolis Chuanas atsigręžė ir pamatė juos. Du jumanų jaunuo- 
liai tiesė jam kažką suvyniotą į išdžiovintus kukurūzų lapus. 
Juodu atrodė neryžtingi, išsigandę. 

— Ko norėjote, mano vaikai? - nusišypsojo brolis Chuanas. 

- Paklausykite, tėve... Šiąnakt netoli gyvatės tarpeklio mes 
kai ką matėme. 

— Kai ką? 

— Dykumos Moterį. 

— Tikrai? 

Brolio Chuano akys plačiai atsivėrė. Staiga jis pamiršo sku- 
bėjęs. 

— Dykumos Moterį? Mėlynąją damą? 

Vaikai sutartinai linktelėjo. 

— Ir tik judu ją matėte? 

— Taip, - atsakė jaunuoliai. 

— Ji ką nors jums sakė? 

— Ką gi, - Masipa dvejojo. - Dėl to mes ir norėjome susitikti 
su jumis, tėve. Ji pasakė, kad jūs ir kitas jus lydintis vyras turite 
padalyti mums amžinojo gyvenimo vandenį. 

Tėvas Salasas pajuto silpnumą kojose. 

— Amžinojo gyvenimo vandenį? — tarė klausiamai žiūrėda- 
mas. - Bet arjūs žinote, ką tai reiškia? 

Ankti ir Masipa sutrikę žengtelėjo žingsnį atgal. 

— Ne. 

— Suprantama. Iš kur jums žinoti? 

— Tėve, - nenurimo jaunasis keketl, - dama mums davė štai 
šitą ir prašė perduoti jums. Kad turėtumėte prisiminimą apie 
Mėlynosios Moters apsilankymus. 

— Tai dovana? 

Brolis Chuanas suvirpėjo nuleidęs akis į kukurūzų lapų ry- 
šulėlį, kurį jam tiesė Masipa. Paėmė jį su tam tikra baime ir ten 
pat, nespėjus jaunuoliams pabėgti, - o atrodė, kad tai jie ketina 
padaryti, - išvyniojo. Turinys jį pribloškė. 

— Oi, Švenčiausiasis Dieve! - sušuko ispaniškai. 

Masipa ir Ankti suvirpėjo. 

— Iš kurjūs tai ištraukėte? 

— Mes jau sakėme, tėve. Šiąnakt mums tai davė Dykumos 
Moteris. Kad perduotume jums. 

Brolis Chuanas puolė ant kelių apimtas keistos isteriškos 
būsenos - juokdamasis ir verkdamas. Pranciškonas panaršė 
tarp lapų ir ištraukė ten esantį daiktą. Neliko jokių abejonių: 
tai buvo nuostabiai gražių, žėrinčių juodų karoliukų rožinis, 
besibaigiantis plonu sidabriniu kryželiu. Senųjų krikščionių 
daiktas, nuostabus kaip reta. 

- Švenčiausioji Mergele! — sugriaudėjo vienuolis. 

Kas, jei ne Mergelė Marija, galėjo slėptis už tų apsilankymų? 

Brolis Chuanas staiga prisiminė istoriją, girdėtą dar studi- 
juojant kunigų seminarijoje Tolede ir tuomet pasirodžiusią ne- 
įprastą. Buvo pasakojama, kad šventasis Dominykas de Gus- 
manas, dominikonų ordino įkūrėjas, įtvirtino rožinio maldą 
XIII amžiuje po to, kai Švenčiausioji Mergelė jam įteikė vieną 
asmeniškai. Ar tai kartais nėra lygiai toks pats stebuklas? 

Bilbao, Ispanija 


Miesto pakraštyje, šiek tiek toliau nuo upės žiočių, plytinti 
Šventojo Felicisimo aikštė pasirodė esanti kukli betoninė aikš- 
telė, priglaudusi vienuolių pasionistų būstinę. Abu pastatai 
šiandien priklauso keistam ordinui, 1720 metais įkurtam italų 
misionieriaus Šventojo Kryžiaus Pauliaus. Ordinui, kuris dar 
turi pompastišką Švenčiausiojo Kryžiaus ir Mūsų Viešpaties 
Jėzaus Kristaus kančios basųjų klierikų kongregacijos vardą. 
Didžiausias jo savitumas yra ne pavadinimas, o taisyklės, įpa- 
reigojančios kiekvieną narį prieš įstojant duoti ketvirtą įžadą. 
Prie skurdo, klusnumo ir skaistybės prisideda ketvirtasis — 
skleisti Nazariečio kančios ir mirties kultą. 

Palikę automobilį priešais pastato laiptus, Chosė Luisas ir 
Karlosas šito dar nežinojo. Tačiau turėjo glaustos informaci- 
jos apie pagrindinius savo „objekto“ gyvenimo įvykius. Žinojo, 
kad Amadėjus Techada į ordiną įstojo 1950-aisiais, baigė psi- 
chologijos ir religijos istorijos studijas ir nuo 1983 metų yra 
Deusto universiteto teologijos profesorius. Be viso to, jis laiko- 
mas tikru angelologijos žinovu. 

- Ieškote tėvo Techados? Prašom minutėlę palaukti. 

Plikas pasionistas, vilkintis griežta juodos spalvos sutana su 
išsiuvinėta ant krūtinės širdimi, paprašė luktelėti mažyčiame 
laukiamajame. 

Po trijų minučių gludinto stiklo durys atsidarė ir pro jas įžen- 
gė tikrų tikriausias milžinas. Techada buvo maždaug šešiasde- 
šimties metų. Kiklopo ūgis (daugiau nei metro devyniasde- 
šimties, o sutana tą ūgį dar labiau pabrėžė), žili plaukai ir ilga 
barzda, kaip ir balso tembras, jam teikė palaimintojo išvaizdą, 
įkvėpusią Agredos vienuolėms tokią didžiulę pagarbą. 

— Taigi, atvykote paklausinėti manęs apie Agredos moti- 
nėlę... - šypsodamasis tarė tėvas Techada, vos paspaudęs sve- 
čiams rankas. 

— Ką gi, po pokalbio su seserimis mums nebeliko kitos išei- 
ties. Vienuolės tvirtina jus esant išminčių. 

— Na ką jūs, ką jūs! Aš tik vykdau savo pareigą. Nuo pat to 
momento, kai pradėjau domėtis sesers Marijos Chesus gy- 
venimu, jos mane pernelyg vertina, - patenkintas nusišypso- 
jo. - Bet pagarba abipusė. Tiesą sakant, tame vienuolyne įvyko 
ypatingiausias iš visų man žinomų bilokacijos atvejų. Todėl 
skyriau jam tiek valandų ir gana ilgą laiką pats ten praleidau. 

— Iš tikrųjų? 

Techados šypsena vėl nušvietė laukiamąjį. 

- Atleiskite man už skubotumą, tėve, bet nenorime per ilgai 
jūsų gaišinti. Ar priėjote išvadą, kad jos bilokacija buvo tikra? 

Prieš atsakydamas milžinas Techada pasiglostė kairės ausies 
spenelį. 

— Nežinau, ar kada nors teko girdėti, - tarė nenuleisdamas 
akių nuo Chosė Luiso, - kad išties yra daug bilokacijos rūšių. Pa- 
čios nesudėtingiausios beveik neįmanoma atskirti nuo papras- 

tos aiškiaregystės. Tuomet subjektas mato įvykius, vykstančius 
toli nuo savo buvimo vietos, nors ne akys visa tai mato. O siela. 
Tai elementari ir nelabai įdomi bilokacijos rūšis... 

Policininkas klausėsi apstulbęs. 

— Tęskite, - paragino. 

— Na, o pati sudėtingiausia - labiausiai mane dominanti, — 
kai subjektas susidvejina fiziškai ir gali veikti abiejose vietose. 
Jis leidžiasi matomas kitų asmenų, vėliau galinčių paliudyti 
stebuklą, liečia daiktus, palieka pėdsakų... Ši bilokacijos rūšis 
vienintelė turi teisę vadintis stebuklinga. 

Tėvas Techada nutilo, kad pašnekovai galėtų užsirašyti jo 
aiškinimus. Šiems baigus, kalbėjo toliau: 

— Manau, tarp vienos ir kitos egzistuoja plati skalė būsenų, 
kai subjektas tam tikroje vietoje daugiau ar mažiau materiali- 
zuojasi. Žinoma, patys įdomiausi yra „visiško materializavimo- 
si atvejai; visa kita galėtų būti pavadinta tik psichikos poty- 
riais. 

— Ir Agredos motinėlė priklauso prie tos antrosios kategori- 
jos? - kuo taktiškiau paklausė Karlosas. 

— Ne visuomet. 

— Kaip sakėte? 

— Kad galbūt ne visuomet, - kantriai pakartojo pasionis- 
tas. - Turite žinoti, kad kai ši vienuolė 1650 metais buvo ap- 
klausiama inkvizicijos, prisipažino nukeliavusi į Naująjį pasaulį 
daugiau nei penkis šimtus kartų, nors ne visuomet tokiu pat 
būdu. Kartais jai atrodydavo, kad ji - angelas, įgavęs klauzūros 
vienuolės išvaizdą ir atsidurdavęs tarp indėnų; kitais kartais 
angelas ją lydėdavęs, kol ji sklęsdavo dangumi minties greičiu; 
tačiau dažniausiai viskas vykdavo, kai ji, būdama kartu su kito- 
mis vienuolėmis, patirdavo transo būseną... 


250 JAVIER SIERRA D MĖLYNOJI DAMA 


— Sakote, angelas? 

— Ką gi, tegu tai jūsų labai nestebina. Biblija labai dažnai juos 
mini ir tvirtina, kad jie ilgainiui tampa panašūs į mus. Net kitos 
mistikės, gyvenusios palyginti neseniai, kaip kad Ana Katarina 
Emerich XVIII amžiuje, sakė, kad jų bilokacijos buvo paska- 
tintos angelų, su kuriais „perskrisdavo jūras taip greitai, kaip 
sklando mintys“. Argi tai ne gražu? 

Prieš kalbėdamas toliau tėvas Techada nusišypsojo. 

— Nesistebėkite šitaip, brolau, — tarė pašaipiu tonu. - Kodėl 
gi angelai negalėjo apsimesti moterimi Amerikoje? Jei tikėsime 
viskuo, kas apie juos rašoma Šventajame Rašte, jie puikiausiai 
galėtų sėdėti štai čia su mumis, o mes net nepastebėtume. 

Techada sąmoksliškai jiems mirktelėjo, bet Karlosas dėjosi 
to nematantis. 

— Laikote juos tarsi kokiais... infiltruotaisiais? 

— Sakykime, kad jie - „penktoji kolona', tam tikrais aspektais 
kontroliuojanti žmonijos raidą. Atpažįstate palyginimą? 

- „Penktoji kolona“? Žinoma, - įsiterpė žurnalistas. - Api- 
būdinimas atsirado Ispanijos pilietinio karo metais įvardyti 
slaptai pasipriešinimo grupei, veikiančiai kokio nors miesto ar 
šalies viduje. 

— Būtent tai aš ir turiu omeny, jaunuoli. 

— Ką gi... Jūs angelologijos žinovas, tad išmanote, ką kalbate. 

Martino pastaba tėvui Techadai nepatiko. 

— Nemanykite, kad juokauju, - pašoko šis. - Jei tikrai no- 
rite iki galo išsiaiškinti mėlynosios damos paslaptį ir jos ryšį 
su Agredos motinėle, jokiu būdu neturėtumėte ignoruoti an- 
gelų. 

Policininkas apsimetė neišgirdęs jo įspėjimo. Karlosas kal- 
bėjo toliau: 

— Eikime prie konkrečių dalykų, tėve: ar manote, kad vie- 
nuolė bent kartą fiziškai persikėlė net į Ameriką? 

— Sunku pasakyti. Tačiau, tiesą sakant, niekas nedraudžia 
tuo tikėti. Daugelis kitų asmenų išgyveno tą patį ir paliko 
mums pakankamai savo žaibiškų „kelionių“ įrodymų. Su siela 
ir kūnu. 

Chosė Luisas pasimuistė kėdėje. Pokalbis nė kiek nepadėjo 
išsiaiškinti, kur gali būti rankraštis. Be to, jis visa tai jau buvo 
girdėjęs. Todėl, nors ir diplomatiškiau nei paprastai, pamėgino 
pakreipti pokalbį sau naudinga linkme. 

— Atleiskit mums už neišmanymą, tėve, bet ar egzistuoja 
koks dokumentas ar kokia to laiko kronika, kurioje būtų smul- 
kiau pasakojama apie tas keliones? 

Tėvas Techada lipšniai ir prielankiai pažvelgė į policininką. 

— Vaje! Ojjūs - praktiškas žmogus. Man tai patinka. 

Chosė Luisas padėkojo už komplimentą. 

— Atsakymas yra „taip“. Vienas pranciškonų vienuolis, vardu 
Alonsas de Benavidesas, 1630 metais parašė pirmąjį praneši- 
mą, kuriame pateikiami netiesioginiai įrodymai šiandien gali 
būti interpretuojami kaip Agredos motinėlės bilokacijos... 

— Netiesioginiai įrodymai? Ir tai viskas, ką turime? - nenu- 
rimo Chosė Luisas. 

— Ne tik. Po ketverių metų tas pats vienuolis parašė antrą, iš- 
plėstą, savo pranešimo variantą. Deja, nesu jo skaitęs. Jis taip ir 
nebuvo išleistas, nors sklido gandai, esą tekstas taip užbūrė patį 
Pilypą IV, kad tapo vienu mėgstamiausių karaliaus skaitinių. 

— O ar yra žinoma kodėl? 

— Ką gi... - pamąstė. - Tai, ką dabar jums pasakysiu, nėra 
„oficiali versija“, bet, atrodo, Benavidesas paraštėse užrašė for- 
mules, kuriomis Agredos motinėlė vadovavosi norėdama bilo- 
kuotis. Tai jį ir užbūrė. 


252 JAVIER SIERRA O MĖLYNOJI DAMA 


— Kad tave kur! - pašoko Karlosas. - Tarsi kokia instrukcijų 
knyga! 

— Iš tiesų kažkas panašaus. 

— Gal žinote, ar kas nors po karaliaus ją skaitė? 

— Kiek man žinoma, naujasis pranešimas niekuomet nepa- 
liko karališkųjų rūmų sienų, nors Vatikanas turi kaligrafinę 
veikalo kopiją. Vis dėlto brolis Martinas de Poresas, vienuolis 
dominikonas, mulatas iš Peru, taip pat daug kartų bilokavosi 
maždaug tuo pačiu laiku kaip ir Agredos motinėlė. 

— Norite pasakyti, kad tas vienuolis perskaitė?.. 

— Ak, ne, ne. Kiek yra žinoma, brolis Martinas niekuomet 
nieko negirdėjo apie Benavideso pranešimą. Be to, jis mirė 
1639 metais jau garsėdamas kaip šventasis - anksčiau, nei gar- 
sas apie mėlynąją damą pasiekė Peru. Limoje jį vadino „broliu 
Šluota“, nežinojote? Jo „antrininką“ matė pamokslaujantį Japo- 
nijoje anksčiau, nei buvo parašytas 1634-ųjų „Memorialas“. 

Staiga tėvas Techada ėmė kalbėti pašnibždomis. 

— Net kartais padėdavo gėlių prie Šv. Dominyko bažnyčios 
altoriaus - tos gėlės buvo ne iš Peru, o japoniškos... 

— Ir jūs tikite tokiais dalykais? - paklausė Chosė Luisas su 
lengva ironija. 

— Tai ne vien tik tikėjimo klausimas, nors, žinoma, tikėjimas 
turi įtakos! Ar esate ką nors girdėję apie tėvą Pijų? 

Linktelėjo tik Karlosas. 

Žurnalistas žinojo, kad tėvas Pijus — tikrasis vardas Frančes- 
kas Fordžonė - buvo labai garsus italų vienuolis kapucinas, iki 
amžiaus vidurio gyvenęs Pietrelčinoje. Ten jis pagarsėjo įvai- 
riausiais mistiniais stebuklais: nuo Kristaus stigmų ant kūno 
iki pranašystės dovanos. Ką ir kalbėti apie ypatingą populiaru- 
mą, kurį iki šiol žadina visoje Italijoje. 

— Taigi, tėvui Pijui, - kalbėjo toliau Techada, - taip pat priski- 
riami kai kurie plačiai žinomi bilokacijos atvejai. Patį garsiau- 
sią gali patvirtinti kardinolas Barbieris, tuomet buvęs Monte- 
vidėjo arkivyskupu. Vieną kartą jis matė Pijų Urugvajuje, nors 
suprato tai tik aplankęs jį Italijoje. Jis, Pijus, irgi atpažino kar- 
dinolą, nors niekuomet jo mirtingas kūnas nebuvo nuskridęs į 
kitą pasaulio pusę. 

— Manote, kad tėvas Pijus mokėjo valdyti savo bilokacijas? 
Karlosas atrodė sužavėtas. 

— Ne vien jis. Agredos motinėlė irgi tai sugebėjo, nors man 
žinomi dar du ar trys panašūs nutikimai per visą istoriją. Mano 
nuomone, ta kontrolė buvo glaudžiai susijusi su jų bilokacijos 
nuotoliu... 

— Ką norite pasakyti žodžiu „nuotolis ? 

— Tai, ką pasakiau. Tiek tėvas Pijus, tiek Agredos motinėlė 
patyrė ir mažo, ir didelio nuotolio bilokacijų. Būtent: netoli- 
mų, kai atsidurdavo už savųjų vienuolynų sienų artimose vie- 
tovėse. Tačiau taip pat ir tolimų, kai apsireikšdavo net kituose 
žemynuose. 

Chosė Luisas neramiai sukrutėjo kėdėje. Atrodė neketinąs 
švaistyti laiko kalboms apie mistinius reiškinius. Jei jau nu- 
sprendė atvykti į Bilbao — tai tirti vagystės, o ne klausyti pas- 
kaitos apie tikėjimo stebuklus. 

- Atleiskite už tiesmukumą, tėve, - atsitiesė kėdėje, - bet kas 
jums žinoma apie tą antrąjį Benavideso „Memorialą, priklau- 
siusį Pilypui IV ? 

Techada staiga sukluso. Jis nebuvo paminėjęs dokumento 
pavadinimo. 

— Ir iš kur staiga toks netikėtas susidomėjimas tuo doku- 
mentu, ponai? - paklausė. 

Chosė Luisas dar labiau ištiesino nugarą, stengdamasis būti 
vieno lygio su milžinu. Paskui iš striukės kišenės išsitraukė Na- 
cionalinės policijos ženklelį, - jis pasionistui, rodos, nepadarė 
jokio įspūdžio, - ir išdrožė: 

— Apgailestauju pakeitęs pokalbio temą, tėve, tačiau jums 
reikės atsakyti į dar porą klausimų. Mes tiriame labai svarbią 
vagystės bylą. 

— Kaip įsakysite, - milžinas kuo puikiausiai atlaikė jo žvilgsnį. 

Karlosas pajuto iš jo sklindančią panieką. „Nelabai ką peši- 
me, - pamanė. 

— Ar vakar anksti rytą, apie penktą valandą, jums kas nors 
skambino? 

— Taip. 

— Nair? 

— Nelabai ką galiu pasakyti. Tai buvo labai keista. Kažkas pa- 
skambino į centrinę stotį, o iš ten skambutį nukreipė į mano 
kambarį. Žinoma, pabudau ir, kai pakėliau ragelį, niekas nekal- 
bėjo. Linija buvo tuščia. 

— Niekas? 

— Taip, niekas. Suprantama, padėjau ragelį. 

Rodos, atsakymas patenkino policininką. Bent jau įsitikino, 
kad kažkas šiam abonentui vis dėlto skambino iš Nacionalinės 
bibliotekos. 

— Dar turite klausimų? 

- Taip... - sudvejojo. - Ar jums girdėtas toks Šventojo At- 
vaizdo ordinas? 

— Ne. O turėtų? 

— Ne, ne. 

- Aširgi turiu jums klausimą, - labai rimtai tarė Techada. - Ar 
galiu sužinoti, kodėl policija domisi man skirtais skambučiais? 

Karlosas neiškentė. Kadangi jo bendrakeleivis nepasikliau- 
damas tylėjo, atsakė už jį. 

— Jau sakėme, kad tiriame vagystę, tėve. Vakar naktį iš Madri- 
do nacionalinės bibliotekos buvo nugvelbtas vienas rankraštis. 
Tai buvo Pilypui IV priklausęs Benavideso „Memorialo“ eg- 
zempliorius... Antrasis, papildytas. 

Tėvas Techada užgniaužė šūksnį. 

— Vakar 4 valandą 59 minutės kažkas iš bibliotekos paskam- 
bino jums. Tai galėjo padaryti tik vagys. 

— Jėzau! O aš net nežinojau, kad... 

— Jūs jau mums tai sakėte, tėve, - Karlosas pamėgino jį nu- 
raminti. - Tačiau jei ką nors labai svarbaus prisiminsite, kad ir 
kas tai būtų, ar jums vėl paskambintų, susisiekite su mumis. 

— Jūs ką nors pažįstate iš Nacionalinės bibliotekos? 

Chosė Luiso klausimas nuskambėjo kaip kaltinimas. 

— Enrikę Valientę, direktorių, jis geras mano draugas. Buvo 
mano mokinys šitoje pačioje mokykloje. 

— Gerai, tėve. Jei mums jūsų prireiks, paskambinsime. 

Tėvas Techada net nenusišypsojo. Žinia apie vagystę jį labai 
sujaudino. 

— Palydėsiu jus iki durų. 

Jau tarpdury, kai Chosė Luisas žingsniavo automobilio link, 
pasionistas suspaudė Karlosui ranką. Kol policininkas skam- 
bino mobiliuoju telefonu į komisariatą, tėvo Techados į ausį 
sukuždėta frazė Karlosą sutrikdė: 

— Juk tu nesi policininkas? 

— Ne... - sumurmėjo Karlosas. 

— O kodėl taip domiesi Agredos motinėle? 

Jėga, su kuria milžinas spaudė jam žastą, privertė būti atvirą. 

— Tai ilga istorija, tėve. Tiesą sakant, manęs nepalieka jaus- 
mas, kad kažkas mane į visa tai įpainiojo. 

— Kažkas? Kas? 

— Nežinau. Būtent tai ir noriu išsiaiškinti. 

Techada pasitaisė sutanos skvernus ir ištarė nuodėmklausio 
tonu: 

— Žinai ką, vaikine? Daugelis mūsų Agredos motinėlę atrado 
per sapną ar viziją, ar pagaliau per sutapimų virtinę, ilgainiui 
tai nutiesia kelią Palaimintosios link. 

Žurnalisto skrandis susitraukė. 

— Pažįstu žmonių, susapnavusių Agredos motinėlę ir nė ne- 
žinojusių, kad tai ji, - kalbėjo toliau. - Ji pasirodo apsupta mė- 
lynos šviesos ir visada nuveda tave ten, kur nori ji. 

Karlosas nurijo seiles. Jo žastas tebebuvo suspaustas. 

— Mėlynoji dama yra galingas pirmavaizdis, - kalbėjo toliau 
Techada, - persimainymo simbolis. Ji paskelbė indėnams apie 
naujosios politinės ir istorinės eros atėjimą; vienuoliams at- 
skleidė reiškinius, kurie pranoko jų suvokimą. O dabar, rodos, 
ir vėl nori išnirti iš istorijos rūko. 

Dvasininkas sulaikė kosulį ir kalbėjo toliau: 

- Prisiminkite, kad ji vykdydama savo misiją visuomet nau- 
dojasi angelų paslaugomis. Jie viską tvarko. Viską. Nors savo 
veiksmus maskuoja sutapimų priedanga. Kaip manote, kodėl 
atsidūrėte čia? 

„Taigi. Kodėl?“ — paklausė savęs Karlosas ir ištiesė kunigui 
ranką. Pajutęs palengvėjimą, kad gali pasprukti iš čia, bėgte 
nubėgo prie Chosė Luiso Renault 19, jau riedančio aikšte že- 
myn. 


47 


— Nair ką? - Policininko tonas buvo skvarbus, keistas. - Jis 
pasakė tau dar ką nors? 

Karlosas papurtė galvą, stengdamasis nuslėpti savo nerimą. 

— Na, oaš turiu naujienų. Ir svarbių, - nusišypsojo. 

— Svarbių? Kas nutiko? 

— Šį rytą, kai mudu buvome pakeliui į Bilbao, Nacionalinės 
bibliotekos direktorius, tas pats tėvo Techados bičiulis, sulau- 
kė skambučio iš Jungtinių Valstijų — skambintojas klausinėjo 
apie „Benavideso memorialą“. 

— Negali būti. 

— Jam pasirodė taip keista, kad kažkas domisi tos knygos turi- 
niu, jog jis pats priėjo prie telefono. Vėliau susisiekė su komisa- 
riatu. Ką tik man tai patvirtino. Jis vardu Enrikė Valientė, - tarė 
pažvelgęs į savo užrašus, prieš automobiliui truktelint iš vietos. 

Karlosas nuslėpė nuostabą. Juk tai tas pats vardas, kurį jiems 
ką tik buvo pasakęs tėvas Techada. 

— Sinchronizmai mus persekioja, mano drauge. Mes arti. La- 
bai arti. Palydėsi mane rytoj pas jį? 

Žurnalistas linktelėjo. Jo nerimas jau buvo virtęs didžiu su- 
sirūpinimu. 

Los Andželas 


17 valandą 25 minutės Rytų pakrantės laiku geltonas skubių- 
jų siuntų furgonėlis sustojo priešais baltą Dženiferės Narodi 
namelį. Tris kartus apsuko kvartalą, kol suprato, kad ieškoma 
gatvė — mažas skersgatvis, lygiagretus su garsiąja Ocean Front 
Walk Venecijos paplūdimyje - garsiausiu Ramiojo vandenyno 
pakrantės bulvaru. 

Suirzęs dėl sugaišto laiko pašto pasiuntinys įteikė jai storą 
voką su atgaliniu Romos adresu. 

„Iš Romos! - pagalvojo Dženiferė. - Būtent šiandien.“ 

Moteris skubiai jį atplėšė. 

Tai buvo keista. Niekur nesimatė siuntėjo vardo. Įskaitomi tik 
miesto, iš kurio laiškas atėjo, antspaudas, jos pačios adresas ir 
skubaus siuntimo spaudas, uždėtas viename iš Amžinojo miesto 
pašto skyrių, tarsi tas siuntinys būtų buvęs atneštas rankose iki 
Via Veneto priėmimo langelio ir be jokių atsargumo priemonių 
atiduotas kaip pirmenybinis. Bet ne tik tai, jo turinys paaiškėjo 
esąs dar keistesnis: voke buvo pluoštas iš vienos pusės susiūtų 
pergamento lapų ir jokio juos lydinčio paaiškinimo. 

Dženiferė nesugebėjo atspėti, kas siuntėjas. Ir lyg to dar 
būtų maža - tekstas buvo parašytas ispaniškai ir tokia velniškai 
stilizuota kaligrafija, kad vargu ar buvo įmanoma perskaityti 
nors vieną nelemtą žodį. „Galbūt rytoj daktarė Mejers galės 
man pagelbėti, — tarė pati sau, prisiminusi jos skambučius į 
Ispaniją. 

Kiek vėliau jau buvo pamiršusi siuntinį. Paslėpė jį stalčiuje, 
išmetė į šiukšlių dėžę popierių, į kurį tas buvo įvyniotas, ir visą 
vakarą praleido prie televizoriaus. Lauke, paplūdimyje, dangus 
virš pakrantės rengėsi prapliupti lietumi. Griaustinio grumėji- 
mas buvo girdimas net svetainėje. 

— Prakeikta audra, - sumurmėjo. 

Dženiferė užmigo 19.54, audrai įsismarkavus. Ir, žinoma, 
sapnuoti nesiliovė. 

Isleta, Naujoji Meksika 
1629 metų vasaros pabaiga 


— Pažiūrėkite! Gerai pažiūrėkite į ją, tėve! 

Brolis Diegas Lopesas papurtė senąjį tėvą Salasą. Ilgos kelio- 
nės per dykumą valandos jį labai išvargino. Nuo pat tos dienos, 
kai išvyko iš Gran Kiviros nusprendęs vyresnybei papasako- 
ti apie tose žemėse vykstančius stebuklus, jo jėgos po trupu- 
tį seko. Vien tik rožinis, prieš iškeliaujant įduotas Masipos ir 
Ankti, jam įkvėpė gyvybei reikalingų palaikyti jėgų. 

— Ar matote? —- nenurimo jaunasis pranciškonas. 

— Bet juk tai... 

— Taip, tėve! Tai Isleta! Mes jau atvykome! 

Gyvybė grįžo į senuko veidą. 

— Ačiū Dievui! - sušuko. 

Beveik prie pat horizonto linijos, ten, už didžiulių kadagių, 
žyminčių Rio Grandės juostą, į dangų išdidžiai kilo Šv. Antano 
Paduviečio misijos bokštai. 

Brolis Chuanas vos spėjo nusišypsoti. Įtempęs žvilgsnį, pa- 
stebėjo misijos apylinkėse kažką keista. 

— Arjūs taip pat tai matote, broli Diegai? - jo balsas drebėjo. 

— Matau? Ką turiu matyti, tėve? 

- Šešėlius aplink bažnyčią. Atrodo kaip rudens karavanas, 
vykstantis į Meksiko miestą. 

Brolis Diegas įtempė žvilgsnį, stengdamasis įžiūrėti, kas per 
šešėliai tūno bokštų papėdėje. Salasas kalbėjo toliau: 

— Tas karavanas čia atvyksta tik kartą per metus. Jis su gin- 
kluota palyda sukaria kelią nuo Santa Fė iki Meksiko ir tai yra 
didžiulis sezono įvykis. Bet... Tam dar gerokai per anksti. 

— Per anksti? - brolis Diegas vis dar bandė įžiūrėti ginkluotą 
palydą. - Galbūt atvyko anksčiau. Nepamirškite, kad brolis Es- 
tebanas mus įspėjo, jog tėvas valdytojas, brolis Alonsas de Be- 
navidesas, rugsėjo mėnesį Santa Fė baigs eiti savo pareigas. Tai 
galėtų būti karavanas, su kuriuo jis grįžta į Meksiko miestą. 

Salasas galiausiai sutiko su savo jaunojo mokinio nuomone. 
Nebuvo įtikimesnio atsakymo: misija buvo apsupta naujojo vi- 
cekaraliaus, markizo de Seralbo, karinės palydos, o su ja greičiau- 
siai keliavo brolis Alonsas de Benavidesas. Kas dar, jei ne jis? 

Jų spėlionės nutrūko priartėjus prie Isletos. Apsupta iš va- 
karų pusės, misija panėšėjo į Andalūzijos kaimelį mugės metu. 
Apie aštuoniasdešimt sunkiasvorių kinkinių, dviejų ar keturių 
ašių, buvo sustatyti šalia statinių tvoros. Saugomas kareivių 
sargybinių, misijos išorinis kiemas knibždėjo indėnų, metisų 
ir ispanų hidalgų. 

Ak, kad Isleta visuomet taip atrodytų! 

Tame šurmulyjevienuoliams buvo paprasta patekti į gyven- 
vietę, nepatraukus niekieno žvilgsnio. Keliauninkai kuo ra- 
miausiai nusigavo iki bažnyčios aikštės. Ir čia, priešais nedegtų 
plytų varpinę, juos užplūdo pasididžiavimas įvykdyta užduo- 


timi. 

— Mums reikėtų susirasti brolį Estebaną de Perėją, tiesa? 

— Žinoma, broli Diegai. Savaime suprantama, - pritarė se- 
nukas. 

— Jau susidarėte galutinę nuomonę apie mėlynąją damą, 
tėve? Juk žinote, kad Estebanas labai reiklus žmogus ir papra- 
šys mane patvirtinti jūsų žodžius kiekvieną atskirai. 

— Nesirūpinkite dėl to, Diegai. Aš kalbėsiu taip įtikinamai, 
kad jam nekils jokio noro klausinėti jus. 

Brolis Diegas nusijuokė. 

Abu patraukė link didžiulio balto audeklo, ištempto šalia 
vakarinės šventyklos sienos. Karys rudos gelumbės kelnėmis, 
užsidėjęs avikailio kepurę, su šarvais ir trumpa stora ietimi, 
saugojo vartus. 

— Ką pasakysite? 

Karys permetė ginklą į kairę ranką užstodamas jiems kelią. 

- Ar tai brolio Estebano de Perėjos palapinė? - paklausė Sa- 
lasas. 

— Tai tėvo valdytojo Alonso de Benavideso palapinė, - sausai 
atsakė sargybinis, — tačiau tėvas Perėja taip pat yra ten, viduje. 

Vienuoliai sąmoksliškai susižvalgė ir nusišypsojo. 

— Mes esame broliai Chuanas de Salasas ir Diegas Lope- 
sas, - prisistatė. - Daugiau nei prieš mėnesį išvykome į jumanų 
žemes ir turime naujienų. 

Karys išliko ramus. Nepakeitęs kariškos išraiškos, pasisuko 
ant kulno ir įlindo į palapinę. Praėjo kelios sekundės. Stovyklo- 
je karaliaujančią tylą perskrodė gerai pažįstamas inkvizitoriaus 
balsas. 

— Broliai! - sugriaudėjo palapinės gilumoje. - Įeikite! Pra- 
šom užeiti! 

Keliauninkai pasuko Estebano de Perėjos balso link. Palapi- 
nėje aplink ilgą stalą sėdėjo pats Perėja, du pranciškonai iš jo 

palydos ir dar vienas dvasininkas, kurio iš pradžių nė vienas iš 
dviejų misionierių neatpažino. Tai buvo rūstaus veido vyras, 
baltais tankiais antakiais, raukšlėta kakta, stambia priplota no- 
žiaus vidurį, tačiau metai jo neslėgė, net atvirkščiai - suteikė 
jam didingą laikyseną. Jis buvo - negalėjo būti niekas kitas — 
portugalas vienuolis Alonsas de Benavidesas, Šventosios in- 
kvizicijos atsakingasis asmuo Naujojoje Meksikoje ir didžiau- 
sias Bažnyčios autoritetas toje dykumoje. 

Benavidesas metė į juos įdėmų žvilgsnį, tačiau prakalbinti 
leido Estebanui de Perėjai. 

— Ar viskas pavyko? 

— Dievo Apvaizda kaip visada uoliai mus globojo, - atsakė 
brolis Chuanas. 

— Na, o dama? Ką apie ją sužinojote? 

Benavidesas, išgirdęs minint mėlynąją moterį, pakėlė į juos 
akis. 

— Ji buvo visai netoli nuo mūsų, tėve. Netgi atsirado ją ma- 
čiusiųjų šalia kaimelio dieną anksčiau, nei mes išvykome iš 
Kuelocės. 

- Iš tikrųjų? 

Brolio Chuano veidas surimtėjo. 

— Tai ne vien žodžiai, - pasakė jis. - Atnešėme jums daiktinį 
savo žodžių įrodymą. Dovaną iš dangaus. 

Brolis Estebanas ir Alonsas de Benavidesas nustebę susižval- 
gė, o senasis vienuolis Salasas tuo metu naršė savo ryšulėlyje 
kažko ieškodamas. Benavidesą, mokytą vyrą, nupurtė drebu- 
lys: iš to vienuoliūkščio sklindantis entuziazmas jam priminė 
nutikimą prieš šimtą metų, 1531-ųjų Kalėdų išvakarėse, Te- 
pejako aukštumose netoli Meksiko. Kitas nuolankus žmogus, 

nors ir pasaulietis, irgi ieškojo tarp savo daiktų dovanos, kurią 
Švenčiausioji Mergelė, norėdama įtikinti saujelę nepatiklių 
dvasininkų, jam buvo padovanojusi. Tas vyras buvo vardu 
Chuanas Diegas. O jo Mergelę vadino „Gvadalupės Mergele. 
Tačiau, popiežiui Urbonui VIII paskelbus tam tikrus įsakymus, 
ją buvo uždrausta garbinti. Kodėl tuomet dabar turi tikėti, kad 
dovana, kurios ieško brolis Chuanas de Salasas, gauta iš pačios 
Švenčiausiosios Mergelės rankų? 

Senasis pranciškonas pagaliau ištraukė dovaną. 

— Šis rožinis, — tarė labai iškilmingai, tiesdamas jiems puikiai 
išsilaikiusį vėrinį, - tai mėlynosios damos dovana Kuelocės in- 
dėnams. 

Inkvizitoriaus akyse žybtelėjo godulys. Paėmė į rankas tuos 
juodus karolėlius ir pabučiavo kryžių. Paskui padavė jį apžiūrė- 
ti Alonsui de Benavidesui. Šis tik mestelėjo žvilgsnį ir paslėpė 
rožinį po abitu. 

— Pasakykite, — pagaliau tarė tėvas Benavidesas su ryškiu 
portugališku akcentu. - Kaip į jūsų rankas pateko ši... dovana? 

— Mėlynoji dama patikėjo ją vienai jumanų porai. Juk aki- 
vaizdu, kad Švenčiausioji Mergelė teikėsi duoti mums savo ap- 
sireiškimų įrodymą. 

— Palikite teologijos dalykus man, - pertraukė jį valdytojas. — 
Sakykite, o kodėl ta dama neapsireiškė tiesiogiai jums, tėve? 

— Jūsų Eminencija, - įsiterpė jaunasis Diegas Lopesas, - juk 
žinote, kad tos priežastys suprantamos tik pačiam Dievui. Vis 
dėlto, jei leisite man pasakyti, Švenčiausioji Mergelė apsireiš- 
kia tik tyros širdies žmonėms, taip pat tiems, kam jos labiausiai 
reikia. Argi ne vaikams ir piemenims ji visuomet pasirodo? 

— Jūs irgi manote tą patį? — sausai paklausė tėvas valdytojas 
senuko Salaso. 

— Taip, Jūsų Eminencija. 

— Taigi, manote, kad dama yra Švenčiausioji Marija? 

- Tėve, dama yra mūsų Švenčiausiosios Mergelės apsireiški- 
mas. Esame tuo tikri. 

Portugalas įraudo. Paglostė kišenę, kurioje gulėjo rožinis, 
pačiupinėjo jį ir garsiai tvojo kumščiu į stalą. Visų žvilgsniai 
įsmigo į jį 

— Bet tai neįmanoma! - pratrūko. 

— Broli Alonsai, prašyčiau... - Estebanas de Perėja pamėgino 
jį nuraminti, paduodamas molinį indą tyro vandens. - Mes jau 
anksčiau tai aptarėme. 

— Neįmanoma! - pakartojo tasai. - Mes turime kitą prane- 
šimą, prieštaraujantį jūsų išvadai! Griaunantį jūsų hipotezę! 
Atskleidžiantį šią apgavystę! 

Benavidesas nesileido nuraminamas. 

— Ar neskaitėte brolio Fransisko de Poraso pranešimo? Štai 
ten rasite viską! 

— Brolio Fransisko de Poraso? 

Prabilo Estebanas de Perėja: 

- Jie negali žinoti tokio dalyko, tėve Benavidesai. Tas doku- 
mentas pateko pas mus jiems jau išvykus į Gran Kivirą. 

— Dokumentas? - tėvo Salaso veidas atrodė pamėlęs. - Apie 
kokį dokumentą kalbate? 

Inkvizitorius, nutaisęs gailestingą miną, prisiartino prie jo. 
Jis jautė didžią pagarbą tam senukui, paaukojusiam gyvenimą 
skleisti krikščionybę tokiame apleistame ir atšiauriame krašte. 
Ir beveik apgailestavo esąs priverstas jam priešgyniauti. 

— Paklausykite, tėve, - tarė romiai, - jums išvykus su juma- 
nais, tėvas Benavidesas išsiuntė kitą ekspediciją į šiaurę. 

— Porasą? 

Tėvas Salasas buvo girdėjęs kalbant apie jį. 

— Iš tikrųjų, grupei vadovavo brolis Fransiskas Porasas. Tai 
buvo nedidukė keturių vienuolių ekspedicija, lydima dvylikos 
ginkluotų vyrų. Šv. Bernardo dieną jie atvyko į Avatovį, di- 
džiausią mokių gyvenvietę, ir ten įkūrė misiją, kuriai suteikė šį 
vardą. Būtent ten, - tęsė pasakojimą, - jie ir sužinojo naujieną, 
kurią ketiname jums atskleisti, tėve Salasai. 

— Naujieną? Apie mokius? 

— Neabejoju, kad teko girdėti apie juos, tik kitu vardu. Tie 
indėnai dar vadinami hopiais arba hopitais, tai reiškia „taikieji . 
Gyvena maždaug už šešiasdešimties mylių nuo čia. 

Brolis Alonsas stebėjo juos vis dar įraudusiu veidu. Mintis, 
kad Švenčiausioji Mergelė „gaištų laiką“ tiems kitatikiams švies- 
ti, jam buvo nepriimtina. Be abejo, turi būti „racionalesnis“ to 
galvosūkio sprendimas. Ir Benavidesas kartu su tuo ispanu, 
kalbančiu su keistu akcentu, buvo pasirengę tai pareikšti. 

— Ekspedicija iš mokių žemės kaip tik vakar grįžo, - prane- 
šė, - ir papasakojo apie savo pirmąjį susitikimą su Avatovio gy- 
ventojais. 

— O kas nutiko vėliau? 

— Tėvo Poraso ekspedicija kelionės tikslą pasiekė rugpjūčio 
20-ąją. Ten rado svetingą, tačiau nelabai mūsų religija pasiti- 
kinčią gentį. Jų vadai tuojau pat panoro surengti išbandymus 
atvykėliams ir juos diskredituoti. 

— Išbandymus? Vienuoliams? Kaip? 

— Ten labai galingi burtininkai, tėve. Gyventojai įbauginti 
istorijomis apie kačinas ir protėvių dvasias. Mūsų vienuoliai 
stengėsi atremti jas pasakojimais apie Visagalį Kūrėją, tuomet 
žyniai jėga atvedė nuo gimimo aklą vaiką ir paprašė jį išgydyti 
Mūsų Viešpaties vardu... 


JAVIER SIERRA O MĖLYNOJI DAMA 267 


— Mokiai niekada nematė mėlynosios damos? 

— Kantrybės, tėve, - paprašė Estebanas de Perėja. - Ten nu- 
tiko kas kita. 

— Kas kita? 

— Pamenate, kai daugiau nei prieš mėnesį apklausėme Sak- 
mą, tą jumaną? 

— Tarsi tai būtų vykę vakar, tėve Estebanai. 

— O ar pamenate, kaip vienuolis Garsija de San Fransiskas, 
mūsų brolis iš Samoros, parodė jam motinėlės Luisos iš Kar- 
jono portretą? 

— Žinoma, prisimenu! Karys pasakė, kad jo matyta mėlynoji 
dama buvo šiek tiek panaši, bet dykumos moteris atrodė jau- 
nesnė. 

— Taigi, broli, mūsų tėvas valdytojas turi priežasčių manyti, 
kad toji vienuolė, motinėlė Marija Luisa, stebuklingu būdu ap- 
sireiškia mūsų žemėse. 

— Ir kodėl gi? - paklausė nepatikliai, kone apimtas įniršio bro- 
lis Chuanas, akimis ieškodamas budraus Benavideso veido. 

— Prašyčiau šitaip nesikarščiuoti, - tarė tas. - Vienuoliai, ap- 
lankę mokius, yra atsidavę motinėlei Marijai Luisai. Taigi, kai 
indėnai atvedė jiems tą mažylį, jie jam ant akių uždėjo mažytį 
medinį Ispanijoje tos vienuolės palaimintą kryžių su įrašais. 
Jos malonės dėka, meldžiantis ir laikant tą kryžių ant akių, ber- 
niukas išgijo. 

Jau ramiau brolis Alonsas pridūrė: 

— Ar dabar supratote, mano dvasiškieji tėvai? Berniukas pa- 
sveiko tarpininkaujant Karjono motinėlės kryžiui. Tai ji čia 
apsireiškia! 

— O kurjūs matote šioje istorijoje mėlynosios damos ranką, 
tėve Benavidesai? — energingai paprieštaravo brolis Diegas. — 

Jei vaikas pasveiko dėl palaimintojo kryžiaus, tai dar nereiškia, 
kad... 

Tėvas Benavidesas atkirto: 

— Ryšys akivaizdus, broli. Jei daiktas, palaimintas motinėlės 
Luisos, gali išgydyti, tai kodėl nepripažinus, kad ji gali bilo- 
kuotis, susidvejinti šiose žemėse ir slapta pagelbėti mūsų dar- 
buose? Argi ji ne pranciškonų vienuolė, lygiai kaip mes? Argi ji 
nesistengtų dėl mūsų sėkmės, jei galėtų? 

— Bet... 

— Be abejonės, šį stebuklą ištirs mano įpėdinis, tėvas Perė- 
ja, - pareiškė Benavidesas. - Būtent jis įrodys, ar yra koks nors 
ryšys tarp abiejų įvykių. Vis dėlto, prieš grįždamas į Ispaniją, 
noriu, kad jūs patys kai ką palygintumėt. 

Chuanas de Salasas ištempė kaklą, o brolis Diegas žengė kelis 
žingsnius stalo link, norėdamas pamatyti, ką jiems rodo Bena- 
videsas. Šis padėjo priešais vienuolius Ankti rožinį ir Karjono 
motinėlės kryžių. Perleido karoliukus per pirštus, kol surado 
sidabrinį kryžių rožinio gale, ir padėjo jį šalia kito, vienuolių 
atnešto iš mokių krašto. 

— Matote? Jie panašūs kaip du vandens lašai! 

Tėvas Salasas paėmė abu kryžius ir pakėlė juos prie akių. Iš 
tiesų, abu buvo to paties dydžio ir vienodai išgraviruotais kraš- 
delnuose. 

— Su didžia pagarba turiu pareikšti, tėve Benavidesai, - paga- 
liau tarė, - visi kryžiai panašūs. 

O brolis Diegas svariai jam pritarė: 

— Tai dar nieko neįrodo. 


50 


Madridas 


Devintą valandą ryto gyvenimas Paseo de Recoletos 20-ajame 
pastate jau virte virė. Žiūrint nuo šaligatvio prie Kolumbo apar- 
tamentų, tas legendinis pastatas atrodė panašus į milžinišką 
skruzdėlyną: tiksliai sustyguotą ir sutvarkytą. Kupiną gyvybės. 

Chosė Luisas Martinas ir Karlosas Albertas ryžtingai pri- 
ėjo prie sargybinio būdelės. Jų vardai buvo įtraukti į numa- 
tomų lankytojų sąrašą, taigi jiems nebuvo sudėtinga patekti 
į uždarą Nacionalinės bibliotekos zoną ir nedelsiant būti pa- 
lydėtiems iki direktoriaus kabineto. Skruzdėlynas staiga pa- 
virto prabangiais rūmais, marmuro koridoriais ir vertingais 
meno kūriniais, žiūrinčiais į lankytojus beveik iš už kiekvieno 
kampo. O donas Enrikė Valientė, tarsi to labirinto „skruzdė 
motinėlė“, sutiko juos erdviame kabinete medžiu išmuštomis 
sienomis, prie raudonmedžio stalo, turinčio ne mažiau nei 
porą šimtų metų. 

— Džiaugiuosi jus matydamas, - tarė spausdamas lankyto- 
jams rankas. - Ar jau ką nors sužinojote apie Benavideso ran- 
kraštį? 

Chosė Luisas neigiamai papurtė galvą. 

— Kol kas ne, - prisipažino. - Tačiau mes jį rasime. Nesijau- 
dinkite. 

Ponas Valientė neatrodė toks tikras. Mostelėjo ranka, 
kviesdamas svečius atsisėsti. Jis kažkuo panėšėjo į Don Ki- 
chotą. Liesas, tvarkingai pakirpta barzdele, atviros kaktos ir 
guvaus, nuoširdaus žvilgsnio. Jei jis nebūtų dėvėjęs neprie- 
kaištingo merinosų vilnos kostiumo ir ryšėjęs mėlyno kakla- 
raiščio, Chosė Luisas ir Karlosas Albertas būtų pamanę stovį 
priešais doną Alonsą Kichaną jo bibliotekoje, pilnoje knygų 
apie riterius. Kol keitėsi mandagiomis frazėmis, donas Enri- 
kė ėmė nervingai naršyti tarp gausybės užrašų, kortelių, ofi- 
cialių biuletenių ir spaudos iškarpų, kuriais buvo nukrautas 
jo stalas. 

— Duok Dieve rasti jį anksčiau, nei bus išrištas ir parduotas 
atskirais lakštais! — suniurzgė, griebdamas užrašų knygelę, ku- 
rios, rodos, ir ieškojo. - Negalite įsivaizduoti, kaip pastaruoju 
metu mums nesiseka su rankraščiais. 

— Nesiseka? - nustebo policininkas. - Ką turite omeny? 

— Ak! Negi to neminėjome, kai buvote atėję tirti vagystės? 

— Ko, pone Valiente? 

— Kad vos prieš savaitę taip pat patyrėme išpuolį prieš mūsų 
istorinius fondus. Kad ir kaip būtų keista, tai buvo tekstas, gi- 
miniškas dingusiam rankraščiui. 

Karlosas ir Chosė Luisas nustebę susižvalgė. 

— Tai nutiko kovo pabaigoje, - kalbėjo toliau direktorius. — 
Viena Italijos pilietė atėjo į skaityklą ir paprašė knygos, išleis- 
tos 1692 metais, parašytos tokio Kadiso vienuolio jėzuito, var- 
du Ernandas Kastriljas, egzemplioriaus. Turiu pasakyti, kad tai 
reta knyga, - tarė, kažko ieškodamas. - Jos pavadinimas „Isto- 

rija ir gamtos slėpiniai, arba Slaptosios filosofijos mokslas", tai 
tarsi tos epochos plačiai žinoma enciklopedija. 

— O kodėl sakėte, kad ji giminiška?.. 

— Leiskite viską jums paaiškinti. 

Donas Enrikė Valientė rankose jau laikė knygą minėtu pava- 
dinimu, kurią ištraukė iš už nugaros stovinčios knygų spintos. 

- Štai! Veikalas, apie kurį kalbame. 

Jo iškelta knyga buvo solidus tomas odos viršeliu, kieta nu- 
garėle, puikiai įrištas, su vidury priklijuota etikete su autoriaus 
pavarde. 

— Ta moteris mėgino išplėšti vieną skyrių, - pasakė varty- 
damas tą brangenybę. - Jis vadinasi „Ar tikėjimo žinia pasiekė 
Amerikos gilumą . Argi tai jums neatrodo keista? 

Karlosas staiga pašoko. 

— Tekstas apie Amerikos evangelizaciją! Kaip ir „Benavideso 
memorialas ! 

— Ir kuo tai italei baigėsi? - Chosė Luiso klausimas buvo 
pragmatiškesnis. 

— Būtent tai mane labiausiai nustebino! Tuo metu dirbusi 
bibliotekininkė užklupo ją mėginančią išplėšti to skyriaus la- 
pus. Savaime aišku, ji ją sulaikė ir paprašė palaukti prie to pa- 
ties stalelio, kol ateis apsaugininkas. 

— Ir kas nutiko vėliau?.. 

- Ji išnyko! 

— Kaip išnyko? 

Donas Enrikė rimta veido išraiška atsirėmė į netvarkingai 
ant stalo gulinčių popierių šūsnį ir įdėmiai pažvelgė į Chosė 
Luisą. 

— Būtent taip, kaip aš ir sakau, pareigūne. Išgaravo. Ta mote- 
ris išskydo. Dingo. Susiskaidė. Kaip vaiduoklis. 

— Juk nenorite pasakyti, kad čia, kaip ir Linareso rūmuose, 
yra vaiduoklių? 

Karlosas nusišypsojo priminęs tai direktoriui. Vos už penkių 
šimtų metrų tos pačios Paseo de Recoletos antrasis pastatas - se- 
nas, didžiulis - išgarsėjo dėl gandų, esą jame pilna dvasių. Tai 
nutiko lygiai prieš metus. Visa spauda trimitavo apie tą įvykį, o 
kai kurie Žurnalai net išplatino garso kasečių su įrašytais taria- 
mais tų dvasių balsais. 

— Tai, ką sakau, yra labai rimta, pone, - tarė ponas Valientė, 
nenuleisdamas akių nuo Karloso. - Ta moteris buvo tikra. Ji 
užsiregistravo įeidama. Gavo skaitytojo pažymėjimą. Užpildė 
kortelę Kastriljo knygai gauti, o paskui išgaravo. 

— Tarsi koks vaiduoklis, ar ne? — nepatikliai užbaigė Chosė 
Luisas. 

— Ar galėčiau užmesti aki į tą knygą? 

Žurnalisto prašymas bibliotekos direktoriaus nė kiek nenu- 
stebino. 

— Nieko sau! - šūktelėjo Karlosas, paėmęs į rankas knygą. 

Jis buvo atsivertęs nukentėjusį skyrių. Policininkas pasi- 
lenkė virš tomo, mėgindamas išsiaiškinti Karloso nuostabos 
priežastį. Tie puslapiai vis dar buvo prisiūti prie nugarėlės, 
nors pilko audeklo juosta dengė plyšį, padarytą „vaiduoklio“. 
Žaizda buvo gili. 

— Kas yra, Karlitai? 

— Pažvelk čia. Autorius retoriškai klausia, ar kam pavyko 
evangelizuoti Naujojo pasaulio dalį dar iki Kolumbui atran- 
dant Ameriką. 

— Ką tu sakai! 

Donas Enrikė Valientė stebėjo juos nemirksėdamas. 

— Čia gana aiškiai leidžiama suprasti, kad mėlynoji dama 

nebuvo pirmoji. Sakoma, kad pirmieji jėzuitai, atvykę į Pietų 
Ameriką, atskleidė, jog kiti krikščionys jau pamokslavo ten ke- 
lis amžius anksčiau nei jie. 

— Tai labai įdomi knyga, tikrai, - įsiterpė direktorius profesio- 
nalo tonu. — Čia taip pat teigiama, kad jau Kolumbas suprato, 
jog Antilų indėnai garbino iškreiptas Švenčiausiosios Trejybės 
formas. Taip pat sakoma, kad Paragvajuje dar prisimenama to- 
kio Pajaus Zumės kelionė su kryžiumi, - jis gerąją prisikėlimo 
naujieną skelbė du šimtai metų prieš atvykstant ispanams. 

— O tai... pripažįstama? 

Iš Chosė Luiso veido buvo matyti, kad tai, ką girdi, jis laiko 
visiška nesąmone. Katalikų misionieriai Amerikoje dar prieš 
Kolumbą? 

— Ką gi, - sudvejojo donas Enrikė, - vėliau jėzuitai, manau, 
nenorėdami prieštarauti Ispanijos valdovams, teigė, kad tas 
stebuklas veikiausiai buvo šventojo Tomo nuopelnas. Savotiš- 
kai įdomu: skeptiškasis Jėzaus apaštalas! 

— O kodėl šventasis Tomas? 

— Manė, kad tas indėnų Pajus Zumė - tai fonetiškai iškraipy- 
tas šventojo Tomės ar šventojo Tomo vardas. Tačiau labiausiai 
stebina tai, kad yra archeologinių įrodymų, jog tikrai Ameriko- 
je dar iki 1492 metų būta misionierių. 

- Iš tiesų? 

— Pavyzdžiui, Tiahuanako griuvėsiuose, netoli Titikakos 
ežero. Ten, Bolivijos plokščiakalnyje, rastas daugiau nei dviejų 
metrų aukščio monolitas, kuriame iškaltas barzdotas vyras. O 
kaip žinote, tų platumų indėnai yra bebarzdžiai. Šiandien sta- 
tula yra pusiau požeminėje patalpoje, kaip ir Šiaurės Ameri- 
kos senbuvių kivos, vadinamojoje Kalasasaya. Manoma, kad ji 
vaizduoja pamokslininką. Net, - pridūrė, - netoliese yra dau- 

giau statulų, indėnų vadinamų „vienuoliais, kurios, kaip ma- 
noma, galėtų vaizduoti pirmuosius Evangelijos skleidėjus dar 
gerokai iki Kolumbo ar Pisaro. 

Išklausęs Chosė Luisas patraukė pečiais: 

— Ir kodėl ji norėjo pavogti būtent šį veikalą? 

— Aš pats šito savęs klausiu, pareigūne. Moteris galėjo mūsų 
paprašyti mikrofilmo. Bet, rodos, jos tikslas buvo kitas: ji no- 
rėjo, kad tas skyrius pradingtų. Dažnai tokiais dalykais užsiima 
šunsnukiai, nenorintys, kad dar kas nors sužinotų tam tikrą in- 
formaciją. 

- Šunsnukiai? — policininko instinktai paėmė viršų. — Gal žino- 
te, ar bibliotekininkei ta lankytoja pasirodė kuo nors ypatinga? 

— Dabar, kai to paklausėte, prisiminiau. Pildydama kortelę, 
pasakė ką tik atvykusi iš Brazilijos. 

— Iš Brazilijos? 

— Taip. Sakė keliavusi ten, nes norėjusi pamatyti Baijos vals- 
tijoje, Todos los Santoso vietovėje, esančią uolą, kurioje dar 
matyti žmogaus pėdų atspaudai. Indėnai sako, kad tai Pajaus 
Zumės pėdos. Dar sakė, kad Itapuane, Kabo Frijuje ir Paraibo- 
je yra daugiau tokių pat atspaudų... Sutapimas, - pridūrė, - kad 
ją aptarnavusi bibliotekininkė yra brazilė, bet anksčiau nieko 
panašaus nebuvo girdėjusi. Todėl puikiai visa tai įsiminė. 

— Suprantu. 

Policininkas vis dar nenuleido nuo pašnekovo akių. 

— O ką galite pasakyti apie vakarykštį skambutį iš Jungtinių 
Valstijų? 

— Turite omeny, kai teiravosi apie „Benavideso memoria- 
14? - direktorius pažvelgė Chosė Luisui tiesiai į akis. - Tai jau 
tikrai mane nustebino! 

— Papasakokite. 

— Įsivaizduokite! Juk nėra normalu, kad iš mūsų pavogtų 

XVII amžiuje gyvenusio pranciškono rankraštį, o po kelių va- 
landų man skambintų psichiatrė iš Jungtinių Valstijų, klausinė- 
tų apie vienuolį, kuris cituojamas pavogtoje knygoje. 

— Nėra normalu, tiesa, Chosė Luisai? 

Karloso pastaboje buvo justi ironija. Policininkas, anksčiau 
buvęs kunigu, buvo iš tų, kurie netikėjo atsitiktinumais. Jis 
manė, kad viskas numatyta. Ar tas konkretus skambutis irgi 
toks buvo? O tas atvejis apskritai? 

— Tačiau aš užsirašiau jos adresą ir telefoną, jei kartais pa- 
vyktų sužinoti dar ką nors apie tą vienuolį, - pridūrė donas 
Enrikė. - Ji atrodė labai susidomėjusi! Prasitarė, kad vieną jos 
pacientę lanko neįprastos, su tuo laikotarpiu susijusios vizijos. 

— Paminėjo mėlynąją damą? 

Direktorius linktelėjo. 

- Žinoma. Visa tai labai keista, ar jums taip neatrodo? 

— Ar galėtumėte pateikti mums jos duomenis, pone Valiente? 

Donas Enrikė kažką pakraigliojo bloknoto lapelyje ir padavė 
jį policininkui. 

— Padarysime viską, kas įmanoma, - tarė tas, imdamas lape- 
lį. - Nors tai ir ne mūsų jurisdikcija, Interpolo dėka FTB pa- 
prastai bendradarbiauja tokiose bylose. Visų pirma jei tai susiję 
su paveldu. 

— O mudu negalėtume nuvykti į Jungtines Valstijas? 

Chosė Luisas vos susivaldė nenusikvatojęs iš Karloso nai- 
vumo. 

— Mudu? Jei šiaip ar taip išsikovojau, kad policijos vadovybė 
apmokėtų mūsų kelionės į Bilbao išlaidas, įsivaizduok skrydį 
į... - Žvilgtelėjo į rankoje laikomą lapelį, - Los Andželą! 

Tačiau žurnalistui į galvą dingtelėjo viena mintis. 

Gal tai ir beprotiška, bet ką jis praras pamėginęs? 

— Veikiausiai policija negalės apmokėti tau kelionės į Los 
Andželą, - pasakė, - bet mano žurnalas galėtų pasistengti dėl 
manęs. Jei suteiksi man įgaliojimus ir padėsi susisiekti su In- 
terpolu, galėčiau tuo pasidomėti. Pažadu papasakoti tau viską 
anksčiau, nei tai bus publikuota. 

— O kodėl ne? - sužavėtas idėjos, pašoko donas Enrikė. - Aš 
irgi mirštu iš smalsumo. Ir dėl šios bibliotekos gero vardo būtų 
labai gerai žinoti, kur dabar yra dingęs rankraštis. 

Chosė Luisas susimąstęs pasikasė smakrą. 

— Gerai, donai Enrike, duokite man dėmesio vertą pėdsaką, 
kad galėčiau tirti šią bylą Madride, na, o Karlitą tuo pačiu metu 
pasiųsime į Jungtines Valstijas. 

— Dėmesio vertą pėdsaką? 

Direktorius tuose žodžiuose nepajuto subtilios ironijos. 
Tiesą sakant, niekas jo nieko neprašė. Tik ieškojo būdo drau- 
giškai užbaigti pokalbį. Tačiau donas Enrikė Valientė pasijuto 
spaudžiamas ir ištarė kai ką įdomaus: 

— Oką pasakytumėt, jei pateikčiau jums dar vieną smulkme- 
ną apie tą italę, ketinusią išsinešti Kastriljo knygos puslapius? 

Chosė Luisas to nesitikėjo. 

— Tai viena moteriška detalė, - tarė lyg tarp kitko. - Biblio- 
tekininkė man pasakė, kad ta moteris avėjo ryškiai raudonus 
mokasinus, ryškesnių ji gyvenime nebuvo mačiusi. 

— Kaip jūs pasakėte? 

— Kadta moteris, nuo galvos iki kojų vilkėjusi nepriekaištin- 
gai juodai, avėjo labai jau keistus raudonus mokasinus. 

— Tikrai? 

Kažkas tarsi spragtelėjo Chosė Luiso Martino galvoje. Jis ga- 
lėjo lažintis iš savo policininko ženklelio, kad tai - labai geras 
pėdsakas. 

Bet kieno? 


S1 


— Prakeiktas ekscentrikas, - pamanė ir iškart pasigailėjo. 

Džuzepė Baldis nenoromis žengė pro Filaretų vartus, gar- 
siausios krikščioniškosios bazilikos loggia delle benedizioni, ir 
patraukė į tą pusę, kur grūdosi turistai, norintys patekti į Vati- 
kano Šv. Petro kupolą. 

Žvilgtelėjęs į pietinės sienos klausyklas, paieškojo devy- 
niolikto numerio. Skaitmenis ant tų medinių dėžių vos buvo 
įmanoma įžvelgti, tačiau atidžiau įsižiūrėjęs pastabus lanky- 
tojas galėjo įsitikinti, kad kitados tai buvo nuostabaus grožio 
romėniški skaitmenys, auksu išraižyti kiekvieno „dieviškojo 
priimamojo“ viršutiniame dešiniajame kampe. XIX klausykla 
buvo toliausiai į rytus, arčiausiai išdabinto Hadrijono VI keno- 
tafo, o ant jos puikavosi apmūsijusi lentelė, skelbianti, kad čia 
išpažinčių klausosi lenkas kunigas, tėvas Čestokova. 

Baldis jautėsi pakliuvęs į juokingą padėtį. Jam darėsi gėda 
vos apie tai pagalvojus. Ko gera, jau ištisą šimtmetį niekas ne- 
sinaudojo klausyklomis kaip dvasininkų slaptų susitikimų vie- 
ta — tik jau ne šiais laikais, kai Vatikanas turėjo salių, kuriose 
neįmanoma įrengti nelegalaus klausymosi aparatūros. Nors 
turėjo pripažinti, jog nėra įrodyta, kad sudėtingų mikrofonų, 

kurių kardinolų kabinetuose taip mėgo prikaišioti Šventojo 
oficiumo saugos tarnyba ar kitos užsienio „agentūros, nėra 
įtaisytų ir Čia. 

Benediktinas neturėjo kitos išeities. Susitikimas buvo neiš- 
vengiamas. Juo labiau nesvarstytinas. Rezidencijoje, kur buvo 
apsistojęs, ant spintelės paliktas raštelis jam nesuteikė kitos ga- 
limybės. 

Taigi, venecijietis nuolankiai suklupo ant kelių devyniolikto- 
sios klausyklos dešinėje. Kaip ir buvo numatyta, joks lenkas tą 
valandą čia atgailos nelaukė. Šventojo Tėvo tautiečiai paprastai 
tą dienos metą praleisdavo snūduriuodami arba žiūrėdami te- 
levizorių. 

— Garbė Jėzui Kristui, - sušnibždėjo. 

— Per amžius. Amen, tėve Baldi. 

Atsakymas iš anapus grotelių patvirtino pasirinkus teisingai. 
„Evangelistas“ stengėsi neparodyti entuziazmo. 

— Monsinjore? 

— Džiaugiuosi, kad atėjai, Džuzepe, - tarė. - Turiu tau pra- 
nešti svarbių naujienų ir būgštauju, kad tam nė mano kabine- 
tas jau nėra saugi vieta. 

Gerai pažįstamas nosinis Stanislavo Zsidivo balsas skambė- 
jo kažkaip tragiškai, tai „penitentą privertė sunerimti. Jo širdis 
pradėjo tankiau plakti. 

— Ar paaiškėjo naujų tėvo Korso mirties aplinkybių? 

— Ištyrus adrenalino kiekį kraujyje tapo aišku, kad mūsų my- 
limas Korsas prieš mirtį patyrė stiprų sukrėtimą. Kažką, taip jį 
paveikusį, kad nusprendė atsisveikinti su gyvenimu. 

— Kas tai galėjo būti, Jūsų Eminencija? 

— Nežinau, sūnau mano. Tačiau, be abejonės, kažkas siaubin- 
ga. Dabar, kaip jau jums sakė daktaras Ferelas, dedamos visos 

pastangos sužinoti, kas buvo paskutinis asmuo, matęs tėvą Kor- 
są gyvą, ir ar jis turėjo įtakos jo sprendimui atimti sau gyvastį. 

— Suprantu. 

— Bet ne dėl to tave čia pasikviečiau, sūnau mano. 

— Ak, ne? 

— Pameni, kai mano kabinete kalbėjomės apie Benavideso 
„Memorialą'? 

Monsinjoras panoro patikrinti Baldžio atmintį. 

— Jei gerai pamenu, tai buvo vieno pranciškono XVII amžiu- 
je parašytas pranešimas apie mėlynosios damos apsireiškimus 
Jungtinių Valstijų teritorijos pietuose... 

— Visiškai teisingai, - patenkintas patvirtino Jo Eminenci- 
ja. - Tas dokumentas, kaip jau sakiau, paskutinėmis gyvenimo 
dienomis užbūrė Korsą, šis manė jame skaitąs aprašymą, kaip 
viena klauzūros vienuolė su fiziniu kūnu persikėlė iš Ispanijos į 
Ameriką pamokslauti indėnams... 1629 metais! 

— Taip. Jau suprantu. 

— Bet jūs nežinote, kad Korsas nuolatos klausinėjo apie ne- 
išleistą to paties tėvo Benavideso rankraštį, kuriame mėlynoji 
dama sutapatinama su vienuole, vardu Marija Chesus de Agre- 
da, ir atskleidžiamas būdas, kurį ji naudojo norėdama bilokuo- 
tis į Ameriką. 

— Formulė biloka...? 

— Taip. 

- Irjis tai rado? Atrado rankraštį? 

— Tai ir yra painiausia, mano sūnau. Kalbama apie tekstą, ku- 
riam niekas iki šiol neskyrė nė mažiausio dėmesio. Korsas jo 
ieškojo Vatikano archyvuose, bet nerado. Nepaisant to, šiomis 
dienomis kažkas įsibrovė į Madrido nacionalinę biblioteką ir 
pagrobė rankraštį, priklausiusį Pilypui IV. 

Benediktinui nespėjus įsiterpti, nuodėmklausys atsiduso: 

— Taip, Džuzepe. Būtent tų memuarų ir ieškojo „šventasis 
Matas“. 
išgirstų faktų. 

— Kaip mums šįryt pranešė, - kalbėjo toliau Zsidivas, - is- 
panų policija dar nesuėmė vagių, bet visi faktai byloja, kad tai 
profesionalų darbas. Galbūt tų pačių, kurie išsinešė tėvo Korso 
archyvus. 

— Kodėl taip manote, Jūsų Eminencija? 

— Mane kamuoja jausmas, kad kažkas nori pradanginti visą 
su mėlynąja dama susijusią informaciją. Kažkas iš vidaus. Kaž- 
kas, norintis pakenkti mūsų pažangai Chronovizijos srityje, ir, 
atrodo, jie nesiskaito su priemonėmis siekdami savo tikslo. 

— Ir dėl ko visas tas vargas? 

— Man į galvą ateina tik viena mintis, - sumurmėjo Zsidi- 
vas, - kad tas „kažkas“ tyrinėja paralelius dalykus kaip ir mes, 
pasiekė gerų rezultatų ir dabar trina pėdsakus, atvedusius jį į 
sėkmę. 

Baldis paprieštaravo. 

— Bet tai viso labo prielaidos. 

— Todėl ir pasikviečiau tave. Nesijaučiu saugus Šventojo Pe- 
tro bazilikoje, sūnau. Ir sienos turi ausis. Netgi Šventasis ofi- 
ciumas sušaukė vidinę asamblėją šiam klausimui išnagrinėti. 
Aukščiausio lygio asamblėją. 

— Jūsų Eminencija manote, kad priešas tūno Bažnyčios prie- 
globstyje? 

— O tu, Džuzepe, turi kitų minčių? 

- Jokių. Galbūt, jei žinotume, kas buvo rašoma tame pagrob- 
tame dokumente, suprastume, nuo ko turime pradėti... 

Monsinjoras pamėgino ištiesti kojas tame vertikaliame kars- 
te. Ir lakoniškai tarstelėjo: 

— Mes tai žinome. 

— Tikrai? 

— Na, žinoma, sūnau. Benavidesas papildė savo Naujosios 
Meksikos „Memorialą“ čia, Romoje. Padarė dvi jo kopijas: vie- 
ną Urbonui VIII, kitą - Pilypui IV. Pagrobtoji kopija yra būtent 
ta, antroji. 

— Tuomet mes jį turime! 

— Ir taip, ir ne... - pataisė pašnekovas. — Klausyk. Brolis 
Alonsas de Benavidesas buvo Naujosios Meksikos provincijos 
valdytojas iki 1629 metų rugsėjo. Apklausęs misionierius, su- 
rinkusius faktus apie mėlynąją damą, išvyko į Meksiką, iš ten 
jo viršininkas, baskų arkivyskupas Manso i Sunjiga, išsiuntė jį į 
Ispaniją užbaigti tam tikro tyrimo... 

— Kokio tyrimo, Jūsų Eminencija? 

„Šventasis Jonas“, Chronovizijos projekto koordinatorius, 
kitoje grotelių pusėje nusišypsojo. 

— Benavidesas išvyko iš Naujosios Meksikos įsitikinęs, kad 
mėlynoji dama yra vienuolė, Europoje garsėjanti kaip stebu- 
kladarė, vardu Marija Luisa de Karjon. Vienintelis nesutapimas 
buvo tas, kad indėnai ją apibūdino kaip jauną ir gražią moterį, 
o Karjono motinėlė buvo daugiau nei šešiasdešimties. Nepai- 
sant to, tai neįtikino Benavideso. Ir, užuot sutikęs su prielaida, 
kad mėlynoji dama galėjo būti naujasis Gvadalupės Mergelės 
apsireiškimas, verčiau buvo linkęs manyti, jog „kelionė oru“ at- 
jaunino Mariją Luisą de Karjon. 

— Kvailystės! 

— Buvo XVII amžius, sūnau. Niekas nežinojo, kas gali nutikti 
skraidant. 

— Taip, tačiau... 

— Leisk paaiškinti tau dar kai ką, sūnau, - nutraukė jį mon- 
sinjoras. - Ką pats šįryt patikrinau Archivio Segreto. 

Baldis ištempė ausis. 

— Meksike arkivyskupas parodė Benavidesui laišką, parašy- 
tą tokio pranciškono Sebastiano Marsiljos, kuriame taip pat 
buvo kalbama apie kitą vienuolę - jaunesnę, paslaptingą, irgi 
patirdavusią antgamtinių ekstazių. 

- Ji bilokuodavosi? 

— Tikrai, tai buvo vienas jos gebėjimų. Ji vadinosi Marija 
Chesus de Agreda. Manso i Sunjiga, nustebintas tos žinios, 
pasiuntė patį Benavidesą į Ispaniją ištirti to atvejo. Jis perplau- 
kė Atlantą 1630 metų pradžioje, išsilaipino Sevilijoje ir iš ten 
nukeliavo į Madridą ir Agredą. Asmeniškai apklausė tariamąją 
mėlynąją damą, vėliau buvo apsistojęs čia, Romoje, parašyti 
savo išvadų. 

— Kodėl tuomet teigiate, kad popiežiui padaryta kopija ne- 
verta dėmesio? 

— Todėl, kad Ispanijos karaliui ir popiežiui skirtos kopijos ne- 
buvo identiškos. Vien jau tai, kad skirtąją popiežiui jis klaidingai 
datavo 1630 metais. Taip ji ir pažymėta Archivio. Todėl Korsas 
jos ir nesurado. O karaliui išsiųstos kopijos paraštėse portugalas 
pridėjo tam tikrų pastabų, tikslindamas, kokiu būdu, jo nuomo- 
ne, vienuolė sugebėjo persikelti fiziškai, su savimi turėdama net 
liturginių daiktų, kuriuos vėliau padalijo indėnams. 

- Liturginių daiktų? 

— Rožinių, taurių... Visa tai, nuvykę į Naująją Meksiką, rado 
pranciškonai. Indėnai juos saugojo kaip mėlynosios damos 
dovanas. Benavidesas pasiėmė vieną rožinį ir paprašė, kad jį 


palaidotų su juo. 

— Ir kaip toji dama sugebėjo). 

— Atrodo, sūnau mano, kad kai Agredos motinėlė pasiekda- 
vo transą savo vienuolyne ir tarsi kietai įmigdavo, jos „esencija“ 
materializuodavosi kitoje vietoje. Įgydavo kūną. 

— Kaip Ferelo „sapnuotojai'! 

— Kaip kas? 

Baldis iš už klausyklos grotelių pajuto kardinolo nuostabą. 

— Maniau, kad žinote tai, Jūsų Eminencija. 

— Ką turėčiau žinoti? 

— Kad paskutinis Korso ir to dottore eksperimentas buvo su- 
sijęs su mėginimu pasiųsti į mėlynosios damos laikų Naująją 
Meksiką vieną moterį, kurią jie vadino „sapnuotoja“. Norėjo, 
kad ji sužinotų tų kelionių paslaptį ir ant padėklo įteiktų INS- 
COM. 

- Ir jiems pavyko? 

— Ką gi, dar eksperimentui nesibaigus, moters paslaugų 
buvo atsisakyta. Teigiama, kad jos protas sudrumstas ir ji lio- 
vėsi bendradarbiauti. Grįžo į Jungtines Valstijas, bet kol kas jos 
pėdsakų neaptikau. 

- Surask ją! - labai rimtai įsakė Zsidivas. - Ji žino atsakymą! 
Esu tuo tikras! 

— Bet kaip tai padaryti? 

Kardinolas prikišo veidą taip arti grotelių, kad Baldis pajuto 
jo kvėpavimą sau į veidą. 

— Leiskis vedamas ženklų, - tarė. 


5-2 


Iš rūsčios Naujosios Meksikos dykumos į karščiu alsuojančią 
Ispanijos plokščiakalnio vasarą. Šitokį vietos ir laiko šuolį pada- 
rė Dženiferė Narodi taip lengvai, kaip įmanoma tik sapnuose. 
Tačiau ar tai sapnai? Ir nieko daugiau? Tai kodėl jie tarpusavyje 
susiję, tarsi būtų logiška įvykių tėkmė? Galbūt ji „kanalizavo“ 
kitų laikų prisiminimus, kitos epochos, su kuria dėl kažkokios 
paslaptingos priežasties buvo susijusi? 

Ar gydytoja Mejers, užsiminusi apie genetinę atmintį, buvo 
teisi? O jei taip, tai ar visose vizijose ji susitikdavo su tolimiau- 
siais protėviais indėnais? 

Dženiferė susirangė po medvilnės antklode, ieškodama kuo 
patogesnės padėties miegoti. 

Jei taip, jei visi tie sapnai sudarė tikrą istoriją, ji norėjo tai 
žinoti. Ji pradėjo tikėti, kad per eksperimentus Fort Mido 
„Sapnų salėje, o galbūt tuomet, kai buvo Italijoje, į jos sąmo- 
nę buvo įdiegti vaizdiniai, dabar išnyrantys sapnų pasaulyje. Ji 
jautėsi purvina, tarsi išprievartauta. Tačiau kartu ir susidomė- 
jusi. Norėjo žinoti, kur ją nuves vizijos. Ir taip, sapnas po sapno, 
Dženiferė susidurdavo su vis tolimesnėmis ir egzotiškesnėmis 
vietovėmis. 

Pavyzdžiui, Ispanija. 

Ji niekuomet ten nebuvo. Niekuomet jai nerūpėjo Habs- 
burgų — galingiausios tos šalies dinastijos — istorija, niekuo- 
met nepasidomėjo jos sostine - Madridu. Ir vis dėlto aiškus 
prieblandoje dunksančios tvirtovės su balkonais ir juoda tvora 
vaizdas stovėjo jai akyse. Dženiferė Narodi dabar jau žinojo, 
kuriai epochai ir vietai priklauso tas pastatas. 

Netikėtumas po netikėtumo. 

Madrido alkazaras 
1630 metų rugsėjis 


— Jo Didenybei padarėte stiprų įspūdį, broli Alonsai. 

— Aš to ir troškau, tėve. 

— Karalius nuolat gauna tuzinus memuarų apie pačius įvai- 
riausius įvykius, bet tik jūsiškiai nusipelnė garbės būti išleisti 
mūsų karališkojoje spaustuvėje. 

Brolis Alonsas de Benavidesas žingsniavo lėtai, žavėdamasis 
Ticiano, Rubenso ir Velaskeso tapybos darbais, kuriuos Pily- 
pas IV buvo pakabinęs Prancūzijos bokšte. Skirtingai nei rūs- 
tūs pirmtakai, jaunasis karalius troško pagyvinti tamsius alka- 
zaro, Habsburgų karališkųjų rūmų, koridorius vertingais meno 
kūriniais. 

Tėvą Benavidesą lydėjo brolis Bernardinas de Sena, Šv. Pran- 
ciškaus ordino generolas, senas monarcho pažįstamas, kuriam 
tasai visiškai atvirai rodė simpatiją. 

Brolis Bernardinas gerai išmanė diplomatijos meną. Jam pa- 
vydėjo kitų ordinų vyresnieji, neužsitarnavę tiek karališkųjų 
malonių. Ir tik jis vienintelis buvo atsakingas už sklandančius 

tarp dvariškių gandus, kad atsivertimus Naujojoje Meksikoje 
paskatino stebuklas. 

Apskritai jis buvo rūmų strategijos genijus. 

— Jo Didenybė jus priims neįprastoje vietoje - biblioteko- 
je, - atskleidė brolis Bernardinas tėvui Benavidesui, jiedviem 
žingsniuojant lydimiems juodai vilkinčio mažordomo. 

— Neįprastoje? 

— Taip. Paprastai audiencijos vyksta Karaliaus salėje, bet Jo 
Didenybė kartais mėgsta nusižengti protokolui. 

— Ar tai geras ženklas? 

— Puikus. Kaip jau sakiau, jūsų rankraštis jį labai sužavėjo ir 
jis trokšta išgirsti iš pirmų lūpų daugiau su ekspedicija susiju- 
sių detalių. Ypač jį domina visa, ką tik prisiminsite apie mėly- 
nąją damą. 

— Tuomet jis iš tikrųjų skaitė mano ataskaitą... 

— Nuo pirmo iki paskutinio žodžio, - patenkintas nusišyp- 
sojo generolas. — Todėl, tėve, jei tik mums pavyks jį sudominti, 
manykite, kad būsimos Santa Fė diecezijos kontrolė jau pri- 
klauso mums. Ordino likimas šiandien jūsų rankose. 

Mažordomas sustojo priešais kuklias ąžuolines duris. Apsi- 
suko aplink, atsigręžė į svečius ir paprašė palaukti. Paskui labai 
pompastiškai įžengė į blausiai apšviestą kambarį pareikšti iš- 
pūstos pagarbos. 

Stovint prie slenksčio buvo galima numanyti tą kambarį 
esant erdvų, su gilumoje ryškėjančiais kaltos geležies balko- 
nais. Dalį grindų dengė raudonas kilimas, o viename kampe 
šešėlį metė didžiulė varinė planisfera. 

— Jūsų Didenybe, - pranešė mažordomas, - svečiai jau čia. 

— Kvieskite. 

Balsas nuskambėjo garsiai ir rūsčiai. Jau pripratęs prie tų ce- 

remonijų, brolis Bernardinas žengė pirmasis, jam įkandin sekė 
tėvas Benavidesas. Žinojimas, kad yra rūmuose, už kelių žings- 
nių nuo galingiausio pasaulyje monarcho, šiam sukėlė lengvą 
virpulį. 

Ir tikrai. To gobelenų ir knygų prigrūsto kambario gilumoje 
sėdėjo karalius. Nuo šilku apmuštos kėdės su virveliniais rank- 
tūriais jis tylomis stebėjo atvykusiuosius. Už jo stovėjo mažor- 
domas. Pamatęs įėjusius, garsiai juos pristatė. 

— Jūsų Didenybe, mūsų Šventojo Pranciškaus ordino ge- 
nerolas brolis Bernardinas de Sena ir paskutinysis jūsų valdų 
Naujojoje Meksikoje tėvas valdytojas brolis Alonsas de Bena- 
videsas meldžia jūsų dėmesio. 

— Gerai, gerai. 

Paprastu, kasdienišku gestu karalius liepė jam nutilti. 

Jis atrodė puikiai: nors ištįsusį kankinio veidą paveldėjo iš 
senelio Pilypo II, jo skruostai žydėjo sveika, rausva spalva. 
Gandai apie jo sveikatą niekuomet nebuvo geri. Jo mėlynos 
akys švytėjo labiau nei šviesūs plaukai, o kūnas atrodė pa- 
lyginti tvirtas. Pažeisdamas protokolą, jaunasis monarchas 
pakilo iš sosto ir, priėjęs prie brolio Bernardino, pabučiavo 
ranką. 

— Tėve, jau seniai troškau jus pamatyti. 

— Aš taip pat, Jūsų Didenybe. 

— Gyvenimas šiuose rūmuose vienodas, tad tik laimėjimai 
mano užjūrio valdose padeda išblaškyti rūpesčius. 

Pilypas, vos dvidešimt penkerių metų vyras, jau kalbėjo kaip 
tikras valdovas. Jis ką tik išaugo iš pertekliaus kupinos paau- 
glystės, kai jo gyvenimą kontroliavo globėjas grafas kunigaikš- 
tis de Olivaresas, tad dabar spinduliavo ramią didybę. 

— Su manimi atėjo tėvas Benavidesas, jus taip sudominusio 

dokumento autorius, - paskelbė brolis Bernardinas. - Jis at- 
plaukė į Seviliją rugpjūčio pirmąją. 

Brolis Alonsas lengvai nusilenkė, pareikšdamas karaliui pa- 
garbą. 

— Gerai, gerai, tėve Benavidesai... Taigi jūs esate asmuo, tvir- 
tinantis, kad motinėlė Marija Luisa apsireiškė Naujojoje Mek- 
sikoje ir atvertė į mūsų tikėjimą kelias indėnų gentis. 

— Ką gi, Jūsų Didenybe, kol kas tai tik spėjimas. 

- Galbūt dvasiškasis tėvas žinojote, kad sesuo Luisa iš Žen- 
gimo į dangų vienuolyno, labiau liaudyje žinoma kaip Karjono 
vienuolė, yra sena karališkųjų rūmų bičiulė? 

Tėvas Benavidesas išpūtė akis. 

— Ne, Jūsų Didenybe, aš visiškai to nežinojau. 

— Vis dėlto jūsų ataskaita vienoje vietoje man pasirodė ne- 
aiški. Pasak aprašymo, moteris, apsireiškusi šiaurės indėnams, 
buvo jauna ir graži. 

— Būtent. Mus taip pat tai išmušė iš vėžių, Jūsų Didenybe. 

— Kaip tai gali būti, jei motinėlė Marija Luisa yra senyva ir 
pasiligojusi moteris? 

— Mano valdove, - matydamas dvejojantį Naujosios Meksi- 
kos valdytoją, įsiterpė brolis Bernardinas, - nors tėvui Benavide- 
sui indėnų pateiktas apibūdinimas nesutampa, motinėlės Luisos 
gebėjimas bilokuotis yra įrodytas. Taigi, nebūtų keista, jei... 

— Aš tai žinau, tėve. 

Monarchas įsistebeilijo į pranciškonų vyriausiąjį. Prieš už- 
duodant naujus klausimus, Pilypo IV akyse blykstelėjo pikt- 
džiugos kibirkštėlė. 

— Nejaugi jūs, broli Bernardinai, nepamenate, kad mano tė- 
vas ilgus metus susirašinėjo su Karjono vienuole ar kad mano 
karalienė iki šiol tai daro? Prieš kelerius metus jūs asmeniškai 

apklausėte ją dėl jos susidvejinimų. Tai jūs, o ne kas kitas, nu- 
sprendėte, kad toji vienuolė sugebėjo stebuklingai persikelti į 
Romą ir net sudaužyti taurę, pripiltą užnuodyto vyno, skirto 
popiežiui Grigaliui XV, šiam nespėjus jo išgerti... 

— Reguiescat in pace... - sumurmėjo generolas. 

— Taip pat įrodėte, kad motinėlė Luisa Dievo malone buvo ša- 
lia mano tėvo mirties patalo ir palydėjo jį į Dangaus karalystę. 

— Taip, Jūsų Didenybe. Mano atmintis silpna ir apgailestauju 
dėl to. Tačiau aš pamenu, kad motinėlė Luisa pasakojo man 
apie angelą, atnešusį ją iš vienuolyno į šį dvarą, ir kad tai ji įti- 
kino Jo Didenybę Pilypą III mirties valandą apsivilkti pranciš- 
kono abitą. 

— Tai jau praeitis, - kalbėdamas apie tėvą, karalius jautėsi 
sutrikęs, tad vėl nukreipė akis į Benavidesą. - Taigi, jūsų atas- 
kaitoje dabartinė motinėlės Marijos Luisos išvaizda aprašyta 
neteisingai... 

— Tiesą sakant, mes tiriame ir kitas galimybes. 

— Kitas galimybes? Ką turite omeny? 

— Manome... - jo balsas suvirpėjo, - esant visiškai įmanoma, 
kad bilokavosi kita klauzūros vienuolė. 

- Ir kokiu būdu? 

Pilypas sukryžiavo rankas pasmakrėje ir atidžiai pažvelgė į 
vienuolį. 

— Paklausykite, Jūsų Didenybe... - Benavidesas giliai įkvėpė, - 
brolis Bernardinas, kai tyrinėjo sesers Luisos iš Žengimo į dangų 
stebuklus, apsilankė viename Sorijos vienuolyne ir apklausė to- 
kią jauną vienuolę, patiriančią keistų ekstazės būsenų. 

— Tėve Bernardinai! Niekuomet man apie tai nepasakojote! 

— Ne, Jūsų Didenybe, - atsiprašė generolas. - Nemaniau, kad 
tas dalykas kada nors taps svarbus, tad lioviausi juo domėtis. 


JAVIER SIERRA (0 MĖLYNOJI DAMA 291] 


— Dabar papasakokite man apie tą kitą vienuolę, - įsakė ka- 
ralius. 

Raukšlėtas generolo veidas tapo iškilmingas. Jis sunėrė ran- 
kas ir žingsniuodamas nedideliais ratais priešais monarcho 
kėdę pradėjo pasakoti. 

— Prabėgus šiek tiek laiko po sesers Luisos apklausos jos vie- 
nuolyne Karjon de los Kondese, gavau laišką iš brolio Sebas- 
tiano Marsiljos, dabartinio mūsų ordino Burgoso provincijos 
valdytojo. 

— Pažįstu jį. Tęskite. 

— Tėvas Marsilja tuo metu buvo Agredos Nekaltojo Prasi- 
dėjimo vienuolyno nuodėmklausys ir pastebėjo, kad viena iš 
vienuolių, tokia sesuo Marija Chesus, patirdavo keistų isterijos 
priepuolių. Apimta transo būsenos, ji tapdavo lengvutė tarsi 
plunksnelė, net jos veido išraiška pasikeisdavo — jis tapdavo 
palaimingas ir pakylėtas. 

— O kodėl buvote pakviestas jos aplankyti? 

— Tai paprasta, Jūsų Didenybe. Ordinui buvo žinoma, kad 
labai domiuosi, ar sesers Marijos Luisos bilokacija yra tiesa, o 
kadangi toji mergina tam tikrais momentais atrodė esanti dvie- 
jose vietose iškart, nuvykau jos apklausti. 

— Suprantu, - karalius pritildė balsą. - Spėju, kad ta vienuolė 
taip pat pranciškonė. 

— Dievas taip apdovanoja mūsų ordiną. Primenu jums, kad 
būtent šventasis Pranciškus, mūsų tėvas įkūrėjas, pirmasis gavo 
Kristaus stigmas ir mistinių galių dovaną. 

— O galvis dėlto tai buvo koks nors kitas reiškinys? 

Jau pripratęs prie išpūstos informacijos, kai reikėdavo iš- 
klausyti vienų ar kitų asmenų reikalus, Pilypas panoro parody- 
ti savo lankytojams nesąs ankstesnysis naivus jaunuolis. 

— Nesuprantu jūsų, Jūsų Didenybe. 

- Taip, mano gerasis tėve. Ar jūs nepagalvojote, kad moteris, 
evangelizavusi indėnus, galbūt nebuvo vienuolė? Galėjo būti 
Švenčiausioji Mergelė ar pats velnias! 

Vienuoliai persižegnojo. 

— Bet, Jūsų Didenybe, - tarstelėjo brolis Alonsas, - velnias 
niekuomet neskelbtų Evangelijos sieloms, kurias ir taip jau yra 
laimėjęs pragarui. 

— O Švenčiausioji Mergelė? 

— Būtent ta tema daug ginčijomės Naujojoje Meksikoje ir 
tiesa, kad neturime tai patvirtinančių įrodymų. Nėra pėdsakų, 
liudijančių jos apsilankymą, kaip kad Mergelės Marijos pa- 
veikslas, kurį Gvadalupės indėniukas įteikė vyskupui Sumara- 
gai Meksike... 

— Ak! Garsioji Gvadalupės Mergelė! - sušuko karalius. — 
Norėčiau kada nors pamatyti tą paveikslą. 

— Daug dailininkų jį jau nukopijavo, Jūsų Didenybe. Jame 
vaizduojama jauna, graži, malonaus ir šviesaus veido moteris, 
nuo galvos iki kojų apsigaubusi žvaigždėmis nusagstytu mėly- 
nu apsiaustu. 

— Mėlynoji dama, ar ne? 

— Taip, - sudvejojo vienuolis. - Bet ji apsireiškė daugiau nei 
prieš šimtą metų — 1531 -aisiais. Ir gyvenamoje vietovėje, to- 
kioje kaip Meksikas. O dėl ko Švenčiausioji Mergelė apsireikš- 
tų tokioje dykvietėje kaip Rio Grandė? 

— Gerai jau, gerai, - sutiko karalius. - Sakykite, dvasiškieji 
tėvai, kokie bus kiti jūsų žingsniai tiriant šį reikalą? 

Prabilo brolis Bernardinas. 

— Jums pritarus, jų bus du, Jūsų Didenybe. Pirmasis - išsiųsti 
į Naująją Meksiką būrį vienuolių kaip pastiprinimą atverčiant 

į krikščioniškąjį tikėjimą jūsų naujuosius pavaldinius. Antra- 
sis - pasiųsti tėvą Benavidesą į Agredą pasikalbėti su seserim 
Marija Chesus. 

— Norėčiau būti informuotas apie pasiekimus. 

— Būtinai, Jūsų Didenybe. 

— Kolkas, - iškilmingai paskelbė karalius, - tėvo Benavideso 
„Memorialas“ kitą savaitę bus išspausdintas mano dirbtuvėse, 
ar ne, Gutjeresai? 

Mažordomas pirmąsyk per visą pokalbį sujudėjo. Priėjo prie 
įterpto tarp lentynų juodmedžio rašomojo stalo ir pasirausęs 
stalčiuose peržvelgė numatytų darbų sąrašą. 

— Bus keturi šimtai egzempliorių, iš kurių dešimt bus išsiųsta 
į Romą Jo Šventenybei Urbonui VIII patikrinti, — iškilmingų 
balsu pareiškė dvariškis. 

— Nuostabu, - nušvito brolis Bernardinas. - Jūsų Didenybė 
esate geras karalius ir puikus krikščionis. 

Pilypas nusišypsojo. 

Tuo metu Šv. Petro bazilikoje nuaidėjo trys stiprūs smūgiai. 
Tai buvo duslūs sprogimai, o jų aidas supurtė net klausyklą, 
kurioje buvo Zsidivas ir Baldis. Abu suakmenėjo. Kas nutiko? 
Atrodė, tarsi milžiniška marmurinė šventojo Liongino statula, 
meistriškas Berninio darbas, būtų nuvirtusi nuo pjedestalo ir 
visu savo penkių metrų aukščiu sprogusi ant grindų. Sprogu- 
si? Tie garsai pasigirdo netoliese. Benediktinas instinktyviai 
iškišo galvą pro klausyklos groteles ir stengėsi nustatyti, iš kur 
atsklido trenksmai. Smūgiai aidėjo nuo ne mažiau įspūdingos 
šventosios Veronikos statulos. Bet iš savo vietos benediktinas 
galėjo matyti tik tirštus dūmus, nava kylančius į viršų. 

- Išpuolis! - išsigandęs sušnibždėjo. 

— Ką sakai? —- monsinjoras sustingo. 

— Atrodo, kad tai išpuolis prieš Veroniką, - patikslino Baldis. 

— Negali būti. Prieš šventąją Veroniką? 

Viskas vyko labai greitai. Po poros sekundžių sportiško su- 
dėjimo moteris, vilkinti juodą kostiumėlį, išniro iš to dulkių 
ir dūmų debesies. Jos judesiai priminė katės. Praskyrusi žiop- 
sančius į reginį tikinčiuosius, bėgte leidosi link tėvo Baldžio ir 
durų, vedančių į kupolą. 

— Minutė trisdešimt sekundžių, - iškvėpė. 

Benediktinas loštelėjo atgal ir vos neparvirto, tuo metu bė- 
glei pakako laiko - ir oro - ištarti keistą sakinį: 

— Paklausk antrojo, Džuzepe. Atkreipk dėmesį į ženklą. 

Baldis sudvejojo. Ar ji ištarė jo vardą? O ką sakė apie ženklą? 
Argi ne apie tą patį jam ką tik kalbėjo Zsidivas? 

— Antrojo? — staiga Baldis prisiminė žinutės esmę ir atsisu- 
kęs į tą pusę, kur nubėgo moteris, pajėgė šūktelėti: — Jūs tai 
sakėte man? Paklausykite! Ar tai sakėte man? 

— Antrasis, - pakartojo moteris. 

Paskutinis jo pamatytas įvykis. 

Augalotas vokiečių turistas su mažyčiu sidabriniu fotoapa- 
ratu Nikon, vilkintis bjauriu tamsiu sportiniu kostiumu, tuo 
metu žybtelėjo blykste, o ši atsimušė į vieną iš šalia klausyklos 
esančių kenotafų. 

- Santa Madonna! - sudejavo apakintas Baldis. 

Per sekundę moteris juodu kostiumėliu išgaravo. Turistas 
buvo apstulbęs lygiai taip pat kaip ir jis. Nepatikliai apžiūrinėjo 


fotoaparato objektyvą. 
- Jūs ją matėte? - šūktelėjo jam Baldis. 
— Nein... nein. 


Sampietrini pasirodė vėliau. Jie atbėgo suplukę, tačiau nepra- 
radę orumo, kurio ir tikimasi iš Šventojo Tėvo sargybos. 

— Tėve, persekiojame pro čia prabėgusią moterį, — tarė gru- 
pelės priešakyje bėgantis karininkas — raudonplaukis žaliūkas 
strazdanų nusėtu veidu. - Gal kartais matėte, ar ji užlipo į viršų? 

- Tai bėglė? 

— Teroristė, — nepriekaištingai, su pabrėžtinu pasitikėjimu 
patikslino šveicarų gvardietis. 

— Ji prabėgo pro pat mane... Praskrido... Bet prisiekiu jums, 

nežinau, kur ji dingo. Va tas turistas ją nufotografavo! — pra- 
mikčiojo Baldis. 

— Ačiū, tėve. Prašyčiau kol kas pasilikti bažnyčioje. 

Sargybiniai veikė nedelsdami: jie prirėmė vokietį ir išėmė 
iš fotoaparato juostelę. Vėliau sugrįžo prie tėvo Baldžio, už- 
sirašė jo duomenis ir paprašė porą dienų niekur toli nevykti 
iš savo laikino būsto Via Bixio. Kiti du vyrai užbėgo laiptais 
aukštyn į kupolą. Nežinia iš kur Baldis žinojo, kad jie grįš nie- 
ko nepešę. 

— Gal galite man pasakyti, kas čia vyksta? 

„Šventasis“ pajuto sargybinių nusivylimą. 

— Kažkokia fanatikė, tėve. Kiekvieną savaitę mus aplanko 
šimtai, bet paprastai laiku juos demaskuojame. 

— Matau. 

— Šioji pamėgino išmušti skylę marmuriniame Veronikos 
pagrinde. Ir tik tam, kad paliktų ten laiškelį! 

Baldis apstulbo. Išmintingai nutylėjo, ką prabėgdama jam 
sušnibždėjo teroristė. 

— Laiškelį? O kas ten rašoma... Žinoma, jei galiu paklausti? 

— Nieko svarbaus, tėve, - nusišypsojo raudonplaukis, lai- 
kydamas rankose minėtą lapelį. - Matote? „Ordo Sanctae 
Imaginis, Šventojo Atvaizdo ordino, nuosavybė. Ar jūs tai 
suprantate? 

— Tiesą pasakius, ne. 

— Dauguma tų žmonių stengiasi tik įbauginti. Jie bepročiai. 
Apokaliptikai. Pamišėliai, pasirengę, jei tik galėtų, padėti ato- 
minę bombą po Šventojo Tėvo krėslu. 

— Tai... stebina. 

- Jei ją sučiupsime, tėve, mes jums paskambinsime. Turėsite 
ją atpažinti, nors galbūt mums pagelbės ir tai. 

Šveicarų gvardietis patenkintas paglostė fotoaparato juos- 
telę ir įsikišo į mažytę kišenėlę ant krūtinės. Paskui nediduka- 
me sąsiuvinyje užsirašė laikiną tėvo Baldžio adresą Romoje, 
taip pat ir studijos Vatikano radijuje telefono numerį ir link- 
telėjęs atsisveikino. Viskas nutiko tuo metu, kai bėgte užbėgę 
į kupolą sugrįžo abu karininkai, suprakaitavę ir gūžčiodami 
pečiais. 

— Ji išgaravo! - nugirdo juos sakant. 

Ieškodamas atsakymų Baldis sumišęs grįžo prie 19-osios 
klausyklos. Tačiau monsinjoras taip pat buvo dingęs. 

Greičiausiai pasinaudojęs sąmyšiu nusprendė baigti pokalbį 
ir išeiti nepalikęs pėdsakų. 

Tuomet benediktinas pajuto jį užplūstančią keistą vienatvę. 

— Nesuprantu, - pakartojo tyliai, tarsi ko maldaudamas. — 
Nieko nesuprantu. 

Sudrumstomis mintimis kunigas pastovėjo ten dar kelias 
minutes. Ką visa tai reiškia? Negi tik sutapimas, kad „šventasis 
Jonas“ ir ta nepažįstamoji kelių sekundžių skirtumu jam liepė 
sekti ženklais? Dūmų stulpas, staiga dingusi bėglė, vos jo ne- 
apakinęs turistas ir ta frazė - „paklausk antrojo“, - ištarta jam 
(„kam gi daugiau?“ ), ėmė kartotis jo mintyse tarsi puikus įvar- 
tis sporto rungtynių transliacijoje. 

„Koks ženklas?“ - mąstė Baldis. 

Prislėgtas nužingsniavo dvi dešimtis metrų, skiriančių jį nuo 
penkiabriaunės kolonos, prie kurios viskas ir įvyko. Spėjo grei- 
tai įvertinti išpuolio nuostolius, kol sampietrini baigė aptverti 
įvykio vietą. Nieko nenutiko: Veronikos piliastras nė kiek ne- 
nukentėjo ir tik užrašas, kurį 1625 metais Urbonas VIII įsakė 
iškalti prie savo kojų, buvo truputėlį pajuodavęs. 

— Kaip keista, - sumurmėjo sau po nosim Baldis. - Ar ne Ur- 

bonas VIII buvo popiežius, kuriam Benavidesas nusiuntė savo 
„Memorialą'? Ar tik ne čia ir bus tas ženklas? 

Nė kiek tuo neįsitikinęs, „evangelistas“ klaidžiojo aplinkui, 
kol priėjo įspūdingą Berninio sukurtą baldakimą. Tai buvo 
užburiantis kūrinys. Girdėjo, kad skulptorius jį sukūrė būda- 
mas vos dvidešimt penkerių. Tikriausiai jis buvo iš tų Dievo 
palytėtų žmonių, pagalvojo. Ir, apžavėtas tokio grožio, pakėlė 
akis į kupolą ir paprašė Aukščiausiojo pagaliau parodyti jam tą 
nelemtą ženklą. 

Net neįsivaizdavo, kad tai išspręs galvosūkį. 

Išsiblaškęs Baldis pamažu slydo žvilgsniu iki pat to žydro 
kupolo pagrindo, apžiūrėdamas kiekvieną briauną. Genialiojo 
Mikelandželo kūrinio vaizdas buvo nepakartojamas. 42 metrų 
skersmuo ir 136 metrai aukščio padarė jį didžiausiu krikščio- 
nybės skliautu. Ten buvo pavaizduoti visi keturi evangelistai. 
Svarbiausių keturių Naujojo Testamento tekstų kūrėjai. Matas 
laikė rankose pusantro metro ilgio plunksną. Tokią didelę kaip 
mįslė, gaubianti „Mato“, Luidžio Korso, mirtį... 

— Domine Nostrum! - šūktelėjo supratęs. - Juk buvo man po 
nosimi!.. 

Visų keturių atvaizdai, rodos, juokėsi savo aštuonių metrų 
aukščio ovaluose. 

- Žinoma! Koks aš kvailys! Antrasis evangelistas - tai žen- 
klas! Manasis ženklas! 

Audiencija pas Ispanijos karalių broliui Bernardinui paliko 
keistą prieskonį burnoje. Mažasis nenuorama generolas trum- 
pai buvo pajutęs pavojų, iškilusį savo interesams, ir išeidamas 
iš rūmų pasakė apie tai broliui Alonsui. 

— Ir kaip galėjo Jo Didenybei šauti į galvą, kad mėlynoji 
dama - Švenčiausioji Mergelė? - garsiai sumurmėjo. 

— Tai galima paaiškinti, tėve generole. Jūs pats pasakėte: 
dama buvo apsigaubusi mėlynu apsiaustu kaip ir Gvadalupės 
Mergelė; dėvėjo baltą abitą kaip Gvadalupės... ir net nusileido 
iš dangaus kaip ji. Aš irgi buvau susigundęs ta idėja. Vis dėlto, 
sekdamas jūsų ir Meksiko arkivyskupo instrukcijomis, apsisto- 
jau prie pranciškonės bilokacijos hipotezės. 

— Ir toliau taip elkitės! Jei karalius, jėzuitai ar dominikonai 
sugebėtų pakreipti šį reikalą ir priverstų visus patikėti, kad ap- 
sireiškė pati Švenčiausioji Mergelė, tuomet sudie pranciškonų 
reikalavimams! Suprantate? 

— Malonėkite paaiškinti, tėve. 

— Labai paprasta, - sušnibždėjo brolis Bernardinas. — Jei 
mums nepavyks įtikinti Jo Didenybės, kad už Naujosios Mek- 
sikos atsivertimus, Dievo Apvaizdos padedama, atsakinga Ne- 


300 JAVIER SIERRA (0 MĖLYNOJI DAMA 


kaltojo Prasidėjimo pranciškonų ordino vienuolė, jau rytoj jis 
gali perleisti mūsų užjūrio žemių evangelizaciją kitam ordinui. 
Juk žinote, kokia nenuspėjama gali būti karalių valia. Bet yra ir 
dar kai kas, - pridūrė, - jei mintis, kad tie atsivertimai — Šven- 
čiausiosios Gvadalupės Mergelės nuopelnas, paplistų, žinoki- 
te, kad dominikonai nedelstų nė savaitės ir paprašytų karalių 
įsikišti. O vėliau atvyktų Jėzaus draugija. Mes visiems laikams 
prarastume pirmąsias pozicijas Amerikoje! Dabar suprantate? 

— Žinoma, tėve. Švenčiausiosios Mergelės apsireiškimas 
Naujojoje Meksikoje paverstų evangelizaciją visų paveldu; na, 
o vienuolė koncepcionistė atiduotų visus nuopelnus į mūsų 
rankas. Būkite ramus. Aš viską supratau. 

Perėję kiemus, vienuoliai buvo palydėti iki rūmų vartų. Vėliau 
sostinės gatvelės juos atvedė iki Šv. Pranciškaus vienuolyno. 

— Kaijau turėsime pirmuosius jūsų „Memorialo“ egzemplio- 
rius, norėčiau, kad vyktumėt į Agredą ir apklaustumėt seserį 
Mariją Chesus. 

Šiurkštus generolo balsas nuskambėjo rūsčiau nei paprastai. 

- Atsiųsiu jums raštu potvarkius, kad vienuolė prabiltų, ir su- 
teiksiu informacijos apie ją, kad ten nuvyktumėte pasirengęs. 

— Pasirengęs? 

— Sesuo Marija Chesus yra tvirto būdo moteris. Dar nesu- 
laukusi reglamento nustatyto amžiaus, gavo leidimą tapti abate 
ir apylinkėje yra pelniusi labai gerą reputaciją. Jums nebus len- 
gvają įtikinti pagelbėti mūsų interesams... 

— Ką gi, - tarstelėjo brolis Alonsas, jiems žingsniuojant Di- 
džiąja aikšte, - gal to ir neprireiks. Gal, nepaisant nieko, tos 
bilokacijos ir yra jos nuopelnas... 

— Taip. Bet mes negalime rizikuoti. Kai būdamas daug jau- 
nesnis susipažinau su ja, supratau, kad ji - grynakraujė mistikė, 


JAVIER SIERRA D MĖLYNOJI DAMA 301 


kuri niekuomet sąmoningai nemeluos. Juk jūs suprantate, apie 
ką kalbu. 

Brolis Alonsas papurtė galvą. 

— Ką norite pasakyti tuo „grynakraujė mistikė“? 

- Aišku, juk jūs nežinote jos šeimos istorijos. Sesuo Marija — 
turtingos, vėliau nuskurdusios šeimos duktė, šeimos, kuri prieš 
keletą metų savotišku būdu nusprendė išsiskirstyti. Jos tėvas, 
Fransiskas Koronelis, įstojo į Agredos Šventojo Julijono vie- 
nuolyną, o motina, per netikėtai trumpą laiką gavusi visus rei- 
kalingus leidimus, šeimos namus pavertė uždaru vienuolynu. 

— Tik pamanyk... 

— Turiu pasakyti, kad Tarasonos vyskupas monsinjoras Die- 
gas Jepesas konfirmavo mažąją Mariją Chesus, kai jai buvo tik 
ketveri. 

— Monsinjoras Jepesas? - nusistebėjo Benavidesas. - Jėzaus 
Teresės, didžiosios mistikės, biografas? 

— Įsivaizduokite, taip. Jepesas jau tada pastebėjo mergaitę tu- 
rint mistinių gebėjimų, tuo taip pat nereikėtų stebėtis. 

— Kodėl? 

Tą pusiaudienio valandą Madrido centras buvo sausakimšas. 
Brolis Alonsas ir generolas, skindamiesi kelią tarp duonos ir 
audinių pardavėjų, žingsniavo Didžiąja aikšte ir tęsė pokalbį. 

- Jos motina, Katalina de Arana, buvo moteris, patyrusi eks- 
tazę: ji girdėjo „Mūsų Viešpaties balsą. Tai ji, paklusdama to 
balso nurodymams, pastūmėjo vyrą į vienuolišką gyvenimą. O 
vėliau pradėjo patirti ekstazę, regėti ypatingą šviesą savo celėje, 
angelus... ir panašiai! 

— Angelus? 

— Taip. Bet ne sparnuotus angeliukus, o žmones iš kūno ir 
kraujo, turinčius neįprastų gebėjimų. Kai apsilankiau Agredoje 

pirmą sykį, ta pati sesuo Katalina man papasakojo, kad 1618 
metais pradėjus statyti vienuolyną pro ten keliavo du vaikinai 
ir jie nei valgę, nei gėrę, nei paprašę algos dirbo statybose nuo 
aušros iki sutemų. 

- Ir kaip tai susiję su angelais? 

— Na, daug darbininkų jie apsaugojo nuo kritimo ar susižei- 
dimo dėl nuošliaužų. Be to, jie labai susidraugavo su seserimi 
Marija Chesus, o tai nutiko būtent 1620-1623 metais, kai ji 
išgyveno stipriausius mistinius potyrius... 

— Tai tikrai įdomu. 

— Įdomu? Kas jums atrodo įdomu, broli Alonsai? 

— Na, pamenu, ką man kalbėjo du Naujosios Meksikos vie- 
nuoliai, tyrinėję mėlynosios damos apsireiškimus jumanams. 
Ataskaitoje jie teigė, esą toji moteris kalbėjusi indėnams apie 
„dangaus ponus", galinčius nepastebimai vaikščioti tarp mūsų 
ir sukelti visokiausių nepaprastų reiškinių. 

— Pavyzdžiui, kokių? 

— Įvairių, tėve. Ji net paaiškino, kad tie angelai ir atskraidinę 
ją oru. 

- Šventasis Dieve, broli Alonsai. Kai tik galėsite, viską išsi- 
aiškinkite. Kad angelai gali pasislėpti tarp mūsų ir nešti žmo- 
nes oru, manęs nė kiek nenuramina. Šventosios inkvizicijos 

Karlosui gremėzdiškas siluetas Tchemos Chimeneso, pamoks- 
laujančio jam prie kelio į Agredą nuorodos prieš keletą dienų, 
niekaip neišėjo iš galvos. Įsitaisydamas American Airlines pri- 
klausančio Boeing 767 vietoje 33-C, jis mąstė, kaip prie to pri- 
ėjo. Įvykių, keistų sąsajų, atradimų ir atsitiktinių susitikimų 
seka buvo neįtikėtina. 

„Aš tikiu likimu, — kartojo jo prisiminimuose vaiduoklis 
skardžiu fotografo balsu. — Ir kartais jo jėga mus stumteli su 
uragano veržlumu. 

Karlosas pasimuistė. 

„-SU uragano veržlumu. 

Vakar po pietų, išėjęs iš Enrikės Valientės kabineto, Karlosas 
paskambino žurnalo „Paslaptys“ redaktoriui. Chosė Kampo- 
sas, jau pripratęs prie savo geriausio žurnalisto nepastovumo, 
sutiko sumokėti du šimtus penkiasdešimt tūkstančių pese- 
tų — tiek kainavo paskutinės valandos skrydis į Los Andželą. 
„Žiūrėk man, kad parvežtum gerą istoriją, - pagrasino ne itin 
įtikinamai. - Arba dvi. 

Tačiau šį kartą Karlosas nebūgštavo dėl nesėkmės. 

Ir tai buvo keista. 

Ta sinchroniškumų seka jam įkvėpė pasitikėjimo. Jis pasi- 
kliovė savo laiminga žvaigžde. O nuo to iki tikėjimo - tik vie- 
nas žingsnis. 

Užplūdus mintims jis neatkreipė dėmesio, kad lėktuvas be- 
veik tuščias. Buvo trečiadienis - ir dar mėnuo, kada paprastai 
niekas neatostogauja. Todėl visos likusios sėdynės toje pačioje 
eilėje buvo viliojamai tuščios. Tačiau Karloso mintys klaidžiojo 
visiškai kitur. Jo apsilankymas pirmiausia Agredoje, vėliau - Bil- 
bao, o dabar štai šis lėktuvas - įvykiai labai greitai vijosi vienas 
kitą. Beveik galėjai patikėti, kad visa tai - net vagystė iš Nacio- 
nalinės bibliotekos - buvo nulemta jau seniai, o jis pats — viso 
labo tik numatytam scenarijui paklūstantis personažas. „Kažin 
ką atiduočiau už pažintį su šios operos libreto autoriumi!“ — pa- 
galvojo. Jautėsi kaip vaikystėje, kai sau visai nebūdingu dailyraš- 
čiu turėjo daug kartų perrašinėti absurdiškas frazes. 

Na argi įmanoma paaiškinti tai, kad žurnalo vyriausiasis re- 
daktorius lyg niekur nieko išsiuntė jį į kitą vandenyno krantą, 
kaip reikiant nė neišklausinėjęs? Neįmanoma! 

Toks lengvas kelias širdies gilumoje jam kėlė nerimą. Net 
Interpolas labai lengvai sutiko bendradarbiauti. Krepšyje čia 
pat lėktuvo salone jis turėjo FTB Paveldo nusikaltimų depar- 
tamento direktoriaus Maiko Šeridano faksogramą, patvirti- 
nančią jų susitikimą jau po dvidešimt keturių valandų. Ta- 
čiau visa tai toli gražu jo netenkino, atvirkščiai — vertė jaustis 
nesmagiai, tarsi juo kažkas manipuliuotų. Neaišku, kas su juo 
žaidė. Ir dėl ko. 

Kokia neįveikiama jėga nešė jį į Jungtines Valstijas ieškoti 
moters, kurios vienintelis nusikaltimas - netikusiu laiku už- 
duotas klausimas apie pavogtą dokumentą? Galimybė, kad 
tas „pėdsakas“ yra grynas miražas, buvo didžiulė. Nors dabar, 

turint redaktoriaus palaiminimą ir lėktuvo bilietus rankoje, 
trauktis buvo per vėlu. 

„Šu uragano veržiumu.“ 

Karlosas sušnabždėjo tuos žodžius trečią kartą. Net neat- 
merkęs akių padėjo į šalį savo užrašų sąsiuvinį ir užvertė skai- 
tomą knygą. Jos autorius buvo psichologas iš Prinstono, toks 
Džulianas Džeinesas, mėginantis moksliškai paaiškinti kai ku- 
riuos svarbiausius mistinius istorijos reiškinius. 

— Mistikai... Pamišėliai! - suniurzgė panosėje. 

Lėktuvas su Pratt ės Whitney varikliais ramiai sklendė virš 
Atlanto, šiek tiek aukščiau, nei 330-ajam skrydžiui buvo numa- 
tyta, o lėktuvo vadas tuo metu pranešė keleiviams, kad Azorų 
salos jau liko pietuose. 

— Per artimiausias dešimt valandų nuskrisime beveik aš- 
tuonis tūkstančius kilometrų iki Dalaso-Fort Verto oro uosto 
Teksase, - paskelbė, - na, o vėliau ir likusius du tūkstančius iki 
mūsų kelionės tikslo Los Andželo. Linkiu malonaus skrydžio. 

Išsiblaškęs Karlosas, įsitaisęs turistinės klasės salono sėdy- 
nėje, perkratė informaciją: tie aštuoni tūkstančiai kilometrų, 
metras šen, metras ten, reiškė tą patį atstumą, kurį Agredos 
motinėlė turėjo įveikti per savo bilokacijas. Kitaip sakant, ta 
moteris prieš tris šimtmečius įveikdavo šešiolika tūkstančių 
kilometrų - apskrisdavo beveik pusę Žemės rutulio - per tiek 
laiko, kiek trukdavo ekstazė. Norėdamas padaryti tą patį, jis su- 
gaiš devynias valandas ir naudosis stulbinamos technologijos 
aparatu. 

— Neįmanoma. Tai paprasčiausiai neįmanoma, - sušnibž- 
dėjo. 

Giliai įkvėpė prieš atsiduodamas tingiam snauduliui. Jei vis- 
kas eis ramiai, pamanė, pamiegos bent kol praskris Floridą. 

Atsirišo batų raištelius, atpalaidavo marškinių apykaklę ir tru- 
putėlį atlošęs sėdynės atkaltę apsiklojo antklode, stengdamasis 
užsnūsti. 

Bet jo viltims nebuvo lemta išsipildyti. 

Po sekundės pajuto, kad kažkas sėdasi šalia. „Esant tiek lais- 
vų vietų būtinai reikia ateiti čia ir man trukdyti , - pagalvojo. 
Kai buvo besirengiąs neprašytam įsibrovėliui atsukti nugarą, 
švelnus moters balsas su ryškiu itališku akcentu staiga jį su- 
stabdė. 

— Nėra nieko neįmanoma, Karlosai. Dievo žodyne šio žo- 
džio nėra. 

Jis išpūtė akis. Paskui vikriai pasirėmė alkūnėmis ir įsistebei- 
lijo į pašnekovę. 

— Mes... mes pažįstami? - sumikčiojo. 

Šalia sėdinti moteris turėjo kažką hipnotizuojamo. Ji buvo 
juodbruvė. Lygūs plaukai, suimti į arklio uodegą, pabrėžė jos 
švelnaus, blyškaus veido grožį. Jos žėrinčios žalios akys smal- 
siai jį tyrinėjo. Vilkėjo prigludusį juodos vilnos megztinį. Ir jei 
būtų reikėję nustatyti jos kilmę, Karlosas būtų pasakęs, kad ji 
neapolietė. 

— Ar mes pažįstami? Tu manęs nepažįsti. Arba netiesiogiai. 
Bet tai ir nesvarbu. 

Kuo ta moteris buvo keista? Karloso organizmo reakcija buvo 
neadekvati: jo širdis ėmė plakti šimtą dvidešimt tvinksnių per 
minutę, o plūstelėjęs adrenalinas privertė jį virpėti nuo galvos 
iki kojų. Ten, 37 000 pėdų aukštyje virš jūros lygio, esant aštuo- 
niasdešimt laipsnių šalčio už lango, vien tik jos balso skambesys 
privertė jo širdį plakti kuo smarkiausiai. Ir vos per sekundę! 

— Ar jau esi girdėjęs apie Programuotoją? — paklausė ben- 
drakeleivė. 

— Programuotoją? 

Karlosas suprato, kur ji suka. Na, žinoma. Paskutinį kartą jį 
minėjo senas matematikos profesorius, su kuriuo susipažino 
prieš keletą savaičių. Tačiau nusprendė papurtyti galvą. Tarsi 
skaitytų jo mintis, moteris nusišypsojo. 

— Tai jis parašė šį scenarijų. Argi ne tu norėjai su juo susipa- 
žinti? 

Žurnalistas nurijo seiles. 

— Bet kaip?.. 

— Iš kur aš tai žinau? — mergina paslaptingai švilptelėjo pa- 
togiau įsitaisydama kėdėje. - Aš žinau ir ką rengiesi veikti Los 
Andžele. Ir kad persekioji mus. 

— Persekioju... jus? 

— Taip. Nepameni? Prieš kelias dienas nusprendei „sume- 
džioti Programuotoją . Viskas prasidėjo nuo šito medaliono, 
kabančio tau ant kaklo. Radai jį prie savo redakcijos durų. 

Karlosas paglostė medalioną, o ji tuo tarpu pasakė dar vieną 
dalyką: 

— Tas medalionas mano, Karlosai. 

Jis išbalo. 

— Tavo? 

- Aš jį ten padėjau, norėdama privilioti tave iki čia, kur da- 
bar ir esi. Maniau, kad esi tam pasirengęs. 

— Bet kas tuesi? 

— Mane vadina įvairiai. Nors, kad tu suprastum, pasakysiu — 
esu angelas. 

Karlosas truktelėjo grandinėlę su Šventuoju Atvaizdu, norė- 
damas įsitikinti, kad tai ne sapnas. Auksas įsirėžė į kaklą. Ką tik 
užversta knyga „Sąmonės kilmė dviejų pusrutulių proto krizės 
metu“ buvo drąsus veikalas, kurio autorius mėgino paaiškinti 

„balsų galvoje“ kilmę ir per istoriją patirtas religines vizijas. Jis 
ką tik perskaitė, kad didieji bibliniai pranašai, Mahometas, šu- 
merų didvyris Gilgamešas ir šimtai krikščionių šventųjų matė 
vizijas, per kurias supainiojo tikrovę su haliucinacijomis dėl 
vieno dažnai pasitaikančio neurologinio sutrikimo. Džulianas 
Džeinesas tvirtino, kad iki 1250 metų prieš Kristų žmonijos 
protas buvo pasidalijęs į dvi dalis, kurios kartais „kalbėdavosi“ 
tarpusavyje, duodamos peno „mitui“ apie dieviškus balsus. To- 
dėl pranašai buvo žmonės, turintys pirmykštę smegenų masę. 
Todėl, kai žmogaus dešinysis ir kairysis smegenų pusrutuliai 
pakankamai evoliucionavo, kad susijungtų tarpusavyje, balsai 
visiškai dingo... O kartu su jais ir senieji dievai. 

O kaipgi jis? 

Kas darosi jam? 

— Tu angelas. Gerai, - Karlosas pamėgino suvaldyti savo šir- 
dį, vis dar stipriai besidaužančią krūtinėje. 

— Ar tau keista? 

Moteris palietė jam kaklą, leisdama pajusti šiltą ir švelnią 
rankų odą. Atsargiai paėmė medalioną ir švelniai pažvelgė į jį. 

— Veronikos drobulė... - tarė. - Tai vienas mano mėgsta- 
miausių paveikslėlių. 

— Tarkime, kad tikiu tavimi, - nutraukė ją žurnalistas. - Pa- 
dėjai šį medalioną mano kelyje, kad atvestum mane į visa tai, 
kas dabar vyksta. Tuomet koks tavo vaidmuo? Kodėl staiga nu- 
sprendei man pasirodyti? 

— Mano uždavinys yra saugoti vieną seną paslaptį. Iki tavęs 
ją atsitiktinai iš mūsų sužinojo tik vienas žmogus. 

— Negali būti. 

— Jis vadinosi Alonsas de Benavidesas. Ir tą paslaptį sten- 
giuosi apsaugoti, kad nepakliūtų į netinkamas rankas. O dėl 

šitokio mano pasirodymo... — sudvejojo. - Žinau, kad manimi 
nepatikėsi. 

— O tu pasistenk. Jei jau tikiu, kad esi angelas, galiu patikėti 
bet kuo. 

— Nors ir galiu tave paliesti, nors tu mane čia matai, - pasa- 
kė, -— iš tikrųjų esu tik projekcija. Antrininkė. Bilokavęsis at- 
vaizdas. 

- Iš tikrųjų? 

- Žinojau, kad nepatikėsi. Dabar pat kita mano dalis yra Ro- 
moje. Rengiasi vykti į Leonardo da Vinčio oro uostą ir skristi 
į Ispaniją. 

— Aha. 

Moteris nesutriko dėl aiškiai pašnekovo rodomo nepasiti- 
kėjimo. 

— Netrukus įsitikinsi, kad mes egzistuojame. Tai tik laiko 
klausimas. 

— „Mes egzistuojame? - paklausė Karlosas. 

— Nagi, Karlosai! - žaliose moters akyse žybtelėjo lėktuvo 
salono šviesos. - Juk nemanai, kad dirbu viena? Ar nieko nesi 
skaitęs apie angelus? Tai mes sapnuose įspėjome Juozapą apie 
Erodo kėslus prieš jo žmoną ir sūnų. Tuomet veikėme atsargiai, 
per jo sielą. O štai Jokūbas kovėsi su vienu iš mūsų ir sulaužė 
jam koją. Tai sakoma Biblijoje. Abraomas mus pamaitino. So- 
domoje net bandė mumis pasinaudoti, nes pasirodėme jiems 
gražūs. Iš kūno ir kraujo. Patrauklūs. Negi neskaitei Šventojo 
Rašto? 

Karlosas buvo priblokštas. 

— Ir kodėl man visa tai pasakoji? 

— Pirma, kad žinotum, jog egzistuojame. Tu mane matai. 
Nors ir bilokavusis, esu tokia pat tikra kaip tu, - vėl nusišypso- 

jo ir dar kartą palietė jam kaklą. - O antra - dėl to, kad mano- 
me, jog padėsi mums išsaugoti paslaptį. 

Žurnalistas pasimuistė. 

— Ir kas verčia tave taip galvoti? 

— Viskas sutampa, mano drauge. Tu jau prisilietei prie mūsų 
paslapties Italijoje, kai ėmei interviu iš tėvo Baldžio. Štai ten 
tave ir pažinome. 

— Chronovizija? 

Ji linktelėjo. Karloso mintis užplūdo srautas vaizdinių. Jo 
apsilankymas Šv. Jurgio saloje. Techema, kaip pamišęs fotogra- 
fuojantis Džuzepę Baldį. Jo bandymas pakreipti pašnekovą 
prie temos, apie kurią tas dvidešimt metų stengėsi neištarti nė 
žodžio. Ir jau vėliau - jo reportažas. Didžiulis pasisekimas tarp 
skaitytojų. Jo nevaldomas troškimas sužinoti daugiau... 

— Po tavo susitikimo su Baldžiu supratome, kad esi ypatin- 
gas. Iš pažiūros nepatiklus, Karlosai, bet vis dėlto puoselėjantis 
begalinį troškimą patikėti. Taigi nukreipėme tavo ieškojimus 
nuo transcendentinių temų mūsų interesų kryptimi. 

— Nukreipėte? 

- Pavyzdžiui: kaip manai, kodėl paskambinau tėvui Techa- 
dai į Bilbao tą naktį, kai įsibrovėme į Nacionalinę biblioteką, 
jei ne norėdama palikti tau pėdsakus, kuriais galėtum sekti? 

Karlosas suvirpėjo. 

— Neturėtum jaustis blogai. Mes jau amžius taip elgiamės. 

— Iš tiesų? 

- Žinoma, - moteris vėl pažvelgė į jį savo smaragdo žalumo 
akimis. - Tai mūsų balsus išgirdo Konstantinas, Džordžas Va- 
šingtonas, Vinstonas Čerčilis ir daugybė kitų asmenybių svar- 
biausiais istorijos momentais. Paskaityk jų biografijas ir atrasi 
aliuzijų į tą įkvėpimą! Mes juk išvedėme Mozę iš Egipto, nešė- 

me oru Ėliją ir Ezechielį, net užleidome ant Jeruzalės sutemas, 
Jėzui mirus ant kryžiaus. 

— O sinchroniškumai? Neįtikėtini sutapimai? 

— Čia jau mūsų specializacija! Mes tai dieviname, Karlitai! 

Žurnalistas vėl pajuto nugara perbėgant keistą šiurpulį. Taip 
jį vadino tik Chosė Luisas. Žmogus, pirmąsyk jam užsiminęs 
apie sinchroniškumus ir Jungą. Ar ji ir tai žinojo? 

— Bet aš maniau, kad angelai bekūniai... - paprieštaravo Kar- 
losas. 

— Tai labai dažnai pasitaikanti klaida. 

— Ir kodėl panorai mane pamatyti? 

- Žodis „angelas“, mano drauge, kilęs iš graikiškojo ayyelo(, 
„Žžinianešys . Taigi, suprantama, kad atvykau kai ką tau pranešti. 

— Ką būtent? 

— Tame portfelyje turi informacijos apie Lindą Mejers, gydy- 
toją, prieš keturiasdešimt aštuonias valandas paskambinusią į 
Nacionalinę biblioteką ir pasiteiravusią apie pavogtą rankraštį. 

Karlosas nusprendė išklausyti iki galo. 

— Taigi: turi žinoti, kad ji nėra tavo galutinis kelionės tikslas. 
Aš pasirodžiau, norėdama sutaupyti tau laiko. 

— Mejers nėra mano tikslas? 

— Ne. Užsirašyk vardą tos, kurios ieškai. Tai ji, o ne gydyto- 
ja padės tau išnarplioti šią istoriją. Ji vardu Dženiferė Narodi. 
Mes jau kurį laiką įsiskverbiame į jos sapnus, kad parengtume 
viską tavo atvykimui. 

Angelas iš lėto paraidžiui pasakė tą vardą, o Karlosas užsi- 
rašė. 

— Paslaptį turi ji. Bet to nežino. 

- Ir kaip tai įmanoma? - Karlosas vis dar jautė besidaužančią 
savo širdį. Jo pagreitėjęs pulsas kaltas, kad vardą užsirašė bjau- 

ria rašysena. Sukeverzojo jį sąsiuvinyje kamštiniais viršeliais, 
tarsi tai būtų paskutinis tą dieną jo atliekamas darbas. 

— Klausi, kaip tai įmanoma? Sakykime, jai tai nusiunčiau 
vien todėl, kad galiausiai atsidurtų tavo rankose. Ar tau atrodo 
keista? 

Mergina daugiau neištarė nė žodžio. 

Atsikėlė nuo sėdynės, įsikišo į juodo sijono kišenę medalio- 
ną, anksčiau kabojusį žurnalistui ant kaklo, ir tarsi nusprendusi 
grįžti į savo vietą nutolo taku link pirmosios klasės salono. 

Tuomet juos ir pamatė. 

Tuomet antras smūgis į paširdžius privertė jo pulsą nenu- 
maldomai plakti. 

Ta mergina, vilkinti nepriekaištingai juodai, avėjo raudonus 
mokasinus! 


37 


Sunku apskaičiuoti laiko skirtumą, kai skrendama daugiau nei 
dešimties tūkstančių metrų aukštyje ir įsivaizduojami žemės 
dienovidiniai kertami devynių šimtų kilometrų per valandą 
greičiu. Kiekviena tų menamų linijų, nubrėžtų 15 laipsnių in- 
tervalais virš planisferos, žymi vieną valandą daugiau nei anks- 
tesnioji. Taigi, būtų galima pasakyti, kad už penkių dienovidi- 
nių tarp American Airlines priklausančio Boeing 767 ir Veneci- 
jos paplūdimio Kalifornijoje Dženiferė Narodi gavo naują to 
galvosūkio, kurio dalis ji pati to nežinodama buvo, dalį. 

Šį kartą jos siela skrido į priešingą pusę nei Karlosas. Į Ispa- 
niją. 

Agreda, Sorija 
1631 metų balandžio 30 diena 


Daugiau nei šešis mėnesius Benavidesas užtruko Habsburgų Ma- 
dride, atsakinėdamas į vis daugiau gaunamų laiškų ir atlikdamas 
įvairius darbus, atsiradusius dėl „Memorialo“ sėkmės. Rūmuose 
niekas neprisiminė panašaus susidomėjimo, bet visa tai gerajam 
vienuoliui galiausiai virto kalnu laiškų, sveikinimų ir netikėtų įsi- 
pareigojimų ir privertė jį pasilikti dvare ilgiau, nei tikėjosi. 

Dėl sostinės biurokratijos susivėlino „mėlynosios damos 
atvejo“ tyrimas, ir jį užvaldė liūdesys. Vis dėlto dvaro intrigos, 
visų pirma dominikonų pastangos įtikinti karalių iš naujo įver- 
tinti Naujojoje Meksikoje atsivertusių indėnų skaičių, vertė 
jį būti visuomet pasirengusį. Laimė, Benavidesas neprarado 
troškimo kovoti dėl savo interesų. Jis gerai žinojo, kad „Viešpa- 
ties šunys, domini canes, siekė pasiųsti savuosius misionierius į 
Rio Grandę ir neleisti Benavidesui prisiimti visų nuopelnų dėl 
indėnų atsivertimo. 

Tačiau jų planai žlugo. 

Laimė, 1631 metų balandį brolis Alonsas pagaliau gavo rei- 

kalingus dokumentus, leidžiančius jam palikti Madridą ir vyk- 
dyti užduotį. Jo darbo rezultatai visam laikui niekais pavers 
dominikonų ambicijas. Jis gavo leidimą aplankyti Agredos Ne- 
kaltojo Prasidėjimo vienuolyną, apklausti abatę ir ataskaitoje 
išdėstyti visus sužinotus faktus. 

Tai portugalui suteikė naujo ryžto. 

Balandžio 30-3ją, iš pat ryto, arklių traukiama Benavideso 
karieta - kuklus dengtas medinis vežimaitis, kaustytas variu ir 
geležimi, - riedėjo per kuklius Sorijos kaimus link Monkajo 
šlaitų. Karietoje ankstesnis Šventosios inkvizicijos vyresnysis 
Naujojoje Meksikoje baigė paskutinius pasirengimus. 

— Taigi, jūs buvote Agredos motinėlės nuodėmklausys, dar 
prieš jai tampant abate... 

Karieta dardėdama kratė ir tėvą Sebastianą Marsilją. Jo pilvas 
liulėjo iš kairės į dešinę sulig vadeliotojo norais. Tėvas Marsilja 
jau gerą laiko tarpą iš paskutiniųjų stengėsi ištverti kratymą, 
nors tai jam netrukdė atsakinėti į klausimus. 

— Taip ir yra, broli Alonsai. Būtent aš parašiau Meksiko ar- 
kivyskupui, įspėdamas, kas gali nutikti, jei bus pasiekti šiaurės 
kraštai. 

— O kas gali nutikti? Apie ką jūs? 

— Taigi žinote: kad bus atrastos naujos karalystės, tokios kaip 
Tidano, Čiljeskos, Karbukos ar Jumanos. 

— Ak! Tai buvote jūs? 

Pilnatį primenantis tėvo Marsiljos veidas nušvito iš pasiten- 
kinimo. 

— Įspėjau Jo Eminenciją Manso i Sunjigą, kad tie regionai 
egzistuoja, ir jei dvasiškasis tėvas skaitėte laišką, be abejo, pro 
jūsų akis nepraslydo kvietimas įsitikinti mūsų tikėjimo pėdsa- 
kais tose žemėse. 

— Ir, be abejo, - sumojo Benavidesas, - tą informaciją jums 
suteikė Agredos motinėlė. 

— Savaime suprantama. 

- Ir kaip išdrįsote pagarsinti išpažinties paslaptį? 

— Iš tikrųjų buvo nevisiškai taip. Išpažintys buvo tik jaunos 
vienuolės, nesuprantančios, kas su ja vyksta, mea culpa prati- 
mai, bet nė karto nesinaudojau jomis kaip išsamių detalių šal- 
tiniu. Patikėkite, niekuomet nedaviau jai atleidimo dėl tų geo- 
grafinių „nuodėmių. 

— Ką gi... - jau pritariamai linktelėjo brolis Alonsas. - Tuo- 
met turiu pasakyti, kad iš visų tų karalysčių man girdėta tik ju- 
manų, bet ne Jumanos, esanti į šiaurės rytus nuo Rio Grandės. 
Apie kitas joks pranciškonas ar Jo Didenybės kareivis iki šiol 
nieko nėra girdėjęs. 

— Nieko? - tėvo Marsiljos balsas nuskambėjo nepatikliai. 

— Nė žodžio. 

— Na, gal ir nėra taip keista. Mes turėsime laiko išsiaiškinti 
visus tuos klausimus su pačia Agredos abate, - ji padės mums 
viskuo, ko jos paprašysime. 

Brolis Alonsas de Benavidesas ir Burgoso provincijos vyriau- 
siasis dvasininkas Sebastianas Marsilja netruko rasti bendrą 
kalbą. Marsilja į buvusio Naujosios Meksikos valdytojo karie- 
tą įlipo Sorijos mieste ir jie abu keliavo jau keletą valandų. Jos 
bėgo tiek derinant klausimus, kuriuos turės pateikti vienuolei, 
tiek nustatant savo kompetencijos ribas. 

Tiek daug svarbių reikalų turėjo aptarti, jog nė vienas nepa- 
stebėjo nei kad staiga pasikeitė kraštovaizdis, nei kaip atrodė jų 
pravažiuojami kaimai, nei, žinoma, kad greitai pasiekė kelionės 
tikslą. 

Iš pirmo žvilgsnio Agreda atrodė tarsi ramus Kastilijos aukš- 

tumų kampelis, nepamainomi vartai tarp Navaros ir Aragono 
karalysčių, kur susikerta piemenų ir žemdirbių keliai. Kaip bet 
kuriame pasienio kaimelyje, keli vietos kilmingų šeimų namai 
ir religinių ordinų pastatai buvo vieninteliai pastovūs orienty- 
rai. Ir Nekaltojo Prasidėjimo vienuolynas buvo vienas iš jų. 

Neseniai įrengtoje klauzūroje viskas buvo paruošta artėjan- 
čiam įvykiui. Vienuolės paklojo ilgą purpurinį kilimą tarp Vos- 
mediano kelio ir savo bažnyčios vartų ir net pastatė stalus, ant 
jų padėjo indus su lakštiniais, vandeniu ir šiek tiek gero vyno 
savo garbingiausiems svečiams pamaloninti. 

Išankstiniu tėvo Marsiljos rūpesčiu, visos iki vienos kongre- 
gacijos narės išsirikiavusios laukė atvykstant delegacijos. Visą 
rytą meldėsi ir giedojo eidamos procesijas aplink išorinį mūrą, 
palaikomos vis gausėjančios tikinčiųjų, žinojusių apie laukia- 
mos delegacijos svarbą, minios. 

Todėl priešais raudoną kilimą sustojus Benavideso karietai 
tarp susirinkusiųjų įsivyravo baiminga tyla. 

Žiūrėdamas iš karietos, negalėjai tikėtis iškalbingesnio vaiz- 
do: nekantriai lūkuriavo dviem eilėmis sustojusios vienuolės, 
vadovaujamos pranciškono ir vienos iš seserų, kuri, kaip jie ne- 
trukus suprato, veikiausiai buvo Agredos motinėlė. Kaip ir rei- 
kalavo 1489-ųjų Šv. Beatričės de Silvos regula, visos vienuolės 
vilkėjo baltus abitus, sidabrinius škaplierius su Mergelės Ma- 
rijos atvaizdu, ant galvos buvo juodi gobtuvai ir tie įspūdingi 
mėlyni apsiaustai... 

— Tepadeda mums Dievas! 

Ūmi tėvo Benavideso aimana nustebino jo palydovą. Su- 
murmėjo tai vos pastatęs pėdą ant žemės ir apsižvalgęs aplin- 
kui. Marsilja išsigando. 

— Jūs gerai jaučiatės, broli? 

— Kuo puikiausiai. Tik šios lygumos, šie javų pilni slėniai ir 
šie mėlyni abitai atrodo tarsi atvaizdas to krašto, kurį palikau 
anapus vandenyno. Tarsi jau būčiau čia buvęs! 

— Omnia sunt possibilia credenti, - vėl pareiškė Marsilja. - Ti- 
kinčiajam viskas įmanoma. 

Sutikimas truko trumpiau, nei buvo numatyta. Abu dvasi- 
ninkai išlipo iš karietos aidint Te Deum, vienuolės priklaupė, o 
rikiuotės priešakyje buvęs pranciškonas prisistatė esąs brolis 
Andresas de la Torė - nuo 1623-iųjų sesers Marijos Chesus 
nuodėmklausys iš netoliese esančio Šv. Julijono vienuolyno. Iš 
pirmo žvilgsnio atrodė malonaus būdo žmogus. Kaulėtas, kreiva 
nosimi, didžiulėmis lyg varpas ausimis, darančiomis jį šiek tiek 
panašų į graužiką. O dėl Agredos motinėlės, tai jos išvaizda buvo 
visiškai kitokia: ji buvo baltos tarsi pienas odos, pailgo, lengvai 
raustelėjusio veido ir didelių juodų akių su didžiuliais tamsiais 
vyzdžiais, spinduliuojančiais šiltą, bet tiesų žvilgsnį. 

Benavidesui ji padarė didelį įspūdį. 

— Sveiki atvykę, dvasiškieji tėvai, - pasakė motinėlė ir beveik 
iš karto pridūrė: - Kur norėtumėte mane apklausti? 

Tariama mėlynoji dama kalbėjo sausu tonu. Tarsi ją erzin- 
tų būtinybė dėl asmeninių dalykų duoti ataskaitą svetimam 
Žmogui. 

— Manau, bažnyčia bus tinkama vieta, - sumurmėjo Mar- 
silja, prisiminęs savo kunigavimo laikus toje šventovėje. - Į 
ją įmanoma įeiti ne per klauzūrą, ten galima pastatyti stalą su 
lempa, rašalu ir viskuo, ko prireiks. Be to, šitaip turėsime Mūsų 
Viešpatį kaip liudininką. 

Benavidesas noriai sutiko su siūlymu ir leido įsiterpti abatei. 

— Tuomet rytoj lygiai aštuntą valandą ryto viską rasite pa- 
rengta. 

— Atvyksite tą valandą? 

— Taip, jei tokia generolo ir mano nuodėmklausio valia. 
Trokštu kuo anksčiau išgirsti jūsų klausimus ir išsklaidyti jus 
kankinančias abejones. 

— Tikiuosi, kad bus mažiau skausminga, nei jūs įsivaizduoja- 
te, seserie, - įsiterpė portugalas. 

— Mūsų Viešpaties nukryžiavimas irgi buvo skausmingas, 
tačiau dėl to netapo nereikalingas žmonijos atpirkimo labui, 
teve. 

Netikėtai suskambėjęs iš klauzūros išeinančių ir Gloria in 
Excelsis Deo giedančių vienuolių choras išgelbėjo Benavidesą 
nuo atsakymo. 

— O dabar, jums leidus, - atsiprašė Agredos motinėlė, - turi- 
me susirinkti į mišparus. Neatsisakykite kuklių mūsų paruoštų 
vaišių. Brolis Andresas jau pasirūpino viskuo, kad galėtumėte 
apsistoti Šv. Julijono vienuolyne. 

Tai pasakiusi motinėlė dingo klauzūroje. 

— Tvirto būdo moteris. 

— Be abejonės, tėve Benavidesai. Be abejonės. 

Karlosas kelias minutes neįstengė ramiai kvėpuoti. Negalėjo 
pasakyti kodėl, bet tos moters artumas jį smarkiai sukrėtė. An- 
gelas? Argi tai svarbu! Atrodė, kad ji viską apie jį žino! O jis, 
atvirkščiai — apie ją nežinojo nieko. 

Kaip ir buvo spėjęs, italė, mėginusi išplėšti Kastriljo knygos 
puslapius, ir angelas buvo tas pats asmuo — tai gal ji žino ką 
nors apie „Memorialą . Viskas atrodė keistai susiję! 

Pakilo iš savo 33-C vietos ir didžiuliais žingsniais įžengė į 
pirmos klasės saloną. Jos nesimatė. 

— Juodaplaukė, juodai vilkinti moteris raudonais batais? 

Stiuardesė nepatikliai palingavo galvą. 

— Apgailestauju, pone. Lėktuve iš viso tik trisdešimt kelei- 
vių. Nė vieno skrendančio pirmąja klase. Ir galiu užtikrinti jus, 
kad jokios keleivės, panašios į jūsų apibūdintąją, čia nėra. 

„Angelas?“ 

Karlosas visą likusį skrydžio laiką nesumerkė akių. Ir kas da- 
bar juo patikėtų? 

Prieš vykdamas į tarptautinį Romos Leonardo da Vinčio oro 
uostą, tėvas Džuzepė Baldis užsuko į sampietrini būstinę. Jau iš- 
siaiškino, koks ženklas nuves jį prie kito žingsnio, nors kol kas 
būtų geriau veikti kuo atsargiau. Vis dėlto, prieš palikdamas Va- 
tikaną, norėjo išsiaiškinti vieną menką smulkmeną. Taigi, nieko 
nelaukęs nutarė apsilankyti Ugo Ločio, raudonplaukio vyro mo- 
liūgo veidu, kalbėjusio su juo vakar bazilikoje, kabinete. 

Kapitonas Lotis pasisiūlė padėti išnarplioti bet kokią jam 
kilsiančią abejonę. Nelaimė, per visas dvidešimt keturias va- 
landas po incidento jam nepavyko nustatyti Šv. Veronikos 
kolonos sprogdinimo aplinkybių. Šveicarų gvardija atsidūrė 
aklavietėje ir nežinojo, kokia jėga galėjo paskatinti išpuolį prieš 
tokį meno kūrinį. 

— Tai gana keistas atvejis, - pripažino pareigūnas, glostyda- 
mas rudą segtuvą. - Bombos buvo padėtos trijose silpniausio- 
se bokšto konstrukcijos vietose taip tiksliai, kad galime tvirtin- 
ti dirbus tikrą profesionalę. Bet viskas buvo suregzta taip, kad 
statula liktų sveika. 

— Norite pasakyti, kad ta moteris nesiekė ką nors sugriauti, o 
tik kaip nors patraukti arba nukreipti dėmesį? 

— Manyčiau, taip. 

— Tačiau neatrodote visiškai tuo tikras. 

— Klausykite, tėve, kiekvienais metais įvykdomi penki ar šeši 
pasikėsinimai į kurią nors iš trijų šimtų devyniasdešimt penkių 
Šv. Petro bazilikos statulų. Dažniausiai į „Pietą“, bet dar niekas 
nebuvo pasikėsinęs į Šventąją Veroniką - Erančesko Močio 
darbą, neturintį išskirtinės vertės... 

— Gal ne statulą norėta sugriauti. Gal tai buvo simbolinis ak- 
tas. Ar apie tai nepagalvojote? 

Kapitonas Lotis pasisupo kėdėje ir spustelėjo pašnekovą są- 
mokslišku tonu. 

— Juk jūs nežinote ko nors, ką aš privalėčiau žinoti, tiesa? 

— Gaila, bet ne, - atsakė kunigas. 

Baldis nelaukė to klausimo, todėl sudvejojo. 

— Dabar neatrodote labai tuo įsitikinęs, tėve. 

- Išstudijavau tos kolonos istoriją, bet nieko neradau, - pa- 
siteisino kunigas. — Kaip žinote, ją sukūrė Bramantė, tačiau kai 
Julijus II užsakė Mikelandželui kupolo konstrukciją, šis pro- 
jektą pakeitė ir išplėtė. Tuomet ir buvo numatytos „nišos“ lo- 
biams saugoti. 

— Šventąsias relikvijas vadinate lobiais? — sampietrini nusi- 
šypsojo. 

— Na, kolonoje, į kurią buvo pasikėsinta, saugoma tikroji 
Veronikos drobulė, kuria, kaip manoma, Jėzus nusišluostė pra- 
kaitą eidamas Kančių keliu. Kai kurie žmonės tariasi joje regį 
atsispaudusį Mesijo veidą. 

— Ojjūs ką nors žinote apie tą Šventojo Atvaizdo ordiną? 

— Visiškai nieko. 

— Tuomet dėl ko atėjote pas mane, tėve? 

„Evangelistas“ išsitiesė. 

— Dėl dviejų dalykų: pirma, pasakyti, kad šiandien išvykstu iš 
Romos, bet jūs galėsite mane surasti per Valstybės sekretoria- 
tą. Jie visada žinos, kur esu. Ir antra... - patylėjo, - kad pasaky- 
tumėt man, ar bazilikoje konfiskuota fotoaparato juostelė jus 
nukreipė kokiais nors pėdsakais. 

— Ak! Tai kita neįspėjama mįslė. Žinoma, vakar laboratorijo- 
je išryškinome juostelę ir paskutinėje nuotraukoje pamatėme 
kai ką labai keisto... 

Gvardietis pasirausė bylose, kol surado atvaizdą. 

— Aha. Štai. Matote? 

Baldis paėmė nuotrauką. Tai buvo 15 iš 20 centimetrų dy- 
džio matinė kopija. Keletą sekundžių atidžiai ją tyrinėjo. Nuo- 
trauka buvo prastos kokybės, vaizdas beveik išskydęs. Apatinė- 
je dalyje buvo matyti marmurinės bazilikos grindys, o gilumo- 
je - naujutėlių, nepriekaištingų raudonų mokasinų nosys. Vis 
dėlto pats įdomiausias dalykas buvo ne tai, kas matyti ant grin- 
dų, o tai, kas ryškėjo momentinės nuotraukos kairėje pusėje. 

— Kaip manote, kas tai? 

— Neturiu nė menkiausio supratimo, kapitone. Jau ba- 
zilikoje sakiau, kad fotoaparato blykstė mane apakino, tad 
negalėjau pamatyti, į kurią pusę nubėgo moteris. Bet tikrai 
neatkreipiau dėmesio, - nusišypsojo, - kad avėjo tokius ne- 
įprastus batus. 

— Tačiau kaip jus galėjo apakinti toks paprastutis fotoapara- 
tas, tėve? — paprieštaravo policininkas. 

— Žinau. Net patį jo savininką žybsnis nustebino. Ir jei prie to 
fakto dar pridėsime šią nuotrauką, viskas susipainioja. Tiesa? 

„Evangelistas“ parodė švytinčių dėmių spiečių, tarsi kome- 
tos uodega nusidriekusį per visą nuotrauką. Paklausė, ką apie 
tai mano pareigūnas. Kapitonas nežinojo, ką atsakyti. 

— Gal tai žvakių liepsnelės, kurios dėl ekspozicijos... 

— Bet, kapitone, - pabrėžė Baldis, - jūs pats pasakėte, kad tai 
labai paprastas fotoaparatas su blykste, o tokiais fotografuoti 
su ekspozicija neįmanoma. 

— Na, tuomet gal tai koks nors lęšio defektas. 

— Tuomet tos dėmės būtų visose nuotraukose, ar ne? 

- Jūs teisus, - pripažino kapitonas. - Tų dėmių nėra nė vie- 
noje kitoje nuotraukoje ir man į galvą neateina joks paaiškini- 
mas. Vakar leitenantas Malanga kompiuteriu padidino šią nuo- 
traukos dalį ir už tų linijų nerado nieko. Tik tai, ką matome: 
linijas. 

- Žmogaus akiai nematomos linijos, kapitone. 

Prieš kalbėdamas toliau, benediktinas pasitaisė akinius. 

— Nors tai gali atrodyti juokinga, žinote, ką manau aš? 

- Sakykite. 

„Evangelistas“ išsišiepė iki ausų, tarsi būtų rengęsis tam 
žmogui moliūgo veidu iškrėsti pokštą. 

— Kad tai angelo „sparnai , kapitone. 

— Angelo? 

— Na žinote, šviesos būtybės. Vienos tų, kurios, pasak Šven- 
tojo Rašto, visuomet pasirodo mums, norėdamos perduoti ko- 
kią Aukščiausiojo žinią. Ženklą. 

— Na, žinoma, - be didelio entuziazmo atsakė Ugas Lotis. — 
Bet angelas Šv. Petro bazilikoje... 

— Ar galiu ją pasilikti ? 

— Ar nuotrauką?.. Kodėl gi ne? Mes turime negatyvą. 

Mėlynosios damos gyvenimas paskutinius dešimt metų pa- 
kluso geležinei rutinai. Atrodė, kad tas vakaras neturėtų būti 
išimtis. 

Nusileidus saulei, maždaug aštuntą valandą vakaro, beveik 
nevakarieniavusi, sesuo Marija Chesus užsidarė celėje atlikti 
sąžinės ataskaitos dėl dieną nutikusių įvykių. Ji visuomet tai 
darydavo tyloje, toli nuo triūsiančių seserų, panirusi į būseną, 
kurią kitos vienuolės vis dar laikė skausminga ir graudžia. 

Atsigulusi kryžiumi ant akmeninių celės grindų, vienuolė iki 
pusės dešimtos meldėsi. Paskui nusiprausė šaltu vandeniu ir 
išsitiesė snūstelėti ant šiurkščios medinės lentos, stengdamasi 
nuvyti šalin mintis apie besismelkiantį į jos kaulus kankinamą 
skausmą. 

Apie vienuoliktą, kai kitos vienuolės buvo užsidariusios 
savo celėse, sesuo Marija Chesus, taip pat kaip įprastai, pra- 
dėjo „kryžiaus pratybas“. Tai buvo siaubingos apeigos. Pusan- 
tros valandos kankino ir skaudino save mintimis apie Mūsų 
Viešpaties Jėzaus Kristaus kančią ir mirtį; vėliau užsivertė ant 
pečių geležinį penkiasdešimt kilogramų sveriantį kryžių ir ėjo 
keliais, kol išsekusi griuvo. Dar vėliau, šiek tiek atgavusi jėgas, 

pakabino kryžių ant celės sienos ir dar pusę valandos pakybojo 
ant jo. 

Kiekvieną naktį, maždaug antrą valandą, sesuo Prudencija 
pakviesdavo ją nulipti į galeriją vadovauti rytmetinėms pamal- 
doms, paprastai trunkančioms iki ketvirtos. Ji visuomet daly- 
vaudavo. Nesvarbu, turėdavo temperatūros, sirgdavo ar būda- 
vo susižeidusi. Tačiau tądien, būtent tądien, panoro pasilikti 
viršuje. Norėjo kaip nors nuslėpti kylantį nerimą dėl to, kad po 
kelių valandų ją apklaus vienuolių komisija. 

Už poros šimtų žingsnių, Šv. Julijono vienuolyne, paskutinė 
balandžio naktis praėjo ramiau. Lygiai septintą tėvai Marsilja 
ir Benavidesas jau buvo pasimeldę ir per kuklius pusryčius su- 
valgę duonos ir vaisių. Tad jiems liko pakankamai laiko apsirū- 
pinti pergamento lakštais, kur galėtų užsirašyti Agredos moti- 
nėlės atsakymus. 

— Pasigailėk manęs, Dievo Motina, pasigailėk. 

Sesers Marijos Chesus nerimas, rodos, sunkėsi pro jos celės 
durų apačią. 

— Žinai, kad esu tau ištikima ir kad kruopščiai saugau tuos 
įstabius dalykus, kurių mane išmokei. Žinai, kad niekuomet 
neišduosiu mūsų pokalbių... Bet pagelbėk man šiame sunkia- 
me išbandyme. 

Jos negirdėjo nė viena sesuo. Ir niekas neatsiliepė į jos mal- 
davimus. Priblokšta tylos, abatė išsitiesė lovelėje, bet užmigti 
nepajėgė. 

Po trisdešimt penkių minučių Šv. Julijono vienuolynas at- 
vėrė duris broliui Andresui de la Torei ir sekretoriui, pasiren- 
gusiam užrašyti apklausą. Po privalomų pasveikinimų ir pasi- 
tikrinimų, ar turi visus reikalingus daiktus, keturiese patraukė 
per Agredos miestelį. Nužingsniavo iki koncepcionisčių klau- 

zūros. O ten, kaip jiems buvo pažadėjusi abatė, rado rašomąjį 
stalą ir patogiai sustatytas šešias kėdes, taip pat dvi didžiules 
žvakides abipus stalo. 

Nieko daugiau ir nereikėjo. Bažnyčia buvo vėsi ir rami vie- 
ta, ganėtinai uždara, tai jų darbą darė dar patogesnį. Gal kokia 
kongregacijos vienuolė iš galerijos virš šventovės durų ir galėjo 
pašniukštinėti, kaip vyksta darbas. 

Abatė atvyko laiku. Vilkėjo tą patį abitą kaip ir vakar, o jos 
jauname veide ryškėjo aiškūs nuovargio pėdsakai; jau perne- 
lyg daug metų ji miegodavo vos po dvi valandas. 

Sesuo Marija Chesus pasisveikino su keturiais jos laukian- 
čiais dvasininkais. Nusilenkusi pagrindinio altoriaus relikvinei, 
atsisėdo ir palaukė, kol bus atlikti pirmieji formalumai. Jos akys 
žvilgėjo. Jos visą naktį plūdo ašaromis. 

— Tūkstantis šeši šimtai trisdešimt pirmaisiais Mūsų Vieš- 
paties metais, gegužės pirmąją, Didžiojoje Agredos Nekaltojo 
Prasidėjimo vienuolyno bažnyčioje pradedame sesers Mari- 
jos Chesus Koronel i Aranos, gimusios Agredos miestelyje ir 
esančios šių Šventųjų Namų abate, apklausą. 

Sesuo Marija tyliai išklausė raštininką skaitant visą senąjį jos 
vardą iš protokolo. Baigęs raštininkas pakėlė akis nuo lapo ir 
paklausė vienuolės: 

- Arjūs esate sesuo Marija Chesus? 

— Taip, tai aš. 

— Seserie, ar žinote, kodėl šiandien esate pakviesta stoti prie- 
šais šį teismą? 

— Taip. Kad atsiskaityčiau dėl savo poelgių ir neįprastų Mūsų 
Viešpaties man suteiktų gebėjimų. 

— Tuomet prisiekite sakyti teisybę, kad ir ko jus paklaustų. 
Šiam teismui išpažinties paslaptis negalioja, tad turite krikščio- 
niškai nuolankiai atsakyti į visus klausimus. Sutinkate? 

Ji linktelėjo. Vienuolė pažvelgė broliui Alonsui de Benavi- 
desui tiesiai į akis. Jo rūsti išvaizda ir didelė nosis priminė jai 
šventąjį Petrą, kurio paveikslas kabojo čia pat, bažnyčios alto- 
riuje. Tas žmogus spinduliavo valdžią. Benavidesas sėdėjo tie- 
siai priešais ją už šūsnies popierių, išmargintų neįskaitomomis 
pastabomis, ir Biblijos egzemplioriaus. Pajutęs, kad abatė jį 
stebi, paėmė iniciatyvą į savo rankas. 

— Mūsų turimose ataskaitose rašoma, kad jūs patyrėte eks- 
tazės ir išėjimo iš savo kūno reiškinių. Ar galite paaiškinti šiam 
teismui, kada tai prasidėjo? 

— Maždaug prieš vienuolika metų, tėve, 1620-aisiais, vos 
man sukako aštuoniolika. Būtent tada Mūsų Viešpats panoro, 
kad per religines apeigas panirčiau į susikaupimą ir kelios sese- 
rys pamatytų mane pakylant virš grindų. 

Benavidesas atidžiai ją stebėjo. 

— Aš neprašiau tos dovanos, tėve, bet tai man buvo suteikta 
lygiai taip pat kaip mano motinai, Katalinai. Ji taip pat patyrė 
ypatingų būsenų, o jos tikėjimas buvo toks didelis, kad sulau- 
kusi senatvės nusprendė tapti šio ordino vienuole. 

- Jūs levitavote? 

— Man sakė, kad taip, tėve. Niekuomet pati to nejaučiau. 

— O kaip paaiškinsite, kad gandai apie jūsų ypatingas būse- 
nas prasismelkė už klauzūros sienų? 

— Mano ankstesnysis nuodėmklausys, brolis Chuanas de 
Toresilja, nebuvo šių dalykų žinovas. 

— Ką norite tuo pasakyti? 

— Kad vedamas entuziazmo papasakojo apie šiuos įvykius 
už vienuolyno sienų. Žinia visame krašte sužadino smalsumą 
ir daugybė tikinčiųjų atvyko manęs aplankyti. 


— Jūs tai žinojote? 

— Tada nežinojau. Nors man buvo keista atsitokėti bažny- 
čioje apsuptai pasauliečių. Tačiau kadangi visuomet išeidama 
iš tos būsenos jausdavau savo širdį kupiną meilės, nekreipiau į 
juos ypatingo dėmesio nei paklausiau jų, kodėl taip elgiasi. 

— Ar pamenate, kada patyrėte pirmą ekstazę? 

— Kuo puikiausiai. Vieną šeštadienį po Devintinių, 1620-ai- 
siais. Antras kartas buvo Magdalietės dieną. 

Brolis Alonsas visu ilgu liemeniu pasilenkė virš stalo, steng- 
damasis savo žodžiams suteikti daugiau svarbos. 

— Žinau, kad tai, ko dabar jūsų paklausiu, yra išpažinties da- 
lykai, bet man teko girdėti, kad turite dovaną būti dviejose vie- 
tose iškart. 

Vienuolė linktelėjo. 

- Jūs galite valdyti šį gebėjimą, seserie? 

— Tik kartais, tėve. Staiga mano siela atsiduria kitoje vietoje, 
nors negalėčiau jums paaiškinti nei kaip ten atsidūrė, nei ko- 
kiu būdu. Iš pradžių tai buvo nereikšmingos kelionės, tiesiog 
už vienuolyno sienų. Ten matydavau dirbančius mūrininkus, 
pagalbinius darbininkus ir net duodavau jiems įsakymus patai- 
syti vieną ar kitą blogai atliktą darbą. 

— Ojjie jus matydavo, seserie? 

— Taip, tėve. 

— O kas nutiko vėliau? 

— Vėliau atsidurdavau keistose vietose, kur niekuomet ne- 
buvau buvusi, ir susitikdavau su žmonėmis, net nemokančiais 
mūsų kalbos. Žinau, kad skelbiau jiems Mūsų Viešpaties Jėzaus 
Kristaus tikėjimą, nes tie nežinomos rasės žmonės nieko apie 
jį nebuvo girdėję. Bet mane labiausiai stulbino vidinis balsas, 
skatinantis juos šviesti. Išmokyti juos, kad Dievas sukūrė mus 
netobulus ir pasiuntė Jėzų Kristų atpirkti mūsų. 

— Balsas? O koks tai buvo balsas? 

- Balsas, teikęs man vis daugiau pasitikėjimo. Manau, kad tai 
Sancti Spiritu prakalbo su manimi kaip su apaštalais Sekminių 
dieną. 

— Kaip prasidėjo tos kelionės? 

Brolis Alonsas žvilgtelėjęs akies krašteliu įsitikino, kad rašti- 
ninkas nuodugniai viską užsirašinėja. 

— Nelabai pamenu. Nuo mažens man kėlė nerimą, kad nau- 
jai atrastuose mūsų imperijos kraštuose yra tūkstančiai, galbūt 
milijonai sielų, nepažįstančių Jėzaus ir viena koja stovinčių ant 
amžinojo pasmerkimo slenksčio. Galvodama apie tai tiesiog 
susirgdavau. Tačiau vieną tokią skausmingą dieną, man besiil- 
sint, motina pakvietė du darbininkus, garsėjusius kaip gyduo- 
liai. Paprašė jų nuodugniai mane išklausinėti ir nustatyti ligą, 
prikausčiusią mane prie lovos. 

— Kalbėkite toliau. 

— Darbininkai užsidarė su manimi celėje. Beveik nebepame- 
nu, apie ką kalbėjo, bet atskleidė man, kad privalau įvykdyti 
svarbią užduotį. 

— Jie juk nebuvo darbininkai, tiesa? 

Brolis Alonsas prisiminė, ką jam buvo kalbėjęs generolas 
Madride. 

— Ne. Jie prisipažino esą angelai ir turį įvykdyti misiją toli 
nuo čia. Pasisakė esą to paties kraujo kaip ir aš. Mano šeima. 
Atskleidė seniai gyveną tarp žmonių, nes nori išsiaiškinti, kas 
iš mūsų turime gebėjimų atsiduoti Dievui. Būtent tada jie man 
ir papasakojo apie Naujosios Meksikos sielas ir mūsų misio- 
nierių pastangas tuose tolimuose kraštuose. 

— Kiek laiko praleidote su jais? 

— Tada, pirmą kartą, beveik visą dieną. 

— Ar jie grįŽo? 

— Ak, taip. Pamenu, tą pačią naktį grįžo manęs, įėjo į kamba- 
rį ir nepažadinę daugiau nė vieno žmogaus paėmė mane iš ten. 
Viskas nutiko labai greitai. Staiga pasijutau sėdinti soste, ant 
balto debesies, ir sklendžianti oru. Man pavyko įžiūrėti mūsų 
vienuolyną, dirbamus laukus, upę, Monkajo kalnyną, paskui 
kilau vis aukščiau, kol viską užklojo tamsa, ir išvydau pusiau 
apšviestą, pusiau šešėlyje skendintį apvalų žemės veidą. 

— Jūs visa tai matėte? 

— Taip, tėve. Tai buvo siaubinga... Labai išsigandau. Pirmiau- 
sia, kai mane nešė per vandenynus, iki kažkokios nepažįstamos 
vietovės. Kuo aiškiausiai jutau tų platumų vėjo gūsius sau į vei- 
dą, taip pat mačiau, kaip, pavirtę švytinčiomis būtybėmis, tie 
mūrininkai valdė debesies judėjimą, tvirtai nukreipdami jį tai 
dešinėn, tai kairėn. 

Brolis Alonsas, išgirdęs apibūdinimą, susiraukė. Tas pasakoji- 
mas sutapo su prieš kiek laiko Kuenkos vyskupo Nikolo de Bied- 
mos ištirtais eretikų pareiškimais ar tvirtinimais garsaus daktaro 
Toralbos, kuris XV amžiaus pabaigoje-XVI pradžioje teigė įsi- 
taisęs ant tokių štai debesų ir nuskridęs į Romą, tačiau blogiau- 
sia, kad tuomet jį lydėjo įtartinų paskatų vedami velniūkščiai. 

— Kaip galite būti tokia tikra, kad tos būtybės buvo Dievo 
angelai? 

Vienuolė persižegnojo. 

— Ave Maria! Kas gi daugiau galėjo būti, jei ne angelai? 

— Nežinau. Pasakykite jūs, seserie. 

— Ką gi, - vienuolė patylėjo, - pradžioje, kaip ir jūs, dvasiš- 
kasis tėve, aš savęs paklausiau, ar tik nesu vedžiojama už nosies 
Nelabojo, tačiau vėliau, kai nuskridus man buvo įsakyta nusi- 
leisti ir skelbti Dievo žodį, mano abejonės išsisklaidė. 

— Sakote, jums įsakė nusileisti? 

— Taip. Po mano kojomis buvo patiestas tarsi šviesos kili- 
mas, aš turėjau nusileisti ir laukiantiems žmonėms perduoti 
žinią. Žinojau, kad jie — ne krikščionys, bet ir ne musulmonai 
ar kokie mūsų tikėjimo priešai. Buvo prisidengę žvėrių odomis 
ir apsupo mane pakerėti debesies skleidžiamos šviesos. 

— Motinėle, mano pareiga paklausti: ar esate įsitikinusi, kad 
jus lydėjo angelai? 

— O kas gi daugiau? - abatė taip pat nebuvo linkusi nusileis- 
ti. — Jie nesibodėjo mano žodžiais, palankiai ir pagarbiai priė- 
mė manąjį Dievo tikėjimą. Velnias nebūtų atlaikęs tiek liaupsių 
mūsų dangiškajam Tėvui. 

— Ką gi. O kas nutiko paskui? 

— Padariau viską, ko manęs prašė. Tą naktį apsilankiau dar 
dviejose vietose, kalbėjau kitiems indėnams, ir nors jie vartojo 
kitas kalbas, atrodo, mane suprato. 

— Kaip jie atrodė? 

— Mano dėmesį ypač patraukė varinis jų odos atspalvis ir 
kad beveik visų krūtinės, rankos, kojos ir veidai buvo išdažy- 
ti. Gyveno akmeniniuose namuose kaip ir mūsų kaimuose, 
bet patekdavo į juos per stogą, o atlikti savo apeigų susirink- 
davo tarsi kokiame šulinyje, bet į jį galėjo patekti tik jų žynių 
išrinkti vyrai. 

Brolis Alonsas susimąstė. Jis pats visa tai buvo regėjęs Nau- 
jojoje Meksikoje. Tačiau iš kur ji?.. 

— Arjūs pranešėte indėnams apie pranciškonų atvykimą? — 
tęsė apklausą. 

— Na, žinoma! Angelai primygtinai to reikalavo. Jie net paro- 
dė man vietas, kur dirba mūsų ordino broliai. Vienoje jų pama- 
čiau, kaip indėnas, vardu Sakmas, prašė vieno mūsų vienuo- 

lių, seno pamokslininko, kad nuvyktų skleisti Dievo žodžio į 
kaimą, iš kurio jie atvyko. Tas Sakmas, plačiapetis atšiaurios 
išvaizdos vyras, maldavo paskirti į jų kaimą misionierius lygiai 
taip, kaip aš pati jiems buvau sakiusi. 

- Isleta! 

— Tikrai negaliu pasakyti, kaip ta vietovė vadinasi, man nie- 
kas to nesakė. Bet mačiau nusivylimą, vienuoliui dėl žmonių 
stokos atsisakius patenkinti jo prašymą. Žinote? Anksčiau bu- 
vau susitikusi su tuo Sakmu ir pasakiau jam, kur turi keliauti 
ieškoti mūsų misionierių. 

— Kaip manote, kiek kartų ten lankėtės? 

— Sunku pasakyti tiksliai, nes įtariu, kad daug kartų atlikau 
tai nesąmoningai. Kasnakt sapnuodavau tuos kraštus, bet ne- 
galėčiau pasakyti, ar iš tiesų tai dariau, ar Mūsų Viešpats no- 
rėjo, kad iš naujo išgyvenčiau kai kuriuos savo pamokslavimo 
momentus. 

— Pasistenkite suskaičiuoti. Tai svarbu. 

— Galbūt... kokius penkis šimtus kartų. 

Brolis Alonsas išpūtė akis. Jo balsas truputį virpėjo. 

— Penkis šimtus? Nuo 1620-ųjų iki šios dienos? 

— Ne, ne. Tik nuo 1620 iki 1623 metų. Vėliau, iš visos šir- 
dies paprašius Mūsų Viešpaties Dievo ir jo tarpininkų, išvyki- 
mai liovėsi. Tai įvyko pamažu. Ir angelai, lydėję mane kasdien, 
pradėjo retinti savo apsilankymus. Pirmiausia apsilankydavo 
vieną kartą per savaitę, vėliau - kartą per mėnesį. O galiausiai 
apsilankymai visai nutrūko. 

— Suprantu... Jums kas nors patarė, kaip nutraukti „išvyki- 
mus ? 

— Ne. Bet aš kankinau savo kūną, kad juos sustabdyčiau. 
Lioviausi valgyti mėsą, pieną, sūrį ir pradėjau misti vien daržo- 

vėmis. Be to, tris dienas per savaitę laikiausi griežto duonos ir 
vandens pasninko. Po kiek laiko visa tai liovėsi. 

— Visam laikui? 

— Tai gali žinoti tik Dievas. 

— Bet kažkokia dama, atrodanti kaip jūs, vis dar apsireiškia 
tuose tolimuose kraštuose, - sumurmėjo Benavidesas. 

— Tėve, gali būti, kad tie angelai pasiskolina mano išvaizdą ir 
pasirodo indėnams, man to nė nežinant. O gal paprašė kokios 
kitos sesers pagalbos. 

Brolis Alonsas kažką pakeverzojo savo pergamente ir jį su- 
lankstė. 

— Gerai, seserie Marija Chesus. Šiandien tiek. Turime ap- 
svarstyti viską, ką pareiškėte šiam teismui. 

— Kaip pasakysite. 

Vienuolės nuolankumas išmušė iš vėžių portugalą, bet tėvas 
Marsilja liko patenkintas, kad buvusio Naujosios Meksikos 
valdytojo lūkesčiai neliko nepateisinti. Benavidesas jau neabe- 
jojo: ta vienuolė ir yra jo ieškoma mėlynoji dama. Dabar reikia 
sukaupti visas jėgas ir išvilioti paslaptį, kokiu būdu ji patenka į 
Naująjį pasaulį. 

Jis nesitrauks, kol to nesužinos. 

Po poros valandų, registruojantis prie Alitalia langelio, bene- 
diktino lūpose vis dar žaidė ironiška šypsena kaip ir komisa- 
riate. Oro uoste buvo ramu ir prie terminalo įlaipinimo vartų 
nesimatė nė gyvos dvasios. 

Baldis tarsi ant sparnų perėjo saugumo kontrolės postą. Nė 
nepastebėjo, kad jį seka juodai apsirengusi, raudonais mokasi- 
nais avinti mergina. Benediktino galvoje sukosi visai kitokios 
mintys. Leidimas, kurį šįryt jam davė asmeninis Jo Šventeny- 
bės sekretorius monsinjoras Stanislavas Zsidivas, tarsi grąžino 
jaunystę. Tai buvo speciale leidimas pasimatyti su „antruoju 
evangelistu“. Juk toks buvo ženklas! Nors vėl prieštaravo Chro- 
novizijos projekto taisyklėms, šį kartą tai vyks su „šventojo 
Jono" palaiminimu. Jis patarė atkreipti dėmesį į ženklus. O jo 
pareiga — saugoti savo žmogų. 

— Grįžk su naujienomis iki sekmadienio vidinės asamblė- 
jos, - tarė. - Pirmiausia turi rasti moterį, dirbusią su Korsu. 
Kad tik „Morkus“, antrasis evangelistas, tau pagelbėtų. 

„Šventasis Lukas“, Džuzepė Baldis, skrido iki Barselonos El 
Prato oro uosto, ten persėdo į senutėlį Fokker F27, skrendantį 
į paprastai sunkiai pasiekiamą San Sebastiano oro uostą. Ten 

su Zsidivo jam duota kredito kortele išsinuomojo baltą trejų 
durų Renault Clio su Bilbao numeriais ir įsiliejo į eismo srautą 
A8 magistrale, vedančia baskų sostinės link. 

Po keturiasdešimt penkių minučių paliko automobilį miesto 
prieigose ir sustabdęs taksi padavė vairuotojui popierėlį su už- 
rašytu adresu. Kol galvojo, kaip dvidešimto amžiaus pabaigoje 
paprasta greitai perlėkti Europą, taksistas, nustebintas to aiš- 
kiai besinervinančio dvasininko nurodymų, spustelėjo greičio 
pedalą ir pajudėjo Bilbao Deusto universiteto link. Nesugaišo 
nė dešimties minučių. Neoklasikiniame pastate, kuriame buvo 
įsikūręs Teologijos fakultetas, „šventasis Morkus, tiksliau — tė- 
vas Amadėjus Marija Techada, turėjo kabinetą. 

Prie įėjimo pakabintame patalpų plane buvo užrašytas jo ka- 
bineto numeris ir pažymėta vieta. 

Kopdamas po du laiptelius Baldis užlipo marmuro laiptais 
ir atsidūręs priešais kabineto duris patraukė už rankenos. Po 
sekundės pabeldė krumpliais. 

— Ko pageidaujate? 

Tarpduryje pasirodęs tėvas Techada iš savo milžiniško stoto 
aukštybių nuo galvos iki kojų nužvelgė lankytoją, stengdamasis 
atspėti, kokį velnią gali veikti garbaus amžiaus ponas tam stu- 
dentų skruzdėlyne pačiame egzaminų sesijos įkarštyje. Svečias 
vilkėjo Šv. Benedikto ordino abitą ir su nuostaba žvelgė į jį. 

— „Šventasis Morkus“? - dvejodamas paklausė itališkai. 

Milžino veidas nušvito. Staiga jis viską suprato. 

— Domine Deus! Gavote leidimą čia atvykti? 

Baldis linktelėjo. Puiki pašnekovo tartis įkvėpė jį tęsti pokal- 
bį itališkai. 

— Aš - „šventasis Lukas“, broli, — tarė. 

— Muzikas! — Techada tarsi dėkodamas iškėlė rankas į dan- 

gų. - Prašom! Malonėkite įeiti ir atsisėsti. Kaip seniai laukiau 
šio vizito! 

Baltabarzdis milžinas atrodė valiūkiškas tarsi moksleivis. 
Jis niekaip negalėjo suprasti, koks reikalas vieną iš svarbiausių 
Chronovizijos komandos narių atvedė į jo kabinetą, bet spėjo 
nutikus kažką reikšminga, jei pirmąsyk per beveik pusę am- 
žiaus sulaužyta pagrindinė projekto saugumo taisyklė. 

— Šiam apsilankymui leidimą davė monsinjoras Zsidivas, 
tėve Techada. Juk žinote, - mirktelėjo viena akimi, - „šventasis 
Jonas“. 

— Tuomet spėju, kad reikalas labai rimtas. 

— Kuo rimčiausias, broli, - pamėgino paaiškinti „šventasis 
Lukas', taip greitai nerasdamas tinkamų žodžių. - Jūs, aišku, 
žinote apie „pirmojo evangelisto“ savižudybę? 

— Taip. Prieš keletą dienų gavau žinią. Tai siaubinga. 

Baldis linktelėjo. 

— Tačiau veikiausiai nežinote, kad po mirties iš jo asmeninio 
kompiuterio dingo su tyrimu susiję dokumentai. Ir net nenu- 
manome, kur pradėti jų paieškas. 

— Nesuprantu. O kodėl kreipiatės į mane? Juk aš ne polici- 
ninkas. 

— Ką gi... Dievo Apvaizda atvedė mane pas jus. Sakykime, 
kad... - padvejojo, - leidausi vedamas ženklų. 

— Tai gerai, tėve, - suplojo rankomis Techada. - Retai tenka 
susidurti su taip nuosekliai tikinčiais dvasininkais! 

— Be to, juk esate angelų žinovas, ar ne? Geriau nei kas kitas 
esate ištyręs jų elgesį. Juk žinote: jie gausiai sėja ženklus, o jūs 
tiksliau nei bet kas interpretuosite jų užmačias. 

Techada patraukė pečiais. Buvo akivaizdu, kad kažkas ten, 
Romoje, svečiui buvo išklojęs jo gyvenimo istoriją. 

- Priimu tai kaip komplimentą, - pasakė. 

— Tai, ką noriu pasakyti, broli... Bet verčiau pamatyti pa- 
čiam. 

„Šventasis Lukas“ pasirausė portfelyje ieškodamas kapitono 
Ločio duotos nuotraukos. Ištraukė ją iš rado voko ir padėjo 
ant profesoriaus Techados stalo. 

— Fotografuota vakar, Vatikano Citta, po to, kai moteris, tu- 
rėjusi būti šioje nuotraukoje, susprogdino tris mažus užtaisus 
šalia Veronikos kolonos. 

- Šie raudoni batai — tai tos moters? 

Baldis patvirtino. 

— Vaje! Iki mūsų ta žinia neatėjo. Patirta nuostolių? 

— Tai nereikšmingas incidentas, nenusipelnęs nė poros šios 
dienos L'Osservatore Romano eilučių. Tačiau įsižiūrėkite ati- 
džiai. Batai, kuriuos matote šiek tiek už raudonųjų, visai šalia 
šių nuotrauką kertančių linijų, yra manieji. Aš buvau ten per tą 
išpuolį. 

Tėvas Techada atidžiai tyrinėjo nuotrauką. Pažvelgęs į kelias 
jos detales pro išsitrauktą iš stalčiaus didinamąjį stiklą, pasika- 
sė barzdą. 

— Ar žinote, kokiu fotoaparatu buvo fotografuota? 

— Kišeniniu Nikon. Fotografavo vienas turistas. 

— Suprantu. O jūs nieko nematėte, ar ne? 

— Nieko... Mane apakino blykstė, nušvietusi viską aplinkui 
taip galingai, kad nustebino net patį fotoaparato savininką. 

— Hmm... - suniurzgė Techada, - gali būti, kad ne blykstės 
šviesa jus apžilpino, tėve. 

Baldžio veide pasirodė nuostaba, bet jis neištarė nė žodžio. 

— Gal, - kalbėjo toliau Techada, - įtariamą teroristę prarijo 
atspindys. 

— Prarijo? 

- Arjūs šiek tiek nusimanote apie fiziką, tėve? Ar esate skai- 
tęs kokį nors mokslinį straipsnį šia tema? 

— Ne. Mano pašaukimas - muzikos istorija. 

— Tuomet pasistengsiu kuo paprasčiau jums viską paaiškin- 
ti. Galbūt tai, ką matėte, nutinka vykdant kai kuriuos fizikos 
eksperimentus su dalelėmis, ypač tuos, kurių metu fotonas gali 
skilti į du, suprojektuodamas savo paties tikslią reprodukciją į 
bet kurį visatos tašką. Šį susidvejinimo reiškinį vadiname dale- 
lių teleportavimu, bet jei norėtume būti tikslūs, šį reiškinį tu- 
rėtume vadinti bilokacija. 

Baldis suvirpėjo. Bilokacija? 

— Vykstant šiam materijos duplikacijos procesui, - toliau 
kalbėjo Techada, - buvo įsitikinta, kad pirminis fotonas išspin- 
duliuoja didžiulį šviesos energijos kiekį; tai toks stiprus spin- 
duliavimas, kuris paveikia mūsų instrumentus ir galėtų lengvai 
paveikti fotografijos negatyvą. 

— Bet mes kalbame apie elementariąsias daleles, o ne apie 
žmones, sugebančius tuo pat metu būti dviejose vietose! 

Venecijiečiui jau pradėjo aiškėti siaubingi tos teorijos prieš- 
taravimai. Jei teisingai suprato, tuomet jis stovėjo per keletą 
metrų nuo asmens, gebančio bilokuotis... Kaip sesuo Marija 
Chesus de Agreda. 

— O kas jums sakė, kad iki šiol nėra ištobulinta technologija, 
galinti šią fotonų savybę perteikti žmonėms? 

— Jėzau! Kas? 

Besikaitaliojanti „šventojo Luko“ nuotaika linksmino Te- 
chadą. 

— Nustebsite, bet aš ne pirmą kartą matau tokias linijas nuo- 
traukoje. Kartais, kai manoma, kad neapsieita be antgamtinių 

esybių įsikišimo, kaip Švenčiausiosios Mergelės apsireiškimas 
Medžiugorjėje, Jugoslavijoje, gaunami štai tokie atvaizdai. 

— Tikrai? 

— Mes susidūrėme su tam tikra energine substancija, gau- 
biančia kai kuriuos individus, bet nepastebima žmogaus akiai. 
Panašia į aureolę, kurią menininkai tapydavo aplink šventųjų 
galvas, tik šiuo atveju kalbame apie fizinį kūną. 

- Ar tik nenorite pasakyti, kad Švenčiausioji Mergelė... 

— Nieku gyvu. Norėdami tuo įsitikinti, turėtume surinkti 
ypatingus įrodymus. Atvirkščiai, jei jau kalbame atvirai, tai aš 
tikiu, kad moteris, kurios nuotraukoje nesimato, galėtų būti 
„infiltruotoji, angelas, būtybė, sugebanti kontroliuoti savo iš- 
nykimą nuo scenos, tarsi būtų fotonas. Ji pasinaudojo turisto 
blykste savo pabėgimui užmaskuoti — sukūrė žaibą ir išgaravo. 

— Bet tai tik prielaidos. 

— Taip, iš tiesų. Tačiau juk žinote, kad tiek krikščioniškoji, 
tiek ankstesniosios tradicijos angelus apibūdina kaip žmogiš- 
kąsias būtybes iš kūno ir kraujo, dažnai prisiimančias aukštes- 
niąsias formas ir substancijas ir stebinčias mus iš mūsų visuo- 
menės vidaus tarsi kokia penktoji kolona... Ar suprantate? Ly- 
giai kaip fotonai, kurie yra bangos ir dalelės, angelai turi kūną, 
bet kartu yra nematerialūs. 

— Jūs mane stebinate, broli. 

— Beto, - pridūrė Techada, mojuodamas nuotrauka iš bazili- 
kos, - dėl kažkokios mums nežinomos priežasties fotoaparatai 
įvairioms šviesos formoms yra jautresni nei žmogaus akis; jie 
pagauna kitą, mūsų akims nematomą aspektą. 

Pokalbiui pakrypus tokia linkme, Baldis jau buvo tikras at- 
vykęs pas tinkamą žmogų. Jis atkreipė dėmesį į ženklus, o šie 
jam nurodė teisingą kelią. Pasikliaudamas Dievo Apvaizdos 

ketinimais, benediktinas pasitaisė akinius plieno rėmeliais ir 
nenuleisdamas nuo Techados akių tarė: 

— Aš dar nepapasakojau antros šio nuotykio dalies, broli. 
Kaip tikriausiai suprantate, jei jau pasivarginau atvykti čia iš 
Romos, tai tikrai ne tik parodyti jums nuotraukos, nors ir koks 
garsus šios srities Žinovas esate. 

— Man didžiulė garbė girdėti tokias liaupses, tėve Baldi. Kuo 
atidžiausiai jūsų klausau. 

— Dar iki man gaunant šią nuotrauką, teroristė ar angelas — 
koks dabar skirtumas - prabėgdama pro šalį kai ką sumurmė- 
jo. Kažką panašaus į tai, kad atidžiai stebėčiau ženklus ir pasi- 
klausčiau „antrojo“. Tuomet supratau turįs pasikalbėti su tams- 
ta, „antruoju evangelistu“. Tai buvo tarsi nušvitimas. 

Milžinas nepatikliai pažvelgė. 

— Vadinasi, angelai apsireiškia, kad duotų mums ženklus. Bet 
kaip tai susiję su manimi? 

— Kai buvo nuspaustas to fotoaparato mygtukas, ieškojau at- 
sakymo, kur galėjo dingti „šventojo Mato“ archyvai. Tokia buvo 
mano užduotis, ir patikėkite, nežinojau, nuo ko pradėti. Taigi, 
„šventasis Jonas', Zsidivas, patarė leistis vedamam ženklų, ste- 
buklo. Ir stebuklas įvyko su šia nuotrauka. Dabar suprantate? 
Jūs esate mano stebuklas! Jūs turite kažką man pasakyti! 

— Nagi, išsiaiškinkime! - paslaugiai sušuko kunigas. 

— Esu įsitikinęs, kad jūsų turima informacija padės man rasti 
iš „šventojo Mato“ pagrobtą medžiagą. Todėl man ir buvo duo- 
tas ženklas, todėl ir atvykau čia. Argi nesuprantate? 

— Tuomet, tėve, credo guia absurdum. 

Lotyniška frazė, reiškianti „tikiu tuo, nes tai absurdiška“, 
kuo puikiausiai apibūdino Techados padėtį. Gerasis milžinas 
iš visų jėgų stengėsi pagelbėti, bet iki galo nesuprato dėl ko. 
Taip jau susiklostė. 

— Sakykite, tėve Baldi, kokio pobūdžio informacija dingo po 
„šventojo Mato“ savižudybės? 

— Nėra paprasta tiksliai apibūdinti. 

— Na, ką nors juk galite pasakyti. 

- Taip, žinoma. Prieš mirtį Luidžis Korsas kaip apsėstas do- 
mėjosi vienu gana įdomiu atveju: tyrinėjo labai keistas vienos 
XVII amžiuje gyvenusios ispanų vienuolės galias persikelti iš 
Senojo į Naująjį pasaulį. Atrodo, kad tie „vizitai“ į Ameriką jai 
pelnė mėlynosios damos pravardę tarp Jungtinių Valstijų piet- 
vakarių indėnų. 

Techada sustingo. 

— Mėlynoji dama! Esate tuo tikras? 

— Taip, žinoma. O kodėl jūs?.. 

- Štai čia ir yra Apvaizdos ranka, tėve! — griausmingai nusi- 
kvatojo. - Argi tai ne stebuklinga? 

— Džiaugiuosi, kad tas atvejis jums žinomas. 

— Kaip galiu jo nežinoti! — šiek tiek teatrališkai sušuko mil- 
žinas, nieko nesuvokiančiam Baldžiui spoksant į jį. - Jei buvau 
atsakingas asmuo jos beatifikavimo procese! 

Tai, ką vėliau jam papasakojo Amadėjus Techada, Baldį vi- 
siškai išmušė iš vėžių. Nors turėjo nepaprastų jai priskiriamų 
gebėjimų, Agredos motinėlė Romos bažnyčios niekuomet ne- 
buvo paskelbta šventąja. Kažkas nutiko. Nė vienas iš popiežių, 
pradėjusių jos kanonizavimo bylą, pakankamai neišgyveno, 
kad pamatytų ją pasiekusią altorių. Leonas XIII ir Klemen- 
sas XIV nutraukė bylas, įvardiję jas kaip „tylos dekretus“. Su 
jokia kita Bažnyčios moterimi niekuomet nebuvo elgiamasi 
rūsčiau. Bet 1987-aisiais tėvui Techadai pavyko rasti abu de- 
kretus ir pasiekti, kad mėlynosios damos byla būtų peržiūrėta. 
Amadėjus Techada, be abejonės, buvo žmogus, daugiausia pa- 

saulyje žinantis apie vienuolę, kuri bilokuodavosi į Ameriką. O 
tėvas Baldis per likimo užgaidą dabar sėdėjo priešais jį. 

— Paklausykite atidžiai, tėve, - tarė pasionistas, apstulbęs ly- 
giai taip pat kaip ir venecijietis, - prieš kelias dienas čia lankėsi 
policija ir klausinėjo apie XVII amžiaus rankraštį, priklausiusį 
Pilypui IV. Jame pirmą sykį buvo išdėstyta visa mėlynosios da- 
mos istorija. 

Baldis negalėjo patikėti tuo, ką išgirdo. 

— Atrodo, - kalbėjo toliau Techada, - tekste buvo smulkiai 
atskleistas būdas, kuriuo vienuolė bilokuodavosi. 

Zsidivas jam minėjo tą kūrinį. Baldis kuo puikiausiai žinojo, 
kad kažkas jį nugvelbė iš Madrido, bet nutylėjo. 

- Ir kodėl policija susidomėjo tuo rankraščiu? - paklausė, 
neatidengdamas kortų. 

- Labai paprasta: remiantis mano skaičiavimais, iš Naciona- 
linės bibliotekos jis buvo pagrobtas... - Techada kiek patylėjo, 
žvelgdamas į kalendorių priešais, - tą pačią dieną, kai nusižudė 
„šventasis Matas ! 

— Neįtikėtina. O ar žinote, kas dar buvo tame rankraštyje? 

— Be abejonės. Kai 1630 metais pranciškonai įtarė, kad Nau- 
jojoje Meksikoje regėta moteris gali būti jų ordino vienuolė, o 
ne pati Gvadalupės Mergelė, pasiuntė į Agredą buvusį Santa 
Fė tėvą valdytoją. Paprašė, kad jis apklaustų ir, reikalui esant, 
demaskuotų įtariamąją. Apklausa truko tris savaites, paskui 
valdytojas... 

— Benavidesas? 

— Visiškai teisingai. Valdytojas parašė ataskaitą, kur išdėstė 
savo išvadas. 

— Ar žinote, kokios jos? 

— Tik kai kurias. Atrodo, Benavidesas nusprendė, kad vie- 

nuolė galėjo susidvejinti (ar bilokuotis, kaip jums geriau) iš- 
klausiusi giesmių, nugramzdindavusių ją į labai gilų transą. 
Tiesą sakant, praeityje gana daug kalbėjausi apie šį atvejį su 
„šventojo Mato“ padėjėju. 

— Daktaru Albertu. Pažįstu jį. 

— Taip, tuo pačiu. 

- Ir ką jis jums pasakė? 

Baldis klausinėjo, mėgindamas sudėlioti viską į vietas. Jei Te- 
chada kalbėjosi su il dottore apie mėlynąją damą, kodėl tuomet 
pastarasis jam neužsiminė apie ypatingą Luidžio Korso domė- 
jimąsi tuo atveju? Ir kodėl nė vienas jų, net „šventasis Jonas, 
nė žodeliu nepaminėjo egzistavus tą vienuolę? 

Nė neįtardamas apie tuos apmąstymus, Techada kalbėjo 
toliau: 

- Albertas Ferelas man pasirodė labai susidomėjęs tuo „pėd- 
saku . Ir tam tikra prasme visiškai suprantama, kad tarp „evan- 
gelistų buvo žinomi jūsų prepolifonijos darbai, tėve Baldi. 
Kaip jau numanote, kalbu būtent apie tuos, kur nustatėte, kad 
tam tikri sakralinės muzikos dažniai gali padėti sukelti pakylėtą 
sąmonės būseną, pereinančią į bilokaciją. 

— Taigi, rimtai pažvelgė į mano darbus... - Baldis nusišypsojo. 

— Ak taip! Pamenu vieną, kurį nusiuntėte tėvui Korsui. Ten 
kalbėjote apie Aristotelį. Teigėte, kad šis filosofas tyrinėjo mu- 
zikos poveikį valiai. 

- Ir ne tik jis! — neištvėrė Baldis. — Pitagorininkai irgi paste- 
bėjo, kad nata re (arba frigio) pakeldavo karių dvasią, nata do 
(arba lidio) sužadindavo atvirkščią efektą, susilpnindama klau- 
sytojo valią, nata si (arba mixolidio) sukeldavo melancholijos 
priepuolių... Ir naudodavo jas mūšio lauke norėdami pakelti 
savo karių dvasią arba palaužti priešų valią. 

— Bet atidžiai paklausykite, tėve: Luidžio Korso padėjėjas 
teigė, esą jie supratę, kad kiekvienas gamtos sukurtas daiktas 
ar reiškinys pasižymi sau būdinga vibracija ir jei protas sugeba 
tą vibraciją pakartoti, tai jis ne tik persiims reiškinio ar daikto 
esmės, bet ir atsidurs toje vietoje ir toje epochoje. 

— Jums tai pasakė il dottore? 

Tėvas Techada dar kartą pasiglostė barzdą. Jis buvo taip įsi- 
gilinęs, kad nė nemirksėjo. 

— Žinoma! Negi nesuprantate? Apie Benavideso surengtas 
sesers Marijos Chesus apklausas žinojau tik tai, kad šioji kuo 
smulkiausiai papasakojo, kokiais momentais paprastai nu- 
grimzdavo į transo būseną ir persikeldavo į Ameriką. Ji bilo- 
kuodavosi per mišias klausydamasi „Aleliuja“. Ir vibracijos nu- 
sviesdavo ją daugiau nei dešimt tūkstančių kilometrų. 

— „Aleliuja“? Ar esate tuo tikras, broli? - Baldis pasičiupinė- 
jo akinius plieniniais rėmeliais. 

— Okojūs taip stebitės, tėve? Šventojo Augustino raštuose 
gana aiškiai pasakyta: „Aleliuja padeda slaptingai susijungti 
su Dievu. 

— Gal žinote, broli, ar Korsas sugebėjo pakartoti tas transo 
būsenas atlikdamas bandymus su kokiu nors asmeniu? 

Jau antrą kartą Baldis žaidė žymėtomis kortomis. Jis žino- 
jo, kad atsakymas į šį klausimą bus teigiamas. Bet gal Techadai 
buvo žinoma kas nors daugiau? Ko nežinojo Ferelas, nors ir 
dirbo su Korsu? 

— Dabar, kai paklausėte, prisiminiau... - mąsliai atsakė pasio- 
nistas. - Korsas man minėjo viduramžių mišių kompozicijose 
radęs poveikį turinčių akustinių elementų. Ir kad išbandė juos 
su keliais subjektais. 

Benediktiną šitai domino labiausiai, bet nusprendė padaryti 
mažutėlaitį lankstą prieš užduodamas pagrindinį klausimą: 

— Gal tiksliai žinote, kokius garsus pritaikė? 

— Leiskite pagalvoti... Nuo pat XVI amžiaus mišiose Introito 
giedama do tonacija. Kyrie Eleison, arba „Viešpatie, pasigailėk, 
ir Gloria in Excelsis Deo, arba „Garbė Dievui aukštybėse“, - re 
tonacija. O mi tonacija skambėjo tarp Biblijos skaitymo ir au- 
kojimo su „Aleliuja“. 

— Na, žinoma! - venecijietis pašoko. - Įprastai mišiose nau- 
dojama visa oktava nuo pradžios iki galo! Aišku, kad liturgija, 
be kitų dalykų, sukurta sukelti mistinėms būsenoms, kurios 
jautresnius žmones išsviedžia iš savo kūno. Mano teorija! 

— Bet, tėve Baldi, kodėl tą „katapultos efektą“ patyrė tik 
Agredos motinėlė, o kitos vienuolės ne? 

— Ką gi... - pamąstė šis. - Tikriausiai į šį klausimą galima ras- 
ti neurologinio pobūdžio atsakymą. 

Benediktinas pašoko nuo kėdės ir ėmė sukti nedidelius ratus 
po kambarį. Dabar jau metas. 

— Man sakė, kad Korsas panaudojo tuos dažnius su žmonė- 
mis. Vakar Romoje il dottore sakė, kad tie garsai buvo išbandyti 
su viena moterimi, vadinta „Didžiąja Sapnuotoja“. Bet eksperi- 
mentams įpusėjus moteris nusprendė išvykti namo. 

— Moteris? Italė? 

— Ne. Iš Šiaurės Amerikos. Jums tai ką nors sako? 

Techada žvelgė į jį plačiai šypsodamasis. Veido išraiška 
buvo pusiau valiūkiška, pusiau lipšni, kažką slepianti. Galbūt 
tai žaidimas. 

— Jau žinau, kokią informaciją likimas man liepia jums at- 
skleisti, tėve Baldi. 

Pasionisto ryžtingumas jį supurtė. 

— Šiandien, mano drauge, Nacionalinės bibliotekos direkto- 
rius pasakė, kad policija sužinojo, jog yra moteris, kuris laikas 
sapnuojanti mėlynąją damą. Ji gyvena Los Andžele ir neseniai 
dirbo Romoje, Vatikano radijuje. Jie jau turėtų būti kelyje. Juk 
jos ieškote, tiesa? 

Los Andželas 


— Dieve šventas! 

Lindos Mejers veide atsispindėjo pasipiktinimas. Du FTB 
agentai ir dar vienas asmuo, užsienietis, mėgino su jos pagalba 
išsiaiškinti tiriamą bylą. Jau valandą jie išbuvo Vilšyro bulvaro 
1 100-ojo namo trečio aukšto apklausų salėje. 

— Juk jau sakiau jums: aš niekaip negalėjau žinoti, kad Madride 
pagrobtas tas vertingas rankraštis. Ir jau tikrai nenumaniau, kad 
vienuolis, apie kurį paklausiau Nacionalinės bibliotekos direkto- 
riaus, buvo cituojamas tame dokumente. Negi manimi netikite? 

Maiko Šeridano veide buvo parašyta, kad jis netiki nė vienu 
išgirstu žodžiu. Gydytoja Mejers galėjo suprasti tai iš jo kūno 
kalbos. Užsienietis, atvirkščiai, atrodė palankiau nusiteikęs. Į jį 
ir kreipėsi: 

— Ką aš galiu žinoti apie Ispanijos istoriją? 

— Iš tiesų, — tarė jai tas jaunuolis, panašesnis į universiteto 
studentą nei į specialųjį agentą ir kalbantis angliškai su ryškiu 
ispanišku akcentu, - tai ne Ispanijos, o Amerikos istorija. Din- 
gęs dokumentas yra Naujosios Meksikos istorijos dalis. 

— Tai mane vagyste apkaltino tas ponas... 

— Valientė. Enrikė Valientė. 

— Mane apkaltino ponas Valientė? - baigė sakinį gydytoja. 

— Ne. Mes tik tiriame vieną iš palaidų šios bylos siūlelių. 
Jus. 

Ir pridūrė: 

— Beje, aš esu Karlosas Albertas, ispanas. 

— Atvykote dėl mano skambučio į biblioteką? 

— Taip. 

— Mes norime sužinoti viena, ponia Mejers, — nutraukė jų 
pokalbį Šeridanas, - iš kur jūs ištraukėte brolio Estebano de 
Perėjos vardą. 

Afrikietiškas gydytojos grožis turėjo kažką laukinio. Kaž- 
ką, kas baugino Karlosą ir kitą agentą, rūstų stovintį prie salės 
durų. Karlosas stebėjo šią sceną ir jautėsi kaip Holivudo filmo 
herojus. Ispanijos policijos komisariatai nebuvo tokie erdvūs 
kaip tas federalinis pastatas, o pareigūnai nevilkėjo taip neprie- 
kaištingai kaip Maikas Šeridanas. 

— Taigi? - nenurimo šis. - Ar nepasakysite mums, iš ko išgir- 
dote apie tą vienuolį? 

— Tai profesinė paslaptis, pareigūne. 

- Kaip - profesinė paslaptis! Aš prašau tik vieno vardo. Šal- 
tinio, kurį galėtume patikrinti, - nenusileido. - Antraip priva- 
lėsime paskelbti jus įtariamąja vagystės byloje. 

— Juokaujate? Juk aš tik paskambinau! 

— Klausykite, daktare, - įsiterpė Karlosas, - vakar Madride 
susitikau su ponu Valiente. Ir prisiminęs pokalbį su jumis jis 
pasakė kai ką ypatinga. 

Mejers laukė, kol ispanas baigs. 

— Jis pasakė, - kalbėjo toliau Karlosas, - kad informaciją apie 
brolį Estebaną de Perėją jums suteikė viena jūsų pacientė, mo- 
teris, matydavusi keistų vizijų apie tokią mėlynąją damą. Ar tai 
tiesa? 

Gydytoja neatsakė. 

— Ar tai tiesa, panele Mejers? — prirėmė ją agentas Šeridanas. 

Karlosas vėl pažvelgė į federalinį agentą. Jam atrodė keista, 
kad tvarkos sergėtojas kramto gumą, slopindamas norą rūkyti. 
Madride rūkė visi. 

— Ar galėtumėte mums pateikti tos pacientės duomenis? — 
jau maloniau paklausė žurnalistas. 

Trumpai patylėjusi, Linda Mejers pasakė būtent tą frazę, ku- 
rios jie ir bijojo: 

— Apgailestauju. Tai profesinė paslaptis. Aš negaliu atskleisti 
pacientės asmens duomenų. Ir jei nesiliausite klausinėję, pa- 
geidaučiau paskambinti advokatui. 

— O jeigu tie duomenys būtų mums žinomi? — Karlosas pa- 
žvelgė įžūliu žvilgsniu. - Jūs patvirtintumėte? 

— Žinote jos duomenis? — Lindos Mejers balsas skambėjo 
nepatikliai. - Aš jų nepadiktavau bibliotekos direktoriui. 

Užsienietis paėmė savo sąsiuvinį kamštiniais viršeliais ir pa- 
ieškojo paskutinio įrašo. To, kurį užsirašė lėktuvo salone. Kai 
surado, atsisėdo šalia įtariamosios ir mįslingai nusišypsojo. 

— Arjums ką nors sako Dženiferės Narodi vardas? 

Gydytojos veidas išblyško. 

— Iš kur... iš kur, po velnių, jūs žinote šį vardą? 

— Velniai čia niekuo dėti, panele. Tai angelų nuopelnas, - pa- 
juokavo Karlosas. 

— Pagrinde, ar mane girdi? 

— Girdžiu tave kuo puikiausiai, Sargybini. 

— Paukštelis išskrido iš lizdelio. Leisti jam skristi? 

— Ne. Jei pernelyg toli nuskris, sulaikyk. Narvelis tuojau pat 
bus parengtas. 

— Ryšys baigtas. 

Džuzepė Baldis, kai išėjo iš Deusto universiteto ir pamatė, 
kokia puiki pavasario diena jo laukia, nusprendė iki centro ke- 
liauti pėsčiomis. Bilbao ką tik baigėsi gausių liūčių savaitė ir 
miestas atrodė švarus ir gaivus. 

Aplink buvo ramu. Visur, išskyrus Ford Transit furgoną už- 
temdytais langais, su Barselonos numeriais, suurzgusį, vos tik 
universiteto pastato duryse pasirodė „evangelistas“. 

— Štai paukštelis. 

Sėdintis prie furgono vairo raumeningas vyras prisidegė ci- 
garetę, žvilgsniu sekdamas tėvą Baldį. 

— Sulaikysi prieš jam pereinant pėsčiųjų perėją. Girdėjai, 
Sargybini? 

Spragtelėjimas užbaigė ryšio seansą. Žmogus, rūkantis ciga- 
retę, padėjo nešiojamąją radijo stotį ant sėdynės, užsidėjo sau- 

lės akinius ir privažiavo arčiau benediktino. Šis kuo ramiausiai 
žingsniavo toliau. 

— Dabar? 

„Sargybinio“ balsas sugriaudėjo, klausdamas nurodymų. 

— Pirmyn. 

To pakako. 

„Sargybinis, augalotas pjemontietis, įsikišo imtuvą į striu- 
kės kišenę ir greitu žingsniu pasuko objekto link. Per kelias 
sekundes aplenkė jį ir sustojo užsidegus raudonam šviesoforo 
signalui. Ten palaukė, kol „evangelistas“ atsidūrė šalia. Aplin- 
kui per kokius penkis metrus nebuvo nė vieno žmogaus. Tai 
buvo puiki proga. Ir šitaip, petys į petį su kunigu, „Sargybinis“ 
puikia italų kalba išpyškino: 

— Bello giorno, vero? 

Baldis nustebo. Šypsodamasis linktelėjo, bet, nusprendęs 
ignoruoti nepažįstamąjį, įsmeigė akis į kitą gatvės pusę. Tai 
buvo paskutinis jo veiksmas, iki plikis, nuo galvos iki kojų vil- 
kintis Armani drabužiais, išsitraukė nupjautavamzdį su duslin- 
tuvu ir įrėmė jam į šonkaulius. 

- Jei pajudėsi, iššausiu tuojau pat, - sušnibždėjo. 

„Evangelisto“ veidas pamėlo. Atrodė, širdis iššoks per gerklę. 
Koks keistas jausmas. Kunigas nė nepamatė ginklo, bet pui- 
kiausiai įsivaizdavo jam į kepenis įsirėmusį vamzdį. Niekuomet 
niekas į jį nesitaikė ginklu, ir jį užplūdo didelis, nesuvokiamas 
siaubas. 

— Tai... tai klaida, — prisivertęs sumurmėjo ispaniškai. - Aš 
neturiu pinigų. 

— Man nereikia jūsų pinigų, tėve. 

— Bet... bet aš ne... 

— Arjūs esate tėvas Džuzepė Baldis? 

— Taip, - išstenėjo. 

— Tuomet nėra jokios klaidos. 

Dar „Sargybiniui“ nebaigus kalbėti, furgonas sustojo prie 
šviesoforo. Užteko stumtelėjimo ir „evangelisto“ kūnas sugle- 
bo ir kaip rąstas įvirto į vidų. O ten dvi stiprios rankos pakėlė jį 
ir pasodino automobilio gale. 

— O dabar tikėkimės, kad elgsitės klusniai. Mes nenorime 
jums padaryti nieko bloga. 

— Kas esate? Ir ko iš manęs norite? 

Baldis pramikčiojo tuos du sakinius itališkai. Buvo sutrikęs, 
pašėlusiai daužėsi širdis, ant dilbių liko mėlynės, bet jau pradė- 
jo suvokti esąs ką tik pagrobtas. 

— Kai kas nori su jumis susitikti, - pasakė plikis. - Patogiai 
įsitaisykite. 

Ką tik taikęsis į jį vyras dabar sėdėjo greta vairuotojo ir įdė- 
miai stebėjo „evangelistą“ per galinio vaizdo veidrodėlį. 

— Nebandykite kvailioti, tėve, iki mūsų kelionės tikslo reikės 
važiuoti kelias valandas. 

— Kelias valandas? Kur vykstame? - išstenėjo benediktinas. 

— Į vieną vietą, kur galėsime pasikalbėti, mielas „šventasis 
Lukai“. 

Tuomet Baldis pabūgo dėl savo gyvybės. 

Tie vyrai nesulaikė jo per klaidą: jie žinojo, kas jis. O blo- 
giausia: kad jį čia suimtų, turėjo sekti nuo pat Romos. Klausi- 
mas - kodėl. 

Dūris į ranką aptemdė sąmonę. Jam ką tik suleido dešimt 
miligramų valiumo — pakankama dozė, užmigdysianti jį pen- 
kioms valandoms. 

Kai sutemo, Ford Transit įsiliejo į eismo srautą iš Bilbao iki 
posūkio į A-68 greitkelį, vedantį į Burgosą. Ten pasuko į 1-ąjį 

nacionalinį plentą ir kurį laiką pavažiavo Madrido kryptimi iki 
San Tomė del Puerto, šiek tiek prieš įkalnę į Somosieros uostą. 
Būtent čia prasideda 110-asis kelias, vedantis į Segoviją, čia pa- 
grobėjai degalinėje prie romėnų akveduko prisipylė baką ben- 
zino už septynis tūkstančius pesetų. Vėliau pasuko prastesniu 
keliu į Samaramalą, bet važiavo ne ten. 

Furgono laikrodis rodė dešimt valandų septynias minutes 
vakaro. Automobilis sustojo prie akmeninio kryžiaus, įkasto 
keli metrai nuo vienos keisčiausių Ispanijos viduramžių šven- 
tyklų. Ten išjungė variklį. Du tolimųjų šviesų blyksniai ant baž- 
nyčios fasado įspėjo esančius viduje, kad jų laukiamas svečias 


ką tik atvyko. 

Venecijos paplūdimys, Kalifornija 


Dženiferė priėjo prie durų, skambučiui suskambėjus trečią 
kartą. Ji niekaip negalėjo įsivaizduoti, kas taip įnirtingai gali 
skambinti pirmadienį septintą valandą ryto. Įsisupo į balto šil- 
ko chalatėlį, papurtė plaukus ir sparčiu žingsniu perėjo nesu- 
tvarkytą svetainę. Pažiūrėjusi pro akutę, pamatė nekantriai už 
durų trypčiojantį maždaug trisdešimties metų liekną jaunuolį 
su akiniais metaliniais rėmeliais. Niekuomet anksčiau nebuvo 
jo mačiusi. 

— Panelė Narodi? - paklausė svečias, pajutęs esąs stebimas. 

— Taip, tai aš. Ko pageidaujate? 

— Nežinau, kaip jums paaiškinti... - sudvejojo, išgirdęs suir- 
zusį pašnekovės balsą. - Aš esu Karlosas Albertas, bendradar- 
biauju su FTB tiriant vieną bylą, kurioje gal ir jūs galėtumėte 
mums pagelbėti. 

— Federalai? 

- Žinau, kad skamba absurdiškai, bet ar jums ką nors sako 
mėlynosios damos vardas? 

Dženiferė sustingo. 

— Kaip jūs pasakėte? 

— Atvykau čia pasiteirauti jūsų apie mėlynąją damą, panele 
Narodi. Ir dar dėl kai ko, ką jūs gavote ir, manau, privalote ati- 
duoti man. 

Karlosas buvo nusprendęs atidengti visas turimas kortas. 
Įtikino FTB leisti jam vienam susitikti su Dženifere. Įrodė, kad 
jam, kaip užsienio žurnalistui, pavyks paprasčiau, ne taip griež- 
tai nei jiems išgauti iš jos reikalingą informaciją apie Madri- 
de pavogtą rankraštį. Ir, savaime suprantama, jis žinojo kelias 
smulkmenas, patikėtas angelo raudonais batais. 

Dženiferė nepatikliai pažvelgė į jį. 

— Kas jums davė mano adresą? Jo nėra knygoje, - tarė. 

— Klausykite, panele Narodi, tai, ką turime aptarti, yra la- 
bai svarbu. Atvykau net iš Madrido tik pasimatyti su jumis. 
Jūsų psichiatrė, gydytoja Linda Mejers, prieš kelias dienas pa- 
skambino į Nacionalinę biblioteką ir pasiteiravo apie mėlynąją 
damą, ir tai mane atvedė prie jūsų. Ar galiu užeiti? 

Dženiferė atidarė duris. 

Moteris, pakvietusi jį į vidų, pasižymėjo keistu grožiu. Nors 
buvo ką tik iš lovos, pabrinkusiais tamsiais paakiais, spindu- 
liavo harmoniją. Tamsbruvė. Įdegusi. Gera figūra ir malonus 
veidas putliomis lūpomis ir išsišovusiais skruostikauliais. Jos 
svetainė buvo pilna itališkų suvenyrų; bronzinis Pizos bokštas 
atstojo prespapjė; Lotynų Amerikos stiliaus muzikos atlikėjų 
plokštelių kolekcija buvo išmėtyta priešais geros kokybės mu- 
zikos centrą; o pačią didžiausią to kambario sieną puošė milži- 
niška Koliziejaus nuotrauka, fotografuota iš lėktuvo. Karlosui 
visa tai sužadino malonių prisiminimų. 

— Esate buvusi Italijoje, panele Narodi? 

Dženiferė pirmą kartą nusišypsojo. Jos svečias ritinėjo ran- 

kose mažytę venecijietišką gondolą, stovėjusią šalia televizo- 
riaus. 

- Žinoma. Kurį laiką gyvenau Romoje. 

— Tikrai? 

— Na taip. Nuostabus miestas. Jums teko ten būti? 

Karlosas linktelėjo. Kelias minutes abudu dalijosi įspū- 
džiais apie karštą italų būdą ir kaip eiliniam turistui sunku 
perprasti eismo sumaištį, ar kaip jie ilgisi Romos maisto. Su- 
tapimas — ir vėl jis - lėmė, kad abu žinojo mažytį restoraną 
šalia Agripos panteono, La Sagrestia, kur buvo gaminami ska- 
niausi mieste makaronai („Tik romiečiams“, - pajuokavo). Iš 
tiesų toks paprastas sutapimas kaip šis netrukus juos nutei- 
kė daug laisvesniam pokalbiui. Po kurio laiko Dženiferė jau 
buvo pamiršusi Karlosą užsiminus apie FTB susidomėjimą 
mėlynąja dama. 

— Beje, - pasakė ji, - gal norėtumėte ko nors išgerti? Ko nors 
gaivinamo? O gal vandens? 

Karlosas papurtė galvą. Jis jau svarstė, kaip čia jai uždavus 
savo parengtus klausimus, bet šeimininkė ryžtingai paėmė po- 
kalbio vadžias į savo rankas. 

— Ką gi, jei jau esate čia, gal padėsite man išsiaiškinti vieną 
mįslę. 

— Mislę? 

Žurnalistas pasimuistė ant sofos. 

— Taip. Juk jūs ispanas, tiesa? 

— Taip. 

— Tad klausykite: vakar gavau voką su senu rankraščiu, para- 
šytu jūsų kalba. Pagalvojau, gal padėsite man jį išversti. 

Jo širdis suspurdėjo. 

— Rankraštį? 

— Taip... - Prieš pradėdama ieškoti Dženiferė prisidegė ci- 
garetę. - Turėtų būti čia. Buvau suplanavusi rytoj parodyti jį 
daktarei Mejers, ji juk moka ispaniškai. Bet jūs ispanas, tad su- 
prasite geriau. Atvykote, tarsi jus būtų pasiuntęs dangus! 

Karlosas pats sau nusišypsojo. „Ką gi, visiškai įmanoma pa- 
sakyti ir taip. 

Kai ji padavė jam šūsnį senų lapų, susiūtų storu ašutiniu siū- 
lu, žurnalistas jau žinojo, kas tai. Vardan visų šventųjų! Jis nu- 
keliavo dešimt tūkstančių kilometrų būtent dėl šio lapų ryšu- 
lio. Angelas raudonais batais buvo teisus - šios moters rankose 
yra paslaptis, bet ji pati to nežino. 

— Neįtikėtina, - švilptelėjo. - Ar žinote, kas tai, panele Na- 
rodi? 

- Aišku, kad ne. Todėl ir klausiu jūsų. 

Iš nuostabos netekęs žado, žurnalistas paėmė šūsnį. Iš pra- 
džių barokinį raštą, gausiai papuoštą arabeskomis, buvo sun- 
koka suprasti, bet po kiek laiko neužsikirsdamas perskaitė: „Jo 
Šventenybei, popiežiui Urbonui VIII, mūsų valdovui, skirtas 
memorialas, kuriame išdėstyti atvertimai Naujojoje Meksiko- 
je, įvykdyti pačiu laimingiausiu jo veiklos ir valdymo metu ir Jo 
Šventenybei perteikti tėvo Alonso de Benavideso, mūsų tėvo 
Šv. Pranciškaus ordino vienuolio, minėtų atsivertimų valdyto- 
jo, 1634 metų vasario 12 dieną.“ Prie dokumento prilipdytoje 
rūkomojo popieriaus juostelėje raudonu pieštuku buvo para- 
šyta: „Užs. rankr. 5062. 

— Šis dokumentas, — pagaliau ištarė Karlosas, - prieš kelias 
dienas buvo pagrobtas iš Madrido nacionalinės bibliotekos 
šarvuotosios salės. Todėl ir bendradarbiauju su FTB. Kad jį 
rastume ir grąžintume namo. 

Dženiferė Narodi pasistengė neparodyti nuostabos. 

— Aš jo nepavogiau! - gynėsi. - Jeigu būčiau tai padariusi, 
negi kaip niekur nieko būčiau jį atidavusi? 

Karlosas patraukė pečiais. 

— Gerai. Aš tik žinau, kad šis dokumentas - nusikaltimo įkal- 
tis, o jūs jį laikote savo namuose. Bus kebloka paaiškinti, iš kur 
jis pas jus atsirado. 

— Įkaltis? Bet... 

- Ispanijos kriminalinės policijos brigada ir su sektomis ko- 
vojanti grupė sukėlė ant kojų Interpolą, įtarę, kad šis tekstas 
nelegaliai išvežtas iš mūsų šalies. Ir akivaizdu, kad jie buvo vi- 
siškai teisūs. 

Karlosas ypač pabrėžė žodžius „šis tekstas“, tuo pat metu 
stipriai ranka plekšnodamas per dokumentą. Dženiferė išsi- 
gando. 

— O kodėl to seno dokumento paieškas vykdo grupė, kovo- 
janti su sektomis? 

— Buvo įtariama grupelė fanatikų, panele. Kartais panašios 
grupės susidomi kokia nors knyga ar meno kūriniu dėl pačių 
keisčiausių priežasčių. Tiesą sakant, įsibrovėliai iš bibliotekos 
pagrobė tik šį dokumentą, nors ten buvo daug vertingesnių kū- 
rinių. 

— Atrodo keista, ar ne? 

— Labai keista. Todėl nusipelniau kai kurių paaiškinimų, pa- 
nele. 

— Palaukite! - nenusileido Dženiferė. - Aš irgi nusipelniau, 
pone... 

- Albertas. Karlosas Albertas. 

— Pone Albertai, jūs klausėte manęs apie mėlynąją damą. 
Kaip ji susijusi su šia knyga? 

— Tiesiogiai! — nusišypsojo Karlosas. - Šiame dokumente 

pasakojama, kas nutiko mėlynajai damai ir kaip sesuo Marija 
Chesus de Agreda galėjo susidvejinti ir apsireikšti Naujojoje 
Meksikoje XVII amžiaus pradžioje. 

— Sesuo Marija Chesus de Agreda! 

Dženiferė neištarė šio vardo taip taisyklingai kaip ispanas, 
bet jį iškart atpažino. 

— Ką nors girdėjote apie ją? 

- Žinoma! Apie ją, brolį Alonsą de Benavidesą, Pilypą IV... 
Aš juos mačiau. Jau kelios dienos juos matau. 

— Matote juos? 

Dženiferė suprato, kas nustebino svečią. 

— Pone Albertai, - tarė, - nors jums bus sunku patikėti, bet 
žinios, kurias turiu apie Benavidesą ir jo veiklą Naujojoje Mek- 
sikoje, mane pasiekė per sapnus. 

- Žinote, panele, dabar jau galėčiau patikėti bet kuo, - pasa- 
kė, glostydamas rankraštį. 

— Prisiekiu, kad niekuomet anksčiau nebuvau girdėjusi apie 
Benavidesą nei skaičiusi kokią nors knygą, kur jis būtų mini- 
mas. Nei mane labai domino mano šalies, nei vietinių Ame- 
rikos gyventojų istorija. Tačiau manau, kad tai genai. Mano 
psichiatrės nuomone, tai - genetinė atmintis. Juk jūs su ja su- 
sipažinote. 

— Taip. Bet ji nenumano, kodėl jus lanko tie sapnai. Nepano- 
ro apie tai kalbėti, bet manau, kad nė nežino, ko griebtis. 

— Ką gi... Aš jai ne viską papasakojau. Apie glaudų tų sapnų 
ryšį su mano paskutine tarnyba. 

— Kuo jūs dirbote? 

Dženiferė nepatenkinta suraukė nosį. 

— Ir kas verčia manyti, kad papasakosiu jums tai, ko neat- 
skleidžiau daktarei Mejers? 

— Galbūt jei aš jums papasakosiu, kaip atvykau čia, ką pa- 
tyriau prieš jus surasdamas, pasiryšite. Sakykite, ar tikite su- 
tapimais? 

Tą rytą, kol Dženiferė ruošė porą puodelių kavos ir kelis pa- 
plotėlius su mėlynių uogiene, svečias papasakojo viską: nuo 
pūgos, nuvedusios jį į Agredą, iki jausmo, apėmusio pažvelgus į 
sesers Marijos Chesus veidą ir stebuklingai išsilaikiusį jos kūną 
krištolinėje urnoje jos pačios įkurtame vienuolyne. Kai prasi- 
tarė, kad į netikėtumų kupiną kelią jį pastūmėjo medalionas 
su Veronikos drobulės atvaizdu ir kaip ta grandinėlė sugrįžo 
teisėtai savininkei lėktuve, atskraidinusiame jį į Los Andželą, 
Dženiferė kai ką prisiminė. Mažytę smulkmeną, kuri šiame 
kontekste negalėjo būti paprastas atsitiktinumas. Juk ji Romo- 
je matė tokį pat medalioną. 

Tai nutiko Vatikano radijo „sapnų salėje“. Pirmą jos darbo 
dieną. Kai INSCOM agentas Romoje ją pakvietė iš Fort Mido, 
ji prisiminė mačiusi grandinėlę per pirmąją sesiją. Ji kabojo ins- 
truktoriui ant kaklo. Daktarui Albertui Ferelui. Ir ji buvo - pri- 
valėjo būti - identiška tai, kurią šis ispanas irgi laikė rankose. 

- Žinote ką? — ištarė pagaliau. - Ne. Aš irgi netikiu sutapi- 
mais. 

Karloso veidas nušvito. Jis žinojo, kad dar kartą kažkokia 
jėga - o gal asmuo? - lygina jo kelią. Dženiferė Narodi, pato- 
giai įsitaisiusi ant savo mėgstamos sofos, išdėstė jam paskuti- 
nę istorijos, kurios dalyviais kažkokiu nesuprantamu būdu jie 
buvo tapę, dalį. 

— Dar visai neseniai turėjau Jungtinių Valstijų karinių pa- 
jėgų leitenanto laipsnį ir dirbau žvalgybos srityje, - pasakė. — 
Dirbau „psichologinio šnipinėjimo“ padaliniui. Mes, projekto 
dalyviai, visi turėjome nepaprastų ekstrasensorinių gebėjimų. 

Kaip jau galite įsivaizduoti, mūsų darbas buvo laikomas di- 
džiausioje paslaptyje. 

Karlosas pašoko. 

— Pastaruosius dvejus metus buvau išsiųsta į Romą ir dir- 
bau su projektu, nagrinėjančiu ribines žmogaus sąmonės ga- 
limybes. 

— Ribines? 

— Taip. Psichikos galimybes - tokias kaip minčių perdavimas 
arba asmenų, turinčių aiškiaregystės dovaną, praeities vizijos. 
Suprantate, apie ką kalbu? 

— Kuo puikiausiai. 

Karlosas niekaip negalėjo atsitokėti iš nuostabos. Jis keletą 
kartų buvo girdėjęs kalbant apie tokius projektus. Net savo 
žurnale skaitė straipsnių, kuriuose buvo pasakojama apie tam 
tikrą „paranormalų karą“ tarp buvusios Sovietų Sąjungos ir 
Jungtinių Valstijų. Bet nemanė, kad kada nors teks susipažinti 
su žmogumi, dalyvavusiu tose programose. 

— Reigano valdymo metais, - kalbėjo toliau Dženiferė, - su 
asmenų, pasižyminčių ypatingomis psichinėmis savybėmis, 
pagalba mano grupė pamėgino pralenkti rusų laimėjimus šni- 
pinėjant karinius įrenginius. Buvo suburta „astralinių keliauto- 
jų, galinčių „nuskristi“ iki tam tikrų objektų, „armija. Tačiau, 
deja, didžiuma tų eksperimentų patyrė fiasko. Tiesiog valios 
pastangomis nebuvo įmanoma jų kontroliuoti. Mūsų generolą 
atleido. 

— O kada pradėjote veikti jūs? 

— Devintojo dešimtmečio viduryje. „Psichologinio šnipinė- 
jimo" projektas niekuomet nebuvo galutinai nutrauktas, nes 
griuvus Berlyno sienai sužinojome, kad rusai tebetęsia savo 
eksperimentus. Slapta dirbo toliau, didindami ribines žmo- 

gaus galimybes. Ir tai dar ne viskas — rusai dalį savo psichologi- 
nių atradimų pardavė kitoms šalims. 

— Suprantu. 

— O mes kaip tyčia disponavome labai ribotomis lėšomis. 
Taigi mūsų institutas, INSCOM, nusprendė susivienyti su 
slaptu kompanionu, suinteresuotu šios srities darbais. 

— Kompanionu? 

— Taip. Vatikanu. 

Karlosas papurtė galvą. 

— Nesistebėkite. Vatikanas jau kelis šimtmečius domisi daly- 
kais, atkreipusiais mūsų dėmesį vos prieš kelis dešimtmečius. 
Nepamirškite, kad terminas „bilokacija“ jų pačių sugalvotas 
astralinėms kelionėms įvardyti. Bažnyčios archyvai prigrūsti 
bylų. Dvasininkai troško sužinoti, kokie psichologiniai mecha- 
nizmai provokuoja susidvejinimus, tad sudarėme gerą sutartį: 
jie pateiks istorinę medžiagą, o mes - technologijas toms bū- 
senoms „atgaminti . 

— Technologijas? 

Dženiferė nurijo paskutinį jai likusį paplotėlio kąsnį ir tęsė 
pasakojimą. Ji jautėsi atsikratanti didžiulės naštos, tarsi tas po- 
kalbis būtų buvęs gydymas, kurio jai reikėjo nuo pat išvykimo 
iš Italijos. Karlosas nenuleisdamas nuo jos akių gaudyte gaudė 
kiekvieną gestą, kiekvieną žodį. 

- Institutas, kuriame dirbau, - kalbėjo toliau Dženiferė, - pa- 
siuntė vieną mūsų žmonių į Romą, į Vatikano radiją. Tai buvo 
garso inžinierius, anksčiau dirbęs Virdžinijoje. Dar iki mano 
atvykimo jis žinojo, kad tam tikros sakralinės muzikos rūšys 
sukelia susidvejinimą. Tiesa, tai jis turėjo vieną tų medalionų, 
apie kuriuos kalbėjote. 

Karlosui neprasprūdo pro ausis paminėtas faktas: 

— Ir tik su muzika galėjo... 

— Muzika nėra svarbiausia. Raktas — tai garso vibracijos daž- 
nis. Tai jis išprovokuoja smegenis veikti tam tikru būdu ir su- 
kelia intensyvių psichinių būsenų. 

— Ojjūs - dėl ko vykote į Italiją? 

— Mane išsiuntė į Romą dirbti su vienos keistos grupės vy- 
resniuoju, kurį vadino „pirmuoju evangelistu“. 

— „Pirmuoju evangelistu ? 

— Žinoma, tai buvo slapyvardis. Vieną kartą ten, salėje, iden- 
tiškoje tai, kurią turėjome Fort Mide, mane panaudojo kaip 
bandomąjį triušį. „Evangelistas“ buvo užsidegęs pasiųsti mane 
į kitą epochą naudojant naujus, sintezuotus garsus. 

- Į kitą epochą? Į praeitį? 

- Į praeitį. Bet jam nieko neišėjo. Mane bandė penkiasdešim- 
ties minučių sesijomis, per kurias klausydavausi intensyvių gar- 
sų. Laboratorijoje nieko nevykdavo, užtat naktimis prasidėdavo 
baisybės: mane lankė košmarai, galvoje sukosi geometrinės figū- 
ros, kol net supykindavo; spalvos ir garsai slėgė. Beveik nepailsė- 
davau ir dėl nuolatinio nerimo net netekau svorio. 

Karlosas tylėjo. 

— Tai toks jausmas, tarsi su sugedusia antena norėčiau nusta- 
tyti televizijos kanalą ir niekaip negalėčiau išgauti geros koky- 
bės vaizdo. 

— Ar neprasitarė, kokiu tikslu norėjo jus nusiųsti į praeitį? 

— Taip, pasakė. Tada nesupratau, bet dabar viskas stoja į 
vietas. 

— Ką turite omeny? 

— Norėjo iššifruoti vieno senovės dokumento turinį, kur 
aprašytos instrukcijos, kaip garsais fiziškai perkelti žmones. 

— Fiziškai? Su kūnu ir krauju? 

Šviesios Dženiferės akys patvirtino, kokia svarbi ši pastaba. 

— Atrodo, XVII amžiuje vienai moteriai tai pavyko. 

— Mėlynajai damai. 

— Taip. Bet nei Vatikanas, nei mūsų vadovybė gerai nežinojo, 
kokiu būdu. Atrodo, visi atsakymai buvo tame dokumente. Jį 
Ispanijos karaliui parašė vienas pranciškonų vienuolis. 

- Ir tas dokumentas, - sumurmėjo Karlosas, — yra štai šitas. 

— Taip. Argi neatrodo neįtikėtina? 

- Jūs jį sapnuodavote? 

— Tiesą sakant, sapnavau tą, kuris jį parašė, ir tą istorinį mo- 
mentą, kai jis buvo sukurtas. Turbūt Los Andžele, toli nuo 
laboratorijų, mano smegenys pačios pamėgino „suderinti sig- 
nalą“ ir galiausiai joms pavyko. Bet tai vyko jau nebe ekspertų 
nustatytoje vietoje, Romoje. 

— Ir kam jums atsiuntė dokumentą, kurio negalite nė per- 
skaityti? 

— Šitą turėtumėte geriau žinoti jūs. Arba moteris raudonais 
batais, kurią sutikote lėktuve. Juk ji jus atsiuntė čia jo paimti. 
Argi ne taip? 

Tamsus Tikrojo Kryžiaus koplyčios siluetas kontrastavo su 
šviečiančių už jos Segovijos žibintų šviesų mozaika. Net alka- 
zaras — neįveikiama tvirtovė, iškilusi virš šio Kastilijos mies- 
to, - negalėjo atimti iš to dvylikabriaunio, tokio keisto pasta- 
to nė kruopelytės paslaptingumo. Tikrojo Kryžiaus koplyčia 
skiriasi iš visų ją supančių pastatų. Tiesą sakant, ji kitokia nei 
beveik visos krikščionių bažnyčios. Nė vienas Senojo žemyno 
pastatas neturi dvylikos sienų, išdėstytų kaip Jeruzalės Švento- 
jo Kapo. Nė vienas... išskyrus šį. 

Bažnyčia skendėjo visiškoje tamsoje, tik plonytis šviesos 
siūlelis, prasiskverbęs pro vakarinių durų plyšį, rodė, kad pas- 
tate kažkas yra. 

— Paskubėk, Sargybini, negalime švaistyti laiko. 

Pora didelių šešėlių įnešė nejudrų „evangelisto“ kūną į 
bažnyčią. Apgraibomis praėjo pro beveik nematomas vidu- 
ramžių freskas su tamplierių ir kryžiuočių riterių atvaizdais 
ir surado stačius laiptus, vedančius į patį švenčiausią kamba- 
rį. Tai buvo mažytis kambariukas, relikvinė, paslėpta storo- 
je atraminėje pastato kolonoje. Iš tiesų tai nebuvo bažnyčia. 
Tai buvo martyrium, šventykla, pastatyta Kristaus mirčiai ir 

prisikėlimui prisiminti. Ir šis kambarys buvo jos sancta sanc- 
torum. 

Pagrobėjai atsargiai paguldė Džuzepę Baldį ant molinių ply- 
telių, saugodami, kad galva neatsitrenktų į priešais esantį alto- 
rių. Čia jau lūkuriavo keista pora: vyras, apsigobęs baltu ap- 
siaustu, ir juodai vilkinti moteris raudonais mokasinais. 

— Pavėlavote, - pasakė vyras. 

Jo priekaištas atsimušė į tuščias sienas tarsi tyčiodamasis iš 
prieblandos. Vyras su cigaru pasiteisino. 

— Paukštelis užtruko ilgiau, nei tikėjomės. 

— Nieko baisaus, nesvarbu. Dabar palikite mus vienus. 

Furgono vairuotojas nuolankiai linktelėjęs atsisveikino. Po 
kelių sekundžių iš šventyklos gilumos pasigirdęs duslus smū- 
gis patvirtino, kad Tikrojo Kryžiaus vartai užsitrenkė. Tuomet 
vyras baltu apsiaustu pasilenkė virš gulinčio be sąmonės tėvo 
Baldžio ir pamėgino jį atgaivinti. 

Jo „sugrįžimas“ buvo lėtas. 

Pirmiausia pajuto keistą skersvėjį, perbėgusį visu kūnu. Vėliau 
smilkiniuose pradėjo ritmingai aidėti tvinksniai. Kai dvasinin- 
kas pajėgė atmerkti akis, pamatė išskydusį vaizdą. Viskas plaukė, 
išskyrus raudonus batus, kurie jam pasirodė kažkur matyti. 

Dar po kurio laiko Baldis pasirėmė alkūnėmis. 

— Kur aš? 

Jis virpėjo. 

— Segovijoje. 

Vyro su gobtuvu balsas, skirtingai nei jo, skambėjo tvirtai. Ir 
net kiek familiariai. 

— Kasjūs tokie? Ir ko iš manęs norite? 

— Tik sulaikyti jus kuriam laikui, tėve. Tiek laiko, kad planas 
būtų vykdomas be jokių trukdžių. 

— Planas? Koks planas? 

— Jūs per trumpą laiką ir taip jau sužinojote per daug. Bet jei 
pasieksite tikslą anksčiau, pasmerksite mūsų misiją žlugti. 

- Jūsų misiją? Bet kas, po velnių, esate? - pakartojo Baldis. 

— Nesikarščiuokite, tėve. Jūs mane pažįstate. Ir tikrai nepa- 
darysiu jums nieko bloga. 

Vyras baltu apsiaustu nubloškė nuo galvos gobtuvą, atideng- 
damas gerai pažįstamus styrančius Alberto Ferelo kirpčius. 

— Dottore Albertai! - iš netikėtumo Baldis kone prarado pu- 
siausvyrą. 

— Manau, Romoje turėjote progą susitikti ir su mano paly- 
dove, ar ne? - nusišypsojo Ferelas, žvelgdamas į savo žaviąją 
kompanionę. 

- Šventojo Petro bazilikoje! Tikrai! — sušuko Baldis. - Jūs 
esate moteris iš nuotraukos. Tai jūs pasakėte, kad turiu atkreip- 
ti dėmesį į ženklus. Moteris raudonais batais. 

Ir nepatikliai žiūrėdamas į ją pridūrė: 

— Aš žinau, kas jūs per viena. 

— Puiku, - tarė ji su švelniu neapolietišku akcentu. - Taip jūs 
geriau suprasite mūsų veiksmus. 

- Jūsų veiksmus? — atsiliepė jau beveik atsipeikėjęs „evan- 
gelistas“ ir įsmeigė akis į Ferelą. - Kiek žinau, jus JAV valdžia 
pasiuntė į Romą tobulinti Chronovizijos įrangos. Na, o jūs... 

— Nesuklyskite, tėve. Ji, aš ir žmonės, atgabenę jus čia, dirba- 
me kartu. Mūsų daug. Šimtai. Nors nei Pentagonas, nei Vatika- 
nas mums nevadovauja. 

— Nesuprantu... 

— Labai greitai suprasite, - pažadėjo Ferelas. - Mūsų dar- 
bas susijęs su labai sena grupe, vadinančia save Ordo Sanctae 
Imaginis - Šventojo Atvaizdo ordinu. Esame teisėti savininkai 

visoje Europoje esančių tokių kaip ši bažnyčių, išsaugojusių 
svarbias Kristaus relikvijas. Jūs esate mūsų teritorijoje. Tačiau 
leiskite prisipažinti, kad šimtmečius saugojome krikščionybei 
grėsmingą paslaptį. Praeityje pirma laiko atskleista paslaptis 
galėjo sugriauti Bažnyčią iki pamatų. Bet dabar ji turi iškilti į 
paviršių. 

Prabilo moteris: 

— Tėve, dirbdamas su Chronovizijos projektu, vos jos nesu- 
žinojote. Todėl jus čia ir atgabenome. Kad būtume tikri, jog 
niekas jos neatskleis, kol negalėsime kontroliuoti vietos ir lai- 
ko, kai tai nutiks. 

— Šventojo Atvaizdo ordinas? — Baldžio smegenys ir pulsas 
dirbo vis greičiau. - Tai jūs padėjote bombas prie Veronikos! 

— Liaukitės! Negi manote, kad mūsų prigimties būtybėms 
reikia dėlioti bombas? 

- Jūsų prigimties? - nors ir apstulbęs, Baldis jau pradėjo su- 
vokti. Žvelgdamas į Ferelą dar perštinčiomis po kelionės aki- 
mis, paklausė: - Negi ir jūs... angelas? 

Net jam pačiam tas klausimas nuskambėjo keistai. Nors 
buvo gavęs teologinį išsilavinimą ir pasirengęs susitikimams su 
transcendentine tikrove, Baldis negalėjo patikėti, kad toks pa- 
saulietiškas žmogus kaip il dottore būtų tokios didingos kilmės. 
Juk ne tai būdamas Bilbao jis sužinojo iš tėvo Techados. 

— Aš esu Marija Koronel, tėve. Gimiau angelu prieš tris šim- 
tus metų, - tarė moteris. 

Užuot atkreipęs reikiamą dėmesį į paskutinį sakinį, benedik- 
tinas kaltinamai parodė į ją pirštu. 

— Tai jūs padėjote bombas Šventojo Petro bazilikoje. 

— Ne, tėve, - atsakė lygiai taip pat ramiai. - Tai mūsų prie- 
šų darbas. Tai asmenys iš pačios Bažnyčios vidaus pasikėsino 

į vieną švenčiausių mūsų simbolių, norėdami paspęsti mums 
spąstus ir sulaikyti. 

— Sulaikyti jus? 

— Tuojau paaiškinsiu: vienas šio įvykio raktų yra šioje Vero- 
nikoje, tėve. Matote šį medalioną? 

Marija iš sijono kišenės ištraukė grandinėlę su Jėzaus veidu, 
atsispaudusiu drobėje. Veronika. Relikvija, kurios pavadini- 
mas jau savaime yra tikra kriptograma: Veronika nėra moters 
vardas, jis kilęs iš lotynų vero icono - tikrasis atvaizdas. Baldis 
apstulbęs tyrinėjo medalioną. 

- Jūs mokėtės istorijos, - kalbėjo ji toliau. - Žinote, kad Šven- 
tosios Veronikos kolona buvo pastatyta popiežiaus įsakymu ir 
skirta „šventojo veido“ relikvijai laikyti. Kitos trys Šventojo Pe- 
tro kupolą laikančios kolonos saugo šventojo Andriejaus kau- 
kolę, Kryžiaus gabalėlį ir ietį, įsmigusią į Mūsų Viešpaties šoną. 
Visos tos relikvijos yra netikros. Tačiau „šventasis atvaizdas — 
tikrai Kristaus portretas, įspaustas drobėje... 

— Visi žino šią istoriją. 

— Tamplieriai, pastatę šią bažnyčią, - įsiterpė Ferelas, - irgi 
žinojo paslaptį ir ją saugojo. 

— Paslaptį? 

— Būtent tai ir noriu jums paaiškinti, tėve, - Marijos gro- 
žis buvo stulbinamas. Gal dėl to Baldis jautė, kad jam trūks- 
ta oro? — Tai Klemensas VII šešioliktame amžiuje pirmasis 
atkreipė dėmesį, kad Veronikos drobulės atvaizdas įspaus- 
tas lygiai tokiu pat stebuklingu būdu kaip ir indėno Chuano 
Diego iš Meksiko apsiauste 1531 metais. Tais laikais radiacija 
dar nebuvo žinoma, tad tas dvi relikvijas nusprendė pavadinti 
AxeiponoinTol (acheiropoietos) - graikišku terminu, įvardijan- 
čiu atvaizdus, padarytus ne žmogaus ranka. 

— Norite pasakyti, kad saugote paslaptį, kokiu būdu atsirado 
tie atvaizdai? 

— Neužbėkite už akių, — įspėjo jį Marija. —- Šventoji Turino 
drobulė, „šventasis veidas“ ir Gvadalupės apsiaustas yra tos pa- 
čios kilmės. Visi trys atvaizdai atsispaudė dėl radiacijos, kurią 
skleidė ypatinga „infiltruotųjų“ rūšis - pusiau žmonės, pusiau 
dievai. Jėzus buvo vienas jų. Mes esame iš jo genties ir vis dar 
gyvename šioje žemėje. Energija, kuria buvo įspausti tie at- 
vaizdai ir kurią skleidžiame mes, yra ta pati kaip ir pakeitusi 
nuotrauką, šįryt jūsų gautą sampietrini štabe. 

- Iš kur jūs žinote, kad... 

— Net sienos turi ausis, tėve. 

— O kaip visa tai susiję su manimi? 

— Labai glaudžiai. 

2 Okas pasikėsino į Šventosios Veronikos koloną? - nervin- 
gai paklausė „evangelistas“. - Ir kokiu tikslu? 

— Nusiraminkite, tėve. Mūsų priešai norėjo priversti mus pa- 
sirodyti. Norėjo sulaikyti mus. Bet jiems nepavyko. 

— O kasjie tokie? 

— Tie patys, kuriems jūs dirbate ir kurie norėjo atimti iš 
jūsų Chronovizijos projektą. Jau nepamenate, dėl ko vykote į 
Romą? — Marijos žvilgsnis tapo šaltas. - Mūsų priešai yra jūsų 
priešai, tėve Baldi. Tie patys, jau šimtmečius persekiojantys to- 
kius kaip Ferelas arba aš, norėdami pasinaudoti mūsų energija. 

Benediktinas neatsakė. 

Marija Koronel tuomet papasakojo tėvui Baldžiui įstabią is- 
toriją. Tai buvo pasakojimas apie jos šeimą ir šaknis. Tas pats 
siužetas panaudotas Pradžios knygoje, aiškinant, kokiu būdu 
Dievo angelai susimaišė su žmonių dukromis ir iš to ryšio gimė 
mišrios būtybės. Pusiau žmogiškos, pusiau dieviškos kilmės 

vaikai. Žmonija, — paaiškino, — kilo iš to mišinio, ir nuo tada kart- 
kartėmis kai kuriose šeimose gimdavo vaikų, turinčių ypatingų 
galių, artimesnių angelams nei savo biologinėms motinoms. 
Daugelis jų tai suprato per vėlai: jų skleidžiama energija galėjo 
pakeisti aplinkinį gyvenimą. Jie skleidė tam tikrą radiaciją, kuri 
galėjo net žudyti. Neregimą jėgą, taip pat galėjusią paversti juos 
grynąja energija ir priversti patirti tokius stebuklingus virsmus 
kaip bilokacija. Arba aiškiaregystės dovana. Arba gebėjimas įsi- 
skverbti į paprastų žmonių sielas ir jas pakeisti. 

— Mano pavardė, tėve, - paaiškino Marija, - priklauso vienai 
tokių šeimų. Sesuo Marija Chesus de Agreda iš tikrųjų vadino- 
si Marija Koronel, kaip ir aš. Tai buvo jos pasaulietinis vardas, 
kuris buvo pakeistas jai įstojus į vienuolyną. Ji mirė sunaikinta 
savo pačios energijos. Bet yra ir dar kai kas: XIV amžiuje kita 
moteris, vardu Marija Koronel, išgyveno lygiai tokius pat virs- 
mus. Šiandien jos nė kiek nepakitęs kūnas saugomas Švento- 
sios Inesos vienuolyne Sevilijoje, o ji mirė apkaltinta Kastilijos 
valdovo Pedro Žiauriojo. 

— Minėjote, kad tokie žmonės kaip jūs yra persekiojami... 

— Taip. Romos bažnyčia labai greitai išsiaiškino, kokią jėgą tu- 
rime visi, priklausantys šiai kastai, ir nusprendė ja pasinaudoti. 

— Pasinaudoti? 

— Taip, tėve, - labai rimtai kalbėjo Marija. - Būtent taip ir nu- 
tiko su seserimi Marija Luisa iš Žengimo į dangų vienuolyno, 
labiau žinoma kaip Karjono vienuolė, patirdavusia bilokacijų, 
nuskraidindavusių ją į įvairias pasaulio vietas. Ji, kaip ir mes, 
buvo angelų dukra. Lankėsi Asyžiuje prie šventojo Pranciškaus 
kapo, Madride kalbėjosi su mirštančiu Pilypu III, Japonijoje 
įkvėpė jėgų pranciškonų kankiniui Chuanui de Santamarijai 
kovose su kitatikiais, buvo ir tarp ispanų laivų jūreivių, kai šie 

grįžo iš Amerikos ir bijojo anglų piratų puolimo, ją net matė 
tarp kai kurių Naujosios Meksikos genčių, skelbiančią Evange- 
liją. Ir visa tai nė karto neišvykus iš Palensijos provincijos! 

— Ir kokiu būdu kas nors kitas gali pasinaudoti šia galia, Ma- 
rija? 

-— Atliekančią kai kuriuos „šuolius“ seserį Mariją Luisą klai- 
dingai supainiojo su mūsų Švenčiausiąja Mergele Marija. Kai 
Šventoji inkvizicija suprato, kaip jos pasirodymas veikia pago- 
nis, prisakė jai apsimesti Mergele Marija. Jos nuopelnai padėjo 
daugelyje regionų įsitvirtinti katalikų tikėjimui. 

— Tačiau tai neįmanoma! - jau silpniau užginčijo Baldis. 

— Ne, tėve. Įmanoma. Ir būtent tuo metu žaidime pasiro- 
dote jūs. 

Prabilo Albertas Ferelas: 

— Ilgainiui tokie žmonės kaip mes atrado būdą valdyti šią 
susidvejinimo dovaną. Išsiaiškino, kad bilokacija susijusi su 
tam tikros rūšies muzikinėmis vibracijomis, ir nusprendė 
šią paslaptį saugoti nuo Bažnyčios. Tad apmetėme planą: at- 
skleidę savo paslaptį, pasieksime, kad Roma liautųsi naudoti 
mus savo tikslams. Pagaliau baigtųsi persekiojimai ir amžinas 
šmeižtas. 

- Ir jums pavyko? 

Ferelas nepanoro atsakyti. 

— Pirmasis mūsų žingsnis buvo atiduoti tą būdą į Roberto 
Monro - garso inžinieriaus, apie kurį jums kalbėjau Romoje, - 
rankas. Jis turėjo įgimtą polinkį į astralines keliones ir „kana- 
lizavimą , taigi nusprendėme jį remti. Manėme, kad Monro, 
ištobulinęs astralinių kelionių techniką, kuri yra vienas mūsų 
„angeliškųjų“ gebėjimų, galbūt atskleis, kad žmonija šimtme- 
čius buvo mulkinama netikrų apsireiškimų, ir išlaisvins mus. 

— Bet dėl ko pasirinkote jį, o ne ką nors kitą? 

— Jo smegenų dešinysis pusrutulis ypač jautrus. Šis pusru- 
tulis - tarsi mūsų smegenų „antena, o jo jis buvo labai imlus. 
Mums buvo visai paprasta įsiskverbti į jo sapnus ir nukreipti jį 
mūsų interesų kryptimi. Norėjome, kad XX amžiaus žmogus 
susistemintų tai, ką brolis Alonsas de Benavidesas prieš tris 
amžius parašė „Memorialo, mūsų pavogto iš Nacionalinės bi- 
bliotekos, paraštėse. 

— O kodėl jį pavogėte? 

Marija Koronel prisiartino prie tėvo Baldžio ir kiaurai per- 
skrodė jį žvilgsniu. Jo širdis vėl smarkiai suplakė. 

— Pirmiausia buvome sumanę jį nusipirkti. Bet mūsų pasiū- 
lymas buvo atmestas. Taigi nusprendėme jį pasiskolinti. Šis 
rankraštis niekuomet niekam nebuvo duotas. Galima sakyti, 
jis buvo paslėptas. Mums reikėjo, kad jį atrastų ir pagarsintų 
kas nors kitas, o ne mes. Tačiau Bažnyčia savo toli siekiančiais 
čiuptuvais neleido rankraščiui išvysti dienos šviesą. Laimė, 
jiems taip ir nepavyko išreikalauti, kad veikalas būtų išsiųstas 
į Romą. 

— Vis dar neperprantu jūsų tikslų. Kodėl norite, kad jis būtų 
paviešintas? 

— Kad krikščioniškasis pasaulis suprastų, kaip buvo apgaudi- 
nėjamas. Kaip buvo išgalvota gausybė Švenčiausiosios Merge- 
lės apsireiškimų, padėjusių pavergti tokius kaip mes žmones. 

- Iš tiesų, - pridūrė Ferelas, - pavogėme, kad visi sužinotų 
apie jį, kartu ir apie Chronoviziją, ir apie INSCOM pastangas 
įkurti „astralinių šnipų“ skyrių. Trokštame, kad kas nors surink- 
tų visus žinomus faktus ir paaiškintų, jog Švenčiausioji Merge- 
lė niekuomet neapsireiškė Naujojoje Meksikoje. Kad iš tikrųjų 
ten lankėsi angeliškosios mūsų kilmės vienuolės, naudodamos 

reikalingus metodus, ir kad tai buvo sąmokslas norint išlaikyti 
manipuliavimu pagrįstą primityvų tikėjimą. 

— Kas nors sujungtų visus faktus? Kas? 

— Pirmiausia pamėginome įkalbėti Luidžį Korsą. Be to, kad 
buvo vienas iš jūsų projekto „evangelistų - „šventasis Matas“ 
ir puikiai žinojo apie atradimus bilokacijai pritaikomų garsų 
srityje, jis dar buvo ir rašytojas. 

— Bet jis atsisakė, - pareiškė Marija. 

- Ir jūs jį nužudėte... 

— Ne, tėve, - užginčijo pašnekovė. - Buvau su Korsu prieš jo 
mirtį. Stengdamasi įtikinti praleidau su juo nemažai valandų, 
bet man nepavyko. Tą rytą, labai susijaudinęs, jis nusprendė 
nutraukti savo darbą Chronovizijos projekte. Leido man nu- 
sikopijuoti archyvus ir nesivaldydamas mano akyse sunaikino 
savo standųjį diską. 

— O kas nutiko paskui? 

— Paskui aš jį palikau. Vienui vieną. Svarstantį, ar bendradar- 
biauti su mumis, ar ir toliau tarnauti didžiam melui, kuriam pa- 
aukojo visą gyvenimą. Ir nusprendė jį nutraukti. 

Baldis skausmingai nudelbė žvilgsnį. 

— Ar galiu būti tikras, kad tai ne jūs jį nužudėte? 

— Bent jau ne toks buvo mūsų tikslas, - įsiterpė Ferelas. 

— Ką norite tuo pasakyti, dottore? 

— Jūs jau tikriausiai pastebėjote, kaip mūsų buvimas gali pa- 
spartinti normalų širdies ritmą, ar ne? 

Baldis nustebęs sujudėjo. Tai tiesa: jo širdis vis dar stipriai 
dunksėjo krūtinėje. Ir, gerai pagalvojus, tai jam nutikdavo vi- 
suomet, kai susidurdavo su Ferelu. 

— Ką gi, - kalbėjo toliau Ferelas, - skrodimas parodė, kad 
Korsas sirgo vidutinio laipsnio širdies nepakankamumu. Leis- 

kite jums tai išdėstyti kitu būdu. Galbūt praleidus pernelyg 
daug laiko šalia Marijos Korso širdies nepakankamumas sukė- 
lė infarktą. Infarktas - skausmą. Skausmas privertė jį šauktis 
pagalbos pro langą, o iškrito pro jį jau miręs. 

Benediktino veide atsispindėjo siaubas. 

— O tai, dottore, - sudvejojo, - gryniausia hipotezė? 

— Ne. Daugiau. Tai įsitikinimas. Korso širdis nebeplakė, kai 
jis nukrito ant Šventosios Gemos rezidencijos grindinio. Pa- 
skutinio skrodimo ataskaitoje tai įrašyta. Pamiršau jums pasa- 
kyti, - šyptelėjo. 

— Tuomet pasakykite, - atrėmė Baldis, - ar jau išsirinkote, 
kas pakeis Korsą? 

— Taip. Kaip tik dabar, - tarė Marija, žiūrėdama į savo lai- 
krodėlį, - jis už dešimties tūkstančių kilometrų nuo čia. Labai 
greitai sužinos, koks jo vaidmuo. 

Karlosas užtruko daugiau nei dvi valandas skaitydamas kara- 
liui skirtą Benavideso rankraščio variantą. Godžiai prarijo ne 
tik pagrindinį tekstą — nelabai besiskiriantį nuo 1630 metais 
Pilypo IV išleisto „Memorialo“, - bet ir pastabas paraštėse, 
kur buvo tiksliai išvardytos sakralinės melodijos, sukeliančios 
„mistinius skrydžius“, ir kokius veiksmus angelai atliko su se- 
sers Marijos Chesus smegenimis. 

Žurnalistas žinojo, kad pasaulinėje mistinėje literatūroje to- 
kie pasakojimai gana dažni. Tiesą sakant, sesuo Marija Chesus 
de Agreda nebuvo vienintelė tų laikų vienuolė, susidūrusi su 
angelais iš kūno ir kraujo. Šventoji Jėzaus Teresė, didžiausia Is- 
panijos Aukso amžiaus mistikė, taip pat patyrė tokių dalykų. 
„Matydavau jo rankose ilgą auksinę ietį, pats geležinis jos ga- 
liukas atrodė esąs iš ugnies, — rašė ji. - Kartais ši ietis įsmigda- 
vo man į širdį iki pat gelmių. Ištraukta ietis, rodos, pasiimdavo 
ir mano esybę ir palikdavo mane išdegintą didžiulės Dievo 
meilės.“ 

Benavideso „Memoriale“ buvo ir kitos rūšies apmąstymų. 
Egzistuoja — bent jau taip buvo tvirtinama tekste — akustinių 
vibracijų pagrindu sukurta bilokavimosi formulė. Formulė, 

kurią krikščionybei atnešė „infiltruotųjų“ grupė, nužengusi į 
Žemę amžių naktyje. Ir dar buvo teigiama, kad Šventoji inkvi- 
zicija surado jų palikuonis ir išplėšė iš jų formulę. 

— Dženifere... - po ilgos tylos pagaliau sumurmėjo Karlosas. 

— Taip? 

— Kokiajji? 

— Ką gi... Mačiaujją šviesos kupole nusileidžiančią iš dangaus. 
Ji taip švytėjo, kad tik vargais negalais galėjau įžiūrėti bruožus... 
Tačiau tikrai galėčiau tvirtinti, kad tai ta pati moteris, kurią sap- 
navau vėliau. Ta, kuri vadinasi Marija Chesus de Agreda. 

— Visada ta pati? 

— Manau, taip. 

— Visuomet būdavo viena? 

— Taip. Kodėl manęs to klausiate? 

— Todėl, kad, pasak šio dokumento, - tarė Karlosas rodyda- 
mas lapus, - egzistavo kelios mėlynosios damos, minėtoje epo- 
choje nuskrisdavusios į Ameriką. Kalbama, kad į tuos kraštus 
buvo nusiųstos mažiausiai trys vienuolės skelbti Evangelijos. 
O vėliau vietinių jos buvo palaikytos Švenčiausiąja Mergele. Ar 
teko ką nors girdėti apie tai? 

— Ne. Niekas iš dirbusiųjų prie projekto man neužsiminė 
apie kitas mėlynąsias damas. 

Karlosas pažvelgė į Dženiferę, nekantriai laukiančią, kol jis 
jai išvers visą tekstą. 

— Beje, jūs man taip ir nepasakėte, kaip vadinosi tas INS- 
COM ir Vatikano bendras projektas. 

— Taip, nepasakiau. Nežinau, ar tai svarbu, na, bet tai ir ne 
valstybės paslaptis. Galiausiai dabar jau tas pats. Žinote? 

Dženiferė pasilenkė jam prie ausies irjos sušnabždėti žodžiai 
privertė jį sustingti. 

— Projektas vadinosi Chronovizija. 

— Chronovizija? 

— Taip. Ką nors apie jį girdėjote? 

Žurnalistas išsisuko Dženiferės žvilgsnio. 

— Taip... Prieš kurį laiką. 

Dženiferė daugiau neklausinėjo. 

O Karlosas galiausiai pripažino tikintis sinchroniškumais. 
Visa tai smulkmeniškai buvo suplanuota Programuotojo. Jam 
jau buvo nesvarbu, ar kada nors jį sumedžios. Dabar žinojo, 
kad jis tikrai egzistuoja. 

Ir to pakako. 


68 


Penki įspūdingi juodi fiatai nuleistomis galinėmis užuolaidė- 
lėmis visu greičiu įvažiavo pro vienintelio atskirai stovinčio 
Sant'Uffizio aikštės 11-ojo namo vartus, nelabai toli nuo Šv. Pe- 
tro aikštės. Tai nieko gero nežadėjo. Pats vyriausiasis sušaukė 
pasitarti Bažnyčios viešųjų reikalų tarybos prefektą, Šventųjų 
skelbimo kongregacijos atsakingąjį kardinolą, Viešųjų reikalų 
instituto (VRI) generalinį direktorių, asmeninį Šventojo Tėvo 
sekretorių ir Šventosios tikėjimo doktrinos kongregacijos pre- 
fektą. Susitikimas turėjo vykti šios kongregacijos valdybos sa- 
lėje. Šventajame oficiume. Lygiai 22 valandą 30 minučių. 

Visi penki vyrai užlipo į trečią aukštą, kiekvienas lydimas 
savo sekretoriaus. Kol jie sėdosi į vietas, trys vienuolės bene- 
diktinės atnešė arbatos ir tešlainių sidabriniuose induose su 
išgraviruotais Petro raktais, tuo pačiu metu keli Šventojo ofi- 
ciumo tarnautojai visiems išdalijo storus aplankus su pokalbio 
medžiaga. 

Šventojo oficiumo prefektas, garsėjantis nedraugišku būdu, 
palaukė, kol svečiai patogiai įsitaisys. Paskui iškilmingai, kaip 
jam buvo būdinga, savo bronziniu varpeliu paskelbė pasitari- 
mo pradžią. 

- Jūsų Eminencijos, į Šventąją Motiną Bažnyčią pasikėsinta 
iš vidaus, tad Jo Šventenybė nori, kad duotume atkirtį šiai tero- 
ristų agresijai dabar, nieko nelaukdami. 

Kardinolai nustebę susižvalgė. Jau keli mėnesiai niekas ne- 
buvo girdėjęs nė žodelio apie sabotažą, konspiraciją ar intrigas 
Vatikano viduje. Negana to: nuo pat turko fanatiko pasikėsini- 
mo į Šventąjį Tėvą Romos Šv. Petro aikštėje įsivyravo tam tikra 
ramybė. Tik monsinjoras Rikardas Toresas, kongregacijos, at- 
sakingos už šventųjų bylas, vadovas, vienintelis iš visų paprašė 
paaiškinti smulkiau. 

Prefektas Kormakas, sausas vyras, pelnytai garsėjantis nepa- 
lenkiamumu nuo 1979-ųjų, kai popiežius jam patikėjo neutra- 
lizuoti išsivadavimo teologiją, palaukė, kol murmesys nurims. 
Stebėjo kardinolus kaip žmogus, turintis paskelbti apie nepa- 
taisomą nelaimę. 

— Vis dar nesulaukėme žinių iš Džuzepės Baldžio, šią savaitę 
pagrobto Ispanijoje. 

Patylėjo. Prelatai vėl nekantriai subruzdo. 

— Jo dingimas ne tik paliko nežinioje mūsų Chronovizijos 
projektą, bet ir privertė slaptąsias tarnybas ištirti šią bylą ir at- 
skleisti tam tikrus dokumentus, su kuriais, manau, jūs privalo- 
te tuojau pat susipažinti. 

Kormakas pažvelgė į salę, reikalaudamas tylos. 

— Kątikjums įteiktuose aplankuose, - kalbėjo toliau, - rasite 
dokumentus, kuriuos prašyčiau kuo atidžiausiai išnagrinėti. Jie 
padauginti pirmą ir vienintelį kartą būtent šiam susirinkimui. 
Anksčiau buvo saugomi šarvuotoje Archivio Segreto salėje, tad 
meldžiu elgtis su jais kuo atsargiau. 

Visi susidomėję atsivertė monsinjoro Džozefo Kormako mi- 
nėtas archyvo bylas plastikiniais viršeliais su baltos ir geltonos 
spalvos Popiežiaus Valstybės vėliava. 

— Prašom pažvelgti į pirmąjį dokumentą, - toliau kalbėjo šei- 
mininkas. - Pamatysite chronologinę lentelę, kur išvardyti keli 
pagrindiniai Švenčiausiosios Dievo Motinos apsireiškimai. Jei 
pasižiūrėsite įdėmiau, pastebėsite, kad iki XI amžiaus vienintelis 
aprašytas mūsų Mergelės Marijos pasirodymas - apaštalui Jokū- 
bui prie Ebro, Ispanijoje, keturiasdešimtaisiais metais. 

— Jūsų Eminencija... 

Monsinjoras Sebastianas Baldučis, Bažnyčios viešųjų reika- 
lų tarybos prefektas ir seniausias kardinolas iš visų kviestųjų, 
pakilo nuo kėdės grasinamai mosuodamas lapais. 

— „Tikiuosi, sukvietėte mus į šį ypatingos svarbos susirinki- 
mą ne pasikalbėti apie senus apsireiškimus, - iškvėpė. 

— Sėskitės, tėve Balduči! - suriko Kormakas išvertęs akis. — 
Juk žinote, kaip Jo Šventenybė vertina Dievo Motinos kultą ir 
kiek daug įdėjo pastangų jam sustiprinti... 

Niekas neatsakė. 

— Taigi, kažkas nori paviešinti metodus, kurių griebėmės po- 
puliarindami šį kultą, ir sukompromituoti mūsų instituciją. 

— Padėtis labai sudėtinga, Jūsų Eminencijos, - prabilo Sta- 
nislavas Zsidivas, asmeninis popiežiaus sekretorius, paskuti- 
nis, matęs Baldį Romoje, žvelgdamas į kiekvieną susirinkusių- 
jų savo šalta lenkų medkirčio veido išraiška. - Nežinau, kokiu 
būdu už Vatikano sienų pasklido technologija, kurią naudo- 
jome norėdami sukelti kai kuriuos Švenčiausiosios Mergelės 
apsireiškimus. 

— Metodai? Technologija? Gal galima sužinoti, apie ką jūs 
čia kalbate?.. - neatlyžo senasis Baldučis dar labiau įniršusiu 
veidu. 

— Monsinjore Balduči, jūs vienintelis šioje salėje nesate in- 
formuotas apie šio vakaro diskusijos esmę, - vėl puolė Korma- 

kas. — Bet vis tiek vaidinsite pagrindinį vaidmenį stengiantis 
atremti mus užgriūvančią audrą. 

— Audrą? Malonėkite paaiškinti. 

— Jei vėl pažvelgsite į sąrašą, paaiškinsiu jums kai ką, ką mūsų 
institucija šimtmečius laikė paslaptyje. 

Džozefas Kormakas, kuriam, nors praleido Romoje trisde- 
šimt metų, taip ir nepavyko nušlifuoti prasčiausio miesto rajo- 
no kunigo manierų, kantriai palaukė, kol Baldučis baigs nagri- 
nėti pirmąjį dokumentą. 

— Tai, ką skaitote, tėve, yra pasakojimas apie pirmąjį Šven- 
čiausiosios Mergelės apsireiškimą. Trumpai reziumuosiu: ti- 
kima, kad Marija, susirūpinusi menkais laimėjimais evangeli- 
zuojant Ispaniją, su kūnu ir siela pasirodė Jokūbui Vyresniajam 
ant Ebro kranto, Cezario Augustos mieste. 

— Tai legenda, davusi dingstį pastatyti Pilar baziliką Sarago- 
soje, - patikslino monsinjoras Toresas, vienintelis ispanas iš 
susirinkusiųjų ir nuolankus Pilar Mergelės garbintojas. 

— Reikalas tas, Jūsų Eminencijos, kad šis „apsilankymas“ nu- 
tiko Švenčiausiajai Mergelei esant gyvai, anksčiau, nei ji įžengė 
į dangų. Tačiau Saragosoje liko ir fizinis jos apsilankymo įrody- 
mas - akmeninė kolona, garbinama iki šių dienų. 

Baldučis pažvairavo į Kormaką ir kažką sumurmėjo. 

— Pasakos! — užprotestavo. - Apaštalas Jokūbas niekuomet 
nesilankė Ispanijoje. Tai viduramžių mitas. 

— Gal Jokūbas ir nesilankė, tėve, bet Švenčiausioji Mergelė 
lankėsi. Tiesą sakant, apie šį mitą buvo daug kalbama pirmai- 
siais mūsų institucijos metais ir prieita prie išvados, kad tai 
bilokacijos stebuklas. Švenčiausioji Mergelė Dievo valia susi- 
dvejino, atsidūrė prie Ebro krantų ir nugabeno akmenį iš Šven- 
tosios Žemės, vis dar tebesantį ten. 

— Nair ką? 

- Jei pažiūrėsite į sąrašą, kitas apsireiškimas datuojamas XI 
amžiumi. Po tūkstančio metų! 

Monsinjoras Baldučis vis dar nieko nesuprato. Nepatikliai 
dėbčiojo į tą vardų, datų, vietovių sąrašą. Vis dar nenumanė, 
kur suka prefektas. 

— Nuo tūkstantųjų mūsų eros metų nauji Švenčiausiosios 
Mergelės apsireiškimai tarsi epidemija paplito po visą Euro- 
pą. Niekas nežinojo, kas vyksta - o Bažnyčia dar mažiau, - kol 
popiežius Inocentas III įsakė nuodugniai tai ištirti ir galiausiai 
buvo atskleista kai kas netikėta. Kai kas, ką buvo nuspręsta lai- 
kyti paslaptyje, turint omeny istorines pasekmes. 

— Tęskite, tėve Kormakai. 

— Ką gi, - giliai atsiduso tas. - Galbūt jūs to fakto nepamenat, 
bet 999 metais Europa buvo ant krizės slenksčio. Visas pasau- 
lis, net popiežius, buvo įsitikinę, kad tų metų gruodžio 31-ąją 
ateis pasaulio pabaiga, bet nieko nenutiko. Tai labai įkvėpė ti- 
kinčiuosius ir sukėlė ypatingą mūsų tikėjimo atgimimą. Tikin- 
tieji sustiprino viltį būti išganyti, o vienuolių ordinai gausėjo 
ne dienomis, o valandomis. Dauguma tų naujųjų dvasininkų 
ir vienuolių greitai pakluso taisyklėms, patyrė naujų stimulų ir 
pradėjo atsirasti vis daugiau mistikų. Popiežiaus Inocento III 
paskirta komisija patvirtino esant akivaizdžių paralelių tarp 
Švenčiausiosios Mergelės apsireiškimų ir kai kurių vienuolių 
patirtų mistinių reiškinių. Dažniausiai tai būdavo moterys, pa- 
tiriančios gilių ekstazių, kurių metu skleisdavo šviesą, levituo- 
davo ar išgyvendavo stiprių epilepsijos priepuolių. 

— Ir kodėl visa tai buvo slepiama? - tėvo Baldučio naivumas 
susirinkusiesiems sukėlė šypseną. 

— Dievo žmogau! Tai, kad bilokavusios vienuolės buvo pai- 

niojamos su Švenčiausiąja Mergele, mums anaiptol neken- 
kė. Viduramžiais augantis tikėjimas Dievo Motina paskatino 
sunykti daugybę ikikrikščioniškųjų kultų, ypač pagoniškųjų 
deivių, ir davė akstiną katedrų ir koplytėlių statybai visoje Eu- 
ropoje. Ten, kur tikėjimui kildavo pavojus, „išgalvodavo“ Ma- 
rijos globą. Bet taip buvo iki tol, kol dar nebuvo įmanoma kon- 
troliuoti kai kurių mistikių susidvejinimo reiškinio, o tuomet 
Marijos globojamos vietos buvo paskiriamos sąmoningai. Tas 
mistikes jau pradėjome griežtai kontroliuoti. 

— Sąmoningai? — Baldučis nebegalėjo patikėti savo ausi- 
mis. - Ką norite tuo pasakyti? Kad Bažnyčia pati sukūrė Šven- 
čiausiosios Mergelės apsireiškimus? 

— Taip, Jūsų Eminencija. Buvo atskleista, kad tos moterys, 
besiklausydamos tam tikrų muzikos dažnių, panirdavo į eksta- 
zę, vėliau ši ir sukeldavo bilokacijas. Žaidimas buvo pavojingas, 
nes tos vienuolės labai greitai sendavo, jų protinės galios išsek- 
davo per kelerius metus ir jos tapdavo beveik nebetinkamos 
naujiems apsireiškimams. 

Monsinjoras Baldučis pažvelgė į kitą Šventojo oficiumo se- 
kretoriato jiems įteiktą sąrašą. Jame buvo išvardytos vienuolės, 
nuo XI iki XIX amžiaus dalyvavusios toje programoje. Tai kve- 
pėjo tikru skandalu. Vienuolės, kaip kad cistersių ordino vie- 
nuolė Aleidis de Šerbek, tapusi garsi maždaug 1250-aisiais, nes 
jos celė prisipildydavo akinamos šviesos, o tuo tarpu jos kūnas 
„pasirodydavo“ Tulūzoje ir kitose pietų Prancūzijos vietovė- 
se; klarisių reformatorė Kolet de Korbi, šventoji, kuri iki pat 
mirties 1447-aisiais vis pasirodydavo Liono apylinkėse ir taip 
davė pagrindą kelioms Mūsų Šviesos Dievo Motinos globoja- 
moms parapijoms būtent dėl ryškios šviesos, kurios apsupta 
apsireikšdavo tuose vynuogynuose; sesuo Katalina de Kristo 

Ispanijoje 1590-aisiais, sesuo Magdalena de San Chosė Pary- 
žiuje šimtmečiu vėliau, Marija Magdalena de Paci 1607-aisiais 
Italijoje... Ir taip daugiau nei šimtas vienuolių. 

— Tačiau koordinuoti tiek žmonių reikalinga organizacija, — 
atrėmė kuo toliau, tuo labiau priblokštas Baldučis. 

— Organizacija tikrai egzistavo ir tai buvo nedidelis Švento- 
sios inkvizicijos padalinys, - maloniu balsu jam atsakė Džan- 
karlas Orlandis, VRI generalinis direktorius, iki šiol neprataręs 
nė žodžio. 

- Ir šitiek amžių veikė nebaudžiama ir niekas jos veiklos ne- 
atskleidė? 

— Nebaudžiama, galima ir taip pasakyti, tėve, - tai Kormakas 
su tam tikru liūdesiu patikslino jo atsakymą. - Būtent dėl šios 
priežasties mes ir sušaukėme susirinkimą. Kitoje šio dokumen- 
to dalyje rasite vienintelį didelį nesusipratimą, ištikusį projektą 
per aštuonis šimtus gyvavimo metų. Tai nutiko 1631-aisiais, 
kai Šventoji inkvizicija sėkmingai baigė „evangelizacijos“ per 
atstumą programą, pasiųsdama vieną klauzūros vienuolę į 
Naująją Meksiką. 

— Mėlynąją damą? 

— Taigi, jūs girdėjote apie šį atvejį? - Baldučio atsakymas nu- 
stebino susirinkusiuosius. 

— O kas negirdėjo? Net Romos žiurkės žino, kad šį mėnesį iš 
bibliotekų ir viešųjų archyvų dingo su tuo įvykiu susiję istori- 
niai dokumentai. 

— Kaip tik apie tai ir norėjau pasakyti, tėve. 

Tėvas Kormakas palenkė galvą, klausydamasis monsinjoro 
Toreso aiškinimo. 

— Ta pavogtų dokumentų istorija, - prabilo Toresas, - tikra 
mįslė. Jie buvo pavogti iš Madrido nacionalinės bibliotekos ir 

net iš Archivio Segreto de Vaticano. Vagys atsirinko tik tekstus, 
atskleidžiančius programos, rengdavusios Marijos „apsireiški- 
mus“, egzistavimą, ir pabandė iškelti juos į viešumą. 

— Vadinasi, vagims viskas žinoma... - sumurmėjo sekreto- 
rius Zsidivas. 

— Būtent čia ir yra didžiausia bėda. Neabejotina, kad čia įsi- 
kišo kažkokia labai galinga organizacija ir nori mus sužlugdy- 
ti. Egzistuoja penktoji kolona, siekianti niekais paversti ištisų 
šimtmečių darbą. 

— Tėve! Ar tik neketinate apkaltinti ką nors iš čia esančių- 
jų? - Džankarlas Orlandis išgąsdino visą „kongresą. 

— Nesikarščiuokite. Mano minėta kolona veikia už Motinos 
Bažnyčios nugaros. Kol kas jiems pavyko pasisavinti doku- 
mentą, kurį visi laikėme esant saugų, beveik užmirštą ir kuria- 
me paaiškinama technologija, kaip suklastoti Švenčiausiosios 
Mergelės apsireiškimus ir kitus stebuklus, pavyzdžiui, Dievo 
balsą, naudojantis akustinėmis vibracijomis. 

— Dieve! Tai įmanoma? 

Baldučis pasibaisėjęs žvelgė į tėvą Kormaką ir stebėjo, kaip 
šis linktelėjo galvą. 

— Taip. 

— Ir kas nutiktų, jei apgaulė būtų atskleista? 

— Mes būtume siaubingai sukompromituoti. Įsivaizduokite: 
atrodytume tarsi kūrę apsireiškimus „specialiaisiais efektais“. 
Tikintieji pasijustų išduoti ir nutoltų nuo Šventosios Motinos 
Bažnyčios globos... 

— Jau suprantu, kodėl mane pasikvietėte, - sumurmėjo Bal- 
dučis. - Norite, kad įtikinčiau krikščioniškąjį pasaulį tų apsi- 
reiškimų tikrumu, nes esu Bažnyčios viešųjų reikalų tarybos 
prefektas, ar ne taip? 

— Ne visai. Žala nebepataisoma, o svetima jėga, pagrobusi 
dokumentą, jau ėmėsi žygių, kad atskleistų pasauliui siaubingą 
tiesą. 

— Tuomet kodėl? 

- Jūsų uždavinys yra dozuoti tą informaciją visuomenei, kad 
ji nebūtų tokia žalojanti, kai mūsų priešai ją atskleis. Turime 
rimtą pagrindą manyti, kad situacija jau nebekontroliuojama. 

- Ir kokiu būdu tai padarysiu? 

— Būtent apie tai ir reikia pagalvoti. Tačiau aš turiu kelias 
idėjas. Pavyzdžiui, paprašykite ką nors, kad parašytų romaną, 
susuktų televizijos serialą, filmą... Na, ką aš žinau! Pasinaudo- 
kite propaganda. Juk žinote, kai tikri įvykiai pateikiami kaip 
prasimanymas, dėl nepaaiškinamos priežasties galiausiai jie 
praranda panašumą į tiesą. 

Monsinjoras Zsidivas pakilo nuo kėdės su triumfuojančia 
veido išraiška. 

— Turiu pasiūlymą. Prieš dingdamas Baldis kalbėjosi su vie- 
nu žurnalistu, kuriam atskleidė kai kurias Chronovizijos deta- 
les, o pastarasis vėliau Ispanijoje publikavo straipsnį. 

— Pamename, - nutraukė jį Kormakas. 

— Kodėl tad nepasiūlius tam žurnalistui parašyti jūsų minėtą 
romaną? Juk galų gale jis jau žino tam tikras gaires, nuo kurių 
galėtų pradėti vynioti savo istoriją. Galėtų ją pavadinti kad ir 
„Mėlynoji dama“... 

Šventojo oficiumo prefektas išsišiepė iki ausų. 

— Tai puiki pradžia. Jūs mąstote tarsi angelai, - išdrožė. 

Zsidivas vienas pats sau nusišypsojo. Juk iš tikrųjų pirmą 
kartą istorijoje angelui pavyko užimti tokias aukštas parei- 
gas Vatikane ir jis sugebėjo įteigti savo nuomonę. Tačiau nei 
Kormakas, nei kiti susirinkusieji to nežinojo. Pagalvojo, kokia 

baisi nežinia dabar turėtų kamuoti tėvą Baldį laikiname savo 
prieglobstyje Segovijoje. Apgailestavo, kad apgavo tą žmogų, 
priversdamas medžioti dokumentus, kurių buvimo vieta jam 
buvo žinoma jau seniai. Bet negalėjo leisti, kad kiti Bažnyčios 
nariai pasinaudotų tuo. Rengėsi dar tą pačią naktį išlaisvinti 
Baldį, išsiųsti atgal į jo celę Venecijoje ir, turėdamas omeny, 
kad dabar jis jau tikriausiai viską smulkiai žino apie angeliškąją 
padermę, pasiūlyti prisidėti prie jų ir panaudoti savo turimas 
žinias tiesos labui. 

O dėl Karloso Alberto - jam buvo smagu galvoti apie dau- 
gybę šio dar laukiančių sutapimų. Buvo įsitikinęs, kad tas žur- 
nalistas, kitados patraukęs Ordo Sanctae Imaginis dėmesį kan- 
džiais klausimais apie Chronoviziją, vėl atgaus tikėjimą. Bent 
jau angelais. Tas pats nutiks ir Dženiferei Narodi. Tačiau niekas 
jo taip nedžiugino, kaip žinojimas, kad nuo šios dienos niekas 
niekuomet nepasinaudos jo broliais, norėdamas apgauti savo 
artimą. 

— Angelai, sakote? — valiūkiškai sušnabždėjo Kormakui. — 
Taip. Maištingieji. 


POST SCRIPTUM 
(šiek tiek pagalbos nepasirengusiems skaitytojams) 


Paskutinis žodis mėlynosios damos istorijoje iki šiol dar nėra 
parašytas. Istorijos vadovėliuose sesers Marijos Chesus de 
Agredos ekstazės ir bilokacijos, lygiai kaip ir kitų tuo pačiu 
laiku gyvenusių vienuolių, pavyzdžiui, Marijos Luisos iš Žen- 
gimo į dangų vienuolyno, Karjono vienuolės, jau trys šimtme- 
čiai taip ir lieka neišnagrinėtos. Kronikininkai verčiau pabrė- 
žia kitus Agredos vienuolės nuopelnus: tikroji mėlynoji dama 
nugyveno intensyvų gyvenimą, skirtą literatūrai ir gausiam su- 
sirašinėjimui su iškiliausiais savo epochos politikos veikėjais, 
tarp jų ir Ispanijos karaliumi Pilypu IV. 

Tarp visų raštų, parašytų jau brandžiame amžiuje, vienas su- 
teikė jai nemirtingumą: didelis, aštuonių tomų veikalas pava- 
dinimu „Mistiškasis Dievo miestas“, kurį parašė - bent jau taip 
teigė tuomet — pačios Švenčiausiosios Mergelės pageidavimu. 
Jame papasakojo Dievo Motinos gyvenimo istoriją su tokia 
gausybe smulkmenų, kad net mūsų dienomis tas kūrinys įkvėpė 
sukurti kino filmus, tokius kaip Melo Gibsono „Kristaus kan- 
čia. Tai knygai sesuo Marija Chesus atidavė septynerius savo 
gyvenimo metus - regėjo naujas vizijas ir patyrė susitikimus su 
angelais iš kūno ir kraujo. Tų istorijų sudomintas, praėjus šiek 

tiek laiko po tėvo Benavideso jai surengtos apklausos, Pilypas IV 
pirmą kartą parašė vienuolei. Tai įvyko 1631 metų spalį. 

Monarchas nusprendė atskleisti savo sielos paslaptis tai 
įkvėptai moteriai, kurios patarimai jam pagelbėjo net priimant 
kai kuriuos svarbius politinius sprendimus. Sesuo Marija Che- 
sus kelis kartus padėjo karaliui, pabūdama „mediumu“ tarp jo 
ir mirusios žmonos Izabelės de Burbon ar tarp karaliaus ir jo 
amžiną atilsį sūnaus princo Baltazaro Karolio, „pasiųsto“, pa- 
sak vienuolės, į skaistyklą. 

Sesuo Marija Chesus sudegino originalų „Mistiškojo Dievo 
miesto“ rankraštį 1643 metais, o 1655-aisiais ėmėsi jį perra- 
šinėti. Dar būdama gyva pavertė pelenais daug kitų savo raš- 
tų, ypač tuos, kuriuos buvo parašiusi savo bilokacijų į Naująją 
Meksiką laikotarpiu, todėl mes, tyrinėtojai, praradome pui- 
kiausius įrodymus, galėjusius padėti iki galo perprasti tuos 
išgyvenimus. Vis dėlto kai kas išliko: pavyzdžiui, tekstas, sau- 
gomas Madrido nacionalinėje bibliotekoje (pažymėtas rankr. 
9354), pavadinimu „Traktatas apie Žemės apvalumą“, kuriame 
papasakojo, kokią mūsų planetą matė iš aukštybių. 

Iš visų dokumentų, susijusių su jos išgyvenimais, pats svar- 
biausias yra, be jokios abejonės, „Benavideso memorialas“. Pir- 
masis variantas, išspausdintas 1630-aisiais, turi didžiulę vertę: 
tai pirmasis istorinis veikalas, aprašantis Naujosios Meksikos 
kraštą, tad minėtos valstijos universitetuose ir šiomis dienomis 
jis yra privalomosios literatūros sąraše. 

Apie kitas knygos siužetines linijas turiu pasakyti, kad Jungti- 
nių Valstijų vadovybė Fort Mide tikrai įkūrė laboratoriją rengti 
„psichikos šnipams“, kurių dauguma jau seniai viešai pirmuo- 
ju asmeniu pasakoja apie kai kuriuos savo potyrius INSCOM. 
Didžioji dalis tų parodymų pravertė kuriant šios siužetinės li- 

nijos pagrindines dalis. Taip pat kaip ir veikalai Roberto Mon- 
ro - inžinieriaus, mirusio 1995S-aisiais, įstengusio savo knygose 
Journeys Out of the Body, Far Journeys ir Ultimate Journey pateik- 
ti aiškią astralinių kelionių fenomeno viziją. 

Chronovizijos projektas irgi neišgalvotas. Dešimtojo dešimt- 
mečio pradžioje Venecijoje kalbėjausi su benediktinų kunigu, 
dalyvavusiu keliuose bandymuose siekiant „pamatyti“ ar net 
„nufotografuoti“ praeitį. Tas gerasis vienuolis - prepolifonijos 
žinovas — buvo vardu Pelegrinas Ernetis, jis mirė 1994-aisiais. 
Trumpučiame interviu Šv. Jurgio salos vienuolyne, Venecijo- 
je, jis tik prasitarė, kad Pijus XII tuos tyrimus apibūdino kaip 
riservattisimas. Atrodo, popiežius manė, kad juos paviešinus 
mūsų istorijos kryptis galėjo pasikeisti. Tad Ernetis, ištikimas 
popiežiui, nusinešė tą paslaptį į kapus. 

Taigi šis romanas yra atskirų legendos apie mėlynąją damą — 
mūsų laikais labai garsios Jungtinių Valstijų pietvakariuose, ta- 
čiau beveik nežinomos Ispanijoje - gijų, su kuriomis teko su- 
sidurti atliekant savo tyrimus, vaisius. Taip pat mano nežaboto 
polinkio į erdvės ir laiko „šuolių“ ir sutapimų mįsles. Suraišio- 
tos tinkamai, tos gijos leido man mažų mažiausiai pasiekti vie- 
ną tikslą: įsitikinti, kad niekas šioje visatoje nevyksta atsitikti- 
nai. Net ir tai, kad ši knyga atsidūrė tavo rankose, skaitytojau. 


PADĖKA 


Ši knyga skirta žmonių, 1629 metais pasiaukojusių atšiaurių 
Naujosios Meksikos žemių įsavinimui ir nešusių vietos gyven- 
tojams Senojo pasaulio vertybes, atminimui. Toje ekspedicijoje 
dalyvavo dvylika karių, devyniolika dvasininkų ir dvylika vie- 
nuolių novicijų. Kitų to tikėjimo nuotykių ieškotojų, vadovau- 
jamų brolio Estebano de Perėjos, vardai nepasiekė mūsų die- 
nų. Norėčiau ištaisyti tokią didžiulę neteisybę. Todėl manau, 
kad atėjo metas prisiminti Antonijų de Arteagą, Fransiską de 
Asebedą, Kristobalį de la Konsepsioną, Augustiną de Kueljarą, 
Roką de Figeredą, Diegą de la Fuentę, Martinesą Gonsalesą, 
Andresą Gutjeresą, Fransiską de la Madrė de Diosą, Tomasą 
Mansą, Fransiską Munjosą, Fransiską de Porasą, Chuaną Ra- 
miresą, Bartolomėjų Romerą, Fransiską de San Buenaventurą, 
Garsiją de San Fransiską ir Diegą de San Luką. Jų vardus gali- 
ma aptikti atskiruose dokumentuose ir niekieno nevartomose 
kronikose, nes be jų narsos šis romanas nebūtų buvęs parašy- 
tas. Viliuosi, kad dabar man pavyks prikelti jų atminimą. 
Žinoma, šio romano mūza yra ne kas kitas, o pati mėly- 
noji dama, kuriai kelyje pasipainiojau 1991 metų balandžio 
14 dieną pačiame didžiulės pūgos, apie kurią rašoma šiuose 

puslapiuose, įniršyje. Žinau, kad ji kažkokiu būdu sugebėjo 
nukreipti knygą į išmintingas Karolyn Reidy, Judith Curr ir 
mano mėgstamos leidėjos Johannos Castillo iš Atria Books 
rankas. Pastarosios paskatintas, ėmiausi nepaprastai sunkaus 
savo valandos. 

Už šio kūrinio slypi daug daugiau tikrinių vardų. Pavyzdžiui, 
Tomas ir Elaine Colchie - mano agentai Jungtinėse Valstijose, 
dėmesingai perskaitę kiekvieną puslapį ir pasiūlę labai papras- 
tas išeitis iš spąstų, į kuriuos buvau įsipainiojęs. Arba Antonia 
Kerrigan ir jos komandos nariai mano literatūros agentūroje 
Barselonoje - jiems šių puslapių „mėlynoji jėga“ įkvėpė entu- 
ziazmo ir uždegė gerokai paplušėti. Abi komandos - tiek Ame- 
rikoje, tiek Europoje - tarsi stebukladariai vėl susitiko su ma- 
nimi beveik tos pačios sudėties kaip ir leidžiant „Paslaptingąją 
vakarienę Jungtinėse Valstijose, - tai ir nepaprastai kūrybingi 
rinkodaros atstovai Michaelas Selleckas, Sue Fleming, Karen 
Louis-Joyce ir Christine Duplessis, ir Kathleen Smith bei Davi- 
das Brownas iš neįkainojamo reklamos skyriaus. Taip pat lieku 
skolingas Nancy Clements, Gary Urdai ir Dinai dAlessandro. 
Už darbą - Sybil Pincus, Isolde Saber ir Nancy Inglis, kuri buvo 
ypač kruopšti. Visoms joms dėkoju. Ir, žinoma, mano padėka 
labai skrupulingiems Amy Tannenbaum iš Niujorko ir Davidui 
Gombau - mano interneto puslapio Madride vadovui. 

Visus septynerius metus, kol rinkau medžiagą šiai knygai, 
sulaukiau ypatingos Vicenteo Pariso, sekusio kartu su mani- 
mi mėlynosios damos pėdsakais Amerikoje, pagalbos; taip pat 
aviacijos piloto Juano Solo, kuris buvo visuomet pasirengęs 
patikrinti įvairias technines smulkmenas, arba Raguel Menes 
iš Madrido nacionalinės bibliotekos, pateikusios iš bibliote- 

kos fondų tekstus, kurių nė nesvajojau išvysti. Prieš profesorių 
Clarką Colahaną iš Vašingtono Walla-Walla universiteto, tėvą 
Antonio Maria Artolą, Deusto universiteto Teologijos fakul- 
teto Šventojo Rašto katedros profesorių, ir Antonio Pinero, 
Madrido Complutense universiteto Naujojo Testamento filo- 
logijos fakulteto dėstytoją, lenkiu galvą dėkodamas už įkvėpi- 
mą. Taip pat prieš žurnalistę Palomą Gomez Borrero, turinčią 
trisdešimties metų žurnalistinio darbo patirtį Romoje ir Va- 
tikane, - šia mėlynąja dama ji susidomėjo tą pačią dieną, kai 
išgirdo mane kalbant apie ją. 

O daugelį kitų čia nepaminėtų vardų leisk man, skaitytojau, 
pasilikti sau. Jie tarsi mano - šios knygos autoriaus - angelai, o, 
kaip jau žinome, angelams reikia leisti skraidyti laisviems. 


DRAMATIS PERSONAE 
(Kai kurie iš tikrųjų egzistavę šio romano veikėjai) 


Yra daug istorinių personažų, vaidinančių ypatingą vaidmenį 
šiame kūrinyje. Čia pateikiu pačių svarbiausių glaustas biogra- 
fijas, esu tikras, kad jos pažadins kai kurių skaitytojų, kurie jau 
nujaučia, kad „Mėlynoji dama“ yra daug daugiau nei paprastas 
romanas, smalsumą. 

Kai prieš datą rašoma raidė c (lotyniškojo circa abreviatūra), 
tai reiškia apytikslę datą. Kai kuriais atvejais nerasta net apy- 
tikslių gimimo ir mirties metų. 


Agreda, sesuo Marija Chesus de (1602-1665). Jos pasau- 
lietinis vardas - Marija Koronel i Arana. Nuo ankstyvos 
vaikystės buvo kupina paslapčių, introvertiška ir protinga 
asmenybė. Nemažai biografų pažymėjo ją buvus apdova- 
notą „įkvėptu žinojimu“. Kitaip tariant, turėjus žinių iš tų 
sričių, kurių niekuomet nesimokė. Kai buvo vos trylikos 
metų, jos tėvai šeimos namus pavertė vienuolynu. Mo- 
tina paskatino dukterį tapti vienuole ir ši, sulaukusi aš- 
tuoniolikos, pasuko šiuo keliu. 1620-aisiais prasidėjo jos 
mistiniai potyriai. Ji bilokavosi, levitavo kitų vienuolių 
akivaizdoje ir patyrė įvairiausių „išėjimų iš kūno“ ir pa- 

ranormalių reiškinių - tai jos paslaptingo Amerikos evan- 
gelizavimo laikotarpis. Šiek tiek vėliau, jau išrinkta abate, 
dar labai jauna - dvidešimt penkerių metų, gavusi specia- 
lų popiežiaus leidimą, — aprašė Švenčiausiosios Mergelės 
gyvenimą veikale „Mistiškasis Dievo miestas“ ir pradėjo 
intensyviai susirašinėti su karaliumi Pilypu IV. Ji buvo, be 
jokios abejonės, viena iš charizmatiškiausių vadinamojo 
Ispanijos Aukso amžiaus asmenybių, nors jos istorija vis 
dar nelabai žinoma. 


Albertas, Karlosas. Iš tikrųjų šis veikėjas sukurtas, norint per- 
teikti skaitytojui kai kurias neįtikėtinas situacijas, nutiku- 
sias man renkant medžiagą „Mėlynajai damai“. Tam tikra 
prasme tai mano alter ego. Atsitiktinumas, dėl kurio Kar- 
losas susidūrė su Marijos Chesus de Agredos miesteliu, 
aprašomas pirmoje knygos dalyje, buvo asmeniškai mano 
patirtas ir smarkiai mane paveikė. 


Baldis, Džuzepė. Nors tai išgalvotas personažas, jį sukurti 
įkvėpė benediktinų kunigas ir egzorcistas Pelegrinas Er- 
netis (1925-1994). Prepolifonijos dėstytojas iš Vene- 
cijos. 1972 metų gegužę Ernetis davė polemiką sukėlusį 
interviu italų Corriere della Sera priedui Domenica del Cor- 
riere; jis prisipažino dirbęs kuriant aparatą, galintį fotogra- 
fuoti praeitį. Pavadino jį „chronovizoriumi“. Man irgi teko 
garbė pasikalbėti su juo Venecijos Šv. Jurgio salos vienuo- 
lyne, likus metams iki jo mirties. Tai, ką jis man tuomet 
papasakojo, įkvėpė dalį šio romano. 

Benavidesas, brolis Alonsas de (c. 1580-1636). Tiksli gi- 
mimo data nežinoma, gimė Azoruose, San Migelio salo- 
je, 1598 metais Meksikoje buvo įšventintas kunigu. 1623 
metų spalį paskirtas Naujosios Meksikos, tuomet vadin- 
tos Šv. Pauliaus parapija, valdytoju ir iki 1629 metų, kai 
jį pakeitė brolis Estebanas de Perėja, jau buvo atvertęs į 
krikščioniškąjį tikėjimą aštuoniasdešimt tūkstančių in- 
dėnų. Parašęs garsųjį „Memorialą“ Pilypui IV, apsilankė 
Agredoje norėdamas apklausti seserį Mariją Chesus ir 
išsiaiškinti jos dalyvavimą mėlynosios damos apsireiški- 
muose Amerikoje. Tą 1631-ųjų balandžio 30 dieną jo pra- 
dėti jųdviejų susitikimai truko dvi savaites. Vėliau brolis 
Alonsas buvo paskirtas tais laikais Portugalijos kolonija 
buvusios Goa provincijos Indijoje vyskupu, tačiau mirė 
kelionėje, pakeliui į savo tikslą. 


Pilypas IV, Ispanijos karalius (1605-1665). Valdant šiam 
monarchui ir įvyko sesers Marijos Chesus de Agredos bilo- 
kacijos į Ameriką. 1643 metų liepą pats Pilypas IV apsilan- 
kė vienuolyne šalia Monkajo kalnų, Sorijoje, ir pirmą kartą 
pasikalbėjo su mėlynąja dama. Po šešių dienų abu pradėjo 
susirašinėti, tai truko iki 1665 metų. Nepatvirtintais duo- 
menimis, galimas dalykas, kad pranciškonai tik tarpinin- 
kaujant karaliui galutinai nusprendė, jog indėnų nupasa- 
kotoji Naujosios Meksikos mėlynoji dama — tai Agredos 
vienuolė. Taip pat jo įsakymu Benavideso „Memorialas“ 
1630-aisiais buvo išleistas Madrido karališkojoje spaustu- 
vėje. Pilypas IV labai vertino seserį Mariją Chesus de Agre- 
dą, ojai rašyti laiškai atskleidžia daug daugiau monarcho as- 
menybės bruožų nei koks kitas tos epochos dokumentas. 

Manso i Sunjiga, Fransiskas (1587-1656). 1629-1634 me- 
tais buvo Meksiko arkivyskupas ir žmogus, paskyręs Es- 
tebaną de Perėją ištirti mėlynosios damos apsireiškimų 
Naujojoje Meksikoje kilmės. 


Marsilja, Sebastianas (c. 1570-c. 1640). Pamplonos Šv. 
Pranciškaus vienuolyno lektorius ir ordino provinciolas 
Burgose, pirmasis dvasininkas, apklausęs seserį Mariją 
Chesus de Agredą dėl jos „paranormalių kelionių“ į Jung- 
tinių Valstijų pietvakarius. Tų pokalbių paveiktas, parašė 
laišką Meksiko arkivyskupui, informuodamas jį apie tuos 
apsireiškimus. 


Monro, Robertas (1915-1995), Šis garso inžinierius pradė- 
jo domėtis vadinamaisiais Out of Body Experiences (OBE), 
arba išėjimais iš kūno, po paties išgyvento „astralinio su- 
sidvejinimo“ 1958 metais. Jo galvoje aptikus smegenų 
auglį, patirdavo haliucinacijų, o sužinojęs, kad neišvengia- 
mai susirgs psichikos liga, pradėjo studijuoti savo atvejį. 
Padarė išvadą, kad tie potyriai, taip pat ir kiti, patirti vė- 
liau, jį aplankydavo, kai jo smegenys „sintezuodavo“ tam 
tikrą apibrėžtą garso dažnį. 1974 metais Virdžinijoje įkū- 
rė Monro institutą, norėdamas susisteminti pirmuosius 
tyrimus ir išplėtoti Hermy-Sync teoriją, leidusią jam tam 
tikrais garsais stimuliuojant smegenis sukelti „astralines 
keliones“. 


Perėja, brolis Estebanas de (c. 1585-1638). Pranciškonų 
vienuolis, gimęs Viljanuevo del Fresne (Badachose), ša- 
lia sienos su Portugalija. Kilmingos šeimos palikuonis, ir 

tai jam padėjo greitai iškilti Bažnyčios hierarchijoje. XVII 
amžiaus pradžioje buvo atsakingas už inkvizicijos įsigalė- 
jimą Naujojoje Meksikoje — krašte, kurio tėvu valdytoju 
jis tapo 1629 metais. 


Porasas, brolis Fransiskas de (21633). Pranciškonų misio- 
nierius, 1629 metų rugpjūčio mėnesį įkūręs Šv. Bernardo 
misiją hopių genties teritorijoje. Toje kelionėje jį lydėjo 
broliai Andresas Gutjeresas, Kristobalis de la Konsepsio- 
nas ir Fransiskas de San Buenaventura. Mirė nunuodytas 
„žmonių gyduolių iš Avatovio misijos 1633 metų birže- 
lio 28-ąją. 


Salasas, brolis Chuanas de (? -c. 1650). Iš Salamankos ki- 
lęs vienuolis pranciškonas. 1622-aisiais įkūrė Šv. Antano 
misiją Naujosios Meksikos teritorijoje, dabar vadinamoje 
Isleta Pueblo. Jis pats ir buvo jos valdytojas iki 1629-ųjų 
liepos, tada atvykęs tėvas Estebanas de Perėja įsakė jam 
vykti į Gran Kivirą tirti mėlynosios damos apsireiškimų. 


Torė, brolis Andresas de la (? -1647). Kilęs iš Burgoso, 
24 metus buvo, jo žodžiais tariant, „dirbdamas didžiulį 
darbą, pirmasis sesers Marijos Chesus de Agredos nuo- 
dėmklausys. Pilypas IV norėjo paskirti jį vyskupu, bet jis 
atsisakė šios privilegijos, norėdamas likti šalia vienuolės. 
Paskutinius gyvenimo metus praleido Šv. Julijono vie- 
nuolyne, Agredoje. 


BENAVIDESO MEMORIALAS (1630) 
(parašytas senąja ispanų kalba) 


„Memorialo“, parašyto brolio Alonso de Benavideso Pilypui IV 
ir 1630 metais išspausdinto Madrido karališkojoje spaustuvė- 
je, ištrauka, kurioje minimas mėlynosios damos pasirodymas. 
Tai pirmasis istorinis dokumentas, atskleidęs stebinamą „jau- 
nos ir gražios moters“ dalyvavimą Naujosios Meksikos evan- 
gelizacijoje. 

Conuerfion milagrofa de la nacion 
Xuiana. 


Exando pues toda efta parte Occiden- 

tal, y faliendo de la villa de SantaFė, 
Centro del nueuo Mexico;gue eita en 37.9ra- 
dos,atrauefando por la nacion Apache de los 
Vagueros por mas de ciento y doze leguas al 
Orente,fe vaadar enla naci6 Xumana, gue 
por fer fuconuerfion tan milagrofa , es juo 
dezircomofue. Afios atras, andando vn Re- 
ligiofo Ilamado fray Įuan de Salas , ocupado 
enla conuerfion de los Indios Tompiras y 
Salineros , adonde ay las mayores falinas del! 
mundo , gue confinan por aguella parte con 
eftos Xumanas : huuo guerra entre ellos, y 
boluiendo el Padre fray Iuan de Salas por los 
Salineros, dixeron los Xumanas, Oue gente 
gue boluia por los pobres , erabuena, y afsi 
gucdaron aficionados al Padre , yle rogauan 
fueffc a viuir entre ellos, y cadaano le venian 
a bulcar,y como eftaua rambien ocupado con 

los Chnftianos , porterlengua , y Muy buen 
Miniftro, y no tencr Reliciofos baftantes,, 
fui entreteniendo a los X umanas; guc le pe- 
dian, hafta guc Dios embiafle mas obreros, 
comolos embid el aūo pallado de 19. infpi- 
rando a V. Mageftad, mandafleal Virrcy de 
la Nueua-Efpana ,Gnos embiafle treinta Re- 
ligiofos; los guales Ileud,fiedo fu Cuftodio el 
P.F.Efteua de Perea, y afsi defpachamos lue- 
coal dicho PadrccGotro companero,ą es el 
P.F.Diego Lopez ,alos guales 1van guiando 
los mifmos Indios 5 y antes gue fueflen , pre- 
cuntado alos Indios;guc nos dixeflen la cau- 
la por guc con tanto afečto nos pedia el Bau- 
tifmo,y Religiofos gue los fueflen a dotrinar: 
Refpondieron, gue vna muger como aguella 
gue alli teniamos pintada(gue era vn retrato 
de la Madre Lufade Carrion ) les predicaua 
a cada vno dellos en fulengua , gue viniefien 
allamar a los Padres , para gue los enfenaflen 
y bautizaflen, y gue no fueflen perecolos ; y 
gue la muger gue les predicaua, eftaua vefti- 
da ,ni mas, ni menos,como |a gucalli eftaua 
pintada , pero g el roftro no era como aguel; 

Čino gue era moca y hermofa: y fiempre ąve- 
nian Indios de nueuo de aguellas naciones, 
mirando el retrato; y confimiendolo cntrefi, 
dezian;gue el veftido era el mifmo , pero gue 
elroftrono, porguc el de la muger gu les 
predicaua erade moca yhermofa. 


TRUMPA TIKROSIOS ISTORIJOS 
CHRONOLOGIJjA 


1602 metų balandžio 2 diena. Agredos miestelyje gimsta 
Marija Koronel i Arana. Ji pateks į istoriją kitu - mėlyno- 
sios damos - vardu dėl mįslingai apkrikštytų dabartinių 
Jungtinių Valstijų pietvakarių sričių. Nors fiziškai vie- 
nuolė niekuomet nebuvo išvykusi iš gimtojo miestelio. 


1629 metų liepos 22 diena. Indėnų jumanų būrys iš Naujo- 
sios Meksikos pakraščio atvyksta į Isletą, Šv. Antano mi- 
siją, prašyti vienuolių pranciškonų evangelizuoti jų kraš- 
tą. Misijoje atgaudama jėgas dvidešimt devynių indėnų 
ekspedicija papasakoja, kad paslaptinga, jauna mėlynoji 
moteris paskelbė jų genčiai apie dvasiškųjų tėvų atvykimą 
į regioną, tad pastarieji paklūsta jų prašymams. 


1629 metų liepa. Po kelių dienų. Vienuoliai Chuanas de Sa- 
lasas ir Diegas Lopesas išvyksta su indėnų jumanų būre- 
liu Kuelocės gyvenvietės Gran Kiviroje kryptimi, dau- 
giau nei 300 kilometrų nuo Isletos. Ten jie skelbs Dievo 
žodį ir pakrikštys pirmąją iš mėlynosios damos aplanky- 
tų genčių. 

1630 metų rugpjūtis. Brolis Alonsas de Benavidesas atvyks- 
ta į Madridą, Pilypo IV sosto miestą, atsiskaityti už savo, 
kaip Naujosios Meksikos tėvo valdytojo, veiklą ir pranešti 
apie paslaptingus atsivertimus, kuriuos jam teko matyti. 
Tą pačią vasarą jis pradeda rašyti savo garsųjį „Memoria- 
lą“, vėliau jį išspausdins Madrido karališkoji spaustuvė. 


1631 metų balandis. Tėvas Benavidesas asmeniškai susitinka 
su seserimi Marija Chesus de Agreda. Susitikimas įvyksta 
jos vienuolyne, Kastilijos miestelyje Agredoje. Čia ir pa- 
aiškėja, kad toji vienuolė iš tikrųjų yra jo ieškoma mėly- 
noji dama. Sesuo Marija netgi įteikia jam abitą, su kuriuo 
persikėlė į Ameriką. 


1631 metų gegužė. Tėvas Benavidesas parašo laišką pranciš- 
konų misionieriams Naujojoje Meksikoje ir atskleidžia 
jiems, ką sužinojo apie mėlynąją damą. Jų susirašinėjimas 
1730 metais buvo išspausdintas Meksike ilgu pavadinimu: 
Viskas, kas yra svarbu laiške dvasiškojo tėvo brolio Alonso de 
Benavideso, buvusio Naujosios Meksikos valdytojo, išsiųsta- 
me minėtosios karalystės Šventojo Pauliaus Parapijos Šventa- 
jai Tarybai iš Madrido 1631 metais. 


1634 metų vasario 12 diena. Popiežius Urbonas VIII gauna 
Benavideso „Memorialo“ variantą, paties pranciškono pa- 
pildytą savo pokalbių su seserimi Marija Chesus de Agre- 
da reziumė ir išvada, kad ji yra vienintelis už mėlynosios 
damos apsireiškimus Amerikoje atsakingas asmuo. 

1634 metų balandžio 2 diena. Popiežiaus nurodymu brolis 
Alonsas de Benavidesas Romoje pristato Šventajai tikėji- 
mo skleidimo kongregacijai naują ataskaitą apie mėlyno- 
sios damos apsireiškimus Amerikoje. 


1635 metų balandžio 15 diena. Inkvizicija pradeda sesers 
Marijos Chesus de Agredos apklausas. Surinkta medžiaga 
pateks į archyvą ir byla vienuolei nebus iškelta. 


1650 metų sausio 18 diena. Inkvizitoriai brolis Antonijus 
Gonsalesas del Moralis ir raštininkas Chuanas Rubijus at- 
vyksta į Agredos vienuolyną apklausti mėlynosios damos, 
dabar jau minėtojo vienuolyno abatės. Antrą kartą kelias 
dienas vienuolė bendraus su Šventąja inkvizicija, papasa- 
kos apie kai kuriuos savo gyvenimo mistinius potyrius, 
tarp kurių ir jos bilokacijos į Ameriką. Vienuolės taip nie- 
kuomet ir nenuteisė. 


1665 metų gegužės 24 diena. Būdama 63-ejų, savo vienuoly- 
ne miršta sesuo Marija Chesus de Agreda. Po laidotuvių 
jos užrašai, laiškai ir rankraščiai trimis užraktais užrakina- 
mi skrynioje, siekiant apsaugoti jos palikimą nuo netin- 
kamo panaudojimo. Tačiau užrašų apie jos apsilankymus 
Amerikoje ten nėra. Keleri metai iki mirties vienuolė pati 
juos sudegino, nes stengėsi tuos „išvykimus“ ištrinti iš at- 
minties. Sunaikinus juos, istorija prarado neįkainojamos 
mokslinės ir kultūrinės vertės medžiagą. 

Sierra, Javier 

Mėlynoji dama : romanas / Javier Sierra ; iš ispanų kalbos vertė Ona 

kojama, stebuklingu būdu sugebėdavusi vienu metu būti savo vienuolyne ir Nau- 

Javieras Sierra (g. 1971 m.) - ispanų žurnalistas, 
rašytojas, visą savo dėmesį skiriantis didžiosioms istorijos 
mįslėms. Lietuvių kalba išleistus šio autoriaus kūrinius 
„Paslaptingoji vakarienė“ ir „Egiptietiškoji Napoleono 
paslaptis“ pelnytai įvertino intriguojančius pasakojimus 
pamėgę skaitytojai. 
Romanas „Mėlynoji dama“, apdovanotas JAV Latino 
Book Award premija kaip geriausias 2007-aisiais išleistas 
istorinis romanas, skirtas paslapties gaubiamai istorijai 
apie XVII a. vienuolę Mariją Chesus de Agredą, kuri, 
pasakojama, stebuklingu būdu sugebėdavusi vienu metu 
būti savo vienuolyne ir Naujojoje Meksikoje. Tikrais faktais 
paremta mistinė istorija - apie XVII a. Ispaniją, 
XX a. pabaigoje Venecijos vienuolyne paslaptingus 
tyrimus atliekantį vienuolį, Los Andželė gyvenančią moterį, 
reginčią keistus sapnus, apie tai, kaip naudojant garsus 
galima perkelti žmones už daugelio mylių... Iš tiesų 
tai - pasakojimas apie netikėjimą ir šventumą, žmonės, 
atveriančius savo sielas ir juslės už juos didesnėms 
paslaptims. Pasakojimas, balansuojantis ant realybės Ir 
mistikos ribos, kur klausimų daug daugiau nėgu atsakymų. 
Žurnalistas Karlosas, besidomintis nepaaiškinamais 
reiškiniais, susiduria su Mėlynosios damos istorija. Ir vienas 
Dangiškasis Programuotojas težino, kuo visa tai baigsis. 
+ Kas tokia ta paslaptingoji Mėlynoji dama, indėnams 
skleidusi Dievo žodį? 
+ Kaip Agredos motinėlė - Ispanijos vienuolė, 
neišeidama iš savo vienuolyno, sugebėdavo atsidurti T 
Pietų Amerikoje? Niekas nevyksta šiaip sau, - 
+ Ką reiškia rožės pavidalo ženklas, kurį ant rankos turi i 
vienos indėnų giminės žmonės? sakė pr ofesorius. - O Jei 

+ Kam skirtas „psichologinio šnipinėjimo“ padalinys ir kartais aplink tave ir vyksta 

kas iš tiesų yra Sventojo Atvaizdo ordinas? kų 
Paslapties šydas prasiveria tik akimirką - angelų, tarpusavyje paslaptingai 
šimtmečiais gyvenančių žemėje, valia. Ir skaitytojas lieka susiję dalykai, tarsi kokia jėga 


toks pat suglumes, kaip ir istorijos pradžioje. ; - 
sikna Gija ar asmuo būtų visa lai tau 

